
SFINŢII  TREI  IERARHI  IN  CULTUL  ORTODOX 

Sfinţii  Părinţi,  „mari  dascăli  ai  lumii  (creştine)  şi  ierarhi4*:  Sf.  Vasile 
cel  Mare,  arhiepiscopul  Cezareii  Capadociei  (+  379),  Grigore  de  Nazianz 
(+  389  sau  390)  şi  Ioan  Gură  de  Aur,  arhiepiscopul  Constantimopolului 
(+  407),  patronii  învăţământului  teologic,  au  strălucit  ca  trei  luceferi  lu¬ 
minoşi  ai  unei  constelaţii,  pe  cerul  aceleiaşi  epoci.  Au  trăit  în  mult  fră¬ 
mântatul  secol  al  patrulea  şi  au  activat  în  locuri  diferite  şi  cu  metode  di¬ 
ferite,  lăsând  Bisericii  „o  zestre  de  o  valoare  incomparabilă,  care  repre¬ 
zintă  agonisita  de  mult  preţ  a  geniului  şi  a  minţii  lor  luminate,  a  vieţii  lor 
pilduitoare  prin  sfinţenia  ei  şi  a  muncii  lor  neistovite  şi  creatoare4*.1  Din 
roadele  lor  bogate  s-au  hrănit  toate  generaţiile  creştine  ce  au  urmat,  stră¬ 
lucind  şi  astăzi  ca  adevărate  făclii  călăuzitoare  pe  cărările  vieţii  celor  ce 
se  pregătesc  să  devină  ca  şi  ei,  slujitori  ai  lui  Dumnezeu. 

Sfinţii  Trei  Ierarhi,  fiind  contemporani,  prieteni  (doi  dintre  ei),  cu  o 
înaltă  pregătire  intelectuală  şi  duhovnicească,  animaţi  de  acelaşi  ideal,  au 
pus  geniul  şi  întreaga  lor  putere  de  muncă  în  slujba  Bisericii  lui  Hris- 
tos.  Prin  devotamentul  lor  nemărginit,  abnegaţia  şi  jertfelnicia  de  care 
au  dat  dovadă  în  slujba  Bisericii,  au  devenit  pilde  vii  pentru  slujitorii 
altarului  din  toate  timpurile  şi  locurile. 

Rodnica  şi  multilaterala  lor  activitate  s-a  completat  şi  întregit  în  chip 
fericit  una  cu  alta. 

Biserica  s-a  oprit  cu  admiraţie  asupra  activităţii  lor  de  mari  cugetă¬ 
tori  şi  interpreţi  ai  Sfintei  Scripturi,  de  permanenţi  apărători  ai  dreptei 
credinţe,  de  inegalabili  propovăduitori  ai  Evangheliei,  de  neîntrecuţi  trăi¬ 
tori  ai  dreptei  credinţe,  de  adevăraţi  păstori  sufleteşti  care  se 
îngrijesc  pentru  desăvârşirea  păstoriţilor  lor,  pentru  bunăstarea  şi  aju¬ 
torarea  lor,  pentru  instaurarea  păcii,  a  dreptăţii  şi  a  iubirii  creştine  în  lume. 
în  acest  cuvânt  vom  stărui  însă  asupra  unei  laturi  a  personalităţii  şi  ope¬ 
rei  lor  şi  anume  asupra  rolului  şi  a  locului  lor  în  cultul  ortodox. 

1.  Sfinţii  Trei  Ierarhi  —  maeştri  ai  rugăciunii  şi  neîntrecuţi  îndru¬ 
mători  ai  vieţii  creştine.  Virtutea  evlaviei,  între  alte  virtuţi  alese,  le-a 
adus  Sfinţilor  Trei  Ierarhi  aureola  sfinţeniei  şi  cinstire  din  partea  cre¬ 
dincioşilor.  Toţi  trei  au  fost  oamenii  de  profundă  şi  sinceră  pietate,  de  a- 
leasă  şi  curată  trăire  şi  simţire  religioasă,  zeloşi  practicanţi  şi  apologeţi 
ai  rugăciunii.  ,, Nimeni  n-a  iubit  mai  mult  decât  ei  rugăciunea,  n-a  prac- 
ticat-o  mai  des  şi  mai  cu  râvnă,  n-a  vorbit  mai  bine  şi  mai  frumos  despre 


1  Pr.  Prof.  Enc  Branişte,  Sfinţii  Trei  Ierarhi  în  cultul  creştin,  în  rev.  „Biserica 
Ortodoxa  Româna,  LXXXVI  (1958),  nr.  1 — 2,  p.  171. 

foloasele,  necesitatea  şi  însemnătatea  rugăciunii  în  viaţa  religioasă,  cum  au 
făcut -o  ei  în  opera  lor  scrisă".2 

Din  dragoste  pentru  rugăciune  şi  contemplaţie,  din  dorinţa  fierbinte 
de  a  urca  înaltele  piscuri  ale  desăvârşirii  morale  şi  spirituale,  toţi  trei  au 
ales  din  tinereţe  retragerea  în  liniştea  pustiului.  Smulşi  din  acest  mediu 
şi  chemaţi  la  munci  de  înaltă  răspundere  în  slujba  Bisericii,  în  mijlocul 
lumii,  ei  au  rămas  aceiaşi  călugări  desăvârşiţi,  „maeştri  neîntrecuţi  ai  per¬ 
fecţiunii  creştine",  prin  viaţa  de  asceză,  post,  priveghere  şi  rugăciune.3 

Viaţa  şi  operele  lor  au  îmbrăţişat  toate  laturile  slujirii  creştine,  de  la 
viaţa  monahală  până  la  responsabilitate  în  mijlocul  turmei  binecredin- 
cioşilor. 

O  preţioasă  comoară  de  îndrumări  şi  sfaturi  privind  viaţa  monahală 
ne-a  lăsat  Sf.  Ioan  în  unele  din  scrierile  sale,4  dar  mai  ales  Sf.  Vasile  în 
Regulile  mari  şi  mici.5  în  Regulile  sale,  Sf.  Vasile  reglementează  în  amă¬ 
nunţime  activitatea  de  rugăciune  şi  muncă  a  monahilor  în  mănăstire,  în¬ 
tocmind  chiar  programul  zilnic  de  rugăciune,  cu  slujbele  care  trebuie  să¬ 
vârşite  şi  cu  timpul  oficierii  acestora,  cu  indicarea  rostului  fiecăreia  din¬ 
tre  ele  (Regula  mare  37).  Pe  lângă  laudele  zilnice,  cunoscute  şi  practicate 
până  atunci  (Vecernia,  Utrenia,  Ceasurile  III,  VI,  IX),  Sf.  Vasile  menţio¬ 
nează  şi  impune  în  pravila  de  rugăciune  a  monahilor  şi  rugăciunea  din  a- 
murg  (Pavecemiţa  de  mai  târziu),  rugăciunea  de  la  miezul  nopţii  (Miezo- 
noptica  de  mai  târziu)  şi  rugăciunea  din  zorii  zilei,  care  va  de¬ 
veni  Ceasul  I.  De  asemenea,  au  rămas  clasice  îndrumările  Sf.  Vasile  pri¬ 
vind  felul  cum  trebuie  făcută  rugăciunea  particulară,  necesitatea  şi  fo¬ 
loasele  ei  (Regulile  monahale ,  cap.  I),  precum  şi  despre  împărtăşirea  cu 
Sfintele  Taine  (Regulile  monahale  mici  172  şi  309).6  Acelaşi  lucru  îl  face 
şi  Sf.  Ioan  Gură  de  Aur  în  multe  din  trierile  sale. 

Toţi  trei  Sfinţii  Ierarhi,  practicanţi  zeloşi  ai  rugăciunii  particulare 
şi  publice,  au  meritat  şi  au  cinstit  într-un  mod  deosebit  înalta  treaptă  sa¬ 
cerdotală  la  care  au  fost  chemaţi:  aceea  de  arhiereu.  „In  calitatea  lor  de 
arhierei,  ei  s-au  impus  în  cinstirea  şi  în  admiraţia  contemporanilor,  prin 
pietatea  şi  respectul  cu  care  se  apropiau  de  cele  sfinte,  prin  demnitatea, 
pătrunderea  şi  credinţa  cu  care  slujeau,  prin  căldura  rugăciunii  lor  şi  prin 
dragostea  cu  care  îşi  vor  fi  îndeplinit  toate  obligaţiile  de  principali  săvâr- 
şitori  ai  cultului  public"  .7 


2  Ibidem,  p.  172. 

3  Vezi  P.  Humbertclaude,  La  doctrine  ascetiquc  de  Saint  Basile  de  Cdsarec,  Pa¬ 
ris,  1932;  L.  Meyer,  Saint  Jcan  Chrysostomc  maitre  de  perfection  chretienne,  Paris, 
1934. 

4  Vezi,  de  exemplu:  /mpotriva  celor  ce  dispreţuiesc  viaţa  monahală,  P.  G.,  t. 
XLVII,  col.  319 — 386;  Scrisorile  către  Olimpiada,  P.G.  t.  LII,  trad.  frac.  de  A.  —  M. 
Malingrey,  in  col.  „Sources  Chretiennes“,  13,  Paris,  1947. 

5  P.G.  t.  XXXII. 

6  Pr.  Prof.  I  ne  Branişte,  art.  cit.,  p.  173.  Despre  regulile  privitoare  la  rugăciune, 
vezi:  Vechile  rânduieli  ale  vieţii  monahale,  trad.  de  episcopul  Teofan,  Mănăstirea  Do- 
bruşa,  1929,  p.  349  şi  urm. 

7  Pr.  Prof.  F.ne  Branişte,  art.  cit.,  p.  173. 

2.  Sfinţii  Trei  Ierarhi  —  autori  de  Liturghii  ortodoxe . 

Secolul  al  IV-lea,  în  care  au  trăit  Sf.  Trei  Ierarhi,  a  constituit  o  epocă 
de  o  importanţă  decisivă  pentru  dezvoltarea  şi  evoluţia  ulterioară  a  cul¬ 
tului  creştin.  In  serviciul  acestuia,  cei  trei  Sfinţi  Ierarhi  şi-au  pus  cul¬ 
tura  lor  profundă  şi  multilaterală,  talentele  lor  literare  şi  oratorice,  în¬ 
treaga  lor  experienţă  duhovnicească.  Creştinătatea  ortodoxă  îi  socoteşte 
pe  doi  dintre  ei  —  Sf.  Vasile  şi  Sf.  Ioan  —  ca  autori  ai  textului  Sfintelor 
Liturghii  care  le  poartă  numele  şi  care  se  săvârşesc  până  azi  în  toate  Bi¬ 
sericile  ortodoxe. 

De  la  ei,  sau  din  timpul  lor  nu  provine  întreg  textul  Sfintei  Liturghii, 
aşa  cum  îl  avem  astăzi.  Partea  de  la  începutul  Liturghiei,  (până  la  Apostol 
şi  Evanghelie),  partea  de  la  sfârşit  (otpustul)  precum  şi  unele  elemente  din 
restul  Liturghiei  (ca  Heruvicul,  Crezul,  Vohodul  mare,  Axionul)  nu  fac 
parte  din  nucleul  originar,  de  provenienţă  siriană  şi  capadociană,  ci  sunt 
adausuri  posterioare  celor  doi  Sfinţi  Părinţi,  fiind  dezvoltări  proprii  şi 
mai  târzii  ale  ritului  liturgic  bizantin.8 

Conform  tradiţiei  consemnate  în  lucrarea  cu  titlul  Despre  predania 
dumnezeieştii  Liturghii ,  atribuită  patriarhului  Proclu  al  Constantinopo- 
lului,  din  sec.  V,  contribuţia  Sf.  Ierarhi  a  constat  în  prelucrarea,  îndeosebi 
în  prescurtarea  Liturghiei  apostolice  a  Sf.  Iacob  —  unul  la  Cezareea  Ca- 
padochioi,  iar  celălalt  la  Constantinopol  —  din  cauza  lungimii  sale  exce¬ 
sive.  După  ce  aminteşte  că  cele  mai  vechi  formulare  de  Liturghii  au  fost  al¬ 
cătuite  de  Sf.  Clement,  episcopul  Romei  şi  de  Sf.  Iacob,  episcopul  Ierusali¬ 
mului,  autorul  lucrării  amintite  adaugă:  „Dar  mai  în  urmă,  marele 
Vasile,  văzând  indolenţa  şi  aplecarea  către  cele  de  jos  ale  oamenilor,  care 
pentru  aceasta  se  plictiseau  de  lungimea  Liturghiei  (nu  că  o  socotea  prea 
încărcată  şi  lungă,  ci  vrând  să  înlăture  plictiseala  şi  a  celor  ce  se  rugau 
şi  a  celor  ce  ascultau,  pricinuită  de  lungimea  timpului),  a  orânduit  să  se 
citească  mai  pe  scurt.  . .  Dar  iarăşi,  nu  după  mult  timp,  părintele  nostru 
Ioan  cel  cu  limba  de  aur,  preocupat  cu  mult  zel  de  mântuirea  oilor  ca  un 
păstor,  având  în  vedere  slăbiciunea  firii  omeneşti,  a  hotărât  să  smulgă 
din  rădăcină  orice  pretext  diavolesc.  De  aceea  a  şi  tăiat  multe  şi  a  hotărât 
să  se  săvârşească  (Liturghia)  mai  pe  scurt,  pentru  ca  nu  cumva  puţin  câte 
puţin  oamenii,  cărora  le  place  o  oarecare  libertate  şi  mai  ales  lenevia, 
amăgiţi  de  înşelăciunea  vrăjmaşului,  să  se  depărteze  de  o  astfel  de  pre- 
danie  apostolică  şi  dumnezeiască  . .  .“.9 

Din  formularul  actual  al  Liturghiilor  atribuite  lor  de  tradiţie,  par¬ 
tea  cea  mai  veche  şi  totodată  nucleul  central,  anume  partea  numită  ana - 
foraua  euharisticâ  sau  Rugăciunea  Sfintei  Jertfe ,  care  cuprinde  rugăciu¬ 
nile  citite  în  taină  de  către  preot  pentru  sfinţirea  darurilor,  aparţine  cu 
siguranţă  Sfinţilor  Vasile  şi  Ioan.  în  Biserica  veche  era  obiceiul,  păstrat 
multă  vreme  în  Bisericile  siriene,  de  a  adopta  în  cadrul  rânduielii  fixe, 
uniforme  a  Liturghiei,  anaforale  redactate  de  unii  din  marii  ierarhi,  care 
erau  buni  teologi  şi  liturghisitori,  renumiţi  prin  pietatea,  cultura  şi  viaţa 


8  Ibidem,  p.  174. 

9  Ibidem,  p.  174,  nota  10;  P.G.  t.  LXV,  col.  849  B  —  852  B. 

lor  duhovnicească.  Aceste  anaforale  erau  brodate  pe  schema  tradiţională, 
fiind  prescurtări  sau  „remanieri  verbale,  într-un  stil  personal,  ale  anafo- 
ralelor  mai  vechi  din  Liturghia  Sf.  Iacob  (pentru  ritul  antiohian),  ori  din 
cea  a  Sf.  Marcu  (pentru  ritul  alexandrin),  care,  în  formele  lor  originare, 
provin  chiar  de  la  apostoli". 10  S-au  păstrat  până  astăzi  un  număr  foarte 
mare  de  astfel  de  anaforale  liturgice  din  epoca  paleocreştină,  atribuite 
unora  dintre  Sfinţii  Apostoli  (Iacob,  Marcu,  Ioan  şi  alţii),  sau  unor  mari 
ierarhi  (Sf.  Grigore  de  Nazianz,  Sf.  Ioan  Gură  de  Aur,  Sf.  Atanasie  şi  Chi¬ 
rii  ai  Alexandriei  şi  alţii),  spre  a  li  se  conferi  mai  multă  autoritate.  Biseri¬ 
cile  vechi  orientale  au  păstrat  până  azi  în  uz  unele  din  aceste  anaforale,  fo- 
losindu-le  ca  piese  de  schimb  în  cadrul  aceleiaşi  Liturghii. 

Opera  liturgică  a  Sfinţilor  Vasile  şi  Ioan  constă  deci  în  primul  rând 
în  prescurtarea  şi  remanierea  într-un  stil  personal  a  anatomiei  Litur¬ 
ghiei  Sf.  Iacob.  Ei  nu  au  creat  propriu-zis  anaforale  noi,  originale,  ci  s-au 
menţinut  în  cadrul  şi  pe  temeiul  vechii  tradiţii  creştine,  „păstrând  astfel 
legătura  cu  trecutul  şi  transmiţând  generaţiilor  următoare  o  Liturghie  de 
origine  apostolică,  trecută  doar  prin  filtrul  uriaşelor  lor  personalităţi".* 11 

Acest  fapt  nu  micşorează  cu  nimic  respectul  ce  se  cuvine  lor  şi  ope¬ 
rei  lor.  Deşi  în  stadiul  actual  al  evoluţiei  lor  Liturghiile  noastre  repre¬ 
zintă  o  operă  bimilenară,  colectivă  şi  anonimă  a  Bisericii  Ortodoxe,  to¬ 
tuşi  cea  mai  importantă  parte  a  lor  —  anaforaua  —  provine  neschim¬ 
bată  de  la  Sfinţii  Vasile  cel  Mare  şi  Ioan  Gură  de  Aur,  fiind  generalizată 
în  întrebuinţarea  tuturor  Bisericilor  Ortodoxe  şi  consfinţită  ca  textus  re- 
ceptus,  adică  definitiv  şi  nemodificabil. 

Autenticitatea  anaforalei  Sf.  Vasile  cel  Mare  este  confirmată  de  con¬ 
temporani  şi  de  documentele  posterioare.  Sf.  Grigore  de  Nazianz,  în  cu¬ 
vântul  său  de  laudă  scris  la  puţin  timp  după  moartea  Sf.  Vasile,  spune  că 
acesta  a  compus,  între  altele,  şi  „formulare  de  rugăciuni  (şi)  rânduieli  ale 
altarului".12 

în  biografia  Sf.  Vasile  atribuită  episcopului  Amfilohie  de  Iconiu  (  + 
403)  se  spune  că  la  hirotonia  sa  ca  episcop  Sf.  Vasile  s-a  rugat  lui  Dum¬ 
nezeu  şase  zile  în  şir  ca  să-l  învrednicească  a  săyârşi  cu  propriile  sale  cu¬ 
vinte  Jertfa  cea  nesângeroasă.  A  şaptea  zi,  după  ce  Mântuitorul  i  s-a  ară¬ 
tat  în  vis,  împlinindu-i  cererea,  sculându-se  a  început  a  vorbi  şi  a  scrie 
inspirat:  „Să  se  umple  gura  mea  de  laudă,  ca  să  cânt  mărirea  Ta,  Doam¬ 
ne  . . .“  şi  celelalte  rugăciuni  din  rânduiala  Liturghiei.13 

Existenţa  şi  întrebuinţarea  Liturghiei  Sf.  Vasile  este  consemnată  de 
canonul  32  al  sinodului  Trulan  (692)14  şi  de  actele  sinodului  al  VH-lea 


10  Pr.  Prof.  Fne  Branişte,  Sf.  Vasile  cel  Mare  în  cultul  creştin,  în  voi.  „Sf.  Vasile 
cel  Mare  Închinare  la  1600  de  nn*  de  la  săvârşirea  sa“,  Bucureşti,  1980,  p.  242. 

11  Pr.  Prof.  Fne  Branişte,  Sf.  Trei  Ierarh'  .  . .,  p.  175. 

12  Cuvânt  de  laudă  la  marele  Vasile,  34,  P  G.  t  XXXVI,  col.  541  C,  rrad  rom. 
in  voi.:  Sf.  Griaore  de  Nazianz,  Apologia  sau  cuvântare!  în  care  arată  mot  vele  ce 
l-au  îndemnat  să  fugă  de  preoţie  şi  Elogiul  Sfântului  Vasile,  trad.  de  Pr.  N.  Donos, 
Huşi,  1931,  p.  164. 

13  Pr.  Prof.  Fne  Branişte,  Sf.  Vasile  cel  Mare...,  p.  243. 

14  N.  Milaş,  C  anoanele  Bisericii  Ortodoxe  însaţite  de  comentarii,  trad.  rom.  de 
(Jroş  Kovincici  şi  Dr.  N.  Popovici,  voi.  I,  partea  2,  Arad,  1931,  p.  397. 

ecumenic  (787). 15  ^ 

Numele  Sf.  Vasile  îl  aflăm  în  fruntea  Liturghiei  sale  în  cele  mai  vechi 
manuscrise,  începând  cu  Codicele  Barberini  din  sec.  al  VlII-lea. 

în  ceea  ce  priveşte  autenticitatea  Liturghiei  Sf.  Ioan  ne  lipsesc  măr¬ 
turiile  directe.  O  mărturie  indirectă  ne-o  oferă  Liturghiile  în  uz  la  sirienii 
iacobiţi  şi  nestorieni,  cărora  această  Liturghie  le-a  servit  ca  sursă  şi  mo¬ 
del,  ştiind  că  aceştia  n-au  mai  împrumutat  nimic  de  la  ortodocşi  după  se¬ 
pararea  lor.  Dacă  Liturghia  Sf.  Ioan  a  servit  ca  model  şi  sursă  pentru  ana- 
f  or  au  a  celor  12  apostoli  din  Liturghia  folosită  la  iacobiţi  şi  pentru  cele 
atribuite  lui  Teodor  de  Mopsuestia  şi  Nestorie,  folosite  la  nestorieni,  în¬ 
semnează  că  ea  exista  înainte  de  sec.  V — VI. 

O  altă  mărturie  indirectă  în  favoarea  autenticităţii  Liturghiei  Sf.  Ioan 
ne  oferă  însăşi  opera  omiieticâ  a  marelui  ierarh.  „Sfântul  Ioan  consideră 
textul  Sfintei  Liturghii  ca  cel  mai  preţios  şi  temeinic  tezaur  de  argumente, 
pe  care  Ie  putea  invoca  în  favoarea  ideilor  sale  şi  de  aceea  el  se  referă  mai 
la  tot  pasul  la  acest  text,  ca  la  o  mărturie  a  tradiţiei  creştine  vechi  şi  ge¬ 
nerale;  iar  aceste  referinţe  sunt  aşa  de  multe,  încât  pe  baza  lor  unii  isto¬ 
rici  ai  Liturghiei  au  putut  reconstitui  rânduiala  şi  în  parte  formularul  sau 
textul  din  Liturghia  timpului  său,  după  cum  alţii  au  putut  reconstitui 
anul  liturgic  pe  baza  predicilor  şi  panegiricelor  rostite  de  Sf.  Ioan  la  di¬ 
ferite  sărbători,  sau  sistemul  pericopelor  biblice  în  cult,  pe  baza  omiliilor 
sale  exegetice". 16  Prin  aceste  fragmente  din  Liturghie,  citate  şi  interpre¬ 
tate  în  opera  sa  cmiletico-exegetică,  Sf.  Ioan  este  unul  dintre  neîntre¬ 
cuţii  tâlcuitori  ai  Sf.  Liturghii,  un  adevărat  teoretician  al  doctrinei  despre 
Jertfa  cuharistică. 

La  mărturiile  amintite  privind  paternitatea  celor  două  Liturghii  mai 
adăugăm  rezultatul  studiilor  şi  cercetărilor  mai  noi  de  filologie  şi  critică 
literară.  Prin  comparaţia  textelor  Liturghiilor  şi  îndeosebi  a  anaf oralelor 
acestora  cu  operele  autentice  ale  celor  doi  ierarhi  s-au  dovedit  evidente 
înrudiri  sau  analogii  de  fond  şi  de  formă.  Aceste  anaforale  vădesc  stilul  şi 
gândirea  celor  doi  Sfinţi  Părinţi. 

Datorită  faptului  că,  de  bună  seamă,  formularele  Liturghiilor  Sf.  Va- 
sile  şi  a  Sf.  Ioan  se  distingeau  de  cele  vechi  „prin  profunzimea  de  simţire 
şi  de  cugetare  teologică  a  conţinutului  lor  şi  prin  frumuseţea,  eleganţa  şi 
măiestria  expresiei  lor  stilistice  şi  verbale",  ele  au  intrat  şi  s-au  gene¬ 
ralizat  repede  în  Bisericile  păstorite  de  ei  şi  apoi  în  întreaga  Biserică 
Ortodoxă. 

Anaforaua  Liturghiei  Sf.  Vasile  depăşeşte  pe  cea  a  Sf.  Ioan  nu  numai 
prin  extensiune,  ci  şi  prin  mulţimea  şi  varietatea  ideilor  teologice  cuprin¬ 
se  în  ea,  prin  orizontul  ei  eclesiologic  mai  larg.  în  textul  anaforalei,  Sf. 
Vasile  a  formulat  cu  măiestrie  şi  precizie  doctrina  ortodoxă  despre  con¬ 
substanţialitatea  şi  coetemitatea  Fiului  cu  Tatăl  în  Sf.  Treime,  centri- 


15  Vezi  pe  lag:  A.  Raes,  Uauthenticite  de  ia  Vt  urgie  byzantine  de  Saint  Basîle,  în 
„Revue  des  et'des  by/antines",  t.  XVI  (196  ),  p.  156—161. 

16  Pr.  Prof.  Ene  Branişte,  Sfinţii  Trei  Ierarhi p.  176. 

buind  astfel  şi  prin  mijlocirea  cultului  Bisericii  la  combaterea  arianis¬ 
mului.17 

Rugăciunea  dipticelor  adună  la  altarul  lui  Dumnezeu  întreg  univer¬ 
sul  creştin,  ca  să  fie  toţi  una,  cei  ce  se  împărtăşesc  dintr-o  pâine  şi  din- 
tr-un  potir:  ,, .  .  .  Pomeneşte,  Doamne,  pe  cei  ce  adu.c  roade  şi  fac  bine 
în  sfintele  Tale  biserici  şi  îşi  aduc  aminte  de  săraci.  Răsplăteş- 
te-le  lor  cu  bogatele  şi  cereştile  Tale  daruri.  Dăruieşte-le  lor  cele  cereşti 
în  locul  celor  pământeşti;  cele  veşnice  în  locul  celor  vremelnice;  cele  ne- 
stricăcioase  în  locul  celor  striicăcioase  ...  Pe  cei  buni  întru  bunătate  îi  pă¬ 
zeşte,  pe  cei  răi  buni  îi  fă,  cu  bunătatea  Ta.  Pomeneşte,  Doamne,  poporul 
ce  stă  înainte  şi  pe  cei  ce  pentru  binecuvântate  pricini  nu  s-au  întâmplat 
aici  şi-i  miluieşte  pe  dânşii  şi  pe  noi  după  mulţimea  milei  Tale.  Cămările 
lor  le  umple  de  tot  binele;  căsniciile  lor  în  pace  şi  întru  unire  le  păzeşte; 
pe  prunci  îi  creşte,  tinereţile  le  călăuzeşte,  bătrâneţele  le  întăreşte,  pe  cei 
slabi  de  suflet  îi  îmbărbătează,  pe  cei  risipiţi  îi  adună,  pe  cei  rătăciţi  îi 
întoarce  şi-i  împreună  cu  sfânta  Ta  sobornicească  şi  apcstolească  Biseri¬ 
că  . .  .“.,8  S-a  apreciat  că,  alături  de  marea  şi  frumoasa  rugăciune  pentru 
sfinţirea  apei  din  rânduiala  Aghinsmei  Mari  (a  Sfântului  Sofronie  al  Ie¬ 
rusalimului),  textul  acestei  anaforale  constituie  ,,una  dintre  cele  mai  su¬ 
perbe  creaţii  ale  geniului  liturgic  ortodox".19  Ea  exprimă  în  chipul  cel  mai 
fericit  spiritul  comunitar  al  Ortodoxiei.  Unitatea  şi  comunitatea  biseri¬ 
cească  apar  aici  în  toată  măreţia  şi  plinătatea.  Cei  de  pe  pământ,  având 
în  ajutor  pe  fericiţii  din  ceata  sfinţilor,  se  roagă  unii  pentru  alţii  pentru 
viii  şi  morţii  de  pretutindeni,  iar  pentru  toţi  laolaltă  se  roagă  Hristos,  Care 
i-a  unit  pe  toţi  prin  această  Jertfă  liturgică20. 

Sf.  Grigore  de  Nazianz  s-a  bucurat  de  acelaşi  prestigiu,  fiind  repre¬ 
zentat  după  tradiţia  iconografică  bizantină  pe  pereţii  sf.  altar,  alături  de 
cei  trei  ierarhi,  autori  ai  Liturghiilor  ortodoxe,  având  în  mână  ruloul  cu 
începutul  rugăciunii  din  timpul  Trisanghionului:  ,, Dumnezeule  Cel  sfânt, 
Care  întru  sfinţi  Te  odihneşti. ..“.21  Prestigiul  teologic  al  Sf.  Grigore  de  Na¬ 
zianz  a  făcut  ca  în  ritul  Copţilor  egipteni  să  i  se  atribuie  o  amafora  euha- 
ristică,  întrebuinţată  la  sărbătorile  Mântuitorului  şi  în  ocazii  solemne. 

Contribuţia  Sf.  Trei  Ierarhi  nu  se  limitează  însă  numai  la  domeniul 
Liturghiei.  Intervenţiile  lor  pot  fi  urmărite  şi  în  alte  rânduieli. 

3.  Sfinţii  Trei  Ierarhi  —  autori  ai  diferitelor  rugăciuni  din  cultul  or¬ 
todox. 

Datorită  prestigiului  lor  de  mari  ierarhi,  liturghisitori,  teologi  şi  ne¬ 
întrecuţi  practicanţi  ai  rugăciunii,  tradiţia  a  atribuit  îndeosebi  Sfântului 


17  IJem,  Sf.  Vasile  cel  Mare  . . .,  p.  246. 

ÎS  Liturghiei ,  Bucureşti,  1974,  p.  181  — 182. 

19  Pr.  Prof.  Ene  Branişte,  Sfinţii  Trei  Ierarhi ..  .,  p.  177. 

20  Vezi  Pr.  P.  Vintilescu,  Funcţiunea  eclesiologică  sau  comunitara  a  Liturghiei ,  Bu¬ 
cureşti,  1946. 

21  Vezi  V.  Grecu,  Cărţi  de  pictură  bisericească  bizantină,  Cernăuţi,  1936,  p.  330; 

Pr.  Prof.  Ene  Branişte,  Programul  iconografic  al  bisericilor  ortodoxe  —  îndrumător  pen¬ 
tru  zugravii  tic  b  serici  (ext.  din  rev.  „Biserica  Ortodoxă  Română",  XCII  (1974),  nr. 

D — 6),  Bucureşti,  1974,  p.  47 — 48. 

Vasile  şi  Sfântului  Ioan  mai  multe  rugăciuni  din  rânduielile  cultului  or¬ 
todox.  Astfel,  din  Rânduiala  Sfintei  împărtăşiri,  rugăciunile  II,  VIII,  IX, 
X  şi  XII  dinainte  de  împărtăşire  sunt  atribuite  Sf.  Ioan,  iar  rugăciunile 
I  şi  VI  dinainte  de  împărtăşire  şi  rugăciunile  I  şi  II  de  după  împărtăşire 
sunt  atribuite  Sf.  Vasile.22 

Sunt  cunoscute,  de  asemenea,  Rugăciunile  de  exorcizare  numite  Mo- 
Litfe  pentru  cei  ce  pătimesc  de  la  diavol  şi  pentru  toată  neputinţa ,  primele 
trei  atribuite  Sf.  Vasile,  iar  următoarele  patru  Sf.  Ioan.23 

Multe  din  rugăciunile  slujbelor  zilnice  sunt  puse  sub  numele  acestor 
doi  ierarhi.  Rugăciunea  a  opta  dintre  Rugăciunile  dimineţii  (,, Doamne,  nu 
mă  lipsi  pe  mine  de  binele  Tău  cel  ceresc . ,  /‘)  este  atrbuită  Sf.  Ioan  Gură 
de  Aur  ( Ceaslov ,  Bucureşti,  1979,  p.  14 — 15).  Sfântului  Vasile  h  sunt  a- 
tribuite:  cele  două  rugăciuni  de  la  sfârşitul  Mijloceasului  I  (,, Dumnezeul 
Cel  veşnic  . .  .“  şi  ,,Cela  oe  trimiţi  lumina  . .  ibidem,  p.  82 — 83),  rugă¬ 
ciunea  de  la  sfârşitul  Mijloceasului  III  („Doamne,  Dumnezeule,  Cel  ce  dai 
pacea  Ta  oamenilor  . . ibidem ,  p.  91),  rugăciunea  de  la  sfârşitul  Ceasu¬ 
lui  VI  („Dumnezeule  şi  Doamne  al  puterilor../*,  ibidem ,  p.  96 — 97),  ru¬ 
găciunea  de  la  sfârşitul  Ceasului  şi  Mijloceasului  IX  („Stăpâne  Doamne, 
Iisuse  Hristoase  .  . ibidem,  p.  123 — 124),  rugăciunea  (benevolă)  de  la 
sfârşitul  Vecerniei  („Bine  eşti  cuvântat,  Stăpâne../*,  ibidem r  p.  138)  şi 
una  dintre  rugăciunile  Pavecemiţei  mari  („Doamne,  Doamne,  Cel  ce  ne-a-i 
izbăvit  de  toată  săgeata  ce  zboară  în  zi  • . ibidem,  p.  152). 

Pe  lângă  aceasta,  însăşi  opera  teologică  a  Sf.  Trei  Ierarhi  a  contri¬ 
buit  la  dezvoltarea  cultului  creştin. 


4.  Texte  din  scrierile  Sfinţilor  Trei  Ierarhi  întrebuinţate  în  cultul 
ortodox. 

Un  scurt  Cuvânt  de  povăţuire  către  preot ,  tipărit  în  Liturghie rul  gre¬ 
cesc  şi  odinioară  şi  în  cele  slave,  care  cuprinde  îndrumări  de  pregătirea 
preotului  pentru  Sf.  Liturghie  şi  despre  atitudinea  lui  in  timpul  slujirii,  ar 
fi  fost  alcătuit,  după  unele  indicaţii,  de  Sf.  Vasile,  în  anul  375,  ca  o  cir¬ 
culară  ce  urma  să  o  primească  fiecare  nou  hirotonit.  Aceasta  este  o  dovadă 
a  grijii  deosebite  a  marelui  ierarh  pentru  slujirea  corectă  şi  demnă  a  Sfin¬ 
tei  Liturghii  de  către  preoţii  eparhiei  sale.24 

Două  minunate  Cuvinte  de  învăţătură  ale  Sfântului  Ioan  Gură  de 
Aur  —  pentru  Sfânta  şi  Marea  Joi  şi  pentru  Duminica  Sfintelor  Paşti  — , 
au  Intrat  în  uzul  liturgic,  fiind  citite  în  aceste  zile  la  Liturghie,  înainte  de 
împărtăşirea  credincioşilor. 

Lecturi  din  opera  Sfinţilor  Vasile  şi  Ioan  sunt  menţionate  în  unele 
cărţi  de  slujbă  (mai  ales  în  Triod)  spre  a  se  citi  în  anumite  momente  din 
slujbele  zilnice,  la  serviciul  divin  din  mănăstiri,  sau  în  afara  Bisericii, 
spre  folos  duhovnicesc. 

Sf.  Grigore  de  Nazianz  a  fost  unul  dintre  cei  dintâi  poeţi  creştini, 
însă  nici  una  din  poeziile  sale  n-a  rămas  în  cult.  Cuvântările  sale  celebre, 


22  Liturgbier,  Bucureşti,  1974,  p.  248 — 263. 

23  Molitf  cinic,  Bucureşti,  1984,  p.  334 — 344. 

24  Pr.  Prof.  Ene  Branişte,  Sfinţii  Trei  Ierarhi .. p,  179. 

ţinute  la  diferite  praznice,  au  devenit  însă  sursă  de  inspiraţie  pentru  doi 
dintre  imnografii  creştini.  Sf.  Cosrna,  episcop  de  Maiuma  (sec.  VIII),  se  in¬ 
spiră  la  compunerea  canonului  Naşterii  Domnului  (,,Hristos  se  naşte,  mă- 
riţi-L.  . .“)  din  celebra  predică  a  Sf.  Grigore  rostită  la  Con  st  an  t înapoi  în 
anul  379,  când  s-a  sărbătorit  acest  praznic  pentru  prima  dată  în  Răsărit 
la  25  decembrie.25  De  asemenea,  Sf.  Ioan  Damaschin,  la  alcătuirea  cano¬ 
nului  Învierii  Domnului  (,,Ziua  învierii . .  .“),  se  foloseşte  de  două  cuvân¬ 
tări  ale  Sf.  Grigore  pentru  sărbătoarea  Paştelui.20  Amândouă  aceste  ca¬ 
noane  imnografice  încep  chiar  eu  cuvintele  Sf.  Grigore  şi  cuprind  nume¬ 
roase  pasaje  reproduse  textual  din  cuvântările  surse.  Unii  istorici  au  afir¬ 
mat,  de  altfel,  că  ,,cele  peste  60  canoane  scrise  de  Sf.  Ioan  Damaschin  pen¬ 
tru  sărbătorile  cele  mai  însemnate  ale  Bisericii  alcătuiesc  o  antologie  rit¬ 
mată  din  cuvântările  panegirice  ale  Sf.  Grigore  Teologul  şi  ale  altora"  şi 
că  „prin  aceste  compuneri,  imnografii  au  făcut  dreptate  şi  au  dat  într-o 
oarecare  măsură  satisfacţie  unui  mare  poet  şi  solid  teolog  al  Bisericii".27 

5.  Sfinţii  Trei  Ierarhi  şi  cultul  martirilor. 


Sfinţii  Trei  ierarhi  s-au  distins,  între  altele,  şi  prin  grija  şi  atenţia 
lor  faţă  de  cultul  sfinţilor  martiri,  pe  care  l-au  practicat  cu  pietate,  l-au 
dezvoltat  şi  l-au  înfrumuseţat  prin  participarea  lor  personală  şi  prin  stră¬ 
lucitele  panegirice  rostite  în  cinstea  diferiţilor  mucenici,  elogiind  virtu¬ 
ţile  acestora  şi  îndemnând  pe  credincioşi  să-i  imite  şi  să-i  cinstească. 

Un  merit  deosebit  şi-a  câştigat  în  această  privinţă  Sf.  Ioan  Gură  de 
Aur.  La  Antiohia  el  scoate  din  uitare  cultul  unor  sfinţi  martiri,  ca  Sf. 
Vavila  şi  Sf.  Filogoniu.  La  Constant  inopol,  oraş  întemeiat  după  încetarea 
persecuţiilor,  au  fost  aduse  în  Biserica  Sf.  Apostoli,  înainte  de  venirea  Sf. 
Ioan  ca  arhiepiscop,  moaştele  Sf.  Timotei  şi  ale  Sfinţilor  Apostoli  Andrei 
şi  Luca,  ale  proorocului  Samuel  şi  capul  Sf.  Ioan  Botezătorul.  Sf.  Ioan  con¬ 
tinuă  opera  înaintaşilor  săi,  aducând  din  Pont  moaştele  Sf.  Mc.  Foca,  apoi 
moaştele  unor  mucenici  din  Egipt  şi  ale  altora  din  Trident.  Totodată,  Sf. 
Ioan  a  început  zidirea  unei  biserici  (martyrion)  pe  mormântul  sfinţilor 
martiri  ai  Ortodoxiei  Marcian  şi  Martirie. 

Ca  şi  Sf.  Ioan,  Sf.  Vasile  s-a  distins  în  această  vastă  operă  de  mani¬ 
festare  a  veneraţiei  faţă  de  martiri,  patronând  iniţiative  şi  acţiuni  meri¬ 
torii  în  această  privinţă.  în  anul  375,  Sf.  Vasile  trimite  Sfântului  Ambro¬ 
zie  al  Milanului  (la  cererea  acestuia)  osemintele  Sfântului  Dionisie,  care 
murise  în  exil,  în  Capadocia,  ca  apărător  al  Ortodoxiei  împotriva  arianis¬ 
mului.  în  scrisoarea  adresată  cu  acest  prilej  Sfântului  Ambrozie,  Sf.  Va¬ 
sile  arată  cu  ce  mare  veneraţie  erau  păstrate  şi  cinstite  sfintele  moaşte 
în  Orient. 

Un  rol  activ  a  avut  Sf.  Vasile  şi  în  mutarea  la  Capadocia  a  moaştelor 
sfântului  mucenic  Sava  Gotul,  înecat  în  apa  Buzăului,  la  12  aprilie  372, 


25  P.G.,  t.  XXXVI,  col.  312  şi  urm. 

26  Ibidem,  col.  664  şi  urm.  şi  t.  XXXV,  col.  296  şi  urm. 

27  Pr.  Prof.  P.  Vinti.escu,  Despre  poezia  imnografică  din  cărţile  de  ritual  şi  cân¬ 
tarea  bisericească,  Bucureşti,  1937,  p.  104 — 1 05. 

în  timpul  persecuţiei  lui  Atanaric  al  goţilor  împotriva  creştinilor  din  Da¬ 
cia.  Moaştele  au  fost  însoţite  de  o  preţioasă  „scrisoare  a  Bisericii  Gothiei 
către  Biserica  din  Gapadocia".  Sf.  Vasile  îşi  exprimă  marea  sa  bucurie  şi 
mulţumire  prin  două  scrisori  adresate  ilustrului  episcop  Vetranion  al  To¬ 
nusului.28  Avem  astfel  şi  o  dovadă  a  comuniunii  de  credinţă  şi  liturgică 
a  Bisericii  de  pe  pământul  patriei  noastre  cu  Biserica  ecumenică. 

6.  Ca  o  altă  contribuţie  la  dezvoltarea  cultului  creştin  amintim  rolul 
deosebit  pe  care  l-au  avut  Sfinţii  Grigore  de  Nazianz  şi  Ioan  Gură  de 
Aur  în  ceea  ce  priveşte  introducerea  în  cultul  Bisericii  Răsăritene  a  prăz- 
nuirii  Naşterii  Domnului  la  25  decembrie,  separându-se  astfel  de  prazni¬ 
cul  Botezului  cu  care  se  serba  împreună  mai  înainte.  în  cinstea  acestui 


măreţ  praznic,  Sf.  Grigore  a  ţinut  la  Constant  înapoi,  în  ziua  de  25  dec.  379, 
vestita  sa  predică  (Omilia  XXXVIII-a,  la  Arătarea  Domnului),  iar  Sf.  Ioan 
a  ţinut  la  Antiohia  o  frumoasă  predică  la  25  dec.  386.29 

Ca  arhiepiscop  de  Constantinopol,  Sf.  Ioan  a  introdus  în  practica  ră¬ 
săriteană  a  împărtăşirii  obiceiul  ca  cei  ce  s-au  împărtăşit  să  consume  în¬ 
dată  o  bucată  de  pâine  şi  puţină  apă,  pentru  a  se  evita  o  eventuală  pângă¬ 
riră  a  Sf.  Împărtăşanii.  Acest  obicei  i-a  fost  imputat  ca  o  inovaţie,  prin¬ 
tre  acuzaţiile  absurde  care  i  s-au  adus  la  sinodul  de  la  Stejar.  După  unii, 
acest  obicei  ar  sta  la  baza  anaforei  (pâinea  binecuvântată)  din  practica 
ortodoxă. 


Pentru  combaterea  şi  stârpi  rea  arianismului,  Sf.  Ioan  a  introdus  în 
uzul  ortodocşilor  din  Constantinopol  procesiuni  şi  privegheri  nocturne  în 
ajunul  duminicilor  şi  sărbătorilor  creştine,  cântându-se  imne  cu  conţinut 
ortodox,  ca  răspuns  la  cele  ale  ereticilor. 


7.  Cinstirea  Sf .  Trei  Ierarhi  în  cultul  ortodox. 


Prin  multele  şi  marile  lor  calităţi,  merite  şi  servicii  aduse  Bisericii, 
Sfinţii  Trei  Ierarhi  şi-au  câştigat  cu  prisosinţă  admiraţia,  respectul  şi  dra¬ 
gostea  contemporanilor  şi  apoi  a  urmaşilor,  începând  a  primi  cinstire  şi 
omagii  cuvenite  sfinţilor  încă  dinainte  de  a  trece  din  această  viaţă.  La 
aceasta  a  contribuit  sfinţenia  vieţii  lor,  suferinţele  şi  greutăţile  cu  care  au 
avut  de  luptat,  fiind  asimilaţi  cu  marii  mărturisitori  şi  martiri  ai  creşti¬ 
nismului. 

Cultul  lor  se  instituie  în  mod  spontan,  prin  pietatea  şi  voinţa  mase¬ 
lor  de  credincioşi,  având  la  început  un  caracter  limitat,  local,  dar  răspân¬ 
di  n^u-se  apoi  în  tot  Răsăritul  şi  Apusul  creştin.  Astfel,  La  puţină  vreme 
după  moartea  sa,  Sf.  Vasile  este  numit  „cel  Mare“  de  către  Sf.  Grigore 
de  ,azianz  în  panegiricul  închinat  lud,  precizând  că  acesta  „era  mult  ve¬ 
nerat,  cum  nu  ştiu  să  mai  fi  fost  alt  atscet  din  vremea  noastră  .  .  .“.30 

Ziua  trecerii  lui  spre  cele  veşnice  (1  ianuarie  379)  rămâne  înscrisă 
în  calendarul  creştin  ca  ziua  lui  de  prăznuire. 


2 7  Pr.  Prof.  Ene  Branişte,  Sfântul  Vasile  cel  Mire...,  p.  251 — 252. 

29  Vezi  Sf,  Ioan,  Cuvântare  la  Naşterea  Domnului ,  P.G.,  t.  XLIX,  col.  351 — 362, 
trad.  rom.  de  pr.  D.  Fecioru,  Cuvântări  la  praznicele  împărăteşti ,  ale  Sf.  Ioan ,  Bucureşti, 
1942,  p.  1—  24.^ 

30  Sf.  Grigore  de  Naianz,  Cuvânt  de  laudă . . 


trad.  rom.,  p.  148. 

Numele  Sf.  Ioan  Gură  de  Aur  fusese  şters  din  dipticele  Bisericilor 
Răsăritene  în  urma  acuzaţiilor  nedrepte  aduse  la  sinodul  de  la  Stejar.  Lun¬ 
gul  şir  de  suferinţe  îndurate  în  ultimii  ani  ai  vieţii  s-au  încheiat  prin- 
tr-o  moarte  cu  adevărat  martirică. 

Admiraţia  nemărginită,  dragostea  şi  recunoştinţa  pe  care  credincio¬ 
şii  din  Antiohia  şi  Constantinopol  le-au  arătat  Sf.  Ioan  încă  din  timpul 
vieţii  sale  pot  fi  considerate  ca  originea  şi  anticiparea  cultului  acordat 
Sfântului  după  moartea  sa.  Admiratorii  i-au  rămas  credincioşi  şi  după 
moartea  în  exil,  provocând  în  Biserica  Antiohiei  şi  a  Constantinopolului 
cunoscuta  schismă  a  „ioaniţilor".  Aceasta  s-a  stins  odată  cu  reabilitarea 
post  mortem  a  sfântului,  în  anul  433,  când  arhiepiscopul  Proclu  al  Con¬ 
stantinopolului  a  dispus  strămutarea  moaştelor  sfântului  din  martirionul 
Sfântului  Vasilisc  de  la  Comana  la  Constantinopol,  depunându-le  cu  mare 
cinste  în  biserica  Sf.  Apostoli,  la  27  ian.  Această  zi  a  rămas  însemnată  în 
calendarul  ortodox  ca  zi  de  prăznuire  anuală  a  sfântului. 

De  aceeaşi  cinstire  s-a  bucurat  din  partea  credincioşilor  din  Constan¬ 
tinopol,  încă  din  timpul  vieţii,  şi  Sf.  Grigore  Teologul.  Curând  după  moar¬ 
tea  sa,  ziua  trecerii  la  cele  veşnice  (25  ian.  389  sau  390)  a  fost  sărbăto¬ 
rită  cu  mare  cinste. 

Sfinţii  Trei  Ierarhi,  contemporani  şi  înfrăţiţi  în  viaţă  prin  priete¬ 
nia  celebră  care  a  legat  pe  doi  dintre  ei  (Sf.  Vasile  şi  Sf.  Grigore),  ca  şi 
prin  munca  lor  comună  în  slujba  Ortodoxiei,  s-au  bucurat  şi  de  o  egală 
veneraţie  din  partea  poporului  dreptcredincios. 

în  urma  cunoscutei  discuţii  iscate  în  sec.  al  Xl-lea  între  credin¬ 
cioşii  din  Constantinopol,  unii  preţuind  mai  mult  pe  Sf.  Vasile  pentru  se¬ 
veritatea  concepţiei  sale  ascetice,  alţii  admirând  mai  mult  pe  Sf.  Ioan  Gură 
de  Aur  pentru  măiestria  cuvântului  său,  iar  alţii  cinstind  mai  mult  pe 
Sf.  Grigore  de  Nazianz  pentru  ascuţimea  minţii  lui,  s-a  instituit,  din  ini¬ 
ţiativa  luminatului  episcop  Ioan  al  Evhaitelor  şi  cu  aprobarea  împăratului 
Alexie  Comnenul,  o  nouă  sărbătoare,  comună,  a  celor  trei  sfinţi  ierarhi,  în 
ziua  de  30  ianuarie.  Prin  instituirea  sărbătorii  celei  noi,  cultul  Sfinţilor 
Trei  Ierarhi  a  luat  o  nouă  dezvoltare  în  pietatea  ortodoxă. 

O  contribuţie  românească  la  îmbogăţirea  formelor  de  exprimare  a  cul¬ 
tului  Sfinţilor  Trei  Ierarhi  în  pietatea  ortodoxă  o  reprezintă  Acatistul  al¬ 
cătuit  în  cinstea  lor,  care  a  cunoscut  două  redactări,  una  din  secolul  tre¬ 
cut,  datorită  cântăreţului  Efrem  Ilarion  (probabil  de  la  Mănăstirea  Căl- 
dăruşani),  iar  alta  mai  nouă,  alcătuită  de  doi  preoţi  din  Botoşani,  Dumi- 
trache  Stamate  şi  Hristofor  Manoilescu,  tipărită  de  preotul  Gh.  Th. 
Gheorghiu  (Botoşani,  1932).  Există,  de  asemenea,  un  acatist  al  Sf.  Vasile 
compus  de  Arhimandritul  Gherman  Ionescu  de  la  Tazlău.31 

Sfinţii  Trei  Ierarhi,  prin  viaţa  lor  măreaţă,  prin  talentele  şi  virtuţile 
lor  strălucitoare,  prin  faptele  lor  memorabile  şi-au  agonisit  pomenire  veş¬ 
nică  pe  pământ,  iar  în  ceruri  răsplata  şi  bucuria  sfinţilor  bine  plăcuţi  lui 
Dumnezeu. 

Au  lăsat  Bisericii,  între  altele,  Sf.  Liturghie,  centrul  şi  temelia  cultu¬ 
lui  nostru  şi  sursa  de  inspiraţie  a  evlaviei  şi  a  spiritualităţii  ortodoxe. 


3 1  Pr.  Prof.  Ene  Branişte,  Sfinţii  Trei  Ierarhi . . ., 


p.  191  — 192. 

„Când  slujim  deci  Sf.  Liturghie  şi  sfinţim  sfintele  daruri,  ne  rugăm  în  a- 
celaşi  chip  şi  cu  aceleaşi  cuvinte  cu  care  au  slujit  şi  s-au  rugat  şi  ei  în 
vremea  lor,  tălmăcite  doar  în  graiul  nostru  românesc;  le  sărutăm  cu  pie¬ 
tate  chipurile  sfinte  din  Liturghier  la  începutul  slujbei  şi  le  pomenim 
cinstitele  nume  la  sfârşitul  slujbei,  ca  pe  ale  unor  mijlocitori  puternici 
la  Dumnezeul  milelor.  Aceasta  constituie  cea  mai  trainică  legătură  care  ne 
uneşte  cu  dânşii  peste  veacuri  şi  totodată  cel  mai  înalt  şi  binemeritat  oma¬ 
giu  pe  care  li-1  aduce  necontenit  Biserica  Ortodoxă,  prin  slujitorii  ei  sfin¬ 
ţiţi  de  pretutindeni".32 

Sfinţii  noştri  patroni  şi  ocrotitori  rămân  pentru  noi  chipuri  desăvâr¬ 
şite  ale  păstorului  bisericesc.  Adevăraţi  maeştri  ai  rugăciunii  şi  neîntre¬ 
cuţi  îndrumători  ai  Bisericii,  autori  ai  diferitelor  rugăciuni  şi  rânduieli 
de  cult,  adevăraţi  sacerdoţi,  preamăritori  de  Dumnezeu  şi  cinstitori  de 
sfinţi,  ei  sunt  pentru  noi  modele  vrednice  de  urmat.  Cuvintele  inspirate 
din  Liturghia  Sf.  Vasiie,  „Fă  să  înceteze  dezbinarea  Bisericilor",  să  fie 
pentru  noi  deviza  unităţii  de  credinţă  şi  de  cult,  săvârşind  cu  multă  res¬ 
ponsabilitate  rânduielile  Bisericii  noastre. 

Să  încercăm  să  le  imităm  râvna,  credinţa  şi  pietatea,  să  ne  străduim 
a  sluji  şi  noi  lui  Dumnezeu  şi  semenilor  noştri,  Bisericii  şi  Patriei,  cu  ace¬ 
laşi  zel,  devotament  şi  abnegaţie  ca  şi  ei.  Acesta  va  fi  cel  mai  ales  omagiu 
de  veneraţie  pe  oare-1  putem  aduce  marilor  Sfinţi  şi  Patroni  pe  care-i 
sărbătorim  astăzi. 

Pr.  Prof .  Dr.  Liviu  Streza 


CARACTERUL  DOXOLOGIC  AL  CÂNTĂRII  BISERICEŞTI* 

1.  (Preliminarii)  ^ 

a)  LATRIE  ŞI  DOXOLOGIE  * 

Conform  unui  cunoscut  liturgiet  român  .  dacă  avem  în  vederq 
subiectul  cultului,  adică  pe  om  (sau  Biserica  din  care  el  face  parte),  atunci 
scopul  cel  dintâi  al  cultului  este  scopul  latreutic,  adică  adorarea  lui 
Dumnezeu  şi  exprimarea  sentimentelor  noastre  de  evlavie,  de  respect,  re¬ 
cunoştinţă,  admiraţie  şi  dragoste  faţă  de  El  sau  faţă  de  persoanele  sau 
lucrurile  sfinte  pe  care  le  cinstim  în  raport  cu  El . . .  Exteriorizarea  aces¬ 
tui  impuls  poate  îmbrăca  diferite  forme  de  exprimare,  ca  de  ex.  —  admi¬ 
raţia  pentru  atotputernicia  şi  măreţia  lui  Dumnezeu  .  . .  (iar)  din  admira¬ 
ţie  izvorăşte  preamărirea,  lauda  şi  slăvirea  lui  Dumnezeu  (doxologhisirea 
—  s.n.)  care  constituie  conţinutul  doxologic  (s.n.)  al  diferitelor  rugă¬ 
ciuni  şi  imne  din  rânduiala  sfintelor  slujbe  . .  ."l.  Iar  dintre  „formele  ge- 


32  Ibidem ,  p.  193.  , 

*  Lucrare  de  Scmitnr  —  susţinută  la  catedra  de  Liturgică,  secţia  Practică,  sub  în¬ 
drumarea  Pr.  Prof.  Dr.  Liviu  Streza,  care  a  dat  şi  avizul  pentru  tipărire. 

1  Pr.  Prof.  Dr,  Ene  Branişte,  Liturgica  gmerală  (cu  noţiuni  de  artă  bisericească), 
Editura  Institutului  Biblic  şi  de  Misiune  al  Bisericii  Ortodoxe  Romane,  Bucureşti,  1985, 
p.  73 — 74. 

nerale  ale  cultului  . .  .  cântări(le)  sau  imne(le)  liturgice  exprimă  mai  ales 
funcţia  latreutică  (s.n.),  a  cultului,  adică  cinstirea  şi  lauda  lui  Dum¬ 
nezeu  . .  .“.2 

în  efortul  de  a  surprinde  şi  de  a  cuprinde  discursiv  realitatea  cultică 
vie  a  Bisericii  Ortodoxe,  rândurile  dinainte  propun  o  anumită  ordonare 
a  unor  elemente  (aspecte)  liturgice,  diferite  atât  ca  nivel  de  generalitate 
(noţională),  cât  şi  după  natura  lor:  latreuticului  i-ar  fi  subordonat  doxo- 
logicul,  ca  şi  rezultant  sau  ca  şi  caz  particular,  iar  doxologieul  ar  avea 
intre  formele  sale  de  manifestare  şi  cântarea  bisericească  ...  —  Dar  deja 
partea  a  doua  a  textelor  citate  stabileşte  şi  o  oarecare  sinonimie  a  latriei 
cu  doxologia:  „funcţia  latreutică  a  cultului,  adică  cinstirea  şi  lauda  lui 
Dumnezeu44  este  cam  acelaşi  lucru  cu  „preamărirea,  lauda  şi  slăvirea  lui 
Dumnezeu  (adică)  doxologhisirea  —  din  prima  parte  a  citatelor. 

Departe  de  a  fi  vreo  inconsecvenţă  metodică,  situaţia  prezentată  in¬ 
dică  o  realitate  mai  profundă  şi  inevitabil  mai  complexă  In  expresiile  ei 
teoretice. 

Latria,  ca  stare  de  adorare  —  în  cântare  îndeosebi  —  presupune  şi 
o  stare  doxologică  permanentă,  chiar  dacă  doar  implicită  sau  latentă;  ce¬ 
rere,  mulţumire  sau  mărturisire,  Celui  Căruia  I  se  adresează  aceasta  tre¬ 
buie  să  i  se  recunoască  totodată  slava  şi  atotputernicia  Sa. 

Şi  în  alte  locuri  întâlnim  această  ambiguitate  sinonimică  între  latrie 
şi  doxologie.  Dacă  în  lucrarea  indicată  ta  început  scopul  şi  funcţia  latreu¬ 
tică  (s.n.)  îşi  găseau  împlinirea  prin  forme  ca:  lauda,  mulţumirea,  cere¬ 
rea,  mărturisirea,3 4  în  altă  lucrare,  de  asemenea  cu  o  valoare  referenţială, 
ni  se  arată  că  există  diferite  forme  de  .  . .  doxologie ,  (s.n.):  de  mulţumire, 
de  laudă,  de  mărturisire,  de  cerere  . . 

Totuşi,  folosirea  (chiar  uzual)  la  modul  sinonimic  a  celor  doi  ter¬ 
meni  nu  trebuie  să  şteargă  diferenţa,  deosebirea  calitativă  dintre  ei:  ado¬ 
raţia  este  şi  altceva  decât  lauda,  preamărirea;  şi  reciproc.  Uzul  sinoni¬ 
mic  indică,  mai  corect,  relaţia  lor  specifică,  foarte  strânsă:  adorarea  de¬ 
termină  preamărirea,  iar  aceasta  din  urmă  o  presupune  pe  cea  dintâi .  .  . 

Iar  în  ceea  ce  priveşte  cântarea  bisericească,  să  reţinem  că,  în  raport 
cu  aceste  realităţi  -sufleteşti  (duhovniceşti)  ale  adorării  şi  preamăririi, 
ea  este  cel  mai  potrivit  mod  (sau  formă)  de  exprimare  a  lor.5 

b)  ORTODOXIE  ŞI  DOXOLOGIE 

încă  „Sfântul  Apostol  Pavel  făcea  o  apropiere  între  Euharistie  şi 
doxologie ,  între  mulţumire  şi  laudă  (I  Tes.  5,  17)  . .  .“6  şi  „aceasta  este, 
de  altfel,  o  caracteristică  a  cultului  ortodox  (s.n.)  spre  deosebire  de  cel  ca¬ 
tolic,  care  accentuează  latria,  adică  nuanţa  de  adorare  a  Divinităţii . .  . 


2  Idem,  Liturgica  specială  (pentru  institutele  teologice),  ed.  a  doua,  Editura  Institu¬ 
tului  Biblic  şi  de  Mişune  al  Bisericii  Ortodoxe  Române,  Bucureşti,  1985,  p.  15. 

3  I  Jem,  Liturgica  generală  .  .  .,  loc.  cit. 

4  Pr.  Pr.  of.  Dr.  Ion  Bria,  Dicţionar  de  teologie  ortodoxă ,  Editura  Institutului  Bi¬ 
blic  şi  de  M.siine  al  Bisericii  Ortoloxe  Române,  Bucureşti,  1981,  p.  133. 

5  Pr.  Prof.  Dr.  Ene  Branişte,  Liturgica  specială  .  . .,  loc.  cit. 

6  Pr.  prof.  Dr.  Ion  Bria,  op.  cit.t  loc.  cit. 

(Deci),  scopul  cultului  ortodox  . . .  este  scopul  latreutico-euharistic"  7  în¬ 
cât,  înţeles  în  termenii  relativei  (şi  specificei)  sinonimii  a  latriei  şi  a  doxo- 
logiei,  mai  înainte  menţionate,  se  poate  spune  că  aceasta  (doxologia-la- 
tria)  este  o  caracteristică  a  creştinismului  în  general,  iar  în  sensul  unei 
distincţii  mai  subtil  nuanţate  înspre  „doxologic-euharistic",  o  caracteris¬ 
tică  cu  note  specifice  a  Ortodoxiei. 

Oricum,  existenţa  „doxei“  atât  în  ,, ortodoxie14  cât  şi  în  „doxologie” 
sugerează  o  înrudire  de  substanţă  (chiar  o  oo-substanţialitate  noţională), 
unele  din  traducerile  posibile  ale  „ortodoxiei  (închinare  adevărată,  dreap¬ 
tă  mărire)  întărind  această  idee,  ca  şi  eventualul  termen  echivalent  de 
„pravoslavie44  (cult  adevărat).8  Mai  mult  chiar,  şi  pentru  celelalte  sen¬ 
suri  ale  „ortodoxiei44,  de  dreaptă  credinţă  —  ca  şi  învăţătură  şi  teologie  — 
doxologia  se  constituie  ca  o  dimensiune  esenţială  „ferindu-le  ...  de  con¬ 
ceptualism44.9  „încerc  să  laud  pe  Domnul,  nu  să  vorbesc  despre  El“  — 
spunea  Sf.  Chirii  al  Ierusalimului.10 

în  acest  fel,  -cântarea  bisericească,  principală  şi  specializată  (!)n  pur¬ 
tătoare  a  încărcăturii  doxologice  (latreutice),  se  articulează  la  resorturile 
cele  mai  intime  şi  mai  importante  ale  Ortodoxiei,  în  toate  înţelesurile  ei. 

Şi  făcând  un  salt  spre  însăşi  realitatea  cântării  bisericeşti,  oricine  a 
cântat  cât  de  puţin  în  Biserică  a  putut  experia  la  modul  concret,  sufle¬ 
tesc  (să  spunem  chiar  duhovnicesc),  cele  enunţate  până  acum  . .  . 

2.  Cuvânt  şi  cântare: 
teologie ,  apofatism,  doxologie 

Cântarea  bisericească  ortodoxă,  printr-o  îndelungată  şi  verificată 
Tradiţie,  este  legată  de  cuvânt.  Raţiunile  acestui  fapt  sunt  multiple  şi, 
între  altele,  se  referă  (poate  în  special)  pe  de  o  parte  la  persoana  umană  — 
căci  cuvântul  implică  neapărat  caracterul  vocal  al  cântării,  vocea  omeneas¬ 
că  (!)  —  iar  pe  de  altă  parte  îi  asociază  acestuia  (omului)  cuvântul,  ca  şi 
principal  mijloc  al  Revelaţiei;  am  putea  vorbi  aici  şi  de  Cuvânt .  .  . 

Dar  cântarea  Bisericească  nu  este  doar  vorbire,  fie  şi  teclloghisire 
vorbită;  ea  vrea  să  ducă  cuvântul  omenesc  mai  departe,  căci  chiar  dacă 
cuvântul  cu  înţeles  este  pus  ca  punct  de  plecare  în  urcuşul  spre  Dumne¬ 
zeire,  iar  în  cazul  cântării  acest  cuvânt  „luminat44,  într-o  primă  fază,  o 
fereşte  pe  aceasta  de  a  cădea  în  zone  necontrolate  (şi  chiar  periculoase) 
de  extaz  inefabil  —  oa  şi  „muzica  pură44  sau  -cea  a  unor  religii  primi¬ 
tive,  magice  .  . .  în  caire  omul  şi-ar  pierde  conştiinţa  de  sine;  să  ne  amin¬ 
tim  şi  de  taina  influenţei  unei  melodii  (în  sine)  asupra  sufletului  ome- 


7  Pr.  Prof.  Dr.  Ene  Branişte,  Liturgica  generală  . , p.  74. 

8  Pr.  Prof.  Dr.  Ion  Bria,  op .  cit.,  p.  273,  278. 

9  Pr.  Conf.  Ion  Bria,  Spiritul  Teologiei  ortodoxe ,  în  „Ortodoxia",  XXIV  (1972),. 
nr.  2,  p.  178.  A  se  vedea  şi  nota  prece  lentă, 

10  tindem ,  p.  185,  după  Sf.  Chirii  al  Ierusalimului,  Cateheza  a  Via  (traducere  de 
D.  Fecioru),  voi.  I,  Bucureşti,  1943,  p.  154. 

11  Pr.  Dr.  Ioan  Mircea,  Dicţionar  al  Noului  Testament,  Editura  Institutului  Biblic 
şi  de  Misiune  ai  Bisericii  Ortodoxe  Române,  Buci  reşti,  19^4,  p.  120  —  articolul  „Doxclo- 
gic:  text  cuprinzând  cuvinte  de  laudă  sau  de  slăvire,  de  cerere  şi  de  mulţumire  aduse  lui 
Dumnezeu  cel  în  Treime,  îndeosebi  prin  cântări  (s.  n.) . . 

nesc  —  totuşi,  în  teologhisirea  cântată  se  încerca  mai  ales,  de  astă  dată, 
depăşirea  neputinţelor  cuvântului,  deoarece  „fiinţa  divină  nu  poate  fi 
exprimată  prin  concepte44  şi  ,, . . .  orice  concept  relativ  la  Dumnezeu  este 
un  simulacru,  o  imagine  falsă,  un  idol  ...  al  lui  Dumnezeu,  în  loc  să  ne 
reveleze  pe  Dumnezeu  însuşi14.12 

Şi  ajunşi  astfel  la  necesitatea  unei  atitudini  apofatice,  ca  „dispoziţie 
a  spiritului  ce-şi  refuză  formarea  de  concepte  asupra  lui  Dumnezeu,  ...  ce 
refuză  hotărât  orice  teologie  abstractă  şi  pur  intelectuală  care  ar  vrea  să 
adapteze  gândirii  umane  tainele  înţelepciunii  lui  Dumnezeu44, 13  cântarea 
bisericească  ortodoxă  ni  se  oferă  ca  un  anumit  fel  de  soluţie:  relativizân- 
du-se  într-o  oarecare  măsură  poziţia  (mentală,  dar  şi  general  sufletească  a) 
cuvântului,  taina  inefabilului  cântării  (de  fapt  a  părţii  de  melodie,  de 
„muzică  pură44  a  cântării)  ne  apare  ca  o  reprezentare,  o  „icoană44  a  negrăi¬ 
tei,  apofaticei  Taine  a  Dumnezeirii . . . 

Pentru  că  orice  cântare  bisericească  priveşte  „adâncuri  de  taină,  va¬ 
lori  cu  neputinţă  de  măsurat  ale  realităţilor,  persoanelor  şi  darurilor  cân¬ 
tate  .  .  .  Prin  cântare  trăim  taina  lui  Dumnezeu,  ne  unim  cu  existenţa  sa 
negrăită  .  .  .  Prin  cântare  spunem  mai  mult  decât  putem  exprima  prin 
indiferent  care  cuvinte  . .  .  exprimăm  inexprimabilul,  apofaticul  .  .  .44.14 

Dar  deja,  starea  apofatică  autentică  —  „fondul  apofatic  al  oricărei 
teologii  adevărate4415  —  este,  în  acelaşi  timp,  şi  o  stare  de  „doxologhisire*4, 
fie  şi  „gnoseologica  (teologica,  mai  bine  spus)  în  faţa  incognoscibilităţii  di¬ 
vine,  „uimirea  ce  cuprinde  sufletul  când  gândeşte  la  Dumnezeu...44'6 
când,  de  asemenea  după  cuvintele  Sf.  Chirii  al  Ierusalimului,  nu  mai 

putem  încerca  decât  să-l  lăudăm  pe  Domnul,  iar  nu  să  vorbim  despre  El.17 

Şi  iarăşi,  înălţimile  teologice  şi  duhovniceşti  ale  apofaticului  se  întâl¬ 
nesc  şi  se  unesc  cu  vocaţia  doxologică  cuprinsă  în  fiinţa  intimă  a  cântării 
bisericeşti,  deoarece  „ cântarea  e  modul  cel  mai  propriu  de  a  vorbi  despre 
Dumnezeu ,  sau  lui  Dumnezeu ,  ca  despre  şi  Celui  cu  neputinţă  de  cuprins 
în  noţiuni  precise,  limitate,  şi  exprimat  în  cuvinte  corespunzătoare  aces¬ 
tor  noţiuni.  Dar  ea  e  şi  modul  cel  mai  propriu  de  a  mulţumi  din  toată  ini¬ 
ma  lui  Dumnezeu,  de  a-L  lăuda  —  (s.n.)  şi  de  a  I  ne  ruga44.18 

In  felul  acesta  atât  de  simplul  „Aliluia44,  în  cântare,  prin  repetare  şi 
dezvoltare  melodică,  depăşeşte  condiţia  comună  a  cuvântului,  spre  apro¬ 
fundare  şi  adâncire  apofatică  . . . 


12  Vladimir  Lossky,  Theologie  mystique  de  VEglise  d'Orient,  Editions  Montaignc, 
1944,  p.  31. 

13  Ibidem ,  p.  36. 

14  Pr.  Prof.  Dumitru  Stăniloae,  Cântarea  liturgica  comuna ,  mijloc  de  întărire  a 
imitaţii  in  dreapta  credinţă ,  în  „Ortodoxia44,  XXXII  (1981),  nr.  1,  p.  5S — 59. 

15  Vladimir  Los.ky,  op.  cit.,  loc.  cit. 

16  Ibidem ,  p.  32. 

17  Pr.  Conf.  Ion  Bria,  Spiritul  teologiei . . .,  p.  185. 

18  Pr.  Prof.  Dumitru  Stăniloae,  op.  cit.,  loc.  cit. 

3.  Cântarea  bisericească,  reflex  al  doxologiei  cereşti . 


u. 


Cântarea  mai  este  şi  „lucrul  îngerilor11,19  care  pururea  stau  împrejurul 
tronului  Dumnezeirii,  înălţându-I  cântări  de  slavă  (Apoc.  5,  9  s.u.)... 

Spre  deosebire  de  muzicienii  (compozitorii)  laici,  care  uneori  îşi  pu¬ 
teau  considera  legitime  pretenţiile  de  „creatori14,  cântăreţii  bisericeşti  au 
avut  întotdeauna  conştiinţa  smerită  că  toate  cântările  lor  sunt  daruri  ale 
Duhului  Sfânt  .  .  . 

Sfântul  Dionisie  Ps  eudo  -  Areop  agi  tul  detaliază  actuil  inspiraţiei  cân¬ 
tărilor  bisericeşti,  arătând  relaţia  iconomicâ  între  lumea  nevăzută  şi  cea 
văzută,  create  de  Dumnezeu:  „irnnele  şi  cântările  Bisericii  nu  sunt  decât 
reflexul  muzicii  cereşti  (s.n.),  făcut  auzibil  urechilor  omeneşti:  ...  de  la 
cele  mai  înalte  „ranguri11...  acolo  unde  serafimii  dănţuiesc  împrejurul 
Dumnezeirii  şi  cântă  inine  slavei  Sale  cu  buzele  lor  niciodată  tăcute  .  .  .  co¬ 
borând  treptele  scării  mistice,  revelaţia  atinge  nivelele  celor  care  posedă 
inspiraţia  dumnezeiască,  profeţii  şi  sfinţii,  care  percep  un  slab  ecou  al 
imnelor  cereşti ...  (şi  care)  le  pot  apoi  transmite  muzicienilor  inspiraţi, 
adică  celor  ce  scriu  imne.  Muzicianul  primeşte  deci  irancile  cântate  în  cer 
şi  le  transmite  pe  pământ,  astfel  ca  ele  să  devină  perceptibile  urechilor 
omeneşti11.20 

Doxologia  cântărilor  bisericeşti  ar  fi  aşadar  doar  un  reflex  şi  o  parte 
a  nesfârşitei  cântări  de  slavă  pe  care  întreaga  Creaţie,  văzută  şi  nevăzută* 
o  înalţă  Dumnezeirii ... 

Cuvintele  „Heruvieului11  aduc  în  desfăşurarea  Sfintei  Liturghii  tocmai 
această  evidenţă,  exprimată,  în  stilul  grav  şi  solemn  al  ritmului  păpădie' 
cu  mijloacele  inefabilului  teologic,  apofatic,  al  cântării  bisericeşti  .  . 
„Cari  pe  Heruvimi,  cu  taină  închipuim,  şi  făcătoarei  de  viaţă  Treimi,  în¬ 
treit  Sfântă  cântare  aducem 


4.  Cântarea,  „ jertfă  de  laudâlt,  şi  participarea  ei  la  Jertfa  Iubirii, 

Sfânta  Euharistie. 

„Cultul  Bisericii  Ortodoxe  are  un  caracter  saaâficial ...  El  se  înteme¬ 
iază,  adică,  pe  jertfa  răscumpărătoare  a  Mântuitorului,  actualizată  în  Bi¬ 
serică  sub  forma  nesângeroasă  a  sacrificiului  euharistie  din  Sfânta  Li¬ 
turghie  . .  .“.21 

In  cadrul  acestui  cult,  cântarea  bisericească  se  împărtăşeşte.  în  mod 
firesc,  de  caracterul  său  sacrificial  general.22 


19  Sfântul  Vasî  e  cel  Mare,  Omilie  la  Ps.  /,  (traducere  de  D.  Fenoru),  în  „Scrieri", 
Voi.  I,  CIoec;it^  „Părinţi  şî  Scriitori  bisericeşti",  nr.  17,  Ecftura  Institutului  Biblic  şi  de 
Misiune  Ortodoxă,  Bucureşti,  1986,  p.  184. 

20  După  rez urn  itul  la  Sf.  D  orusie  Pseudo-Areopagitul,  Despre  ierarhia  cerească,  al 
lui  Egon  Weilesz  în  studiul  sau  din  Ency  lopedia  e  la  Pleiade,  Hîstoire  de  la  M  sique.  I, 
eh  Encyclopedia  des  musiques  sacrees,  voi.  II,  Paris,  1969,  p.  135  ^articolul  lui  Viadimir 
Pedorov,  En  guisc  ddntrod  ction). 

21  Pr,  Prof.  Dr.  Enc  Branişte,  Liturg  t  a  generală  . .  p.  94 — 95. 

22  Ghorghe  Şoima,  Funcţiunile  muzicii  liturgice.  Editura  „Revistei  teologice",  Si¬ 
biu,  1945,  p.  51. 

De  fapt,  caracterul  saerificial  al  cântării  de  laudă  (doxologiee),  adre¬ 
sate  lui  Dumnezeu,  a  fost  remarcat  încă  în  Vechiul  Testament:  ,, Lăuda-voi 
numele  Dumnezeului  meu  cu  cântare  şi-L  voi  preamări  pe  El  cu  laudă;  şi-i 
va  plăcea  lui  Dumnezeu  mai  mult  decât  viţelul  tânăr  . .  (Ps.  68,  34 — 36) 
şi  „Jertfa  de  laudă  Mă  va  slăvi  şi  acolo  este  calea  în  care  voi  arăta  lui 
mântuirea  Mea44  (Ps.  49,  24).  Preînchipuire  a  viitoarei  jertfe  nesângeroase? 

Orice  laudă  adusă  de  o  persoană  altei  persoane  (aceasta  poate  fi  şi 
Persoana  dumnezeiască)  ascunde  în  ea  o  potenţialitate  de  jertfă  absolută, 
de  care  numai  dragostea  ce  „nu  caută  ale  sale44  (I  Cor.  13,  5)  este  capabilă: 
persoana  care  aduce  laudă  se  jertfeşte  pe  sine,  se  „leapădă  de  sine44  (Mc. 
8,  34),  de  tot  egocentrismul  său,  în  favoarea  celuilalt.23  Prin  integralismul 
său,  „jertfa  de  laudă44  (şi  a  cântării)  poate  fi  asemănată  cu  arderea  de  tot: 
„cântarea  presupune  ...  o  relaţie  afectuoasă  cu  obiectul  cântării ...  o  re¬ 
laţie  totală  (s.n.),  a  fiinţei  care  cântă  . .  ,44.24 

Dar  chiar  totală,  jertfa  persoanei  umane,  prin  9ine  însăşi  —  după  în¬ 
văţătura  Bisericii  noastre  —  este  insuficientă  pentru  mântuire  (scopul  fi¬ 
nal  al  oricărei  jertfe,  deci  şi  al  celei  de  laudă),  din  cauza  limitării  creatu- 
rale  şi  a  necurăţiei  omului  pământesc  (căzut),  ce  se  aduce  jertfă.25  Doar 
prin  unirea  cu  Jertfa  desăvârşită,  cu  totul  curată  a  Mântuitorului  nostru 
Iisus  Hristos,  „o  persoană  umană  inifinită  ca  valoare,  fiind  totodată  şi  per¬ 
soană  divină44  2*  şi  prin  împărtăşirea  din  puterea  ei  de  viaţă  dătătoare/7 
„jertfa  de  laudă44  şi  doxologia  care  este  cântarea  bisericească  îşi  atinge 
condiţia  sa  ultimă,  supremă. 

Cântarea  din  vremea  Epielezei  Sfintei  Liturghii  ne  arată  şi  ne  face 
să  trăim  mai  mult  decât  doar  prin  cuvânt  această  legătură  nedespăr¬ 
ţită  a  laudei  (doxologia),  mărturisirii  şi  mulţumirii  (Euharistia)  pentru 
Jertfa  cea  Dumnezeiască  .  .  .:  „Pre  Tine  Te  lăudăm,  pre  Tine  bine  Te  cu¬ 
vântăm,  Ţie  îţi  mulţumim,  Doamne,  şi  ne  rugăm  Ţie,  Dumnezeului  nostru.44 


23  Pr.  Prof.  Dumitru  Stăniloac,  Legătura  intre  Euharistie  şi  Iubirea  creştină,  în 
„Studii  teologice",  seria  a  Il-a,  Anul  XVII  (1965),  Nr.  1 — 2,  ianuarie — februarie,  p.  6. 

24  Idem,  Cântarea  liturgică  . . .,  loc.  cit. 

25  Idem,  Legătura  intre  Euharistie  ...»  p.  8. 

26  Ibidem,  p.  9 — 10. 

27  Ibidem ,  p.  12. 

5.  Concluzii . 

Abordarea  câtorva  aspecte  privind  caracterul  doxologic  al  cântării  bi¬ 
sericeşti  a  încercat  să  descopere  parţial  complexitatea  domeniului  şi  nu¬ 
meroasele  sale  conexiuni  cu  alte  zone  ale  teologiei,  intr-o  relaţie  nu  sin¬ 
cretică,  ri  organică  . . . 

—  Mai  mult  decât  atât,  orice  demers  (teologic,  teoretic)  de  acest  fel 
se  poate  considera  că  şi-a  atins  scopul,  într-o  oarecare  măsură  măcar,  mai 
ales  dacă  devine  şi  un  îndemn  spre  experierea  doxologică  în  realitatea  con¬ 
cretă  a  cântării  bisericeşti  vii,  in  practica  cultului  dumnezeiesc  al  Biseri¬ 
cii  Ortodoxe. 

Pr.  asist .  Vasile  Grâjdian 


ANUL  NOU  ÎN  RELIGIILE  LUMII* 

Nu  există  nici  o  comunitate  unde  religia  a  jucat  un  rol  important,  nu 
există  nici  o  religie  în  care  să  nu  fi  existat  sau  să  nu  existe  sărbători.  Fie 
că  au  desemnat  apropierea  maxim  posibilă  de  divinitate,  fie  că  au  implo¬ 
rat  iertare  sau  ajutor  din  partea  divinităţii,  fie  că  au  comemorat  momente 
istorioo-sacre  deosebite,  sărbătorile  au  fost  acceptate  şi  respectate  în  mod 
deosebit. 

în  fiecare  sărbătoare  se  găseşte  prima  apariţie  a  timpului  sacru,  care 
este  ontologic;  el  nu  se  schimbă,  nu  se  sfârşeşte,  ci  este  egal  cu  sine  în¬ 
suşi.  El  este  reversibil  în  sensul  că  este  un  timp  primordial  devenit  pre¬ 
zent.  Astfel  orice  sărbătoare  religioasă  constă  în  reactualizarea  unui  mo¬ 
ment  sacru  ce  a  avut  loc.1  Este  o  mişcare  circulară  ce  se  repetă  în  fiecare 
an,  dar  nu  mecanic,  ci  într-o  vie  accepţiune  a  reântâlnirii  cu  divinitatea. 

Omul  religios  depăşeşte  prin  sărbătoare  timpul  actual  provocând  un 
mister,  încercând  să  guste  încă  din  această  viaţă  ceva  din  eternitate. 

Dintre  toate  sărbătorile,  pe  care  le-au  avut  religiile  vechi  şi  le  au 
religiile  actuale,  sărbătoarea  de  trecere  de  la  un  an  la  altul  rămâne  sem¬ 
nificativă  şi  chiar  principală.  Omul  era  conştient  de  timpul  care  se  scurge 
încărcând  trecutul  cu  un  an  şi  smulgând  viitorului  alt  an  al  aceluiaşi  timp 
existent  de  la  început. 

Anul  Nou  reprezintă  un  prag  între  doi  ani.  în  viziunea  oamenilor  din 


*  Lucrare  susţinută  în  cadrul  cursurilor  de  doctorat  în  teologie  la  Istoria  şi  Filosofia 
Religiilor,  sub  îndrumarea  ştiinţifica  a  d-lui  prof.  dr.  Remus  Rus  care  a  dat  şi  avizul  de 
tipărire. 

1  Mircea  F.Iiade  vede  sărbătoarea  prin  prisma  sacrului  şi  a  „Realului"  manifestat  în 
rituri  şi  simboluri.  Petre  Ţuţea  consideră  că  „Realul"  în  timpul  sacru  al  sărbătorilor  scoate 
omul  din  „golul  infinitului'  ;  vezi  Petre  Ţuţea,  Mircea  Eliade  (eseu),  Oradea,  1992,  pp. 
79,  32,  52,  passim. 

X* 


20 


REVISTA  TEOLOGICA 


vechime  orice  prag  este  păzit  de  zei  sau  spirite  care  apără  intrarea  de  pu¬ 
terile  demonice  sau  de  răutatea  altor  oameni.  De  aceea  pe  prag  se  aduceau 
uneori  ofrande  zeilor  păzitori.  După  prag  întotdeauna  urm.c  iză  o  uşă.  Sim¬ 
bolic  prin  această  uşă  zeii  coboară  pe  pământ,  iar  omul  urcă  spre  cer.2 

La  omul  preistoric  şi  la  majoritatea  populaţiilor  tribale  s-ar  putea 
spune  că  nu  există  sărbători  propriu-zise,  în  sensul  unor  zile  consacrate 
anumitor  scopuri  religioase  precise.  Momentele  importante  din  viaţa  co¬ 
munităţii  şi  cele  în  legătură  cu  cultul  fertilităţii  sunt  totuşi  sărbători.  Iar, 
după  mersul  soarelui  şi  revenirea  la  viaţă  a  vegetaţiei,  exista  ideea  de 
sfârşit  şi  început  al  unui  nou  an. 

Societăţile  primitive  au  conceput  anul  în  diferite  feluri,  iar  datele 
„anului  nou44  variază  în  raport  cu  clima,  mediul  geografic,  tipul  de  cultură. 
Dar  întotdeauna  e  vorba  de  un  ciclu  temporal  care  are  un  început  şi  un 
sfârşit. 

La  majoritatea  populaţiilor  tribale  contemporane  „noul  an44  echiva¬ 
lează  cu  ridicarea  tabu-ului  asupra  noii  recolte  care  este  declarată  co¬ 
mestibilă  şi  nedăunătoare  pentru  toată  comunitatea. 

La  australieni  animalele  şi  plantele  create  la  început  de  nişte  fiinţe 
supranaturale  sunt  create  din  nou  în  chip  ritual  la  început  de  an.  Pictu¬ 
rile  de  pe  pietre,  considerate  a  fi  fost  pictate  de  strămoşii  mitici,  sunt  re- 
pictate  spre  a  li  se  reactiva  puterea  creatoare  cum  se  manifestase  ea  pen¬ 
tru  prima  oară.3 

Acelaşi  scenariu  ritual  apare  şi  la  triburile  maidu  şi  porno  din  Cali¬ 
fornia  şi  la  triburile  indienilor  roşii  cheynee,  lanape  şi  dakota.4 

Sub  influenţa  civilizaţiei,  triburile  californiene  karok,  yoruk  şi  liupa 
au  ceremonii  periodice  cunoscute  sub  numele  de  „new  year“,  „world's 
restoration44  sau  „repair44.  Se  consideră  că  fiinţele  nemuritoare,  mitice 
care  au  populat  pământul  înaintea  oamenilor,  au  executat  primele  aceste 
ceremonii  exact  in  locul  unde  muritorii  de  astăzi  le  execută.5  Ritualuri  ase¬ 
mănătoare  există  şi  la  populaţiile  tribale  din  Africa,  Oceania,  America  de 
Sud. 


La  polinezienii  din  insula  Tikopia  sărbătorile  reproduc  „operele  zei- 
lcr“,  adică  actele  prin  care  în  timpurile  mitice  zeii  au  făurit  lumea.  Cere¬ 
moniile  prezintă  anumite  interdicţii:  fără  zgomot,  jocuri,  dansuri.  Trece¬ 
rea  de  la  un  timp  (profan)  la  altul  (sacru)  este  indicată  prin  tăierea  rituală 
a  linei  bucăţi  de  lemn  în  două.6 

în  mai  multe  limbi  ale  populaţiilor  aborigene  termenul  „lume14  este 
folosit  şi  cu  sensul  de  an.  Iakuţii  din  America  de  Nord  spun  „lumea  a 
trecutu  pentru  a  arăta  că  s-a  scurs  un  an.  Pentru  tribul  yuki  anul  e  de¬ 
semnat  prin  termenii  „pământ44  şi  „lume*4.  Spunând  „pământul  a  trecut  ’ 


2  Mircei  Eliade,  Sacrul  şi  projanul,  trad.  Rodica  Chira,  ed.  Hurnanitas,  Bucureşti, 
1992,  pp.  25—26  sq. 

3  Idem,  A  pe  te  ale  mitului,  trad.  Paul  D.  Dinopol,  ed.  Univers,  Bucureşti,  197j, 

p.  41. 

4  Ibidem,  p.  44. 

5  Idem,  Eseuri ,  trad.  Maria  şi  Cezar  Ivănescu,  ed.  Ştiinţifică,  Bucureşti,  1991,  pp. 
60—61. 

6  Uein,  Sacrul  şi  pr  ol  anul,  p.  80. 

înţeleg  că  s-a  scurs  un  an7.  De  aici  putem  observa  solidaritatea  religioasă 
dintre  lume  şi  timpul  cosmic.  Lumea  e  concepută  ca  o  unitate  vie  care  se 
naşte,  se  dezvoltă  şi  şe  stinge  în  ultima  zi  a  anului  pentru  a  renaşte  de 
Arml  Nou.  Tot  d intr-o  perspectivă  religioasă  cosmosul  se  prezintă  ca  un 
cifru.  Omul  religios  se  căzneşte  să  afle  cifrul  an  de  an,  conştient  că  în  fe¬ 
lul  acesta  i  se  deschide  uşa  spre  divinitate. 

La  populaţiile  p rec olumbi e ne  sărbătorile  religioase  erau  rânduite  în 
chip  amănunţit  în  calendarele  lor.  La  azteci  anul  avea  douăzeci  de  simbo¬ 
luri  lunare  marcate  cu  cifre.  Numai  patru  din  cele  douăzeci  de  simboluri 
coincideau  cu  zilele  Anului  Nou  în  timp  ce  cifrele  schimbau  treisprezece 
perioade.  Deci  în  timpul  a  cincizeci  şi  doi  de  ani  solari  o  zi  particulară  din 
calendarul  lor  tonalamtl  coincidea  cu  începutul  anului,  pentru  că  anul 
avea  la  ei  două  sute  şaizeci  de  zile.  Ziua  de  Anul  Nou  trebuia  aşteptată 
în  ziua  indicată  de  cele  patru  simboluri.  La  mayaşi  existau  cinci  simbo¬ 
luri  cu  treisprezece  perioade.3 

Popoarele  Orientului  antic  simţeau  nevoia  de  a  înnoi  periodic  lumea. 
De  aceea  sărbătoarea  de  Anul  Ncu  a  avut  o  mare  importanţă. 

în  epoca  protosumeriană  la  Lagash  se  celebra  Anul  Nou  printr-un 
triduum  în  timpul  căruia  se  ofereau  sacrificii  zeilor. 

în  epoca  neosumeriană  sărbătoarea  de  Anul  Nou  se  numea  akiti.9  4 

în  perioada  babiloniană  sărbătoarea  a  primit  o  nouă  configuraţie. 
Apare  drept  cea  mai  importantă  şi  se  numea  akitu.  La  Uruk  se  celebrau 
în  mod  egal,  cu  ritualuri  precise,  două  sărbători  ale  anului  tiou:  una  la 
începutul  primăverii  şi  alta  la  începutul  toamnei.10 

în  timpul  lui  Hammurapi  (1728 — 168G)  Anul  Nou  se  celebra  unspre- 
zece-douăsprezece  zile  în  Babilon.  în  cursul  ceremonialului  se  recita  de  mai 
multe  ori  poemul  creaţiei  Enumia-elish,11  în  templul  lui  Marduk.  Era  un 
mijloc  de  a  se  reactualiza  lupta  dintre  Marduk  şi  Tiam-at,  care  s-a  petre¬ 
cut  la  început  când,  prin  biruinţa  zeului,  s-a  pus  capăt  haosului.  Pentru 
comemorarea  conflictului  primordial  apăreau  două  grupuri  de  figuranţi 
care  se  luptau.  însă  lupta  între  figuranţi  nu  comemora  numai  conflictul 
primordial,  ci  repeta,  actualiza  crearea  lumii,  trecerea  de  la  haos  la  cos¬ 
mos.  Acelaşi  ceremonial  se  întâlneşte  şi  la  egipteni  şi  la  hittiţi.12 

Specific  babilonienilor  era  ritualul  din  ziua  a  cincea.  în  această  zi  re¬ 
gele  era  adus  de  mai  marele  preoţilor  —  urigallu  —  în  faţa  statuii  lui 
Marduk,  i  se  luau  însemnele  regale,  era  aşezat  pe  un  -scaun  şi  era  pălmuit 
şi  tras  de  urechi.  Apoi  îngenunchea  în  faţa  lui  Marduk  pentru  a-şi  mărtu¬ 
risi  inocenţa  faţă  de  orice  faptă  care  ar  fi  adus  prejudicii  Babilonului.  Dacă 
regelui  nu-i  curgeau  lacrimi  însemna  că  Marduk  este  supărat  şi  se  aştepta 
un  dezastru,  dacă  îi  curgeau  lacrimi  însemna  că  Marduk  ie  va  dărui  bucu- 


7  îbidem ,  p.  68. 

8  Konrad  Theodor  Preuss,  Calendar  (Mexican  and  Mayan),  art.  in  Encyclopacdi.i  of 
Reiigion  and  Ethics,  ed.  by  James  Hastings,  Edinburgh,  1910,  voi.  3,  pp.  124 — 126. 

9  Charles  F.  Jean,  La  reiigion  sum&rienne,  Paris,  1931,  pp.  168 — 169. 

10  Îbidem,  p.  170. 

11  ve/i  Uândirea  asiro-babiloneand  în  texte,  trad.  Athamse  Negoiţă,  Bucureşti,  1975. 

12  Mircea  Eliade,  Eseuri,  p.  48. 

rie  şi  binecuvântare.13  De  asemenea,  primul  an  de  domnie  al  regelui  era 
calculat  începând  cu  Anul  Nou. 

Cu  prilejul  lui  akitu  se  celebra  şi  zakmuk,  adică  tragerea  la  sorţi 
pentru  fiecare  lună  a  anului.  Urmau  şi  ritualuri  ce  semnificau  coborârea 
lui  Marduk  în  infern  şi  expulzarea  relelor.  Se  fixau  şi  destinele  oame¬ 
nilor  ce  erau  însemnate  pe  tăbliţe. 

Sirienii,  fenicienii  şi  arameii  sărbătoreau  Anul  Nou  cu  acelaşi  fast 
ca  şi  babilonienii.14 

Hittiţii  au  fost  un  popor  deosebit  de  pios.  Ei  au  moştenit  şi  au  conti¬ 
nuat  tradiţii  vechi  din  ţara  lui  Hatti,  de  unde  au  venit.  Printre  cele  dintâi 
sărbători  se  număra  în  primul  rând  Anul  Nou,  care  se  celebra  iarna.  Ce¬ 
remonialul  era  asemănător  cu  cel  al  babilonienilor.  In  cadrul  sărbătorii  se 
recita  mitul  creaţiei  şi  se  reactualiza,  tot  prin  două  grupuri  de  figuranţi, 
duelul  dintre  zeul  atmosferic  Teshub  şi  şarpele  Iluyanakash.15 

Religia  Egiptului  este  extrem  de  bogată  în  sărbători.  Egiptenii  aveau 
aproximativ  o  mie  cinci  sute  de  sărbători  generale,  locale,  excepţionale, 
regale,  funerare,  comemorative,  agricole.16  Dintre  sărbătorile  anuale,  cele 
mai  importante  erau  legate  de  revărsarea  Nilului  şi  de  Anul  Nou.  Adop¬ 
tarea  anului  solar  ca  unitate  de  timp  a  făcut  ca  începutul  să  fie  sărbătorit. 

Ceremonialul  era  în  general  identic  cu  cel  babilonian.  Şi  aici  întâlnim 
grupuri  de  figuranţi  care  reactualizau  trecerea  de  la  haos  la  cosmos. 

Observăm  că,  pentru  omul  religios  al  culturilor  arhaice  lumea  se  reîn¬ 
noieşte  anual.  Omul  doreşte  să  regăsească  prin  sărbătoare  prezenţa  activă 
a  zeilor.  El  doreşte  să  trăiască  în  lumea  proaspătă  şi  pură  aşa  cum  a  fost 
la  început.  Cu  fiecare  an  nou  începe  să  existe  un  timp  nou  care  nu  era 
încă  folosit. 

Participând  în  mod  simbolic  la  distrugerea  şi  recrearea  lumii,  omul 
era  şi  el  creat  din  nou.  Cu  fiecare  an  nou  se  simţea  mai  liber,  mai  pur, 
fiindcă  se  elibera  de  povara  greşelilor  printr-un  ritual  specific.  Astfel  se 
năştea  din  nou  şi  îşi  începea  existenţa  aşa  cum  a  fost  la  început,  cu  noi 
forţe  vitale.17 

De  fapt  etapele  actualizării  cosmogonici  erau:  existenţa  haosului  îna¬ 
intea  creaţiei,  creaţia  lumiii  reactualizată  de  Anul  Nou,  participarea  directă 
a  omului  la  această  operă  cosmogonică,  în  mod  redus,  sărbătoarea  sorţilor 
şi  hierogamia.  Aspiraţia  omului  era  de  a  începe  o  viaţă  nouă  în  sânul  unei 
creaţii  noi. 

Acelaşi  specific  îl  are  Anul  Nou  şi  la  perşi  (iranieni).  Nawroz  (Nau- 
ruz)  este  totodată  sărbătoarea  lui  Ahura-Mazda  celebrată  în  prima  zi  a 
primei  luni,  când  a  avut  loc  crearea  lumii  şi  a  omului.  Tot  acum  se  fixa 
destinul  oamenilor  pentru  întregul  an,  se  practicau  purificări  prin  apă  şi 


13  vezi  Al.  I.  Stan,  Remus  Rus,  Istoria  religiilor ,  ed.  IBMBOR,  Bucureşti,  1991, 

p.  90. 

14  vezi  Emilian  Vasilescu,  Istoria  religiilor ,  cd.  IBMBOR,  ed.  a  2-a,  Bucureşti,  1982, 
p.  138. 

15  Mircea  Eliade,  Tratat  de  istorie  a  religiilor ,  trad.  Mariana  Noica,  ed.  Humani- 
tas,  Bucureşti,  1992,  pp.  364 — 365. 

16  George  Foucart,  Festivals  and  Fasts  f 'Egyptian),  art.  în  Encyclopaedia  of  Reli- 
gion  and  Ethics,  ed.  by  James  Hastings,  EJinburgh,  1912,  voi.  5,  pp.  853 — 857. 

17  Mircea  Eliade,  Sacrul  şi  profanul ,  pp.  70 — 75  sq. 


STUDII  ŞI  ARTICOLE 


23 


libaţiuni,  se  aprindeau  focuri  şi  se  puneau  şapte  specii  de  seminţe  pentru 
a  se  vedea  recolta  anului.18  Cu  prilejul  Anului  Nou  regele  declara:  „trebuie 
să  reînnoim  ceea  ce  timpul  a  în vechi t“. 19  Perşii  erau  convinşi  că  Anul  Nou 
a  fost  instaurat  de  Ahura-Mazda  pentru  a  comemora  etapele  creaţiei  cos¬ 
mosului  care  a  durat  un  an. 

O  sărbătoare  care  comemora  la  fel  începutul  anului  era  şi  Mihra- 
jan  —  sărbătoarea  lui  Mithra,  întâlnită  în  calendarul  lui  Darius  (521 — 
486),  Ceremonialul  este  descris  de  Al-Biruni.  Mihrajan  era  considerată  ca 
un  fel  de  prefigurare  a  sfârşitului,  căci  în  această  epocă  tot  ce  creşte  îşi 
atinge  perfecţiunea  şi  nu  mai  posedă  substanţa  necesară  unei  creaţii  ul¬ 
terioare.20 

Repetarea  simbolică  a  creaţiei  în  cadrul  sărbătorii  de  Anul  Nou  s-a 
păstrat  până  în  zilele  noastre  la  mamdeenii  din  Iran  şi  la  yezidii  din 
Irak. 

Efectiv  se  observă  clar  influenţa  religiei  asiro-babiloniene  în  religia 
persană,  privitid  sărbătoarea  Anului  Nou. 

Grecii  nu  au  avut  o  sărbătoare  propriu-zisă  care  să  desemneze  înce¬ 
putul  anului.  Ei  au  avut  doar  sărbători  agricole,  naţionale,  comemorative 
ale  zeilor  şi  ceremoniile  orgiastice.  Doar  în  luna  Gamelion  este  amintită 
o  sărbătoare  agricolă  pentru  sfârşitul  anului.21 

La  romani,  în  legătură  cu  Anul  Nou,  găsim  un  ceremonial  foarte 
dezvoltat.  Sărbătoarea  era  precedată  de  Saturnalia  (17 — 23  decembrie), 
Laternalia  (23  decembrie)  şi  Comp  italia.  Aveau  loc  ospeţe,  jocuri,  ban¬ 
chete,  vizite,  schimburi  de  daruri.  Toate  actele,  mai  ales  din  timpul  Satur- 
maliilor,  precum  neorânduiala  socială  (sclavul  era  tratat  ca  un  stăpân,  iar 
stăpânul  ca  un  sclav,  matroana  era  tratată  ca  o  curtezană),  stingerea  focu¬ 
rilor,  întoarcerea  sufletelor  morţilor,  corupţia  erotică  şi  orgiile,  simboli¬ 
zau  regresia  în  haos.  Prezenţa  orgiei  arată  o  voinţă  de  abolire  a  trecutului, 
ştiut  fiind  că  haosul  este  urmat  de  o  nouă  creaţie.  Ansamblul  acesta  de  ri¬ 
turi  marchează  instaurarea  întunericului  în  care  toate  formele  se  pierd  şi 
apoi  recrearea  lor  în  limitele  naturale.22 

Anul  Nou  începea  la  vechii  romani  în  martie.  Julius  Caesar  (54 — 44), 
corectând  calendarul  în  anul  46  î.Hr.,  aşează  începutul  anului  la  1  Ianua¬ 
rie,  în  cinstea  zeului  Janus,  cel  mai  vechi  dintre  toţi  zeii  popoarelor  ita¬ 
lice.23  Era  adorat  ca  zeu  al  intrărilor  şi  al  ieşirilor,  al  porţilor  caselor  şi 
cetăţilor  (care  au  două  feţe)  şi  al  începuturilor.  De  aceea  era  numit  „Ja¬ 
nus  biformis"  sau  „Janus  biceps"  .2+  în  cinstea  lui  erau  Calendae  Januarii, 
care  durau  cinci  zile.  Sărbătoarea  era  aşteptată  cu  nerăbdare  în  tot  im¬ 
periul.  Era  cea  mai  venerată  sărbătoare  la  romani.  Se  făceau  urări  pentru 


18  Idem,  Tratat  de  istorie  a  religiilor,  pp.  367 — 368. 

19  Idem,  Sacrul  şi  profanul ,  p.  73. 

20  Idem,  Eseuri ,  pp.  54 — 55. 

21  Herberth  Jennings  Rose,  Festivals  and  Fasts  (Greele),  art.  în  Encyclopaedia  of 
Religîon  and  Ethics,  voi.  5,  pp.  857 — 1’63. 

22  Mircea  Eliade,  Tratat  de  istorie  a  religiilor ,  p.  364. 

23  John  J.  Tîerney,  Nea?  Years  Day,  art.  in  The  Catholic  Encyclopaedia,  New 

York,  1913,  voi.  11,  pp.  19 — 20. 

24  Petru  Caraman,  Substratul  mitologic  al  sărbătorilor  de  iarna  la  români  şi  slavi , 
Iaşi,  1931,  p.  19. 


24 


REVISTA  TEOLOGICA 


noul  an,  se  ofereau  cadouri  cu  crengi  de  laur  şi  palmier,  se  făceau  vrăji 
şi  divinaţie  pură,  se  făceau  ospeţe.  Ceremonia  consta  din  reaprinderea 
focurilor,  purgaţiuni,  purificări,  procesiuni  mascate,  lupte  între  două  cete 
inamice,  rituri  ele  carnaval. 

C-eorge  Dumezil,  care  a  studiat  scenariul  sfârşitului  şi  începutului  a- 
nului  într-o  bună  parte  a  lumii  indo-curopene,  a  ajuns  la  concluzia  că 
toate  aceste  ritualuri  ale  Anului  Nou,  la  toate  popoarele  indo-eurcpene, 
erau,  fără  îndoială,  organizate  în  liniile  lor  mari  încă  din  vremea  comu¬ 
nităţii  indo-europene.25 

La  celţi  în  general  toate  sărbătorile  erau  legate  de  cultul  fertilităţii. 
Anul  începea,  se  pare,  cu  iarna  (probabil  prin  mijlocul  lunii  noiembrie). 
Mai  târziu  apare  o  sărbătoare  de  iarnă  Samhain,  care  se  aseamănă,  după 
tradiţiile  folclorice,  cu  Anul  Nou.  Predomina  aprinderea  de  focuri,  arde¬ 
rea  buşteanului  Yule,  ghicitul,  comemorarea  morţilor,  sacrificiul  de  ani¬ 
male,  alungarea  spiritelor  rele.  Sub  influenţa  Calendae-lor  romane  din 
Galia,  mai  târziu  devine  o  sărbătoare  orgiastică.  Reminiscenţe  ale  sărbă¬ 
torii  sunt  păstrate  în  folclorul  Ţării  Galilor.26 

La  germani  ultima  noapte  a  anului  era  marcată  de  apariţia  animale¬ 
lor  funerare,  a  zeilor  şi  zeiţelor  chtonico-funerare.  Atunci  aveau  loc  defi¬ 
lările  cu  măşti  ale  societăţilor  secrete  de  bărbaţi,  vizitele  morţilor  la  cei 
vii  şi  se  celebrau  iniţierile.27 

Din  cele  expuse  vedem  că  diferitele  ritualuri  practicate  cu  ocazia  A- 
nului  Nou  se  pot  împărţi  în  două  categorii  principale:  cele  oare  semni¬ 
fică  întoarcerea  la  haos  (stingerea  focurilor,  expulzarea  răului,  schimba¬ 
rea  comportamentului  obişnuit,  reîntoarcerea  morţilor,  orgii)  şi  cele  care 
simbolizează  cosmogonia  (reaprinderea  focurilor,  plecarea  morţilor,  prezi¬ 
cerea  solemnă  a  vremii  pentru  anul  care  vine,  repetarea  actelor  creaţie.). 
Deci  Anul  Nou  este  reactualizarea  unui  eveniment  primordial,  ai  cărui  ac¬ 
tori  sunt  zeii,  iar  participanţii  la  sărbătoare  devin  contemporani  cu  zeii  şi 
cu  fiinţele  semidivine.  în  momentul  în  care  îi  imită  pe  zei  omul  trăieşte 
timpul  mitic  al  originii.  Luate  în  ansamblu  toate  actele  sacre  cu  prilejul 
Anului  Nou  au  o  structură  comună:  drama  creaţiei.  în  fiecare  an  lumea  se 
reface.  Aceasta  demonstrează  vechimea  ritualurilor  de  Anul  Nou. 

Nu  avem  nici  o  informaţie  precisă  în  legătură  cu  vreo  sărbătoare  a 
noului  an  la  sciţi,  traci  şi  geto-daci.  Tracii  fiind  învecinaţi  cu  grecii  cu  si¬ 
guranţă  au  preluat  ritualuri  greceşti,  iar  geto-dacii  avându-1  pe  Zalma- 
xis,  care  a  fost  la  greci,  tot  la  fel,  probabil  vor  fi  avut  influenţe  greceşti 
în  cult.  însă  cunoscându-se  înclinaţia  spre  astronomie  a  geto-daciîor  (miş¬ 
carea  anuală  după  soare  —  sanctuarul  circular  de  la  Sarmizegetusa)  este 
foarte  posibil  să  fi  avut  vreun  ritual  de  cult  în  legătură  cu  începutul  unui 
an  nou,  dar  care  nu  ne  este  cunoscut.  Apoi  este  imposibil  să  nu  fi  cu¬ 
noscut  Calendae-le  romane,  mai  ales  după  cucerirea  Daciei.  Sunt  dovezi 
clare  de  cunoaştere  a  mithraismului  de  către  daco-romani,  deci  cu  sigu- 


25  Gcorge  Dumezi!,  Le  probleme  des  Centaurei ,  Paris,  1929,  apuci  Mircea  Eliade, 
Eseuri,  pp.  56 — 58. 

26  John  Arnott  Mac  Culloch,  F estivali  and  Fast s  (Celtic),  art.  in  Encyclopae iia  of 
Religion  and  Ethics,  voi.  5,  pp.  838 — 843. 

27  Mircea  Eliade,  Eseuri,  p.  59. 

ranţă  au  cunoscut  şi  sărbătoarea  Iui  Janus.  Cert  este  că  în  exact  acelaşi 
timp  avea  loc  şi  procesul  de  răspândire  a  creştinismului  la  daco- romani. 

Reminiscenţe  ale  acestor  ceremonii  de  Anul  Nou  sunt  văzute  în  fol¬ 
clorul  popoarelor  europene.  In  Elveţia  au  loc  episoade  dramatice  cu  oca¬ 
zia  începerii  anului  pentru  înlăturarea  iernii,  apoi  arderea  arborelui,  ce 
derivă  din  anticul  obicei  celtic.  Şi  în  Balcani  există  acest  obicei.  De  ase¬ 
menea  spectacolele  eu  măşti,  aprinderea  de  focuri,  urările  pentru  noul 
an,  colindul  şi  dansul  cu  capra,  carul  tras  de  boi,  alergările  de  cai,  prog- 
notstieări  cu  privire  la  rodnicia  anului  viitor,  ospăţul  de  revelion  sunt  re¬ 
miniscenţe  ale  vechilor  ceremonii,  care  se  păstrează  şi  la  români,  fiind  un 
carnaval  al  fertilităţii  şi  amintind,  evident,  de  Calendae.28 

Şi  în  religiile  actuale  începutul  unui  nou  an  este  sărbătorit  cu  fast 
şi  i  se  acordă  importanţă. 

La  vechii  indieni  înălţarea  unui  altar  echivala  cu  repetarea  cosmo- 
goniei.  Chiar  şi  textele  menţionează  că  „altarul  focului  este  anul**.29  în 
timpul  Vedelor  cea  mai  mare  sărbătoare  a  anului  era  a  solstiţiului  de  iar¬ 
nă,  când  se  împlineau  diferite  rituri  în  legătură  cu  revenirea  soarelui  (fe¬ 
cunditatea  câmpurilor).  Ei  n-au  elaborat  scenarii  cosmologice  de  propor¬ 
ţiile  celor  din  Orientul  apropiat  antic. 

In  calendarul  vedic  sărbătorile  depindeau  mai  mult  de  lună  —  nak- 
sastras  —  şi  erau  ale  sezoanelor.  La  hinduşi  „anul  nou“  este  numit  aşa 
când  soarele  se  îndreaptă  spre  nord.  Acum  e  timpul  pentru  marele  pele¬ 
rinaj  la  Allahabad  şi  baia  anuală  a  purificării  în  râurile  sacre  din  nord,  în 
timp  ce  în  sud  este  sezonul  pentru  sărbătoarea  care  se  numeşte  Pongol, 
când  fierberea  noului  orez  e  supravegheată  şi  privită  ca  fiind  semn  bun 
pentru  noul  an.  Bovinele  sunt  împodobite  cu  ghirlande  şi  tratate  cu  vene¬ 
raţie.  în  Bengal  noul  an  este  inaugurat  primăvara.  Aici  principalele  carac¬ 
teristici  sunt  venerarea  Gangelui  şi  cultul  dhenki  (decorticarea  fasolei  în 
clacă).30 

La  budhişti  sărbătoarea  Vassa  se  pare  că  face  începutul  anului  după 
sezonul  ploios.  Şi  la  ei  sărbătorile  sunt  în  legătură  cu  fazele  lunii  —  luna 
nouă  şi  luna  plină.  Textele  brahmaniee  încep  anul  în  ziua  cu  lună  plină  a 
lunii  Phalguna,  Textele  Sutras  menţionează  o  altă  zi  a  începutului  de  an 
Chaitri  purnamasi  care  e  cu  o  lună  mai  târziu.  Ceremonialul  e  descris  în 
partea  a  treia  a  cărţii  Mahavagga.31  Deci  nu  există  o  sărbătoare  propriu- 
zisă  pentru  începutul  unui  nou  an. 

Jainii  au  la  fel  sezoane  sacre.  Unul  dintre  ele,  foarte  important,  este 
Diwali  care  derivă  din  importanţa  belşugului  în  comerţ  şi  de  la  sărbătoa¬ 
rea  hindusă  în  cinstea  lui  Laksmi  zeul  belşugului.  Se  ţin  patru  zile. 
Ultima  zi  este  Anul  Nou  şi  e  prima  zi  a  lunii  Karttika  şi  a  anului  comer¬ 
cial.  Acum  jiainii  salută  pe  toţi  prietenii  sau  le  transmit  urări.32 


2S  Petru  Car  aman,  op.  cit.,  pp.  63 — 73. 

29  Mircca  Eli^de,  Sacrul  ţi  profanul ,  p.  69. 

30  Eiward  Wasbburn  Hopkins,  Festivals  and  Fasts  (Hindu),  art.  in  Encyclopaedia 
of  Religion  and  Ethics,  voi.  5,  pp.  867 — S7I. 

31  Joseph  Harger  Bateson,  Festivals  and  Fasts  (Buddhist),  art.  in  Encyclopaedia  of 
Rcligion  and  Ethics,  voi.  5>  pp.  836 — 838. 

32  Mnrgaret  Sievenson,  Festivals  and  Fasts  (Jam)t  art.  in  Encyclopaedia  of  Rcligion 
and  Ethics,  voi.  5,  pp,  875 — 879. 

La  chinezi  sunt  menţionate  două  sărbători  suplimentare:  prima  zi  a 
anului  şi  solstiţiul  de  iarnă.  Ele  se  află  doar  în  calendarul  popular  Ts’ing 
kwei.  Buddhismul  a  aranjat  calendarul  chinez  punând  sărbători  proprii.33 
Insă  o  mai  mare  importanţă  a  avut-o  la  chinezi  zodiacul  decât  calendarul. 

Pentru  tibetani  vechea  sărbătoare  de  anul  nou  era  la  solstiţiul  de  iar¬ 
nă.  Mai  târziu  sărbătoarea  va  coincide  cu  cea  chineză.  Era  numită  Log- 
sar  în  prima  zi  a  lunii  întâi.  Ţinea  trei  zile  şi  aveau  loc  cântece,  dansuri  şi 
vizite,  după  care  urmau  unsprezece  zile  de  sacrificii  pentru  prosperitate 
în  noul  an.  La  Lhasa  are  loc  spectacolul  ,, spiritele  zburătoare",  conform 
credinţei  lamaiste  în  spirite.34 

La  siamesi  Anul  Nou  ocupă  o  importanţă  deosebită.  Este  sărbătorit  în 
luna  Chaitra.  De  fapt  ea  are  trei  aspecte:  începutul  anului  solar-  popu¬ 
lar  Trut;  începutul  anului  civil  după  calendarul  modern  din  1889;  înce¬ 
putul  anului  astrologie  Songkran. 

In  Trut  se  rostesc  rugăciuni  de  către  călugării  buddhişti  şi  se  recită 
texte  din  Atanatiya  sutta.  Are  loc  şi  sacrificiul  homa  oferit  focului  sacru 
de  către  brahmini  pentru  schimbarea  numelui  anului. 

Songkran  se  sărbătoreşte  când  soarele  intră  în  constelaţia  berbecu¬ 
lui  (13  aprilie)  şi  ţine  trei  zile.  Acum  se  spală  statuile  şi  imaginile  lui 
Buddha  din  temple  şi  se  stropesc  de  către  călugări  în  semn  de  respect.35 

La  japonezi  erau  cunoscute  două  calendare:  unul  Kigen  recunoscut 
de  la  fondarea  mitologică  a  imperiului  japonez  de  către  Jimmu  Tenno  în 
660  î.Hr.  şi  altul  nengo  ce  avea  la  bază  perioadele  principale.  Din  ve¬ 
chime  este  cunoscută  o  sărbătoare  importantă  ce  marca  sfârşitul  anului 
numită  Setsubun.  Mai  târziu  apare  o  sărbătoare  a  începutului  unui  nou 
an  în  prima  zi  a  lunii  Shihohai.  în  zilele  noastre  Anul  Nou  se  sărbătoreşte 
la  1  Ganton.36  Popular  datinile  şi  obiceiurile  cele  mai  importante  sunt 
legate  de  Anul  Nou. 

Musulmanii  nu  au  o  sărbătoare  precisă  pentru  Anul  Nou.  Cei  din 
Maghrib  încep  anul  în  luna  mai.  Sărbătoarea  se  numeşte  id  al-ful,  adică 
a  fasolei.  Cei  din  India  au  adoptat  stilul  brahmanic,  cei  din  Iran  au  adop¬ 
tat  Nauruz-ul,  ca  şi  sikhiştii,  iar  cei  din  Turcia  stilul  creştin.37 

Totuşi  Anul  Nou  este  sărbătorit  la  1  Muharran  amintindu-se  de  hed- 
jira  lui  Muhammad.  La  10  Muharran  se  face  un  ritual  în  amintirea  crea¬ 
ţiei  lumii  şi  a  omului.38 

La  şiiţi  începutul  anului  se  face  prin  sărbătoarea  care  comemorează 


33  Joseph  Harger  Bateson,  Festivals  and  Fasts  ( Chinese ),  art.  in  EncyclopaeJia  of 
Religion  and  Ethus,  voi.  5,  pp.  S43 — 844. 

34  L.  Austine  Waddel,  Festival  and  Fasts  (Tibetan),  art.  in  EncyclopaeJia  of  Reli¬ 

gion  and  Ethics,  voi.  5,  pp.  892 — 894. 

35  G.  E.  Gerini,  Festival  and  Fasts  (Siamese),  art.  in  Encyclopaedia  of  Religion  and 

Ethics,  voi.  5,  pp.  885 — 890. 

36  Hrnest  W.  Clement,  Calendar  (Japanese),  art.  in  Encyclopaedia  of  Religion  and 

Ethics,  voi.  3,  pp.  114 — 116. 

37  Karl  Vollers,  Festivals  and  Fasts  ( Muslim J,  art.  in  Encyclopaedia  of  Religion  and 

Ethics,  voi.  5,  pp.  881 — 884. 

38  Anastasiou  Giannoulatou,  Islam ,  Athena,  1975,  p.  185. 

supliciul  lui  Aii  şi  a  fiilor  săi.  Epicentrul  sărbătorii  este  la  Karbala  în 
Irak.39 

Iudaismul  prezintă  o  inovaţie  capitală  atât  faţă  de  religiile  arhaice  şi 
paleo-orientale,  cât  şi  faţă  de  concepţiile  mitico -filosofice  greceşti  sau 
indiene.  Pentru  iudei  timpul  are  un  început  şi  va  avea  un  sfârşit.  Yahweh 
nu  se  manifestă  în  timpul  cosmic,  ci  intr-un  timp  istoric  care  este  irever¬ 
sibil.  Intervenţiile  sale  în  istorie  nu-şi  dezvăluie  sensul  profund  decât 
pentru  poporul  său.  Trecerea  de  la  haos  la  cosmos  a  fost  aplicată  unor 
evenimente  istorice  precum  ieşirea  din  robia  egipteană,  primirea  pămân¬ 
tului  făgăduit,  întoarcerea  din  exilul  babilonic  (606 — 536). 

In  vechime  un  rol  important  în  sărbătoarea  Anului  Nou  l-a  jucat  re¬ 
gele,  ce-L  arăta  pe  Yahweh  stăpânul  lumii  ca  biruitor  al  forţelor  întune¬ 
ricului. 

Cu  timpul  Anul  Nou  devine  cea  dintâi  sărbătoare  mare  a  anului  ca¬ 
lendaristic.  Era  serbat  la  începutul  lunii  septembrie  şi  se  numea  Rosh 
Ha-Shianah.  Era  o  zi  de  pocăinţă  când  fiecare  evreu  îşi  făcea  un  examen 
de  conştiinţă.  Cu  acest  prilej  se  sună  din  şofar  (corn  de  berbec)  pentru  re- 
trezirea  la  conştiinţa  slujirii  de  Dumnezeu  în  anul  care  începe. 

La  evrei  se  întâlnesc  mai  multe  aspecte  ale  Anului  Nou:  prima  zi  a 
lunii  Nisan  este  anul  nou  pentru  regii  evrei  şi  în  calendarul  religios  (Ieşi¬ 
rea  12  :  2);  prima  zi  a  lunii  Elul  este  anul  nou  pentru  zecimala  bovinelor; 
a  treia  zi  a  lunii  Tîshri  este  Anul  Nou  pentru  calendarul  civil,  anul  sabatic 
şi  anul  jubiliar;  prima  zi  a  lunii  Shevat  este  anul  nou  pentru  copaci,  după 
ce  o  mare  parte  a  ploilor  au  căzut.40 

Dar  Rosh  Ha-Shanah  rămâne  principala  sărbătoare  de  Anul  Nou, 
sărbătoare  de  toamnă,  celebrată  la  1 — 2  Tishri.  Cultul  sărbătorii  a  fost 
dezvoltat  mai  ales  în  Israel.  In  Biblie  e  menţionată  simplu  ca  început  al 
anului  (lezechiel  4  :  1)  şi  ea  întoarcere  a  anului.  De  -asemenea  o  aminteşte 
şi  literatura  rabinică.41  S-au  tipărit  cărţi  de  cult  în  legătură  cu  ceremo¬ 
nialul42  rezultând  importanţa  care  se  acordă  acestei  sărbători. 

Dacă  în  iudaism  Yahweh  se  manifesta  într-un  timp  istoric,  creştinismul 
merge  mai  departe  în  valorizarea  timpului  istoric.  Istoria  poate  fi  sancti¬ 
ficată  deoarece  Dumnezeu  S-a  întrupat,  şi-a  asumat  o  existenţă  umană  în 
istorie.  Timpul  activităţii  lui  Hristos,  evocat  în  Evanghelii,  este  un  timp 
istorie  clar  precizat.  întruparea  inaugurează  o  nouă  poziţie  a  omului  în 
cosmos.  Intervenţiile  divine  în  cosmos  şi  în  istorie  au  scop  transistoric: 
mântuirea  omului. 

Timpul  este  opera  lui  Dumnezeu  şi  apare  odată  cu  mişcarea,  iar  omul 
se  încadrează  în  timp  'prin  naştere,  vieţuire  şi  moarte,  ca  să  depă¬ 
şească  acest  timp  dincolo  de  moarte,  unindu-se  cu  Prezentul  veşnic.  Timpul 
nu  trebuie  ignorat,  deoarece,  pentru  creştini,  e  intervalul  de  pregătire  a 


39  Ibidern,  p.  186. 

40  A.  Z.  Fhran,  Rosh  Ha-Sha?iaht  art.  în  Encyclopaedia  Iudaica,  Jerusalem,  1972, 
voi.  12,  col.  1061  — 1062. 

41  Lo  is  Jacobs,  Rosh  lîa-Shanah,  art.  in  Encyclopaedia  Jucbica,  voi.  14,  col.  3C5 — 
311;  vezi  şi  W,  I..  Moran,  Hebrew  Feast  of  New  Year>  art.  in  New  Catholic  Encyclopae¬ 
dia,  Washington,  1967,  voi.  10,  pp.  393 — 394. 

42  vezi  Priere  de  Rosh  —  Haschana ,  trad.  par  Ben  Baruch  Cr£hange  et  rabin  Elie 
Aristîde  Astruc,  ed.  a  2-a,  Paris,  1903. 

omului  pentru  a  ajunge  la  Prezentul  veşnic.  De  aceea  în  pragul  noului  an 
creştinul  se  apropie  de  un  alt  am  cu  nădejdea  de  a  se  apropia  din  ce  în  ce 
mai  mult  de  veşnica  Existenţă,  depăşind  tot  ceea  ce  este  creat,  necesar  .,i 
util  material.  Termenul  „an"  semnifică,  ca  şi  ora,  o  mei'gere,  o  mişcare. 

Timpul  a  fost  sanctificat  prin  întruparea,  propovăduirea,  pătimirea, 
moartea  şi  învierea  lui  Hristos  şi  nu  apare  ca  un  timp  sacru  reactualizat 
periodic  sau  un  timp  mitic  primordial,  ca  în  religiile  precreştine. 

Veşnicia  pe  care  o  putem  descoperi  puţin  câte  puţin,  şi  spre  care  tin¬ 
dem,  în  acest  timp  al  nostru,  nu  trebuie  să  fie  concepută  nici  ca  o  stare 
de  ameţeală,  nici  ca  o  imobilitate  —  nirvana  —  ci  ca  viaţă  spirituală  bo¬ 
gată  în  descoperiri  de  sensuri,  în  experienţe  ce  vin  una  după  alta,  în  efor¬ 
turi  de  a  înţelege  şi  a  privi  totul  printr-o  luminare  interioară. 

în  toate  scenariile  rituale  de  Anul  Ncu  răzbate  idee  a  „perfecţiunii  în¬ 
ceputurilor"  susţinută  de  amintirea  imaginară  a  unui  „paradis  pierdut4, 
a  unei  fericiri  dinaintea  stării  actuale  a  omului.  Şi  e  posibil  ca  toate  scena¬ 
riile  privind  înnoirea  cosmică  să-i  fi  dat  omului  speranţa  dc  a  recupera 
„fericirea  începutului",  pentru  că  ideea  urnei  perfecţiuni  la  început  este 
foarte  răspândită  şi  arhaică.  Ori  în  plan  eshatologic,  ca  să  înceapă  ceva 
din  nou  e  necesar  ca  tot  ce  e  vechi  să  fie  nimicit,  iar  „fericirea  începutului" 
înseamnă  nimicirea  a  tot  ce  s-a  degradat  de  la  început.43 

în  creştinism  perfecţiunea  ne  este  dată  deplin  prin  omul  II rişte 3.  EI 
ne  este  pildă.  El  ne-a  arătat  cine  este  Dumnezeu  şi  calea  care  duce  spre 
Dumnezeu.  Şi  acest  Dumnezeu  a  creat  o  singură  dată  lumea  şi  lumea  a- 
cea9ta  va  avea  un  singur  sfârşit. 

Anul  Nou  în  creştinism  are  două  aspecte:  Anul  Nou  civil  la  1  Ianua¬ 
rie,  după  calendarul  iulian,  când  se  oficiază  Te-Deum  şi  începutul  anului 
bisericesc  la  1  septembrie,  considerându-se,  după  tradiţie,  că  acum  a  înce¬ 
put  propovăduirea  lui  Hristos,  când  a  intrat  în  sinagogă  (Luca  4  :  16 — 
18),  identic  cu  idictionul  constantinopolitan.44 

în  confesiunea  ortodoxă  Anul  Nou  coincide  cu  prăznuirea  tăierii  îm¬ 
prejur  a  lui  Hristos  şi  cu  cinstirea  unuia  din  cei  mai  mari  dascăli  spiri¬ 
tuali  —  Sf.  Vasilie  cel  Mare  (+  1  ian.  379),  a  cărui  sfântă  liturghie  se 
săvârşeşte. 

Sărbătoarea  nu  se  prezintă  ca  o  simplă  comemorare  isterică,  ci  este  un 
act  real  trăit  de  credincioşi  cu  intensitatea  unei  realităţi  din  care  îşi  trag 
puteri  spirituale  nebănuite  pentru  o  viaţă  nouă.  Altfel  spus  sc  trăieşte 
prezent  evenimentul  umplând  sufletul  de  emoţia  participării  la  o  adevă¬ 
rată  epifanie,  aspect  pe  care  nu-1  întâlnim  în  alte  religii. 

La  început  creştinii  posteau  în  această  zi  pentru  a  se  deosebi  de  ne¬ 
creştini,  care  in  acea  zi  îl  sărbătoreau  pe  Janus.  împotriva  cultului  zgomo¬ 
tos  cu  ocazia  calendae-lor  Sf.  Părinţi  şi  scriitorii  bisericeşti  din  sec.  IV — 
V  au  ţinut  cuvântări  fulminante.  Dispariţia  religiilor  antice  şi  uitarea  de 
această  sărbătoare  i-a  determinat  pe  creştini  să  înceteze  postul  şi  să  prăz- 
nuiască  Tăierea  împrejur  ca  şi  celelalte  praznice.4"  La  sfârşitul  sec.  al 
IV-lea  a  început  să  fie  venerat  şi  sf.  Vasilie  cel  Mare. 


43  Mircea  Eliade,  Aspecte  ale  mitului ,  pp.  49 — 50. 

44  Ceaslov ,  ed.  a  3-a,  ed.  IBMBOR,  Bucureşti,  1970,  pp.  5SC — 581. 

•*r  ve/i  l'nc  Branişte,  Liturgica  generala,  ed.  IBM3QR,  Bucureşti,  1 985,  pp.  200 — 201. 

Tăierea  împrejur  a  lui  Hristos  este  încă  o  dovada  că  Fiul  lui  Dum¬ 
nezeu  S-a  făcut  om  asumându-şi  toate  afectele  firii  umane  (Lu-ca  2  :  21). 

Tăierea  împrejur  reprezintă  prima  împlinire  a  Legii,  a  supunerii  sub 
rânduielile  acestei  vieţi,  cure  se  desfăşoară  în  timp  şi  spaţiu,  a  supunerii 
Sale  sub  legile  esenţiale  vieţii,  nu  sub  legile  secundare,  derivate  din  păcat. 
Aceste  legi  sunt  necesare  pentru  desăvârşire.  Numai  încadrau du-te  în  ele 
le  poţi  depăşi.  Ele  nu  pot  fi  învinse  din  exterior,  ci  numai  din  interior.  Nu* 
mai  din  mjlocul  lor  te  poţi  ridica,  nu  de  pe  laturile  lor.  Cine  caută  să  sa¬ 
boteze  prin  negaţie  sau  prin  violenţă  ordinea,  acela  nu  o  poate  depăşi,  ci 
e  strivit  de  ea  până  la  urmă.  Smulgând  din  fiinţă  legile  eterne  ale  vieţii  te 
deformezi,  cazi  din  plenitudinea  normală  a  vieţii. 

Prin  actul  ceresc  de  supunere  sub  legile  vieţii  făpturilor  Hristos  a 
primit  şi  tăierea  împrejur,  pentru  a  se  face  dovadă  de  intrarea  Sa  sub 
Lege,  şi,  totodată,  pentru  a-şi  începe  activitatea.  Cu  intenţia  de  a  depăşi 
timpul  şi  spaţiul  în  fiecare  clipă  S-a  tăiat  împrejur  Hristos,  intrând  în 
Lege.46  Circumciderea  înseamnă  nu  numai  împlinirea  legii  Vechiului  Tes¬ 
tament,  ci  şi  împlinirea  legii  naturale,  devenind  membru  al  comunităţii 
poporului  Său. 

Celelalte  confesiuni  creştine  nu  văd  semnificaţia  chiar  deosebită  a 
sărbătorii  de  Anul  Nou.  Anul  Nou  se  află  exact  între  Crăciun  şi  Bobo¬ 
tează,  între  întruparea  Domnului  şi  Epifanie.  Prin  întrupare  se  împlinesc 
toate  profeţiile  Vechiului  Testament,  prin  Epifanie  Tatăl  îl  face  cunos¬ 
cut  pe  Fiul  prin  Duhul  Sfânt  tuturor  oamenilor  pentru  a  căror  mântuire 
a  venit. 


Astfel  Anul  Nou  este  pragul  de  trecere  de  la  vechi  la  nou.  Se  înlă¬ 
tură  zidul  despărţiturii  şi  toate  cele  vechi  devin  noi.  Trecutul  rămâne  în 
urmă,  el  nu  mai  este  reactualizat.  Creştinul  îşi  propune  să  depăşească 
dificultăţile  vechi  şi  să  progreseze  spiritual.  în  felul  acesta  îi  apare  Epi- 
fania  ca  prima  poartă  deschisă  spre  sfinţirea  materiei  şi  implicit  a  sa.  Este 
un  moment  real  de  apropiere  a  cerului  de  pământ  şi  ide  înălţare  a  pă¬ 
mântului  la  cer.  Şi,  după  Hristos,  sf.  Vasilie  cel  Mare  este  primul  care  ni-L 
arată  pe  Hristos  real  în  jertfa  euharistică  şi  în  acelaşi  timp  puterea  in¬ 
epuizabilă  a  Duhului  care  transfigurează  materia  şi  îndumnezeieşte  pe  om. 

Analizând  cele  expuse,  putem  vedea  că  începutul  anului  era  diferit  de 
la  o  epocă  la  alta,  de  la  un  popor  la  altul.  Nici  mobilitatea  începutului  unui 
nou  an,  nici  diversitatea  duratelor  atribuite  anului  de  diferite  popoare  nu 
au  reuşit  să  minimalizeze  importanţa  pe  care  o  avea  peste  tot  sfârşitul  unei 
perioade  de  timp  şi  începutul  altei  perioade  noi. 

Esenţial  este  că  există  pretutindeni  o  concepţie  despre  sfârşitul  şi 
începutul  unui  an,  întemeiate  pe  respectarea  ritmurilor  biocosmice  şi  al 
regenerării  vieţii,  iar  din  punct  de  vedere  creştin  pe  progresul  spiritual 
prin  iubire  şi  adevăr,  deoarece  în  timp  are  loc  pregătirea  pentru  scopul 
suprem. 


Pr.  drd.  Vasile  Pcp 
—  anul  I  — 


6  Dumitru  Stăniloctc,  în  pragul  >.nui  nou  an,  art.  în  Telegraful  român,  nr,  1/1936, 

SFÂNTA  EUHARISTIE  IN  GÂNDIREA 
SF.  IOAN  GURA  DE  AUR* 

Sfântul  Evanghelist  Ioan  ne  relatează  că  Mântuitorul  după  ce  a  satu¬ 
rat  în  chip  minunat  mulţimile  a  vorbit  despre  „pâinea  cea  cerească  şi  a 
făgăduit  atunci  Apostolilor  Săi  că  va  da  oamenilor  spre  mâncare  Sfântul 
Său  Trup  şi  spre  băutură  Sfântul  Său  Sânge  şi  le-a  spus:  ,,Eu  sunt  Pâi¬ 
nea  cea  vie  ce  s-a  pogorât  din  cer,  de  va  mânca  cineva  pâinea  aceasta,  în 
veci  va  fi  viu.  Şi  pâinea  pe  care  voi  da  Eu  este  Trupul  Meu  pe  care-L  voi 
da  pentru  viaţa  lumii .  . .  Adevărat,  adevărat  vă  grăiesc:  De  nu  veţi  mânca 
Trupul  Fiului  Omului  şi  nu  veţi  bea  Sângele  Lui  nu  veţi  avea  viaţa  întru 
voi.  Cel  ce  mănâncă  Trupul  Meu  şi  bea  Sângele  Meu  are  viaţa  veşnică  şi 
Eu  îl  voi  învia  în  ziua  cea  de  apoi  căci  Trupul  Meu  este  cu  adevărat  mân¬ 
care  şi  Sângele  Meu  cu  adevărat  băutură  (Ioan  VI,  51,  53 — 55).*  1 

Mântuitorul  instaurează  o  nouă  relaţie  între  Dumnezeu  şi  om,  adică 
restaurează  comuniunea  pierdută  prin  refuzul  omenirii  de  a-L  primi  pe 
Creator,  deci  readuce  neamul  omenesc  la  punctul  de  unde  el  a  căzut,  cu 
corectivul  ca  poziţia  sa  actuală  este  cu  mult  mai  înaltă  decât  înălţimea  de¬ 
săvârşirii  sale  iniţiale.  Sângele  Domnului  vărsat  pe  Crucea  supremei  ne¬ 
dreptăţi,  constituie  suprema  jertfire,  pe  care  numai  Cel  fără  de  păcat  a 
putut-o  înfăptui_şi  suferi  pentru  totalitatea  neamului  căzut  al  lui  Adam. 
Dar  jertfa  nu  a  tost  oferită  numai  pentru  împăcarea  Tatălui,  numai  pentru 
iertarea  şi  răscumpărarea  omului.  Acest  aspect  are  o  înţelegere  retro¬ 
spectivă,  angajând  o  restabilire  a  balanţei  între  creditor  şi  datornic.  Cei  ce 
se  botează  în  moartea  lui  Hristos,  intră  în  zona  îndreptăţirii.  De  la  primi¬ 
rea  botezului,  creştinul  porneşte  din  nou  de  la  punctul  limită  al  împăcării, 
după  care  urmează  să  arate  el  însuşi  contribuţia  sa  activă,  angajarea  pro¬ 
priului  său  subiect  în  lucrarea  de  apropiere  de  Dumnezeu.2 

Definită  simplu,  ca  „Taina  în  care,  sub  chipul  pâinii  şi  al  vinului  se 
împărtăşeşte  credincioşilor  însuşi  Trupul  şi  Sângele  lui  Hristos  spre  ier¬ 
tarea  păcatelor  şi  spre  viaţa  de  veci,3  Sfânta  Taină  a  împărtăşaniei  sau 
Euharistia  este  şi  „misterul  prezenţei  celei  mai  depline  şi  a  lucrării  celei 
mai  eficace  a  lui  Iisus  Hristos  în  Biserică  şi,  prin  ea,  în  lume".4 

Jertfirea  Omului-Dumnezeu  s-a  petrecut  odată,  în  istorie,  cu  trupul 
istoric  al  Cuvântului.  Dar  iconomia  divină  a  socotit  că  nu  pot  fi  private 
generaţiile  următoare  de  beneficul  gustării  din  Trupul  înviat  şi  iradiant. 
Dumnezeu  asigură  prezenţa  Jertfei  unice  de  pe  Golgota,  în  jertfa  fără  de 
sânge  de  pe  altarul  Bisericii,  pentru  ca  fiecare  membru,  identificat  hristic 
prin  botez,  să  se  înfrupte  din  aceleaşi  puteri.  El  face  prezent  Trupul  Său 
pentru  ca  fiecare  credincios  să  participe,  dacă  vrea,  la  acelaşi  ospăţ  dum¬ 
nezeiesc  la  care  a  invitat  pe  prietenii  Mirelui,  pe  cei  contemporani  cu  El, 


•  Lucrare  de  Seminar,  susţinută  în  cadrul  cursurilor  de  doctorat,  Ia  catedra  de  Pa- 
trologie,  sub  îndrumarea  Arhi'J.  Prof.  Dr.  C-tin  Voicu,  care  a  dat  avizul  pt.  tipărire. 

1  Diac  N.  I.  Popovici,  Epiclezu  c'iharisticâ ,  Sibiu,  1933,  pag.  1. 

2  Drd.  A.  Manolache,  Dumnezeiasca  Euharistie ,  în  „ Glasul  Bisericii "  nr.  7 — 8/1979, 
pag.  776—777. 

3  ihidem,  pag.  778. 

4  ihidem,  pag.  778. 

aleşi  atunci  de  El.  Dar  acţiunea  jertfitoare  se  prelungeşte,  căci  iubirea 
lui  Dumnezeu  nu  se  opreşte  Ia  acel  ceas  sau  la  acea  vreme  a  „plinirii". 
„Dar  nu  numai  pentru  aceştia  Mă  rog,  ci  şi  pentru  cei  ce  vor  crede  în 
Mine  prin  cuvântul  lor"  (Ioan  17,  20),  spune  Mântuitorul  într-o  rugăciune 
consemnată  de  Sfântul  Apostol  Ioan  in  Evanghelia  sa.  Pentru  aceştia, 
Dumnezeu-Cuvântul  este  contemporan  permanent,  în  Potirul  cu  care  sunt 
invitaţi  din  uşa  altarului.5 

Ciclul  Jertfei,  învierii  şi  împărtăşirii  se  perpetuează  în  toată  perioada 
vieţii  pământeşti  a  neamului  creştinesc.  De  aceea,  în  practicarea  ei  con¬ 
tinuă,  Jertfa  euharistică  precede  Taina  euharistică  pe  care  o  condiţio¬ 
nează.  Numai  o  singură  dată  în  istoria  biblică,  Taina  euharistică  a  pre¬ 
mers  Jertfei:  în  momentul  instituirii  ei,  când  Iisus  învaţă  pe  cei  apro¬ 
piaţi  ai  Lui  ce  trebuie  să  facă,  „întru  pomenirea"  Lui.  Atunci  la  „prima 
Euharistie"  când  Domnul  ştia  că  se  apropie  patima  Lui  şi  durerea  Lui  îm¬ 
preună  cu  teama  omenească  II  făceau  să  trăiască  deja  sufleteşte  ceea  ce 
Persoana  Lui  divină  ştia  că  se  petrece.6  Cina  cea  de  Taină  este  „în  mod 
principial  şi  propriu  prima  Euharistie  dar  ea  este  „anticiparea  tainică  a  jert¬ 
fei  de  pe  Golgota  şi  a  învierii.  Este  dovada  că  Hristos  a  trăit  la  Cina  cea 
de  Taină,  în  mod  tainic,  jertfirea  Sa,  aşa  cum  le  va  trăi  în  Euharistia  Bise¬ 
ricii,  ca  să  le  imprime  în  trupul  şi  sângele  nostru.7 

Deci  chiar  atunci  când  în  timp  se  poate  concepe  o  distanţă  între  Eu¬ 
haristia  ca  Jertfă  şi  Euharistia  ca  Taină,  distincţia  operează  la  nivelul  in¬ 
capacităţii  raţiunii  noastre  de  a  realiza  această  interacţiune.  Fireşte, 
Taina  euharistică  presupune  consumarea  de  către  noi  a  Trupului  şi  Sân¬ 
gelui  euharistie,  iar  Jertfa  este  ceea  ce  face  posibilă  împărtăşirea  noastră. 
Şi  fireşte  ca  între  chemarea  către  noi  a  lui  Dumnezeu  şi  hotărârea  noas¬ 
tră  de  a-I  răspunde  exista  un  timp  temporal  sau  moral.  Este  de  asemenea 
evident  că  „momentul  răspunsului  nostru  este  ceea  ce  realizează  relaţia 
de  iubire  între  noi  şi  Dumnezeu,  este  ceea  ce  închide  circuitul  energiilor 
iubitoare  dintre  Creator  şi  creatură,  circuit  care  înseamnă  asigurarea  cir¬ 
culaţiei  lor  în  ambele  sensuri.8 

Dumnezeu-Cuvântul  s-a  pogorât  ca  Pâine  cerească  pentru  a  recon¬ 
stitui  integritatea  chipului  Său  în  om  şi  a-i  asigura  fermentul  ce  va  face 
să  crească  „aluatul  împărăţiei  lui  Dumnezeu.  Ca  „pârgă  a  frământăturii", 
trupul  lui  Iisus  născut  din  M aria- Fecioara  a  concentrat  din  nou  în  neamul 
lui  Israel  cel  din  cer,  puterea  jertfească  pe  care  Israelul  pământesc  o  lepă- 
dase.  Transfuzia  de  energie  divină  a  operat  în  natura  omenească  toată 
prefacerea  ce-i  era  necesară  luptei  împotriva  răului  şi  accesibilităţii  ei  la 
contactul  cu  Dumnezeu  -a  fiecărui  pol  uman  ce  se  va  naşte  din  nou  din 
apă  şi  din  Duh.9 

Sfânta  şi  dumnezeiasca  Euharistie  este  astăzi,  ca  întotdeauna  în  cen¬ 
trul  vieţii  creştine.  Sfinţii  Apostoli,  urmând  exemplul  Mântuitorului  „a- 
ceasta  să  o  faceţi  întru  pomenirea  Mea"  (Lc.  XXII,  19),  oficiau  zilnic 


5  ibidem,  pag.  779. 

6  ibldem ,  pag.  780. 

7  ibidem ,  pag.  7S0. 

8  ibidem ,  pag.  780. 

9  ibidem,  pag,  780 — 781. 

„frângerea  pâinii".  (F.  Ap.  II,  16)  mai  ales  în  ziua  învierii  Domnului  (F. 
Ap.  XX,  7).  Ei  aveau  convingerea  certă  că  pâinea  şi  vinul  binecuvântate  de 
la  masa  euharistică  sunt  într-adevăr  Trupul  şi  Sângele  Domnului  nostru 
Iisus  Hristos,  Sfântul  Apostol  Pavel  arătând  felul  cum  trebuie  să  se  com¬ 
porte  creştinii  în  Biserica  şi  la  Cina  Demnului  spune  clar:  „Paharul  bine¬ 
cuvântării  pe  care-1  binecuvântăm  nu  este  oare  împărtăşirea  cu  sângele 
lui  Ilristos?"  (I  Cor.  X,  16). 

Sfinţii  Părinţi,  următori  fideli  ai  învăţături  Mântuitorului  şi  Sfinţilor 
Apostoli  au  acordat  o  atenţie  deosebită  Sfintei  Euharistii.  Despre  doctrina 
Sf.  Părinţi  antecesori  Sfântului  Ioan  Gură  de  Aur  asupra  Sfintei  Euha¬ 
ristii  se  pot  spune  următoarele:  punctul  central  al  doctrinei  euharistice  a 
Sfinţilor  Părinţi  este  prezenţa  reală  a  Trupului  şi  Sângelui  lui  Hristos  a 
lui  Hristos  însmşi  în  Euharistie.10  Ei  înţelegeau  literalmente  şi  nu  metafo¬ 
ric  atât  cuvintele  promisiunii  cât  şi  ale  instituirii.  Potrivit  învăţăturii  lor, 
Domnul  nostru  Iisus  Hristos  prin  instituirea  Sfintei  Euharistii  a  realizat 
în  chip  minunat  planul  Său  tainic  dând  spre  mâncare  adevăratul  Său  Trup 
şi  spre  băutură  Sângele  Său,  fără  a  provoca  nici  cea  mai  mică  împotrivire. 
Odată  ce  s-a  făcut  binecuvântarea,  sfinţirea  sau  consacrarea  pâinii  şi  a 
vinului  ele  s-au  prefăcut  în  Trupul  şi  Sângele  lui  Hristos.  Noi  nu  trebuie 
să  ne  oprim  la  argumentarea  sensurilor,  nici  asupra  dificultăţilor  ridicate 
de  raţiune  ci  să  formulăm  un  act  de  credinţă  fără  nici  o  ezitare  şi  fără  cea 
mai  mică  îndoială.11  Ei  repetau  sub  variate  forme  că  Euharistia  este  în 
chip  neîndoielnic  propriul  Trup  şi  Sânge  a*l  Mântuitorului.  Unii  au  speci¬ 
ficat  că  acesta  este  chiar  Trupul  în  care  s-a  întrupat  şi  pe  care  L-a  luat 
din  Fecioara  Maria.12 


Ajunşi  în  veacul  al  IV-lea,  cel  care  s-a  ocupat  în  mod  cu  totul  deose¬ 
bit  de  aceasta  Sf.  Taină  a  fost  Sfântul  Ioan  Gură  de  Aur,  căruia  din  cauza 
bogăţiei  şi  a  marii  însemnătăţi  a  doctrinei  lui,  diferiţi  teologi  apuseni  i-au 
atribuit  supranumele  de  „Doctor  Euharistiae".13  Şi  acest  fapt  pe  drept  cu¬ 
vânt  deoarece  Sfânta  Euharistie  are  în  Sfântul  Ioan  unul  dim  martorii 
cei  mai  preţioşi  ai  antichităţii  creştine.14  Atunci  când  îl  citeşti  simţi  că  el 
vrea  să  dea  credineoşilor  săi  o  măreaţă  şi  înaltă  idea  despre  Sfinţenia  Tru¬ 
pului  şi  Sângelui  lui  Hristos  pentru  ca  credincioşii  să  facă  din  această 
taină,  hrana  zilnică  a  sufletelor  lor.  Ceea  ce  se  observă  mai  ales  în  omi¬ 
liile  sale  este  puterea  realismului.  De  la  Sfântul  Ioan  Gură  de  Aur  nu 
ne-a  rămas  o  scriere  mică  şi  metodica  despre  dumnezeiasca  Euharistie,  ci 
fragmente  de  o  rară  frumuseţe  şi  de  o  adâncă  simţire  creştină  in  mai  toate 
scrierile  sale.15 


Principalele  opere  în  care  Sf.  Ioan  Gură  de  Aur  vorbeşte  în  mod  ex¬ 
pres  şi  accentuat  despre  Sfânta  şi  dumnezeiasca  Euharistie  sunt: 


10  G.  Bărcil  e,  Doctrine ,  des  Perei  sur  la  presence  reelle ,  în  Dictionaire  de  theologie 

catholique,  tom.  V,  col.  1123. 

11  G.  Bareille,  Do  trine  des  Pcres  sur  la  transsubstantion,  in  Dictionaire  de  theologie 

catholique ,  tom  V,  col.  1127. 

12  ibidem  .  . 

13  G.  bardy,  in  Dictionaire  de  theologie  catholquet  tom.  VIII,  col.  6  0. 

14  Pr.  Proi.  I.  Gheorghe  Coman,  Patrologie ,  Bucureşt  ,  1956. 

15  Pr.  tir.  Olimp  Căciulă,  Jertfa  euharistică ,  Bu/.ău,  1910,  pag.  149. 

1»  Omiliile  asupra  Epistolei  I  către  Corinteni  ^  r •  ^'frî 

(Omiliile  XVIII  şi  XXIV) 

2.  Omilia  a  IlI-a  la  Efeseni 

3.  Omilia  a  V-a  şi  a  XV-a  la  I  Timotei  L 

4.  Omilia  a  XVII-a  la  Evrei 

5.  Omilia  a  IV-a,  L-a,  LXXXII  la  Evanghelia  lui  Matei  şi  Omiliile 
la  Evanghelia  lui  Ioan 

6.  Cuvântări  la  Praznice  împărăteşti  (Naşterea  Domnului,  învierea 
Domnului,  Botezul  Domnului,  Omilii  despre  mistere  şi  tratatul  său 
clasic  „Despre  preoţie") 

ÎNVĂŢĂTURA  SFÂNTULUI  IOAN  GURĂ  DE  AUR 

DESPRE  MOMENTUL  INSTITUIRII  SF.  TAINE  A  EUHARISTIEI 

Se  ştie  că  momentul  instituirii  Sfintei  Taine  a  Euharistiei  este  acea 
seară  memorabilă  când  a  avut  loc  Cina  cea  de  Taină.  Conform  învăţăturii 
Sfântului  Ioan  Gură  de  Aur,  momentul  instituirii  dumnezeieştii  Euharis¬ 
tii  nu  poate  fi  altul  decât  rostirea  solemnă  a  cuvintelor  prin  care  Mân¬ 
tuitorul  chema  pe  Sfinţii  Apostoli  la  sfânta  şi  divina  împărtăşanie  zicând: 
„Luaţi,  mâncaţi  acesta  este  Trupul  Meu  care  se  frânge  pentru  voi  spre 
iertarea  păcatelor"  şi  „Beţi  dintru  acesta  toţi,  acesta  este  Sângele  Meu  al 
Legii  celei  Noi  care  pentru  voi  şi  pentru  mulţi  se  varsă  spre  iertarea  pă¬ 
catelor".  (Mt.  26,  26 — 28).  Sfântul  Ioan  Gură  de  Aur  ne  face  să  înţelegem 
că  prin  instituirea  Sfintei  Euharistii,  Mântuitorul  a  aşezat  piatra  funda¬ 
mentală  a  Noului  Aşezământ,  Prin  ea,  Mântuitorul  şi-a  îndeplinit  mi¬ 
siunea  de  a  sfărâma  peretele  despărţitor  dintre  Creator  şi  creatură,  de  a-1 
înţelege  pe  om,  de  a-1  apropia,  de  a-1  elibera  de  sub  greutatea  păcatelor 
şi  a  neştiinţei  făcându-1  astfel  să  pătrundă  „taina  cea  din  veac  ascunsă. 
(Col.  I,  26).  Sfânta  Euharistie  a  fost  instituită  odată  pentru  toţi  oamenii 
din  toate  timpurile.  Dacă  în  Vechiul  Testament  ca  semn  al  pecetluirii  legă¬ 
mântului  dintre  Dumnezeu  şi  om  era  sângele  animalelor  şi  mielul  pascal, 
prin  instituirea  dumnezeieştii  Euharistii  se  pecetluieşte  Noul  Legământ, 
se  înlocuieşte  mielul  pascal  al  Vechiului  Legământ  prin  jertfa  cea  de  bună¬ 
voie  a  „Mielului  lui  Dumnezeu  cel  ce  ridica  păcatele  lumii"  (In.  I,  29)* 
se  înlocuieşte  simbolul,  prototipul  eu  realitatea. 

Mântuitorul  Hristos  a  întemeiat  această  jertfă  fără  de  sânge,  dar  veş¬ 
nică  pentru  a  satisface  cerinţele  unui  fapt  de  netăgăduit  şi  anume  că  ome¬ 
nirea  până  la  sfârşitul  veacurilor  este  in  continuă  devenire.  Ea  are  nevoie 
să-şi  apropie  mereu  roadele  jertfei  de  pe  cruce,  să  se  folosească  de  ele  în 
mod  real  şi  să  le  perceapă  trupeşte,  să  aibă  intr-adevăr  Trupul  şi  Sângele 
Domnului  întrucât  ea  este  trup  şi  sânge.16  Pe  de  altă  parte,  Mântuitorul 
Iisus  Hristos  a  făgăduit  Apostolilor  Săi  că  „Eu  eu  voi  sunt  în  toate  zilele 
până  la  sfârşitul  veacurilor"  (Mt.  XXVIII,  20).  în  acest  scop  la  Cina  cea 
de  Taină,  El  a  binecuvântat  pâinea  şi  vinul  transformându-le  în  Sfântul 
Său  Trup  şi  Sânge  poruncind  Apostolilor  şi  urmaşilor  lor,  episcopi  şi 


16  Constantin  Dron,  Constantin  Viescu,  Sfânta  Liturghie  lămurită.  Bucureşti,  1943, 
pag,  45. 

preoţi  de  peste  veacuri  să  oficieze  această  taină,  care-L  reprezintă  mis¬ 
tic  dar  realmente  între  noi  pe  El  însuşi.  însemnătatea  evenimentului 
instituirii  celei  mai  importante  taine  şi  a  aşezării  Legii  celei  Noi  şi  po¬ 
runca  de  a  săvârşi  Taina  pentru  toate  timpurile  cer  ca  Mântuitorul  să 
vorbească  clar  şi  neacoperit  ca  să  lămurească  deplin  pe  Apostoli  cu  pri¬ 
vire  la  un  lucru  atât  de  mare.17  Sfântul  Ioan  Gură  de  Aur  invita  ca  pe  te¬ 
meiul  cuvintelor  de  instituire  pâinea  şi  vinul  se  prefac  în  adevăratul  Trup 
şi  Sânge  al  Mântuitorului  prin  rugăciunea  invocării  şi  binecuvântarea  lor. 

împrejurările  în  care  Mântuitorul  instituie  Taina  Sfintei  Euharis¬ 
tii  la  Cina  cea  de  Taină  arată  lămurit  prezenţa  nu  simbolică  ci  reală  a 
Domnului  în  Sfânta  Euharistie.  Sfântul  Ioan  Gură  de  Aur  este  unul 
dintre  cei  mai  mari  învăţători  şi  propovăduitori  ai  acestui  realism.  Rea¬ 
lismul  pasajelor  sale  este  aşa  de  mare  încât  a  şocat  adeseori  pe  teologii 
protestanţi.18 

Sfântul  Ioan  identifica  Trupul  Euharistie  al  lui  Hristos  cu  Trupul 
Său  natural.  Prezenţa  reală,  după  concepţia  sa  este  o  prezenţă  unică,  ac¬ 
cesibilă  doar  credinţei  dar  nu  sensibilă.  Hristos  se  dă  în  chip  invizibil, 
deasupra  semnelor  sensibile. 

Prezenţa  în  Sfânta  Euharistie  a  Trupului  şi  Sângelui  lui  Hristos  se 
fac  prin  transformare.  Sf.  Ioan  Gură  de  Aur  nu  face  teoria  acestei  trans¬ 
formări  ci  el  afirma  realitatea  ei,  Hristos  este  prezent,  chiar  Hristos  care 
odinioară  a  şezut  la  masa  Cinei. J9  în  altă  parte  vorbeşte  aşa  de  precis, 
aşa  de  sigur,  cu  atâta  credinţă  încât  nu  poţi  să  nu  admiri  adânca  lui  cu¬ 
getare  în  demonstrarea  acestui  adevăr  fundamental  pe  care  se  sprijină 
credinţa  Bisericii  celei  adevărate. 

în  sfârşit  putem  spune  că  Sfântul  Ioan  Gură  de  Aur  învaţă  clar  şi 
precis  că  sfânta  şi  dumnezeiasca  Euharistie  a  fost  instituită  ca  taină  de 
însuşi  Mântuitorul  Iisus  Hristos  la  Cina  cea  de  Taină.  De  asemenea  el 
arăta  şi  scopul  instituirii  Sfintei  Euharistii.  Ea  a  fost  instituită  cu  scopul 
de  a  face  legătura  dintre  Dumnezeu  şi  oameni,  din  dragostea  cea  mare  a 
Fiului  lui  Dumnezeu,  prin  care  a  făcut  ca  oamenii  să  beneficieze  de  însuşi 
izvorul  mântuirii,  hrănindu-se  cu  Trupul  şi  Sângele  Stăpânului.  Prin  a- 
ceasta  El  şi-a  îndeplinit  făgăduinţa  că  îşi  va  da  Trupul  Său  spre  mân¬ 
care  şi  sângele  Său  spre  băutură  şi  că  va  rămâne  între  noi  până  la  sfâr¬ 
şitul  veacurilor. 


CONDIŢIILE  PRIMIRII  SFINTEI 
EUHARISTII 

Prezenţa  reală  a  Mântuitorului  în  dumnezeiasca  Euharistie  deschide, 
pentru  viaţa  credinciosului,  pe  planul  ei  practic  preocuparea  curăţiei  su¬ 
fleteşti,  adică  într-un  cuvânt  deschide  problema  evlaviei  euharistice.  E 
vorba  de  unirea  cu  Dumnezeu  şi  rămânerea  cu  El.  De  aceea,  mai  mult 
decât  oriunde,  creştinismul  se  arată  religia  consecvenţei  ferme  dintre  cre- 


17  / e ologi a  dogmatica  şi  simbolica,  voi.  II,  Bucureşti,  1958,  pag.  878. 

18  G.  Bardy,  L'cmeigment  Thjologique,  de  Jean  Chrisostome,  in  Dictionairc  de  theo- 
logie  catholifjue ,  tom.  VIII,  col.  680. 

19  ibidern 

dinţă  şi  viaţă.  Neglijarea  acestui  principiu  al  consecvenţei,  afirmă  Sf. 
loan  Gură  de  Aur,  duce  la  însăşi  defăimarea  spiritualităţii  creştine. 

în  faţa  faptului  euharistie,  Sfântul  loan  Gură  de  Aur  cere  credincio¬ 
sului  mai  presus  ca  oriunde,  cea  mai  desăvârşită  stare  de  suflet  şi  de  con¬ 
ştiinţă  cel  mai  înalt  grad  de  purificare  moral-spirituală  până  la  a  depăşi 
însăşi  starea  sau  catastaza  îngerescă.20 

Pregătirea  cerută  de  Sf.  loan  Gură  de  Aur  în  faptul  dumnezeieştii 
Euharistii,  credinciosul  trebuie  să  fie  real  şi  integral  purificat  şi  nu  numai 
pentru  un  moment,  ci  permanent  şi  nu  pentru  o  viziune  sau  intuire  min¬ 
tală  ci  pentru  a  se  face  asemenea  cu  Dumnezeu,  care  i  se  dă.  Faptul  a- 
cesta  nu  depăşeşte  puterile  omului.21 


Punând  problema  condiţiilor  primirii  dumnezeieştii  Euharistii,  Sfân¬ 
tul  loan  Gură  de  Aur  cuprinde  la  un  loc  şi  pe  păstori  şi  pe  păstoriţi,  a- 
dică  şi  pe  preoţii  săvârşită  ri  ai  tainei  şi  pe  credincioşii  care  s>e  apropie  de 
ea  şi  o  primesc.  Chipul  adevăratului  preot  creştin  în  faţa  dumnezeieştii 
Euharistii  trebuie  să  fie  aşa  de  curat,  aşa  de  strălucitor  ca  şi  cum  nu  ar 
trăi  pe  pământ  ci  în  cer  alături  de  îngeri.  Viaţa  lui  trebuie  să  fie  o  pildă 
de  viaţă  evanghelică,  să  fie  lumina  pentru  alţii,  să  fie  înger  în  trup.  De 
aceea  se  cuvine  ca  preotul  să  strălucească  în  curăţenia  spirituală  ca  şi 
cum  s-ar  afla  alături  de  îngerii  de  pe  lângă  Tronul  Mielului.  Căci  zice  Sf. 
loan:  „Când  vezi  pe  Domnul  jertfit  şi  stând  întins  şi  pe  preot  plecându-se 
deasupra  jertfei  şi  rugându-se  şi  pe  toţi  înroşiţi  de  acel  Sânge  preţios,  mai 
crezi  că  eşti  printre  osmani  şi  stai  pe  pământ?  Nu  eşti  oare  mutat  atunci 
în  ceruri  şi  aruncând  din  suflet  toată  cugetarea  trupească,  nu  priveşti  tu 
numai  cu  sufletul  şi  cu  mintea  pure  cele  cereşti?  O,  ce  minune!  O  iu¬ 
birea  de  oameni  a  lui  Dumnezeu!  Cel  ce  sta  sus  cu  Tatăl,  în  acel  ceas  e  în 
mâinile  tuturor  şi  se  dă  pe  sine  celor  ce  vor  să-L  îmbrăţişeze  şi  să-L  pri¬ 
mească11.22 


Dacă  preoţilor  li  se  cerea  o  astfel  de  curăţie  se  înţelege  că  nici 
credincioşii  nu  trebuiau  să  fie  mai  prejos  în  ce  priveşte  starea  de  cură¬ 
ţenie.  Preotului,  în  general,  i  se  cerea  o  viaţă  curată  ridicată  până  la  înăl¬ 
ţimea  celei  a  Domnului,  credincioşilor  când  se  apropie  ca  să  primească 
dumnezeiasca  Euharistie  li  se  cere  o  vrednicie  sufletească  asemănătoare 
cu  a  ucenicilor  Domnului.  Creştinii  când  se  apropie  de  masa  euharistică 
trebuie  să  vină  cu  cea  mai  curată  conştiinţă,  plini  de  frică  şi  de  cutre¬ 
mur.  „Când  aveţi  să  vă  apropiaţi  de  masa  aceasta  înfricoşată  şi  dum¬ 
nezeiască  şi  de  Sfintele  Taine,  faceţi  aceasta  cu  frică  şi  în  cutremur,  cu 
conştiinţa  curată,  cu  post  şi  rugăciune.  Gândeşte-te  omule  de  ce  fel  de 
jertfă  ai  să  te  atingi,  de  ce  fel  de  masă  te  apropii!  Adu-ţi  aminte  că  fiind 
pământ  şi  cenuşă  te  împărtăşeşti  cu  Sângele  şi  Trupul  lui  Hristos".23  Sfân¬ 
tul  loan  Gură  de  Aur  mustră  pe  toţi  acei  dintre  creştinii!  care  veneau  ca 
să  primească  dumnezeiasca  Euharistie  în  mod  mecanic,  lipsiţi  fiind  de 


20  Pr.  Gheorghe  Tiiea,  Evlavia  euharistică  după  Sfântul  loan  Gură  de  Aur,  în 
„Studii  Teologice"  nr.  9—10/1957,  pag.  632. 

21  ibidem ,  pag.  633. 

22  Omilia  III  la  E fese  ni,  traci,  de  Th.  Athanasiu,  Iaşi,  1908,  pag.  22. 

23  ibidem .  .  >  \  iife 

orice  chibzuinţă  şi  fără  socoteală.  Arată  apoi  că  cei  care  aduceau  sacri¬ 
ficii  în  Legea  veche  se  comportau  cu  multă  sfială  în  timpul  sacrificiului, 
făcând  tot  ce  le  stătea  în  putinţă  pentru  curăţirea  lor.  Necontenit  se  cu¬ 
răţau. 

„Văd  pe  mulţi  împărtăşindu-se  cu  corpul  lui  Hristos,  cum  s-ar  în¬ 
tâmpla,  mai  mult  ca  obicei  şi  ca  lege,  decât  ca  impus  de  cuget.24  Unii  s-au 
deprins  să  se  împărtăşească  numai  la  marile  praznice  de  peste  an  (în  Pos¬ 
tul  Mare  sau  la  Epifande).  împotriva  acestora  Sfântul  Ioan  Gură  de  Aur 
sublinia  faptul  că  nu  acesta  este  principiul  călăuzitor  pentru  primirea 
Sfintelor  Taine  căci  nici  Epifania  nici  Păresimile  nu  ne  fac  vrednici  să 
ne  apropiem  de  Sfintele  Taine,  ci  curăţenia  şi  nevinovăţia  sufletului.  Cu 
acestea  (dacă  le  ai  neîncetat)  apropie-te  neîncetat,  zice  el,  fără  ele  însă 
niciodată". 25 

Timpul  potrivit  pentru  primirea  Sfintei  Euharistii  nu  trebuie  să  ţină 
seama  de  sărbători  ci  de  conştiinţă  curată.  Formula  „Sfintele  Sfinţi¬ 
lor"  din  cadrul  Sfintei  Liturghii  atrage  atenţia  credincioşilor  că  dumne- 
zeieştile  Taine  sunt  destinate  doar  celor  sfinţi  adică  celor  ce  se  află  într-o 
perfectă  stare  de  curăţenie  morală.  Sfântul  Ioan  Gură  de  Aur  laudă  „nici 
pe  cei  ce  se  împărtăşesc  odată,  nici  pe  cei  ce  se  apropie  adesea  şi  nici  pe 
cei  care  vin  de  puţine  ori,  ci  pe  cei  care  fac  aceasta  cu  cugetul  nevinovat, 
cu  inima  curată  şi  cu  viaţa  fără  de  pată.  Cei  care  sunt  astfel  să  se  apro¬ 
pie  totdeauna,  însă  cei  ce  nu  sunt  astfel  să  nu  se  apropie  niciodată.  Pen¬ 
tru  ce?  Pentru  că  îşi  iau  judecată,  osândă  şi  chin".26 

în  privinţa  primirii  Sfintei  Euharistii  de  către  păcătoşi  el  spune: 
„Păcătoşii  care  se  apropie  de  Masa  Domnului  cu  nevrednicie  se  dau  pe¬ 
depsei  celei  nesfârşite.  împărtăşirea  cu  nevrednicie  este  omorârea  Dom¬ 
nului,  cum  au  făcut  iudeii,  este  vânzarea  cea  mai  neagră  asemenea  eu  a 
lui  Irod  care  se  prefăcea  că  voieşte  să  se  închine  pe  când  în  realitate  plă¬ 
nuia  să-L  omoare".27 

Deci  la  masa  cea  preasfinţită  unde  se  afla  însuşi  Hristos  trebuie  să  ne 
apropiem  cu  o  conştiinţă  purificată.  De  aceea  creştinii  trebuie  să  prive- 
gheze  tot  timpul  căci  pedeapsa  care-i  ameninţa  pe  cei  nevrednici  nu  este 
uşoară  nici  de  mică  importanţă.  Nici  un  păcătos  să  nu  îndrăznească  a  se 
face  părtaş  cu  cei  vrednici,  zice  Sfântul  Ioan  Gură  de  Aur:  „De  aceea 
să  nu  fie  părtaş  la  această  Sfântă  Masă  nici  un  făţarnic,  nici  un  înrău¬ 
tăţit,  nici  un  răpitor,  nici  un  hulitor,  nici  un  învrăjbit,  nici  un  beţiv,  nici 
un  pizmăreţ,  nici  un  fur,  ca  să  nu-şi  tragă  asupra  sa  osânda.28  De  aceea 
creştinii  trebuie  să  privegheze  totdeauna  căci  pedeapsa  ce-i  ameninţa  pe 


24  Omlia  III  la  efeseni ;  Omilia  XXVII  J  hi  Cor ;  Omilia  XVII ,  4  la  Evrei  apuci, 
Pr.  Prof.  Petre  Vintilescu,  Sfânta  împărtăşanie  in  spiritualitatea  creştină.  Deasa  ori  rara 
împărtăşanie ?,  în  „ Studii  Teologice "  nr.  5 — 6/1955,  pag.  397. 

25  Omilia  IV  la  Evrei  şi  Omilia  III  la  Efeseni,  apuci.  Pr.  Prof.  Petre  Vintilescu,  op. 
it.,  pag.  403. 

26  Omilia  82  la  Matei,  apud.  Ion  Perianu,  Despre  Sfânta  Euharistie ,  Bucureşti,  1901, 
pag.  50. 

27  idem,  pag.  52. 

28  Pr.  Gheorghe  Tilea,  Evlavia  euharistică  după  Sfântul  Ioan  Gură  de  Aur,  în  „ Stu¬ 
dii  Teologice *  nr.  9  — 10/1957,  pag.  634. 

cei  netrebnici  nu  este  uşoară,  nici  de  mică  importanţă.  Mai  marii  poporu¬ 
lui  evreu  au  batjocorit  corpul  Domnului  şi  L-au  răstignit.  La  fel  fac  şi 
creştinii  care  primesc  cu  inima  necurată  preacinstitul  Său  Trup  şi  Sânge, 
îl  batjocoresc,  îl  insultă.  Pentru  acest  fapt,  Sfântul  Ioan  Gura  de  Aur 
îndeamnă  pe  credincioşi  să  se  apropie  cu  adânc  respect  şi  cu  inima  cu¬ 
rată  să  primească  Trupul  şi  să  bea  Sângele  Mântuitorului. 

Sfintele  Vase  în  care  odihneşte  împăratul  cel  divin  sunt  acoperite 
cu  podoabe  scumpe  şi  pline  de  strălucire.  Sufletele  credincioşilor  trebuie 
să  fie  mai  curate,  mai  pline  de  strălucire,  chiar  mai  sfinte  decât  acestea. 
Cel  care  se  apropie  de  Sfântul  Potir  fără  evlavia  cuvenită,  acela  nesoco¬ 
teşte  realitatea  euharistie ă  făcând  o  nouă  trădare  şi  crucificând  pe  Hris- 
tos.  Acest  fapt  este  un  păcat  de  moarte  împotriva  Trupului  şi  Sângelui 
Domnului  şi  o  arvună  a  osândei  veşnice.29 

Sfântul  Ioan  Gură  de  Aur  argumentează  în  sprijinul  evlaviei  pe  care 
trebuie  să  o  aibă  creştinul  drept  condiţie  la  primirea  Sfintei  Euharistii  zi¬ 
când:  „Deci  dacă  n-ar  cuteza  cineva  a  se  atinge  de  o  haină  omenească  cu 
mâinile  murdare  apoi  cum  atunci  vom  cuteza  a  ne  atinge  de  Trupul  Dum¬ 
nezeului  a  toate  care  este  fără  de  prihană  şi  prea  curat,  care  s-a  împreu¬ 
nat  cu  acea  natură  dumnezeiască  prin  care  suntem  şi  trăim,  prin  care 
porţile  morţii  s-au  rupt  şi  bolţile  cerului  ni  s-au  deschis,  cum  vom  putea 
zic,  a  ne  atinge  de  acest  Trup  şi  a-L  primi  cu  atâta  nepăsare  şi  batjo¬ 
cură?  Pentru  trupul  acesta  nu  mai  sunt,  ţărâna  şi  cenuşa,  nu  mai  sunt 
rob  ci  slobod,  pentru  acest  trup  eu  nădăjduiesc  la  ceruri  şi  la  primirea 
bunătăţilor  de  acolo,  viaţa  veşnică,  soarta  îngerilor  şi  petrecerea  împreună 
cu  Hristos.30 

Dintre  toate  mădularele  omului  limba  este  chemată  la  cea  mai  înaltă 
onoare,  aceea  d-e  a  primi  şi  a  duce  în  trup,  însuşi  Trupul  şi  Sângele  Dom¬ 
nului.  „De  aceea  limba  creştinului  se  cade  să  fie  mereu  înfrânată,  bine 
cumpănită,  să  fie  ca  însăşi  limba  lui  Hristos,  iar  gura,  gură  a  lui  Dum¬ 
nezeu"31  Creştinul  care  se  apropie  de  Sfintele  Taine  se  cade  să-şi  înfrâ¬ 
neze  gura  şi  limba  de  la  toate  vorbele  urâte.  Ea  trebuie  să  fie  organul  cu¬ 
vintelor  sfinte,  oneste  şi  sincere,  ca  să  se  facă  demnă  de  cinstea  care  i  se 
face.  „Gura  sa  primeşte  acum  Trupul  Domnului.  De  aceea  păstrează  limba 
ta  curată  de  vorbele  cele  de  ruşine  şi  semeţie,  de  batjocură  şi  de  iubire, 
căci  este  foarte  pierzător  de  a  întrebuinţa  la  ocară  şi  batjocură  şi  la  vorbe 
nebuneşti  limba  oare  a  fost  părtaşa  acestor  prea  sfinte  taine"  ,32 

Adevăratul  creştin  trebuie  sa  fie  omul  piscurilor  celor  mai  înalte, 
viaţa  lui  morală  să  şi-o  îndrepte  spre  cele  mai  înalte  virtuţi.  El  trebuie  să 
se  purifice  de  toate  fărădelegile,  de  toate  întinăciunile  trupeşti  şi  sufle¬ 
teşti,  de  poftele  vătămătoare,  de  toate  absurdităţile  omeneşti.  Apropierea 
de  Sfintele  Taine,  atingerea  şi  gustarea  lor  de  către  cei  nevrednici  de  că¬ 
tre  cei  cu  conştiinţa  nepurifioată  de  microbul  păcatelor  este  o  crimă  faţă 
de  Trupul  şi  Sângele  Domnului.  Cel  care  primeşte  pe  Hristos  euharistie 


2  )  Omilia  24  la  I  Cor.,  trad.  de  Th.  Athanasiu,  Bucureşti,  1908,  op .  cit.,  pag.  328- 

30  Pr.  Gheorghe  Tilea,  op.  cit.,  pag.  635. 

31  Ion  Perianu,  op .  cit.,  pag.  54. 

32  Omilia  82  la  Matei ,  ia  G.  Bareillc,  op.  cit.,  tom.  XIII,  col.  145. 

într-un  suflet  necurat  şi  nu  aduce  roade  de  căinţă,  acela  mu  bea  Sân¬ 
gele  preasfinţit,  ci  îl  varsă,  îl  profanează.  La  această  masă  sărbătorească 
şi  sfântă  credincioşii  trebuie  să  se  apropie  pătrunşi  fiind  de  cea  mai  sfântă 
dragoste  nu  cu  dezgust  ci  cu  mai  multă  atenţie  decât  aveau  iudeii  când 
mâncau  Paştele.  Şi  iată  zice  Sf.  Ioan:  „El  însuşi  se  va  da  vouă,  EJ  este  sub 
ochii  voştri  şi  m  mâinile  voastre  ca  să  vă  hrănească  şi  să  intre  în  inimile 
voastre.  Deci,  nimeni  să  nu  se  apropie  cu  dezgust,  nimeni  să  nu  se  apro¬ 
pie  cu  nepăsare,  ci  toţi  să  vină  la  El  pătrunşi  de  dragoste,  iscaţi  de  un 
zel  sfânt.  Dacă  iudeii  mâncau  pasca  la  început  cu  încălţămintea  pusă,  cu 
bastonul  în  mână,  cu  grabă,  cu  cât  mai  multă  raţiune  trebuie  să  practi¬ 
caţi  voi  aici  (la  Euharistie)  vigilenţa"?  33 

Sfânta  Euharistie  fiind  „ospăţ  înfricoşat",  „ospăţ  dumnezeiesc", 
„jertfă  sfântă",  creştinii  au  datoria  de  a  fi  eu  cugetul  curat  neuitând  slă¬ 
biciunea  firii  lor,  neuitând  că  ei  sunt  „cenuşă  şi  praf  şi  că  se  unesc  cu 
Trupul  şi  Sângele  Mântuitorului  Iisus  Hristos. 

Dumnezeiasca  Euharistie  fiind  iubirea  lui  Dumnezeu  însuşi,  tocmai 
pentru  acest  fapt  se  cere  credinciosului  pe  lângă  conştiinţa  iubirii  faţă 
de  Dumnezeu  şi  conştiinţa  iubirii  care  se  jertfeşte  pentru  aproapele.  în 
faţa  Sfintei  Euharistii,  învaţă  Sfântul  Ioan  Gură  de  Aur  şi  Sângele  Dom¬ 
nului  trebuie  mâncat  şi  băut  numai  de  iubitorii  Lui  şi  iubitorii  Lui  nu  pot 
fi  cei  care  urăsc  şi  trec  cu  vederea  pe  aproapele  lor".34  Odată  cu  aceasta 
Sfântul  Ioan  Gură  de  Aur  deschide  cele  mai  largi  perspective  umanismu¬ 
lui  creştin  angajat  şi  promovat  cu  o  rară  amploare  în  lumina  faptului  eu¬ 
haristie.35  Egoismul  şi  lipsa  de  umanism  sunt  cele  mai  josnice  trepte  de 
descalificare  omenească,  ba  mai  mult  sunt  stări  diavoleşti  în  viaţa  creş¬ 
tinului.  Ca  puţini  alţii,  Sfântul  Ioan  Gură  de  Aur  9e  ridica  cu  vehementă 
şi  plin  de  zel  împotriva  celor  lipsiţi  de  simţul  omeniei  maii  ales  când  este 
vorba  de  creştini.  El  face  apel  la  spiritul  de  jertfă  al  creştinului  arătând 
că  perspectiva  cea  mai  naturală  a  omului  este  umanitatea,  bunătatea  şi  sim¬ 
patia  universală.36  Un  alt  aspect  pe  care-1  notează  Sfântul  Ioan  Gură  de 
Aur,  drept  condiţie  pentru  primirea  Sfintei  Euharistii  este  pacea  şi  bunâ- 
voirea  dintre  oameni.  Sfânta  Euharistie  este  „masa  păcii"  este  jertfa  de 
împăcare  a  omului  cu  Dumnezeu.  în  jurul  lui  Iisus  Hristos  euharistie  se 
aude  mereu  cântarea  îngerească  pe  care  au  cântat-o  cetele  îngereşti  în 
jurul  peşterii  Betleemului:  „Slavă  întru  cei  de  sus  lui  Dumnezeu  şi  pe 
pământ  pace  între  oameni  bunăvoire"  (Lc.  II,  14).  De  aceea  în  faţa  Sfintei 
Euharistii  trebuie  să  fie  de-a  pururi  o  atmosferă  de  pace  şi  de  sinceră  în¬ 
ţelegere  creştinească,  să  nu  îndrăznească  cineva  să  vină  cu  mânie  şi  cu  dis¬ 
cordie.  Sfânta  Euharistie  este  jertfa  de  iubire  şi  unire  a  creştinilor  unul 
cu  altul  şi  cu  Dumnezeu,  de  aceea  se  cere  de  la  primitorii  ei  împăcarea  cu 
semenii  şi  iubirea  lor  ea  făpturi  şi  chipuri  ale  Iui  Dumnezeu.  înainte  de 
Sfânta  Jertfă,  9pune  Sfântul  Ioan  Gură  de  Aur,  creştinii  se  sărutau  între 
ei,  chiar  dacă,  de  cele  mai  multe  ori  făceau  aceasta  numai  cu  gura,  nu  şi 


33  Omilia  27  la  1  Cor.,  trad.  de  Th.  Athanasiu,  op.  cit.t  pag.  373. 
3 1  Pr.  Gheorghe  T:lea,  op.  cit.t  pag.  63S*. 

35  ibidem ,  pag.  6 '9. 

36  ibidem ,  pag.  640. 

cu  inima.  Adesea  sărutarea  lor  era  simulată  pentru  salvarea  aparenţelor, 
iar  nu  sfântă  din  inimă,  din  iubire  frăţească  cum  zice  Sfântul  Apostol 
Pavel  (I  Cor.  XVI,  20).  în  fapt  însă  momentul  creştin  al  împăcării  cerut 
de  realitatea  euharistică,  ca  una  din  condiţiile  ei  esenţiale  de  primire  tre¬ 
buie  să  fie  un  moment  curat,  sfânt,  plin  de  roade  pentru  viaţă.  Cazul  să¬ 
rutului  dat  de  Iuda  Mântuitorului  este  cazul  creştinilor  care  simulează 
iubirea  frăţească  prinţ r-o  sărutare  nesinceră,  trădătoare,  pe  când  ferin- 
du-9e  de  gândul  lui  Iuda,  ar  trebui  să  se  sărute  cu  sărutarea  cea  mai 
plină  de  spaimă  făcând  din  ea  prilej  de  iubire  trainică,  înflăcărată  şi 
sfântă.37 

Sfântul  Ioan  Gură  de  Aur  arăta  şi  alte  condiţii  importante  -pentru 
primirea  Sfintei  Euharistii.  între  acestea  el  enumera  în  primul  rând  cură¬ 
ţirea  sufletului  de  păcate  prin  baia  lacrimilor  fierbnţi  ale  căinţei  şi  prin 
baia  curăţitoare  a  faptelor  de  milostenie.38  Purificarea  interioară  prin  po¬ 
căinţă  are  la  Sfântul  Ioan  Gură  de  Aur  cinci  stadii  practice:  destăinuirea 
păcatului  prin  cuvânt,  plângerea  păcatelor  şi  spălarea  lor  prin  lacrimi  şi 
căinţă  sinceră,  smerenia  după  pilda  vameşului  şi  a  fariseului,  mila  nu¬ 
mită  „marea  şi  principala  penitentă  în  stare  să  rupă  lanţul  păcatului  şi 
fără  ele  care  penitenţa  este  moartă  şi  lipsită  de  aripi". 39  Mila  creştină  este 
postulată  aici  tocmai  clin  faptul  că  dumnezeiasca  Euharistie  este  jertfa 
milei  şi  iubirii  lui  Dumnezeu  faţă  de  lume.  Putem  spune  că  ceea  ce  cere 
Sfântul  Ioan  Gură  de  Aur  de  la  cei  ce  primesc  Sfânta  Euharistie  este  o 
evlavie  adevărată  şi  sinceră,  izvorâtă  din  dragoste  faţă  de  Dumnezeu  şi 
semeni. 


JERTFA  EUHARISTICÂ 


Dându-se  pe  Sine  pe  cruce  ca  jertfă  de  răscumpărare  pentru  mântui¬ 
rea  lumii.  Mântuitorul  lisus  Hristos  a  voit  să  se  găsească  neîncetat  şi  în 
chip  simţit  Ia  dispoziţia  oricui  voia  pe  viitor  să  se  împărtăşească  din  roa¬ 
dele  jertfei  Lui.  De  aceea  în  timpul  ultimei  Sale  Cine  cu  sfinţii  Săi  Apos¬ 
toli  a  anticipat  în  mod  tainic  Jertfa  Sa  de  pe  cruce  pe  care  >a  lăsat-o  Bi¬ 
sericii  creştine  prin  aşezarea  dumnezeieştii  Euharistii  ca  să  fie  săvârşită 
până  la  sfârşitul  veacurilor  ca  dovadă  a  nespusei  Sale  bunătăţi  faţă  de 
lume.40  Printr-o  inspiraţie  dumnezeiască  şi  printr-o  înălţare  mai  presus 
de  lumea  probabilităţilor  şi  contingenţelor,  Sfântul  Ioan  Gură  de  Aur 
vede  pe  altarul  Bisericii,  şezând  în  stare  de  jertfă  pe  însuşi  Fiul  lui  Dum¬ 
nezeu,  cu  alte  cuvinte  în  starea  în  care  a  fost  în  timpul  patimilor  Sale. 
Prin  toate  expresiile  cu  privire  la  Sfânta  Euharistie  ca  jertfă  el  vrea  sa 
demonstreze  că  jertfa  euharistică  este  identică  cu  jertfa  de  pe  Golgota. 
Când  vorbeşte  de  Sângele  Domnului,  Sfântul  Ioan  foloseşte  cele  mai  vii 
expresii.  Nu  putem  înţelege  învăţătura  profundă  a  Sfântului  Ioan  Gură 
de  Aur  cu  privire  la  jertfa  euharistică  dacă  nu  acceptăm  faptul  că  jertfa  a- 


37  ibidem ,  pag.  646. 

38  ibidem ,  pag.  647. 

39  Pr.  dr.  Olimp  Căciulă,  op.  cit.,  pig.  73.  0i 

4C  Diac  N.  I.  Popovici,  op.  cit.,  pag.  139.  1  î  Ao'J  ,V 

ceasta  este  identică  cu  cea  adusă  de  Domnul  la  Cina  cea  de  Taină.  După 
învăţătura  sa,  jertfa  euharistică  se  realizează  în  timpul  prefacerii  pâi¬ 
nii  şi  vinului  în  Trupul  şi  Sângele  adevărat  al  Domnului.  Sfântul  Ioan 
Gură  de  Aur  ne  descoperă  totodată  cauza  ultimă,  primară,  originară  a  pre¬ 
facerii  în  genere.  Aceasta  se  afla  în  expresia:  „Acesta  este  Trupul  Meu“ 
rostită  de  Mântuitorul  la  Cina  cea  de  Taină.  Ea  este  expresia  unei  voinţe 
divine,  imutabile  şi  pururea  lucrătoare  rostită  acolo  odată  pentru  tot¬ 
deauna,  care  săvârşeşte  în  mod  infailibil  minunea  prefacerii  întocmai  aşa 
după  cum  expresia:  „Creşteţi  şi  vă  înmulţiţi .  .  .“  este  şi  ea  rod  al  unei 
voinţe  divine  ce  se  realizează  necondiţionat,  rostită  o  singură  dată  către 
protopărinţi  în  rai  şi  care  dă  oamenilor  din  toate  timpurile  puterea  naş¬ 
terii  de  prunci.41  Dar  după  cum  creşterea  şi  înmulţirea  neamului  ome¬ 
nesc  bazată  pe  cuvântul  dumnezeiesc  nu  se  poate  realiza  decât  prin  con¬ 
lucrarea  oamenilor  în  fiecare  caz  special,  aşa  şi  prefacerea  fundamentală 
pentru  toate  timpurile  prin  cuvântul  Domnului  de  la  Cina  cea  de  Taină 
nu  poate  deveni  realitate  decât  numai  prin  conlucrarea  omului,  respectiv 
a  preotului.  Această  conlucrare  constă  în  chemarea  Sfântului  Duh  cu  sco¬ 
pul  de  a  preface  darurile.42  Această  invocare  a  Duhului  Sfânt  numită  „epi- 
cleza“  se  vede  destul  de  clar  In  Liturghia  care  îi  poartă  numele.  După 
pronunţarea  cuvintelor  Mântuitorului  preotul  se  roagă  în  taină:  „încă 
aducem  Ţie  această  slujbă  duhovnicească  şi  fără  de  sânge  şi  Te  chemăm. 
Te  rugăm  şi  cu  umilinţă  la  Tine  cădem:  Trimite  Duhul  Tău  cel  Sfânt  peste 
noi  şi  peste  aceste  daruri  ce  sunt  puse  înainte.  Şi  fă  pâinea  aceasta  cin¬ 
stit  Trupul  Hristosului  Tău.  Iar  ceea  ce  este  în  potirul  acesta  cinstit  Sân¬ 
gele  Hristosului  Tău,  prefăcându-le  cu  Duhul  Tău  cel  Sfânt**.43  Astfel  el 
stabileşte  mai  întâi  principial  că  pâinea  comună  devine  pâine  cerească 
prin  venirea  Sfântului  Duh,44  şi  că  fără  harul  acestui  Duh  niciodată  nu 
s-ar  preface  în  Trupul  şi  Sângele  mistic.45 

In  renumita  sa  lucrare  „Despre  preoţie*4  unde  ne  descrie  în  culori 
aşa  de  vii  chipul  adevăratului  preot  creştin,  el  arată  că  prectul  trebuie 
să  se  deosebească  atât  de  mult  de  cei  pentru  care  se  roagă  ca  stăpânul 
de  supuşi,  viaţa  lui  trebuie  să  fie  pildă  de  viaţă  evanghelică  mai  ales  când 
invocă  Sfântul  Duh  şi  săvârşeşte  jertfa  cea  înfricoşată  şi  când  stă  în  atin¬ 
gere  cu  stăpânul  tuturor.46  Sfântul  Ioan  Gură  de  Aur  învaţă  că  pâinea  şi 
vinul  de  la  Sfânta  Liturghie  se  prefac  în  adevăratul  Trup  şi  Sânge  al 
Domnului  pe  temeiul  cuvintelor  sale  despre  instituirea  tainei  dar  prefa¬ 
cerea  se  întâmplă  prin  rugăciunea  invocării  Sfântului  Duh  şi  binecuvânta¬ 
rea  lor.  Aceasta  este  şi  astăzi  credinţa  şi  practica  în  Biserica  Ortodoxă  de 
pretutindeni.  De  asemenea  el  mai  învaţă  că  minunea  euharistică  nu  o 
face  preotul  care  este  doar  slujitorul  Domnului  ci  o  face  însuşi  Mântui- 

41  idem,  pag.  140 — 141. 

42  Lilurghierul ,  Bucureşti,  1956,  pag.  14S — 149. 

43  Omilia  45  sau  46  la  Ioan ,  apuci.  Diac.  N.  I.  Popovici,  op.  cit.,  pag.  135. 

44  Diac.  N.  I.  Popovici,  op.  cit.,  pag.  133. 

45  Pr.  Dumitru  Fecioru,  Despre  Preoţie,  in  Biserica  Ortodoxa  Română “  nr.  10/ 
1957,  pag.  436. 

46  Omilia  82,  5  la  Matei,  la  G.  Bareille,  în  Dictionaire  de  tbeologic  catholicjue,  tom 
V,  col.  1 146. 

torul.  „Cine  deci  lucrează  minunea  euharistică?  Preotul  care  celebrează 
Sfintele  Taine?  Nu.  Ceea  ce  avem  sub  ochi  la  altar  nu  este  o»pera  puterii 
omeneşti.  Acela  a  cărui  acţiune  aţi  văzut-o  la  Cina  cea  de  Taină  lucrează 
încă  deasupra  altarelor  noastre,  noi  nu  suntem  decât  slujitorii  Săi,  El  este 
Cel  care  sfinţeşte,  Cel  care  transformă.47 

Sfântul  Ioan  Gură  de  Aur  afirmă  cu  tărie  unicitatea  jertfei  euharis- 
tice.  Deşi  s-ar  părea  că  există  o  contrazicere  între  unitatea  jertfei  de  pe 
cruce  şi  jertfele  euharistice  care  se  aduc  mereu  în  Biserică,  totuşi  Sfân¬ 
tul  Ioan  demonstrează  admirabil  că  între  ele  există  o  deplină  unitate  dato¬ 
rită  faptului  că  nu  sunt  mai  multe  jertfe  ci  se  aduce  una  şi  aceeaşi  jertfă. 
„Ce  dar?  Nu  oferim  în  fiecare  zi?  Da,  o  săvârşim  dar  amintind  moartea 
Sa;  şi  există  o  singură  victimă  şi  nu  mai  multe.  Cum  dar  una  şi  nu  mai 
multe?  Fiindcă  ea  a  fost  adusă  o  singură  dată  ca  aceea  care  s-a  adus  în 
Sfânta  Sfintelor.  Aceasta  este  p  re  închipuire  a  aceleia  (de  pe  cruce)  căci 
noi  aducem  întotdeauna  pe  acelaşi  (Hristos),  nu  azi  un  miel  şi  mâine  al¬ 
tul,  ci  întotdeauna  acelaşi  deoarece  există  o  singură  jertfă.  Din  cauza  a- 
ceasta  că  în  multe  locuri  se  oferă,  sunt  oare  Hristoşi  mai  mulţi?  Nicide¬ 
cum,  ci  Hristos  este  pretutindeni  unul  şi  aici  întreg  fiind  şi  dincolo  în¬ 
treg  un  trup.  Deci  după  cum  când  se  oferă  în  multe  locuri  este  un  trup 
şi  nu  mai  multe  trupuri  tot  aşa  şi  jertfa  este  una".48 

Potrivit  învăţăturii  sale,  preotul  în  momentul  dumnezeieştii  Euharis¬ 
tii  nu  aduce  un  act  de  jertfă  şi  acest  fapt  nici  în  cazul  când  am  presu¬ 
pune  că  acest  act  constă  în  distrugerea  materiei  de  jertfă,  nici  în  cazul 
când  admitem  că  el  constă  din  oferirea  jertfei,  deoarece  în  primul  caz 
prin  sfinţirea  Domnului  se  afla  concomitent  prezent  pe  altarul  Bisericii 
ca  „miel  înjunghiat  şi  jertfit",  iar  în  cazul  al  doilea  oferirea  din  sfânta  şi 
dumnezeiasca  Euharistie,  o  face  nu  omul  ci  însuşi  Mântuitorul  Hristos 
care,  potrivit  cuvintelor  Sfintei  Scripturi,  e  pururea  viu  ca  să  mijlocească 
pentru  noi"  (Evr.  VII.25)  „Noi  —  zice  Sfântul  Ioan  —  nu  aducem  o  altă 
jertfă  oa  odinioară  marele  preot  ci  întotdeauna  aceeaşi  sau  mai  degrabă 
noi  face-m  amintirea  jertfei".49 

Sfântul  Ioan  Gură  de  Aur  are  perfectă  dreptate,  deoarece  Mântui¬ 
torul  la  Cina  cea  de  Taină  a  poruncit  Apostolilor  Săi  şi  prin  ei  Biseri¬ 
cii  creştine  să  nu  facă  altceva  decât  ceea  ce  a  făcut  El  atunci  în  aminti¬ 
rea  Sa  (I  Cor.  XI,  24 — 25),  Cu  alte  cuvinte  să  pregătească  neîncetat  con¬ 
diţiile  externe  şi  materiale  în  care  El  avea  să  se  găsească  pururea  la  dis¬ 
poziţia  oricăruia  voieşte  cu  adevărat  să  se  împărtăşească  din  jertfa  adusă 
de  El  pentru  mântuirea  lumii,  adică  să  ise  mântuiască.50 

Deci  putem  să  spunem  că  jertfa  Sfintei  Euharistii  este  un  act  dum¬ 
nezeiesc  şi  omenesc.  Dumnezeiesc,  fiindcă  în  ea  se  află  prezent  real  Mân¬ 
tuitorul  Hristos  în  stare  de  victimă,  iar  omenesc  pentru  că  preotul  pre¬ 
găteşte  condiţiile  în  care  jertfa  adusă  odinioară  pe  Golgota  poate  să  de¬ 
vină  realitate  prezentă,  actuală,  pentru  a  da  posibilitatea  ca  toţi  cei  care 


47  O miba  1? >  3  ia  Evrei .  la  G.  Bardy,  în  Dictionaire  de  theologisue,  tom.  VIII, 
col.  6*1.  _ 

48  ibidem , 

49  Pr.  dr.  Olimp  Căciula,  op.  cit.,  pag.  153. 

voiesc  să  se  împărtăşească  din  ea.  Scopul  realizării  jertfei  euhairistice 
după  Sfântul  Ioan  este  împărtăşirea  credincioşilor  din  darurile  mântui¬ 
toare  ale  acestei  jertfe.  Acest  lucru  se  vede  din  aceea  că  Sfântul  Ioan 
este  împărtăşirea  credincioşilor  din  darurile  mântuitoare  ale  acestei 
jertfe.  Acest  lucru  se  vede  din  aceea  că  Sfântul  Ioan  Gură  de  Aur  atri¬ 
buie  oricărei  jertfe  caracter  ispăşitor.51  Sfânta  Jertfă  euharistică  se  să¬ 
vârşeşte  pentru  toţi  creştinii  şi  pentru  cei  vii  şi  pentru  cei  morţi.  „Nu  în 
zadar  —  spune  Sfântul  Ioan  Gură  de  Aur  —  facem  noi  înainte  de  Sfân¬ 
tul  Mister  amintire  de  cei  morţi  şi  apropiindu-ne  de  Sfânta  Masă  cerem 
ca  Mielul  proaducerii,  Cel  ce  ridică  păcatele  lumii  să  le  ajute  pentru  ca 
să  vie  aici  oarecare  mângâiere.  Nu  în  zadar  săvârşitorul  de  cele  sfinte 
stând  înaintea  altarului  pe  care  se  săvârşeşte  înfricoşata  taină,  se  roagă 
pentru  cei  ce  au  adormit  în  Iisuis  Hristos  şi  pentru  cei  ce  săvârşesc  po¬ 
menirea  lor.52 

într-adevăr  putem  spune  că  jertfa  Mântuitorului  adusă  odată  pentru 
totdeauna  are  o  infinită  valoare,  fiind  izvorul  cel  nesecat  al  mântuirii,  dar 
oamenii  trebuie  să  se  împărtăşească  din  ea.  Căci  altfel,  după  cum  zice 
Sfântul  Ioan  ,,în  zadar  se  săvârşeşte  pe  altarul  Bisericii  jertfa  lui  Hris¬ 
tos  cât  timp  nu  se  împărtăşeşte  din  ea“.53 

Pentru  ca  oamenii  să  se  facă  vrednici  de  această  jertfă,  făcând-o  pro¬ 
pria  lor  jertfă,  trebuie  să  se  apropie  de  ea  cu  evlavie,  cu  inima  curată  şi 
smerită  „căci  dacă  voieşti  să  cinsteşti  jertfa  —  spune  Sfântul  Ioan  Gură 
de  Aur  —  oferă-ţi  sufletul*'.54 

Analizând  învăţătura  clară  a  Sf.  Ioan  Gură  de  Aur  cu  pri¬ 
vire  la  Sfânta  Euharistie  ca  jertfă  se  constată  că  el  crede  şi  mărturiseşte 
Împreună  cu  Biserica  adevărată  că  Trupul  care  s-a  răstignit  pe  cruce  şi 
Sângele  vărsat  acolo  au  rămas  pentru  totdeauna  pe  masa  Sfântului  Altar, 
adică  Mântuitorul  Hristos,  jertfa  cea  neprihănită,  cu  toată  realitatea  ome¬ 
nească  şi  dumnezeiască.  Sfântul  Altar  este  în  acelaşi  timp  Golgota  şi  tron 
împărătesc.55  Se  pune  atunci  întrebarea  ce  este  Sfânta  Liturghie  şi  ce  rol 
are  pentru  creştin?  Sfânta  şi  dumnezeiasca  Liturghie  a  fost  considerată 
de  la  început  ca  o  jertfă  fiind  unica  şi  cea  mai  de  preţ  jertfă  pe  care  creş¬ 
tinii  o  aduc  lui  Dumnezeu.  Ea  a  înlocuit  atât  jertfele  iudaice  cât  şi  pe 
cele  păgâne  şi  spre  deosebire  de  ele,  este  o  jertfă  de  laudă,  o  jertfă  du¬ 
hovnicească.56 

Sfânta  Liturghie  nu  este  numai  o  reprezentare  simbolică  sau  un  spec¬ 
tacol  comemorativ  al  morţii  Domnului,57  ea  este  o  jertfă  in  sensul  adevărat 
al  cuvântului,  fiindcă  miracolul  euharistie  este  actualizarea  jertfei  de  pe 
Golgota.58  în  cadrul  Sfintei  Liturghii  se  întâmplă  înfricoşata  minune  a 


51  Ion  Pcrianu,  op .  cit.,  pag.  64. 

52  Pr.  dr.  Olimp  Căciula,  op.  cit.,  pag.  154. 

55  Ib'dem. 

51  Gali  Galaction,  Ziua  Domnului ,  Bucureşti,  1957,  pag.  64. 

55  Liturghierul,  Bucureşti,  1956,  pag.  139. 

56  Pr.  Prof.  Ene  Branişte,  Expl  careu  Sfintei  Liturghii ,  după  Nicolae  Cabasiia,  Bucu¬ 
reşti,  1943,  pag.  88. 

57  Gala  Galaction,  op.  cit.,  pag.  65. 

5>  Pr.  Prof.  Ene  Branişte,  op.  cit.,  pag.  91. 

minunilor,  prin  rugăciunile  preoţilor,  pâinea  şi  vinul  se  prefac  în  adevă¬ 
ratul  Trup  şi  Sânge  al  Domnului.59  în  acest  moment  are  loc  actul  ipro- 
priu-zis  de  jertfă.  Cu  toate  că  jertfa  adusă  în  cadrul  liturghiei  oste  o 
jertfă  adevărată,  totuşi  ea  nu  este  deosebită  de  cea  de  pe  cruce  ci  este  iden¬ 
tică  cu  aceea.  Jertfa  liturgică  constă  nu  într-o  nouă  junghiere  a  lui  Hris- 
tos,  în  momentul  sfinţirii  ci  prefacerea  elementelor  —  pâinea  şi  vinul  — 
în  Hristos  care  a  fost  jertfit  odată.60 

„Astfel  —  zice  Sfântul  Ioan  Gură  de  Aur  —  Paştele  cel  adevărat 
s-a  junghiat  pentru  noi  şi  această  junghiere  s-a  făcut  pe  cruce,  crucea  al¬ 
tarul  extraordinar  —  nou  altar  —  pentru  că  însăşi  jertfa  era  nouă  şi  ne¬ 
obişnuită  până  atunci.  La  această  jertfă  Ii  sus  Hristos  se  arată  totodată  şi 
preot  sacrificator  şi  victimă  în  trupul  său:  preot  după  spirit,  victimă 
după  trup,  oferită  de  preotul  care  aduce  jertfa".65 

Credinţa  Sfântului  Ioan  este  în  conformitate  cu  credinţa  veche  şi  ge¬ 
nerală  a  Bisericii  potrivit  căreia,  aducerea  jertfei  celei  fără  de  sânge  din 
cadrul  Sf.  Liturghii  este  făcută  atât  pentru  cei  vii  cât  şi  pentru 
cei  morţi.  Această  credinţă  este  concretizată  prin  practica  pomenirii  vii¬ 
lor  şi  morţilor  la  liturghia  creştină. 

UNIREA  TUTUROR  CREŞTINILOR  PRIN  SFÂNTA  EUHARISTIE 

Dumnezeiasca  Euharistie  se  săvârşeşte  în  adunarea  credincioşilor,  în 
prezenţa  întregii  comunităţi  şi  în  cadrul  liturgic.  Astfel  Sfântul  Ioan  Gură 
de  Aur  se  străduieşte  din  răsputeri  să  prezinte  realizarea  practică  a  le¬ 
găturii  permanente  dintre  credincios  şi  Biserică,  pe  cale  liturgică.  în  spri¬ 
jinul  acestei  străduinţe,  el  aduce  exemplul  modului  de  viaţă  al  primelor 
comunităţi  creştine.  Acestea  îşi  duceau  viaţa  strict  după  învăţătura  Sfin¬ 
ţilor  Apostoli,  frăţeşte,  în  comuniune  de  cuget,  în  adunări  euharistice  zil¬ 
nice  sau,  cum  se  spunea  atunci,  în  frângerea  pâinii  şi  rugăciune.  Se  du¬ 
cea,  într-un  cuvânt,  o  permanentă  viaţă  bisericească  şi  liturgică,  centrată 
pe  faptul  euharistie.62 

Ideea  de  Biserică  şi  de  Liturghie,  de  altfel  au  unul  şi  acelaşi  con¬ 
ţinut.  Ele  nu  pot  fi  deci  cu  nimic  separate,  iar  faptul  euharistie,  săvârşit 
în  cadrul  lor,  cimentează  desăvârşit  această  insepaTabilitate  de  esenţa 
dintre  ele.  Ideea  de  comuniune  în  Hristos  este  eminamente  bisericească 
şi  liturgică.  Această  idee  comunitar  eclcsiologică  este  redată  deplin  în 
realitatea  euharistică,  în  ideea  de  Trup  tainic  a  lui  Hristos.  Pâinea  şi  vi¬ 
nul  simboale  ale  ideii  de  comuniune,  imaginile  cele  mai  potrivite  ale  ideii 
de  unitate  în  pluralitate,  devin  realităţi  supreme  ale  acestei  idei,  în  fap¬ 
tul  euharistie  lucru  pentru  care,  cu  o  adâncă  putere  de  intuire,  între  mul¬ 
tiplele  noţiuni  date  Euharistiei,  Sfântul  Ioan  Gură  de  Aur  o  numeşte 
„Taina  însăşi  a  Bisericii  lui  Hristos".63  Se  discuta  tot  mai  mult  despre 


59  Omilia  despre  cruce  şi  tâlhir ,  apud.  Pr.  C.  Patrichi,  Cuvântări  panegirice ,  Bucu¬ 
reşti,  1913,  p  ig.  160. 

60  Omilia  24  la  II  Cor.,  traci,  de  Th.  Athanasiu,  op.  cit.f  pag.  322. 

61  Omilia  a  U-a  asupra  trădării  lui  Iuda ,  apud.  Pr.  C.  Patrichi,  op.  cit.,  pag.  147. 

62  Omilia  27  la  /  Cor,  idem,  p*g.  371. 

63  Pr.  Gheorghe  Tilea,  op.  cit.,  pag.  642 

unirea  creştinilor  şi  prin  Sfânta  Taină  a  Euharistiei.  De  o  uimire  mai  strân¬ 
să  a  creştinilor,  de  o  comunicare  a  dragostei  mai  mare  niciunde  nu  se 
poate  vorbi  mai  bine  decât  în  faţa  Sfintei  Euharistii.  Dragostea  creştină 
porunca  cea  mai  mare  dată  de  Mântuitorul,  căreia  Sfântul  Apostol  Pavel 
i-a  înălţat  unul  din  cele  mai  frumoase  imne  (I  Cor.  XIII)  este  unicul  mij¬ 
loc  de  a  uni  pe  creştini.  Ce  este  Sfânta  Euharistie  altceva  decât  rodul  dra¬ 
gostei  dumnezeieşti  pe  care  a  revărsat-o  din  belşug  asupra  creştinilor. 
Prin  împărtăşirea  cu  dumnezeiescul  Trup  şi  Sânge  creştinii  se  unesc  cu 
însuşi  izvorul  harului  adică  cu  Mântuitorul  Hristos  şi  ei  unul  cu  altul 
prin  legătura  iubirii  devenind  astfel  trupul  mistic  al  lui  Hristos.  Sfân¬ 
tul  Ioan  Gură  de  Aur  a  reliefat  acest  lucru  mai  totdeauna  când  vorbea 
despre  sfânta  şi  dumnezeiasca  Euharistie.  După  Sfântul  Ioan  pâinea  din 
proaducere  este  Trupul  lui  Hristos  care  a  fost  dat  tuturor  spre  mâncare  şi 
astfel  uniţi  cu  Dânsul  să  poată  rămâne  în  nemuritoarea  şi  veşnica  viaţă. 
Deci  se  întreba  Sfântul  Ioan  Gură  de  Aur:  „ce  devin  cei  ce  se  împărtă¬ 
şesc  din  ea?  Trupul  lui  Hristos  şi  nu  mai  multe  trupuri,  ci  un  trup".64  Uni¬ 
rea  creştinilor  prin  Sfânta  Euharistie  se  vede  şi  din  faptul  că  după  învă¬ 
ţătura  Sfântului  Ioan,  în  Biserica  creştină  nu  există  nici  o  deosebire.  Nu 
este  diferenţă  între  creştini,  bogatul  şi  săracul  sunt  egali  când  participă 
la  această  Sfântă  Taină.  Sfânta  Euharistie  face  să  se  unească  sufletele 
creştinilor  printr-o  sfântă  îmbrăţişare,  făcându-i  pe  toţi  un  singur  trup  al 
cărui  cap  este  însuşi  Hristos  Mântuitorul.  Unirea  aceasta  este  bazată  pe 
pace  şi  pe  dragostea  curată  „care  întrece  orice  sentiment,  orice  expresie".63 
Credincioşii  cu  toţii  sunt  chemaţi  în  unirea  dragostei  ca  să  primească  pe 
Sfântul  Duh  prin  împărtăşirea  cu  Iisus  euharistie.  Dumnezeiasca  Euharis¬ 
tie  este  modul  cel  mai  minunat  de  a  aduna  şi  înfrăţi  pe  toţi  la  un  loc 
fără  deosebire.  Este  unicul  şi  cel  mai  sfânt  mijloc  pentru  o  adevărată 
unire  duhovnicească.  Aici  în  faţa  lui  Hristos  euharistie  se  uneşte  cerul  cu 
pământul,  Creatorul  cu  creatura,  Cel  Atotsfânt  se  coboară  la  cel  păcătos 
ca  să  ridice  pe  acesta  la  sfinţenie,  la  îndumnezeire.  Deosebirea  de  rang, 
vârstă  şi  stare  dispare.  Toţi  au  fost  chemaţi  la  această  Sfântă  Cină.  „Dacă 
tu  te  aduni  împreună  cu  alţii  pentru  mulţumire,  apoi  nimic  nevrednic  de 
mulţumire  să  nu  faci  nici  să  necinsteşti  pe  fratele  tău,  nici  să  treci  cu 
vederea  pe  sărac,  nici  să  te  îmbeţi,  nici  să  batjocoreşti  Biserica.  Apro- 
pie-te  dară  mulţumindu-i  pentru  câte  ai  primit  de  la  Dânsul.  Deci,  răs- 
plăteşte-i  şi  tu  şi  nu  te  ascunde  de  fratele  tău,  nu  te  dezbina  de  El.  Căci 
şi  Hristos  la  toţi  deopotrivă  le-a  dat  zicând:  „Luaţi  mâncaţi"  dându-şi 
Trupul  la  toţi  deopotrivă".66 

Sfânta  Euharistie  ca  mijloc  de  unire  a  creştinilor  după  învăţătura 
Sfântului  Ioan  Gură  de  Aur,  se  observă  în  modul  cel  mai  vizibil  în  cadrul 
cultului  divin.  Săvârşindu-se  în  adunarea  creştinilor,  în  prezenţa  comu¬ 
nităţii  întregi,  Sfânta  Euharistie  nu  poate  fi  lipsită  de  acest  mare  rol. 
Tocmai  de  aceea  Sfântul  Ioan  Gură  de  Aur  se  străduieşte  cu  toate  pute¬ 
rile  lui,  cu  timp  şi  fără  timp,  pentru  a  vedea  realizată  în  mod  practic  uni¬ 
rea  permanentă  dintre  credincioşi  pe  cale  liturgică.  Pentru  ca  să  fie  mai 


64  Ibidem ,  pag.  642. 

65  ibidem ,  pag.  642,  Omilia  46  la  Ioan. 

66  ibidem,  pag.  643. 

bine  înţeles,  mai  mult  ascultat.  Sfântul  Ioam  aduce  ca  exemplu  viaţa  cu¬ 
rată  a  primilor  creştini  oare-şi  duceau  viaţa  potrivit  învăţăturii  Domnu¬ 
lui  şi  Sfinţilor  Apostoli.  Ei  erau  într-o  comuniune  frăţească  şi  de  cuget 
ducând  în  permanenţă  o  viaţă  cu  adevărat  bisericească  şi  liturgică  având 
în  centrul  ci  Sfânta  Euharistie  şi  rugăciunea  neîncetată.  Ideea  de  comu¬ 
niune,  de  unire  este  cea  care  defineşte  în  primul  rând  Biserica  lui  Hris- 
tos.67  Ideea  de  unitate  bisericească  este  redată  deplin  în  realitatea  euha- 
ristică,  în  ideea  de  trup  tainic  al  lui  Hristos.68  Elementele  Sfintei  Euharistii, 
pâinea  şi  vinul,  siimboale  aie  unirii  -sunt  cele  mai  adevărate  imaginii  ale 
ideii  de  unitate  în  pluralitate.  Ele  devin  realitatea  supremă  a  ideii  de  unire 
numai  în  faptul  Sfintei  Euharistii. 

Această  idee  de  pâine  unică  pe  oare  o  scoate  în  relief  Sfântul  Io  an 
Gură  de  Aur  în  realitatea  faptului  euharistie  ne  înfăţişează  cea  mai  izbu¬ 
tită  imagine  a  Bisericii  sub  aspectul  ei  de  unitate,  de  adunare,  de  comu¬ 
niune.  Biserica  creştină  este  adunarea  credincioşilor.  Cultul  oficial,  cul¬ 
tul  central  al  Bisericii,  Sfânta  Liturghie  se  oficiază  în  cadrul  comuni¬ 
tăţii.  întrucât  în  cadrul  Liturghiei  se  săvârşeşte  înfricoşata  şi  Sfânta  Eu¬ 
haristie,  Liturghia  a  devenit  esenţa  cultului  creştin.  Ideea  de  Liturghie 
şi  de  Biserică  nu  este  ceva  separat  ci  este  un  tot  unitar.  Dat  fiind  faptul 
că  dumnezeiasca  Euharistie  se  săvârşeşte  bisericesc  liturgic,  se  cere  par¬ 
ticiparea  la  cultul  divin  a  întregii  comunităţi.69  Sf.  Ioam  învaţă  că  ori  de 
câte  cri  stă  întins  pe  Sfânta  Masă  Hristos,  trebuie  să  fie  prezenţi  toţi 
cei  legaţi  bisericeşte  de  El.70  Acest  lucru  a  lipsit  însă,  în  mare  mă¬ 
sură  pe  vremea  Sfântului!  Ioam  Gură  de  Aur  şi  lipseşte  în  mare  mă¬ 
sură  şi  azi.71  Nu  se  poate  explica  altfel  truda  lui  plină  de  zel 
apostolic  de  a  reforma  în  -sec.  IV  viaţa  creştină  şi  de  a  restaura 
unirea  tuturor  credincioşilor  în  jurul  sfintei  jertfe  euharistice.  în  timpul 
Sfântului  Ioam  Gură  de  Aur  se  ajunsese  până  acolo,  încât,  în  biserici, 
bărbaţii  erau  despărţiţi  de  femei  printr-un  perete  de  lemn.  Şi  această 
despărţire  era  din  cauza  uşurătăţii  moravurilor  şi  slăbiciunii  evlaviei.72 
Ba  mai  mult  în  biserici,  mai  ales  de  sărbători  mari  se  fa-ce  mare  zgomot  şi 
neorânduială.  Chiar  în  momentele  cele  mai  importante,  cele  mai  înălţă¬ 
toare  ale  cultului,  ©e  râdea,  se  vorbea,  se  umbla  fără  nici  un  rost.  Era  o 
mare  deosebire  între  atmosfera  cultică  a  Bisericii  primare  când  credin¬ 
cioşii  uniţi  în  cuget  şi  evlavie  în  faţa  Sfintei  Euharistii  se  socoteau  a  nu 
mai  trăi  pe  pământ  aşa  erau  de  reculeşi,  acum  lucrurile  au  luat  o  formă 
aşa  de  mult  schimbaită  încât  se  credea  că,  în  biserică,  credincioşii  nu  aveau 
nici  o  preocupare  spirituală,  inima  şi  gândurile  fiindu-Ie  în  afară,  zgomo¬ 
tul  şi  neorânduiala  nu  trebuie  să  se  petreacă  în  încordarea  minţii  şi  în 
desăvârşita  linişte  aşa  cum  trebuie  să  se  petreacă  întotdeauna  în  sacra 
şi  venerabila  adunare  creştină.73 


67  ibidem,  pag.  643. 

68  ibidem,  pag.  643. 

6^  ibidem „  pag.  644,  Omilia  24  la  Matei. 

70  ibidem ,  pag.  644,  Omilia  32,  4  la  Matei . 

71  ib'dem,  pag.  614. 

72  ibidem >  pag.  646. 

Pentru  ca  Sfânta  Euharistie  să  devină  Intr-adevăr  mijlocul  de  unire 
a  credincioşilor,  participarea  la  cult  este  necesară.  Credincioşii  au  dato¬ 
ria  să  ia  parte  activă  la  cult  de  la  început,  nu  cum  vin  alţii,  după 
sfinţirea  darurilor  şi  unii  tocmai  la  sfârşit.  Unii  comiteau  o  impietate 
cultică,  aceea  de  a  părăsi  Sfânta  Liturghie  înainte  de  finalul  ei.74  Pentru 
acest  fapt  Sfântul  Ioan  Gură  de  Aur  se  ridica  cu  indignare  şi  îi  mustra  pe 
aceştia.  Credincioşii  sunt  datori  să  păstreze  comuniunea  în  cadrul  cul¬ 
tului  şi  să  fie  recunoscători  celui  ce  le-^a  dat  Trupul  Său  spre  hrană  să-i 
mulţumească  cu  recunoştinţă,  să  nu  rupă  comuniunea  păcii  cu  ceilalţi, 
cum  a  făcut  Iuda  care  a  rupt  comuniunea  cu  învăţătorul  şi  cu  Apostolii. 
Comuniunea  în  Duh  a  tuturor  creştinilor  în  faţa  Sfântului  Altar  este  o 
chestiune  scumpă  Bisericii  şi  actuală  azi  mai  mult  ca  oricând.  In  concep¬ 
ţia  Sfântului  Ioan  Gură  de  Aur  despre  Sfânta  Euharistie,  ideea  de  uni¬ 
tate  a  tuturor  credincioşilor  e  susţinută  mereu  atribuind  o  mare  impor¬ 
tanţă  acestui  proces  de  comuniune,  de  legătură  a  mădularelor  Trupului 
tainic  al  Domnului  prin  dumnezeiasca  Euharistie.  Prefacerea  pâinii  şi  a 
vinului  în  Trupul  şi  Sângele  Mântuitorului  aduce  prefacerea,  adică  reîn¬ 
noirea  sufletească  completă  a  celor  ce  se  împărtăşesc  cu  acest  Trup  şi  cu 
acest  Sânge,  reînnoire,  însoţită  de  unirea  tuturor  într-un  singur  trup. 
Gustarea  din  Trupul  şi  Sângele  Domnului  operează  o  adâncă  şi  organică 
unitate  a  credincioşilor  cu  Hristos  între  ei.75 

Prin  primirea  Sfintei  Euharistii  credincioşii  alcătuiesc  un  singur  trup 
nu  mai  multe.  După  cum  pâinea  fiind  compusă  din  mai  multe  boabe  de 
grâu,  este  unită  într-un  întreg,  fără  să  se  vadă  undeva  boabele  de  grâu, 
deşi  de  altfel  sunt  în  fiinţă,  astfel  şi  noi  ne  unim  unii  cu  alţii  şi  cu 
Hristos. 

Un  alt  text  comentat  de  Sfântul  Ioan  Gură  de  Aur  în  care  se  relie¬ 
fează  concepţia  lui  despre  comuniunea  euharistică  este  următorul:  „Sun¬ 
tem  un  trup  şi  mădulare  ale  Trupului  Lui  şi  din  oasele  lud“  (Efes.  V, 
30).  Sfântul  Ioan  spune:  ,,Ca  să  fim  acest  Trup  nu  numai  prin  dragoste 
dar  chiar  aevea  să  ne  unim  cu  acel  trup,  lucrul  acesta  se  petrece  prin 
mâncarea  pe  care  El  a  dat-o  vrând  să  ne  arate  dragostea  pe  care  o  are 
faţă  de  noi,  pentru  aceasta  El  S-a  unit  cu  noi  şi  şi-a  amestecat  Trupul 
Său  cu  noi,  ca  să  fim  inia  ca  un  trup  unit  ca  capulu.76 

Ceea  ce  face  posibilă  realitatea  unirii  euharistice  este  desigur  rea¬ 
litatea  euharistică.  Mântuitorul  Iisus  Hristos  prin  întruparea  Sa  luând 
trupul  nostru  ne-a  transformat  şi  pe  noi  în  Trupul  Lui,  al  cărui  Cap  este. 
El  a  unit  în  chip  desăvârşit  cerul  cu  pământul,  adică  divinul  cu  umanul, 
în  concepţia  Sfântului  Ioan  Gură  de  Aur,  în  comuniunea  euharistică  gă¬ 
sim  două  sensuri:  un  sens  extern  şi  unul  intern.  După  C.  Stoker  unul  din 
cercetătorii  acestui  domeniu,  partea  externă  a  comuniunii  euharistice 
consta  din  împărtăşirea  cu  Trupul  şi  Sângele  Domnului  şi  din  caritatea 
şi  viaţa  creştină  ca  semn  văzut  al  realităţii  metafizice  a  acestei  comuniuni. 
Unirea  sacramentală  trebuie  să  corespundă  unei  vieţi  morale.  Partea  m- 


74  Omilia  24  la  /  Cor.,  traci,  de  Th.  Athanasiu,  op.  cit.,  pag.  323. 

75  Pr.  Prof.  I.  Gh.  C  om  in.  Personalitatea  Sfântului  Ioan  Gură  de  Aur ,  in  „Studii 
Teologice  u  nr.  9 — 10/1957,  pag.  609. 

76  idem,  pag.  609. 


STUDII  ŞI  ARTICOLE 


temă  începe  cu  Botezul, * creşte  şi  se  întăreşte  prin  Euharistie  şi  ajunge 
la  unirea  real  mistică  desăvârşită  a  credincioşilor  cu  Hristos  şi  între  ei. 
Această  unire  mistică  sau  comuniune  euharistică  în  Hristos  şi  prin  Hris¬ 
tos  se  vădeşte  prin  viaţa  creştină.  Trebuie  o  corespondenţă  la  posibili- 
tartea  maximă  între  comuniunea  harică  şi  viaţa  morală  a  creştinului.  Apar¬ 
tenenţa  la  Trupul  lui  Hristos  se  exprimă  prin  stilul  creştin  al  vieţii.  De 
aici  eforturile  continue  ale  Sfântului  Ioan  Gură  de  Aur  pentru  îmbună¬ 
tăţirea  vieţii  creştine.  Comuniunea  euharistie ă  creează  unitatea  şi  uni¬ 
versalitatea  Bisericii,  două  însuşiri  de  continuă  actualitate  ale  acestui  a- 
şezământ  dumnezeiesc  în  lume.77 

Realitatea  unirii  euharistice  în  concepţia  Sfântului  Ioan  Gură  de 
Aur  este  exprimată  ca  una  din  cele  mai  mari  şi  mai  cuprinzătoare  rea¬ 
lităţi  ale  vieţii  teamdrice  în  Biserica  lud  Hristos.  Comuniunea  euharistică 
este  şi  astăzi  actuală  şi  necesară  poate  mai  mult  chiar  ca  în  timpul  Sfân¬ 
tului  Ioan  Gură  de  Aur.  Creştinii  pierzând  simţul  unităţii  lor  au  devenit 
indiferenţi  faţă  de  Sfânta  Euharistie  sau  dacă  totuşi  se  mai  hrănesc  cu 
ea  acest  lucru  îl  fac  foarte  rar  şi  nu  întotdeauna  împreună  unii  cu  alţii. 
Creştinii  au  uitat  cuvintele  pe  care  Mântuitorul  lumii  le-a  înălţat  cu  căl¬ 
dură  ia  Tatăl:  „  . . .  ca  toţi  să  fie  una“.  (Iu.  XVII,  21).  Aici  este  unirea, 
aici  este  frăţia,  aici  este  smerenia  şi  zdrobirea  inimii,  aici  este  egalitatea, 
toate  legate  eu  firul  de  aur  al  dragostei  creştine.  Biserica  şi  azi  ca  întot¬ 
deauna  îşi  chema  fiii  să  se  adune  toţi  intr-un  cuget  în  jurul  Sfântului  Po¬ 
tir  să  ia  şi  să  vadă  „că  bun  este  Domnul”.  El  sta  smerii  acolo,  pe  Sfântul 
Altar  în  stare  de  jertfă,  aşteptând  pe  adoratorii  Lui  să  vină  şi  să  guste 
din  El.  Glasul  Lui  blând  despică  şi  azi  văzduhul  spunând  creştinilor:  uni- 
ţi-vă  creştini  în  jurul  Meu,  lepădaţi  vrăjmăşia,  mândria  şi  ura,  uni- 
ţi-vă  că  sunteţi  fraţi.  Prin  stăruinţa  asupra  unităţii  euharistice  şi  asupra 
sensului  acestei  unităţi:  dragostea  şi  înţelegerea  între  creştini  Sfântul 
Ioan  Gură  de  Aur  menţine  sau  împinge  mereu  în  actualitate  o  idee  scum¬ 
pă  Bisericii  şi  oamenilor  de  pretutindeni.78 

SFÂNTA  EUHARISTIE  SFINŢITOARE  A  CREŞTINILOR 


Ţinta  ultimă  spre  care  tinde  orice  creştin  adevărat  este  sfinţenia. 
„Fiţi  sfinţi”  ne  porunceşte  Sfânta  Scriptură  la  I  Petru  I,  15.  Sunt  mai  multe 
feluri  şi  mijloace  pe  care  Biserica  le-a  pus  la  dispoziţia  fiilor  ei  duhovni¬ 
ceşti  pentru  a  atinge  sfinţenia  dar  adevărata  şi  desăvârşita  sfinţenie  a 
credincioşilor  se  realizează  prin  împărtăşirea  cu  Sfânta  Euharistie.  îm¬ 
părtăşirea  cy  vrednicie  din  Hristos  euharistie  reprezintă  cea  mai  înaltă 
culme  a  desăvârşirii  şi  a  spiritualităţii  creştine.  Sfânta  Euharistie  se  ob¬ 
ţine  în  realitate  prin  unirea  spirituală  cu  Însuşi  Izvorul  harului,  adică  cu 
Dumnezeu. 

Sfântul  Ioan  Gură  de  Aur  învaţă  acest  lucru  cu  multă  credinţă  şi 
cu  deplină  convingere.  Dar  ca  sfinţirea  să-şi  atingă  scopul  său  trebuie  ca 
Sfânta  Euharistie  să  fie  luată  cu  mare  vrednicie  adică  numai  de  aceia 

care  sunt  în  stare  perfectă  de  curăţie  morală.  Sfânta  Euharistie  sfinţeşte 
pe  credincioşi  pentru  că  ea  este  adevărata  hrană  şi  băutură  care  ne  dă 
viaţa  veşnică  potrivit  Cuvântului  Domnului  (Ioan  VI).  Taina  Sfintei  Eu¬ 
haristii  întăreşte  şi  perfecţionează  aici  pe  pământ  încorporarea  credin¬ 
cioşilor  în  Hristos,  ea  fiind  ţelul  final  al  vieţii  în  Hristos.  Hristos  euha¬ 
ristie  ne  preface  în  substanţa  Sa,  ne  asimilează,  ne  transformă  în  El  în- 

.  70 

suşi. 

Sfânta  Euharistie  ne  ajută  în  fiecare  pas  al  vieţii  pământeşti,  ne  întă¬ 
reşte  bunele  simţăminte  şi  în  chip  nevăzut  ne  binecuvintează  calea  mân¬ 
tuirii.  Ea  este  izvorul  legăturii  creştinilor  cu  Domnul  Hristos,  este  izvorul 
unirii  noastre,  al  dragostei  şi  înţelegerii  dintre  noi.  Creştinul  după  cum 
mărturiseşte  Sfântul  Ioan  se  împărtăşeşte  eu  dumnezeiasca  Euharistie 
spre  sfinţire,  spre  luminare,  spre  tămăduirea  sufletului  şi  a  trupului,  spre 
curăţenia  gândurilor,  a  cugetelor  şi  deprinderilor  celor  rele,  spre  paza 
de  toată  lucrarea  diavolească,  spre  omorârea  patimilor,  spre  dobândirea 
împărăţiei  cerurilor.80 

Pentru  cel  ce  ia  cu  vrednicie,  dumnezeiasca  Euharistie  este  paza  îm¬ 
potriva  fărădelegilor  care  ne  ispitesc  şi  a  dezmierdărilor  pierzătoare  şi 
de  suflet  şi  de  trup  care  ne  amăgesc  din  toate  părţile.  Inima  noastră  se 
înfrăgezeşte,  mintea  şi  gândul  se  înviorează,  fiinţa  noastră  cea  slabă  se 
întăreşte.  Precum  sucul  dintr-un  pom  dă  unui  fruct  dulceaţă,  aromă  şi 
gust  plăcut  devenind  însăşi  esenţa  şi  miezul  acelui  copac  pe  care  creşte 
şi  se  coace  acest  fruct  tot  aşa  şi  Sfânta  Euharistie  în  care  se  mişcă  şi 
pâlpâie  energiile  atotbiruitoarei  iubiri  a  Sfintei  Treimi,  nu  este  altceva 
decât  acel  miez  prin  care  creşte  şi  se  coace  mântuirea  lumii,  adică  se  în¬ 
făptuieşte  acea  viaţă  veşnică,  acea  fericire  şi  acea  frumuseţe 
care  nu  pot  fi  închipuite  nici  exprimate  de  limba  şi  mintea  ome¬ 
nească.81  Cu  un  spirit  de  rară  convingere,  Sfântul  Ioan  Gură  de  Aur 
arăta  puterea  sfinţitoare  şi  renăscătoare  a  Sfintei  Euharistii.  Această 
masă  —  zice  el  —  este  puterea  noastră,  este  legătura  cugetului,  motiv 
de  încurajare,  nădejde,  mântuirea,  lumina  şi  viaţa  noastră.  împreună 
cu  această  jertfă,  ducându-ne  acolo  vom  călca  pragurile  acelea  sfinte 
în  cea  mai  mare  curăţenie  şi  îndrăzneală,  fiind  îngrădiţi  din  toate  păr¬ 
ţile  ca  şi  cu  nişte  arme  aurite.  Chiar  aici  aceste  taine  au  puterea  de  a  pre¬ 
face  pământul  în  cer.82 

Prin  Sfânta  Euharistie  sufletele  credincioşilor  se  împodobesc  cu  vir¬ 
tuţile  Evangheliei.  Viaţa  curată  a  creştinilor  din  primele  veacuri  a  uimit 
lumea.  Această  trăire  în  Domnul  Hristos  se  împlinea  prin  Sfânta  Euha¬ 
ristie  pe  care  o  consumau  des  şi  cu  multă  evlavie.  Ei  erau  adânc  convinşi 

79  Pr.  Prof.  Ghe.  Coman,  Actualitatea  Sfântului  Ioan  Gură  de  Aur ,  în  „ Studii 
Teologice",  nr.  7 — S/1955,  pag.  406. 

80  idem  ,pag.  406. 

51  Pr.  Prof.  Ene  Branişte,  Rolul  Botezului  şi  Mir  ungerii  după  Nicolae  Cabasila ,  în 
„ Glasul  Bisericii *,  nr.  9—10/1957,  pig.  555. 

52  Rugăciunile  2,  8,  10  ale  Sfântului  Ioan  Gură  de  Aur  înainte  de  împărtăşanie,  în 
Ltturghier,  Bucureşti,  1956,  pag.  304,  310,  31  1. 

că  dumnezeiasca  Euharistie  este  leac  mântuitor  al  rănilor  sufleteşti,  este 
bogăţie  ne  împuţinată  pricinuitoare  a  împărăţiei  cerurilor.83 

Sfântul  loan  Gură  de  Aur  îndemnând  pe  credincioşi  să  se  apropie 
de  Sfânta  Euharistie  arată  scopul  pentru  care  trebuie  să  vină:  „Când 
primim  jertfa  cea  fără  de  prihană  şi  sfântă  să  o  sărutăm,  cu  ochii  să  o 
îmbrăţişăm,  să  ne  înflăcărăm  mintea  ca  sa  nu  venim  la  biserică  spre  ju¬ 
decată  şi  spre  osândă,  ci  spre  curăţirea  sufletului,  spre  sfinţire,  spre  îm¬ 
păcare  cu  Dumnezeu,  spre  pace  nezdruncinată  ca  să  ne  sfinţim  pe  noi  în¬ 
şine  şi  să  întărim  şi  pe  aproapele.8'* 

Creştinul  adevărat,  creştinul  cu  o  adevărată  convingere  despre  rea¬ 
litatea  Sfintei  Euharistii  chiar  şi  în  cele  mai  cumplite  clipe  ale  vieţii  as¬ 
piră  după  Hristos,  fiind  sigur  că  nici  o  patimă,  nici  o  nelegiuire,  nu-1  va 
despărţi  de  bunul  Său  stăpân.  Prin  împărtăşirea  cu  Hristos  care  este  sfin¬ 
ţenia  însăşi.  Unindu-se  cu  însuşi  Izvorul  harului,  creştinul  este  schimbat 
prin  Sfânta  Euharistie,  este  desăvârşit  în  întreaga  lui  fiinţă,  fiind  făcut 
,,după  asemănarea  lui  Hristos  adică  „părtaş  dumnezeieştii  firi1'  (II  Petru 
I,  4).83 

Creştinul,  prin  Sfânta  Euharistie,  este  regenerat,  născut  din  nou, 
creşte  şi  se  dezvoltă  ajungând  la  statura  bărbatului  desăvârşit.  Din  ex¬ 
perienţa  vieţii  sale  trăite  cu  adevărat  în  sfinţenie,  Sfântul  Io  an  Gură  de 
Aur  învăţa  şi  îndemna  pe  toţi  să  se  închine  şi  să  adore  în  curăţie  minu¬ 
nea  de  pe  Sfântul  Altar,  îi  chema  cu  glas  părintesc  să  vină  la  Pâinea 
vieţii  cea  veşnică  şi  la  izvorul  sfinţeniei. 

CONCLUZII 


Abordând  problema  cea  mai  de  seamă,  cea  mai  înaltă  a  Bisericii 
creştine,  problema  dumnezeieştii  Euharistii,  Sfântul  loan  Gură  de  Aur, 
aduce  Bisericii  şi  spiritualităţii  cel  mai  puternic  reviriment  al  ei.  Şi  a- 
ceastă  problemă  este  cea  mai  importantă  fiindcă  este  cea  mai  sfântă,  cea 
mai  scumpă  realitate  lăsată  Bisericii  de  Domnul  pe  pământ,  încorpora¬ 
rea  tainică  a  lui  Hristos,  întemeietorul  Bisericii.  Sfântul  loan  Gu;ră  de 
Aur  a  fost  adânc  convins  şi  a  învăţat  că  Biserica  privind  la  minunea  de  pe 
Sfântul  Altar  nu  vede  nici  simbol,  nici  metafora,  nici  podoaba  retorică. 
Ea  crede  şi  învaţă  pe  toată  lumea  că  Trupul  răstignit  pe  Golgota,  Sângele 
vărsat  acolo  au  rămas  şi  sunt  de-a  pururi  în  Sfântul  Altar,  în  Sfânta 
Euharistie,  adică  Iisus  Hristos,  jertfa  cea  fără  de  prihană  cu  toată  reali¬ 
tatea  Sa  dumnezeiască. 

Conştiinţa  euharistică  pe  care  o  trezeşte  el  cu  atâta  putere,  cu  atâta 
convingere  în  lumea  creştină  este  un  fapt  echivalent  cu  chemarea  acestei 
lumi  la  înălţimea  vieţii  divine.  In  toată  spiritualitatea  creştină  niciodată 


83  Pr.  E.  V.  Grobjili,  Meditaţi  uni  asupra  esenţei  Sfintei  Scripturi,  în  „ Mitropolia 
Moldovei  şi  Sucevei*  nr.  1 — 2/21930,  pag.  22. 

tS4  Omilia  24  la  l  Cor.,  trad.  de  Th.  Athanasiu,  op.  cit.,  pag.  330. 

83  Sfuntd  loan  Hrisostom,  Cuvântări  la  praznice  împărăteşti.  Cuvânt  Li  Naşterea 
Domnului,  trad.  de  Pr,  Dumitru  Fe.lorii,  op.  cit.,  pag.  21. 

şi  nicăieri  omul  nu  este  chemat  şi  ridicat  la  o  conştiinţă  mai  înaltă,  mai 
desăvârşită  ca  în  faţa  dumnezeieştii  Euharistii.86 

Aici  sunt  chemaţi  creştinii  la  pace,  la  înfrăţire,  la  iubire,  aici  dispar 
toate  deosebirile,  aici  şi  numai  aici  trebuie  să  fie  armonia  deplină.  De  aici, 
din  faţa  Sfântului  Jertfelnic,  critica  realistă,  directă,  severă  şi  ustură¬ 
toare  a  răsunat  şi  va  răsuna  peste  veacuri  împotriva  decăderii  morale, 
împotriva  nedreptăţii,  a  vrăjmăşiei  şi  a  tuturor  patimilor  care-1  descali¬ 
fică  pe  om  şi  mai  ales  pe  creştini.87  Biserica  lui  Hristos,  în  sfârşit,  spune 
Sfântul  Ioan  Gură  de  Aur,  este  o  Biserică  vie  şi  puternică  în  măsura  în 
care  se  hrăneşte  cu  Trupul  şi  cu  Sângele  lui  Hristos.  Fără  înălţimile  mo- 
ral-spi rituale  ale  acestei  conştiinţe,  fără  o  legătură  tainică  cu  Hristos  nu 
este  cu  putinţă  o  Biserică  şi  o  viaţă  creştină  propriu-zisă.  Fără  această 
comuniune  dintre  Hristos  şi  credincioşi  pe  calea  dumnezeieştii  Euharistii, 
nu  poate  fi  vorba  de  o  Biserică  vie.  Născută  din  Trupul  şi  Sângele  Domnu¬ 
lui,  ea  nu  poate  fi  vie  în  afara  Trupului  şi  Sângelui  Său.  Neputând  să  fie 
vie  în  afara  dumnezeieştii  Euharistii,  Biserica  lui  Hristos  trebuie  să  se 
alimenteze  continuu  din  Taina  ei  însăşi,  din  dumnezeiasca  Euharistie. 

Se  poate  afirma  cu  certitudine  că  Sfânta  Euharistie  are  în  Sfântul 
Ioan  Gură  de  Aur  unul  din  cei  mai  mari  şi  mai  neobosiţi  mărturisitori  şi 
apologeţi.88 

Drd.  Marius  Telea 


86  Pr.  Gheorghc  Tilca,  op.  cit.,  pag.  647 — 648. 

87  idem,  pag.  648. 

88  Pr.  Prof.  I.  Ghc.  Coman,  Actualitatea  Sfântului  Ioan  Gura  de  Aur ,  în  „ Studii 
Teologice,  nr.  7—8/1955,  p.  422. 

I.  P.  S.  MITROPOLIT  IOANNIS  ZIZIOULAS  AL 

PERGAMULUI 
ESHATOLOGIE  ŞI  ISTORIE 

SAU 

ORIENT  ŞI  OCCIDENT 

I 

Cunoscutul  profesor  grec  de  teologie  ortodoxă,  din  1986  şi  mi¬ 
tropolit  titular  de  Pergam  în  cadrul  Patriarhiei  Ecumenice,  Ioannis 
Zizioulas  —  unul  din  cei  mai  importanţi  şi  cunoscuţi  teologi  şi  ecu- 
menişti  ortodocşi  actuali.  Dovadă  incontestabilă  a  cunoaşterii  şi 
aprecierii  de  care  se  bucură  activitatea  şi  opera  sa  o  constituie  fap¬ 
tul  că  în  1990  a  primit  titlul  de  „doctor  honoris  causa*  al  Institutului 
catolic  din  Paris  iar  în  1992  a  fost  ales  membru  al  Academiei  elene 
din  Atena. 

Născut  în  1931  în  Grecia,  la  Kozani,  Ioannis  Zizioulas  şi-a  înce¬ 
put  studiile  universitare  de  teologie  la  Tesalonic  în  1950  continuân- 
du-le  între  1952 — 1954  la  Atena.  In  anul  academic  1954 — 1955  s-a  aflat 
la  Institutul  ecumenic  de  la  Bossey  (Geneva)  luând  pentru  prima 
dată  contact  direct  şi  familiarizându-se  cu  problemele  mişcării  ecu¬ 
menice  a  cărei  figură  marcantă  avea  să  devină  mai  târziu.  între 
1955 — 1957  îşi  completează  formaţia  academică  la  Harvard  (SUA): 
urmează  aici  cursurile  lui  Paul  Tillich  şi  întreprinde  cercetări  asupra 
hristologiei  Sf.  Maxim  Mărturisitorul  sub  conducerea  reputatului 
păr.  prof.  Gheorghi  Florovsky  (1893 — 1979).  După  doi  ani  de  întreru¬ 
pere  datorită  serviciului  militar  îndeplinit  în  Grecia,  revine  la  Har¬ 
vard  pentru  alţi  trei  ani  de  studii  în  care  frecventează  şi  cunoscutul 
Institut  american  de  studii  bizantine  de  la  Dumbarton  Oaks  de  lângă 
Washington.  Acum  elaborează,  sub  direcţia  prof.  G.  A.  Willams,  şi 
esenţialul  studiului  său  despre  Unitatea  Bisericii  in  Sfânta  Euharistie 
şi  in  episcop  —  studiu  care  anticipează  dezyoltările  sale  teologice  de 
mai  târziu  pe  linia  unei  noi  interpretări  euharistice  a  ecleziologiei. 
Publicat  în  1965  la  Atena,  el  a  fost  prezentat  în  1966  ca  teză  de  doc¬ 
torat  la  facultatea  de  teologie  din  Atena  sub  îndrumarea  prof.  Ge- 
rassimos  Konidaris.  In  anii  formării  sale  americane,  Ioannis  Zizoulas 
ţine  şi  câteva  cursuri  de  istorie  a  Bisericii  primelor  trei  secole  şi, 
respectiv,  de  drept  canonic  al  Bisericii  primare  la  Institutele  de  teo¬ 
logie  ortodoxă  americane  „Holy  Cross“  din  Boston  şi,  respectiv,  „St. 
Viadimir"  din  New  York.  Aici  îi  întâlneşte  pe  părinţii  profesori  John 
Meyendorff  (1926 — 1992)  şi  Alexander  Schmemann  (1921 — 1983), 

amândoi  formaţi  la  Institutul  de  teologie  ortodoxă  „Saint  Serge“  din 
Paris  şi  discipoli  ai  păr.  Nikolai  Afanasiev,  iniţiatorul  ecleziologiei 
euharistice.  Astfel,  tânărul  cercetător  şi-a  orientat  investigaţii  e  de 
predilecţie  spre  ecleziologia  primelor  trei  secole  creştine  pe  baza  in¬ 
terpretării  teologice  a  documentelor  liturgice  şi  canonice  existente 
din  acea  perioadă,  lărgind  însă  necontenit  sfera  implicaţiilor  lor  dog¬ 
matice  ca  şi  filosofice. 

O  astfel  de  specializare  i-a  adus,  la  întoarcerea  în  Europa,  o  au¬ 
dienţă  excepţională  in  mediile  ecumenice.  încă  pe  când  era  asistent 
la  facultatea  de  teologie  din  Atena  între  1965—1968,  devine  deja 
membru  al  celor  două  grupuri  de  lucru  ale  Comisiei  pentru  „Credin¬ 
ţi  şi  Constituţie"  a  Consiliului  Ecumenic  al  Bisericilor  care  cercetau 
evoluţia  structurilor  conciliare  în  Biserică  şi,  respectiv,  natura  şi  sem¬ 
nificaţia  Euharistiei.  Originalitatea  şi  calitatea  excepţională  a  lucră¬ 
rilor  sale  sunt  repede  remarcate  astfel  că  dr.  Lulcas  Vischer  îl  cheamă 
la  Geneva  între  membrii  permanenţi  ai  Comisiei  ,, Credinţă  şi  Consti- 
tuţie“  pentru  o  perioadă  de  trei  ani  (1968 — 1971),  perioadă  care  a 
coincis  cu  iniţierea  unor  studii  pentru  care  tânărul  profesor  era  deo¬ 
sebit  de  bine  pregătit  şi  care  se  refereau  printre  altele  la:  Taina 
Preoţiei,  relaţia  dintre  catolicitatea  şi  apostalicitatea  Bisericii,  na¬ 
tura  Euharistiei,  recepţia  Sinodului  de  la  Chalcedon  ş.a. 

După  plecarea  sa  de  la  Geneva,  este  chemat  ca  profesor  în  Sco¬ 
ţia  unde  va  preda  până  în  1986  la  Universităţile  din  Edingburgh  şi, 
respectiv,  Glasgow.  în  1986,  dată  la  care  devine  mitropolit  de  Per- 
gam,  este  ales  profesor  de  Universitatea  din  Tesalonic,  funcţie  pe 
care  o  împarte  cu  un  profesorat  şi  la  King's  College  din  Londra. 

în  tot  acest  interval,  prof.  Zizioulas  şi-a  continuat  şi  cariera  în 
Consiliul  Ecumenic  al  Bisericilor:  din  1975  este  delegat  al  Patriarhiei 
Ecumenice  în  Comitetul  central  în  care  calitate  a  participat  la  Adu¬ 
nările  generale  de  la  Ntirobi  (1979)  şi  Vancouver  (1983),  ca  şi  în  Co¬ 
misia,  „Credinţ  i  şi  Constituţie"  unde  colaborează  activ  din  1974  la 
redactarea  documentului  de  convergenţă  ecumenică  „Bote z,  Euha¬ 
ristie,  Ministeriu" >  pe  care-1  va  recomanda  sesiunii  în  plen  a  Comi¬ 
siei  de  la  Lima  (1982). 

Prof.  Ziziouh  s  este  angajat  activ  şi  în  dialogurile  bilaterale,  pre¬ 
zidând  actualmente  din  partea  ortodoxă,  Comisia  internaţională  de 
dialog  între  Biserica  Ortodoxă  şi  Biserica  Anglicană,  şi  făcând  parte, 
încă  de  la  înfiinţarea  ei  în  1979,  din  Comisia  internaţională  de  dialog 
teologic  între  Biserica  Ortodoxă  şi  Biserica  romano-catolică;  tot¬ 
odată,  el  este  consilier  al  Comitetului  Patriarhiei  ecumenice  pentru 
pregătirea  Sfântu  ui  şi  Marelui  Sinod  Panortodox.  în  semn  de  recu¬ 
noaştere  şi  autentificare  a  activităţii  sale,  în  1986  prof.  Zizioulas  a 
tost  ales  şi  hirotonit  mitropolit  al  Marii  Biserici  a  Constantinopolu- 
lui  ca  mitropolit  titular  de  Pergam  (pe  un  scaun  fictiv  —  practică  pe 
care,  ironia  soartei,  a  condamnat-o  adeseori  ca  incompatibi.ă  cu  ecle- 
ziolcgia  ortodoxă  autentică). 

Opera  sa  este  alcătuită,  pe  lângă  teza  de  doctorat  deja  menţio¬ 
nată,  din  peste  70  de  studii  şi  articole  publicate  toate  în  limbi  şi  re- 

vistc  de  circulaţie  larg  internaţională.  Câteva  din  cele  mai  impor¬ 
tante,  cum  sunt:  De  la  personaj  la  persoană.  Noţiunea  de  persoană  şi 
„ iposîas "  eclezial  (1976);  Adevăr  şi  comuniune .  Fundamentele  patris¬ 
tice  şi  implicaţiile  existenţiale  ale  ec/ez/o/ogiei  euharistice  (19 77); 
Comunitatea  euharistică  şi  catoîicitatea  Bisericii  (1969);  Comunitate 
şi  succesiune  apostolică  in  conştiinţa  teologică  a  Bisericilor  ortodoxe 
(1974)?  Hirotonie  şi  comuniune  (1971),  şi  Biserica  locală  intr-o  per¬ 
spectivă  euharistică  (1979).  însoţite  de  o  importantă  Introducere,  ele 
au  fost  publicate  sub  titlul  L'etre  ecclăsiaî  în  colecţia  „Perspective 
orthodoxe“  nr.  3,  la  editura  Labor  et  Fides  din  Geneva  în  1981,  294 
p.  Această  culegere  a  fost  tradusă  şi  în  engleză  sub  titlul  Being  as 
Communion:  Studies  in  Personhood  and  the  Church  in  editura  St, 
Vladimir's  Seininary  Press,  Crestwood,  New  York,  1985,  269  p,  ver¬ 
siune  în  care  au  fost  incluse  şi  importantele  studii:.  Hristos,  Duhul  şi 
Biserica  (1981)  şi  o  versiune  mult  lărgită  din  1973  a  studiului  Hiroto¬ 
nie  şi  Comuniune. 

Fără  să  putem  intra  într-o  prezentare  nici  măcar  succintă  a  con¬ 
ţinutului  extrem  de  dens  şi  profund  al  acestor  studii  excepţionale 
menţionăm  aici  doar  observaţia  cunoscutului  eclezio’og  catobc.păr. 
Yves  Congar,  Intr-o  recenzie  a  lor,  acesta  sublinia  faptul  că  gândirea 
teologică  a  prof.  Zizioulas  „este  una  din  cele  mai  profunde  şi  mai  ori¬ 
ginale  ale  epocii  noastre:  originalitate  şi  profunzime  care  vin  dintr-o 
lectură  penetrantă  şi  coerentă  a  Tradiţiei  Părinţilor  greci  asupra  a- 
cestei  realităţi  vii  care  este  Biserică".  In  fundamentarea  ei  pe  modul 
de  existenţă  treimic  al  lui  Dumnezeu  şi  în  expresia  ei  euharistică  — 
ambele  corect,  adică  ortodox,  înţelese  — ,  Biserica  depăşeşte  şi  inte¬ 
grează,  în  viziunea  lui  Zizioulas,  dihotomiile  încă  adesea  prea  obiş¬ 
nuite  în  discursurile  teologice  actuale  între  aspectul  ei  hristologic 
şi  pnevmatologic,  între  dimensiunile  ei  locală  şi  universală,  istorică 
şi  eshatologică,  instituţională  şi  harismatică.  Euharistia  e  imaginea 
matricială  a  ecleziologiei,  synaxă  care  prefigurează  unitatea  eshato¬ 
logică  a  poporului  lui  Dumnezeu  şi  a  cărei  structură  este  structura 
esenţială  a  Bisericii  însăşi. 

Această  interpretare  deschide  o  nouă  perspectivă  de  abordare 
atât  a  teologiei  episcopatului  şi  ministeriului  bisericesc  pornind  de  la 
poziţia  întâi-stătătorului  Euharistiei  care  ţine  locul  Celui  prin  care 
mulţimea  devine  un  Trup,  cât  şi  a  teologiei  sacramentale  în  legătura 
lor  nedisociabilă  de  misterul  comuniunii  ecleziale  —  interpretări  ca¬ 
pabile  să  facă  din  nou  accesibile  aceste  realităţi  ecleziologice  unei 
teologii  protestante  eliberate  în  ecumonism  de  crispările  confesiona¬ 
le  tradiţionale,  şi  să  deblocheze  astfel  principalul  obstacol  în  calea 
refacerii  unităţii  creştine  în  credinţă  şi  adevăr. 

Această  viziune  permite,  de  asemenea,  rezolvarea  tensiunilor  în¬ 
tre  Bisericile  locale  şi  Biserica  universală  care  au  dus  la  schisma  din¬ 
tre  Catolicism  şi  Ortodoxie,  propunând  o  viziune  nouă  treimic-euha- 
rislică,  nu  juridistă-administrativa,  a  catolicităţii  Bisericii,  care  re¬ 
fuză  sa  dea  o  prioritate  absolută  a  unui  aspect  asupra  celuilalt  ci  le 

afirmă  simultan  şi  reciproc:  unitatea  în  diversitate  şi  diversitatea  în 
unitate. 

Aceeaşi  viziune  euharistică  reuşită  permite,  apoi,  o  sinteză  orga- 
nic-echilibrată  între  istorie  şi  eshatologie,  precum  şi  depăşirea  şi  in¬ 
terpretarea  organică,  prin  completare  şi  corectare  reciprocă,  a  exce¬ 
selor  polarizărilor  şi  unilateralităţilor  opoziţiei  viziunilor  despre  lu¬ 
me  a  creştinismului  răsăritean,  contemplativ-eshatologizant,  şi  cel 
occidental,  activist  şi  istoric,  imanentist.  Este  ceea  ce  prof.  Ioannis 
Zizioulas  arată  în  mod  cu  totul  remarcabil  în  conferinţa  prezentată 
ia  Simpozionul  organizat  de  Consiliul  Ecumenic  în  onoarea  fostului 
său  secretar  general,  Philip  Potter,  în  octombrie  1984  şi  publicată  cu 
titlul  „Eschatologie  und  Geschichte “  în  „Okumenische  Rundschau" 
XXXV,  1986,  nr.  4,  p.  373 — 384,  după  care  am  făcut  şi  traducerea. 
Versiunea  originală  engleză  a  apărut  sub  titlul:  Action  and  Icon. 
Messianic  Sacramentality  and  Sacramental  Ethics  în  volumul:  Wither 
Ecumenism?  A  Dialogue  in  the  7  ransient  Lounge  of  the  Ecumenical 
M ouvement,  ed.  by  Th.  Wieser,  Geneva,  WCC,  1986. 

II 

ESHATOLOGIE  ŞI  ISTORIE 

Consider  această  temă  importantă  din  următoarele  motive: 

Primul  motiv  este  faptul  că  mulţi  ortodocşi,  mai  cu  seamă  cei  in¬ 
teresaţi  în  mişcarea  ecumenică  şi  care  participă  activ  la  ea,  au  im¬ 
presia  că  in  Occident  creştinii  văd  în  Ortodoxie  în  cel  mai  bun  caz  o 
îormă  interesantă  de  creştinism,  un  fel  de  cultură  exotică  care  me¬ 
rită  să  fie  cunoscută  mai  îndeaproape  pentru  că  este  o  îmbogăţire 
pentru  creştinismul  şi  spiritualitatea  occidentală,  iar  în  cel  mai  rău 
caz  o  cauză  permanentă  de  nelinişte  în  adunările  generale  sau  sesiu¬ 
nile  Comitetului  Executiv  ale  Consiliului  Ecumenic  al  Bisericilor, 
când  ortodocşii  ameninţă  —  dar  ameninţă  numai  —  să  blocheze  do¬ 
cumentele  cu  grijă  elaborate  şi  planificate  în  prealabil  privitoare  la 
chestiuni  arzătoare  de  pe  agenda  mondială.  La  astfel  de  şedinţe  sunt 
momente  în  care  ai  impresia  că  ar  fi  fost  mult  mai  bine  pentru  miş¬ 
carea  ecumenică  dacă  ortodocşii  nu  i-ar  fi  aparţinut  niciodată.  Mulţi 
cred  că  ortodocşii  se  află  în  mişcarea  ecumenică  numai  pentru  a-i 
da  spoiala  ecumenicităţii.  Chiar  şi  celor  care  preţuiesc  Ortodoxia  şi 
ii  sunt  favorabili,  le-ar  fi  greu  să  răspundă  la  întrebarea  care  este  de 
iapt  contribuţia  pe  care  ar  putea-o  aduce  Biserica  Ortodoxă  la  Miş¬ 
carea  ecumenică,-  şi  am  impresia  că  şi  mulţi  ortodocşi  fac  parte  din¬ 
tre  cei  ce  n-ar  putea  da  un  răspuns  la  această  întrebare. 

Care  este  cauza?  Unul  din  cele  mai  evidente  motive  este  neîn¬ 
doielnic  faptul  că  ortodocşii  înşişi  nu  şi-au  împlinit  aşa  cum  trebuie 
misiunea  lor  în  mişcarea  ecumenică.  în  loc  de  a  da  mărturie  despre 
fiinţa  dimensiunii  ortodoxe  şi  semnificaţia  ei  existenţială,  ei  au  fost 
stăpâniţi  de  un  conservatorism  negativ,  ba  chiar  de  un  fel  de  funda- 
mentalism  dogmatic  şi  au  luptat  împotriva  a  tot  ceea  ce  apărea  ca 

modernism  şi  gândire  progresistă,  ca  de  exemplu  hirotonia  femeilor 
ş,  a.  şi  aceasta  cu  argumente  împrumutate  doar  din  tradiţia  lor  şi  de 
aceea  irelevante  şi  neconvingătoare  pentru  toţi  cei  ce  stau  în  afara 
Bisericii  Ortodoxe.  De  aceea  în  mare  parte  ortodocşii  înşişi  trebuie 
învinuiţi  pentru  faptul  că  Ortodoxia  nu  a  fost  în  stare  să  contribuie 
mai  mult  la  mişcarea  ecumenică.  Totuşi,  aceasta  nu  este  unica  expli¬ 
caţie.  Există  motive  mai  profunde  pentru  acest  fenomen  asupra  că¬ 
rora  mă  voi  referi  în  continuare. 

Al  doilea  motiv  este  concepţia  larg  răspândită  şi  adânc  înră¬ 
dăcinată  în  mişcarea  ecumenică,  că  ecumenitatea  sau  —  dacă  prefe¬ 
raţi  termenul  tehnic  teologic  - —  catolicitatea  este  în  esenţă  o  ches¬ 
tiune  de  geografie.  Se  crede  că  „oikoumena41  ar  fi  suma  diferitelor 
culturi,  naţiuni  şi  popoare  ale  lumii  locuite,  lume  subîmpărţită  fiind¬ 
că  aşa  s-a  nimerit  în  lumea  „întâia",  „a  doua"  şi  rra  treia".  Mişcarea 
ecumenică  este  înţeleasă  în  esenţă  ca  o  mişcare  care  adună  împreu¬ 
nă  aceste  trei  lumi  în  încercarea  de  a  promova  unitatea  lor  în  ce  pri¬ 
veşte  creştinismul  şi  Biserica.  Această  înţelegere  geografică  a  „oi- 
koumenei"  a  fost  îmbogăţită  şi  completată  —  ai  spune  chiar  şi  corec¬ 
tată  —  de  conştientizarea  faptului  că  „oikoumena"  constă  şi  din  mul¬ 
ţimea  de  credinţe,  convingeri  şi  religii  care  există  şi  acţionează  în- 
tr-o  anumită  măsură  independent  de  mai  sus  menţionată  diviziune 
geografică  tripartită,  şi  pe  care  mişcarea  ecumenică  trebuie  să  le  ia 
in  serios  şi  pe  ordinea  ei  de  azi. 

Totuşi,  de  ce  se  întâmplă  toate  acestea?  Mai  există  încă  un  alt 
aspect  al  ecumenicităţii  căruia  i  s-a  acordat  foarte  puţină  atenţie. 
„Oikoumena”  înseamnă  a  aduna  împreună  şi  diferitele  spiritualităţi 
creştine,  adică  diferitele  reprezentări  asupra  viitorului  la  care  este 
chemată  lumea  de  Dumnezeu  în  Hristos  şi  diferitele  abordări  ale  lui 
Dumnezeu,  ale  omului  ca  bărbat  şi  femeie,  ale  lumii.  Atunci  în  „oi- 
koumenâ"  este  vorba  de  a  lua  în  considerare  nu  numai  problemele 
actuale  ale  lumii  în  diferitele  lor  forme  şi  intensităţi,  ci  şi  reprezentă¬ 
rile  şi  modurile  de  abordare  provenite  din  istorie  sau  tradiţie  şi  care 
alcătuiesc  totalitatea  etosului  creştin.  Cu  alte  cuvinte,  pentru  catoli¬ 
citatea  Bisericii  nu  este  vorba  numai  de  a  aduna  împreună  pur  şi 
simplu  diferitele  culturi  şi  naţiuni  cu  întreaga  lor  problematică  actu¬ 
ală.  Este  vorba  de  dimensiunea  Bisericii  care  adună  împreună  şi  for¬ 
mele  de  existenţă  istorice  şi  tradiţiile  spre  a  le  transcende  în  uni¬ 
tatea  Trupului  lui  Hristos. 

Toate  acestea  sunt  recunoscute  în  mod  normal  de  cei  ce  parti¬ 
cipă  la  Mişcarea  ecumenică.  Oricine  este  gata  să  vadă  în  această 
mişcare  locul  în  care  se  întâlnesc  diferite  tradiţii  şi  spiritualităţi,  şi 
dispus  să  respecte  istoria  trecută  a  celuilalt.  Totuşi,  numai  foarte  pu¬ 
ţini  sunt  gata  să  recunoască  acestor  tradiţii  istorice  o  semnificaţie 
decisivă  pentru  identitatea  Bisericii  astăzi.  Cei  mai  mulţi  din  Mişca¬ 
rea  ecumenică  înclină  să  vadă  problemele  existenţiale  ale  Bisericii 
astăzi  fără  nici  o  legătură  cu  tradiţia  moştenită  a  Bisericii.  Aceasta 
este,  însă,  în  realitate  o  iluzie?  căci  nimeni  dintre  noi,  din  Mişcarea 
ecumenică,  nici  o  singură  Biserică  nu  gândeşte,  decide  şi  acţionează 

cu  privire  la  problemele  actuale  fără  a  fi  determinată  de  vreun  fel 
oarecare  de  tradiţie. 

întreaga  istorie  a  Bisericii  creştine  —  fie  că  suntem  conştienţi 
sau  nu  de  aceasta  —  a  fost,  este  şi  va  fi  şi  în  continuare  configu¬ 
rată  de  existenta,  convergenta  sau  divergenta  a  două  mari  tradiţii. 
De  la  mişcarea  slavofilă  din  Rusia  ultimului  secol  ne-am  obişnuit  să 
numim  aceste  două  tradiţii,  tradiţia  „răsăriteană"  şi  cea  „occidenta¬ 
lă4.  Aceste  concepte  pot  induce  în  eroare,  căci  la  prima  vedere  ele 
par  să  fie  concepte  geografice.  Adevărata  lor  semnificaţie  este,  însă, 
spirituală  şi  teologică  şi,  într-o  oarecare  măsură,  însă  numai  limitată, 
culturală.  Privite  istoric,  aceste  două  tradiţii  urcă  până  în  secolul  II 
după  Hristos.  In  Italia,  d.p.,  găsim  un  tip  de  creştinism  care  cu  drep¬ 
tate  poate  fi  numit  occidental  sau,  mai  exact,  latin  şi  care  se  deose¬ 
beşte  considerabil  de  corespondentul  lui  grecesc.  Regretatul  cardinal 
Jean  Danielou  a  încercat,  într-una  din  marile  lui  lucrări  consacrată 
„originilor  creştinismului  occidental",  să  releve  principalele  caracte¬ 
ristici  ale  acestui  tip  de  creştinism.  Ele  ar  fi  următoarele:  o  intensă 
preocupare  morală;  tendinţa  de  a  se  orienta  spre  chestiuni  practice; 
un  interes  special  fată  do  istorie  şi  o  perspectivă  juridică  asupra 
mântuirii.  Aceste  caracteristici  s-au  întărit  încă  mai  mult  în  epoca 
iui  Augustin  primind  şi  o  nuanţare  teologică.  în  disputa  pelagiană 
era  vorba  de  o  problemă  care  nu  s-a  pus  niciodată  la  Părinţii  greci, 
şi  anume  problema  de  a  şti  cat  de  mult  contribuim  noi  la  propria 
noastră  mântuire,  dacă  contribuim  cu  ceva  sau  mai  degrabă  cu  ni¬ 
mic.  Această  preocupare  n-a  încetat  niciodată  în  creştinismul  occi¬ 
dental;  căci  în  istoria  creştinismului  occidental  ea  este  punctul  de 
plecare  al  întregii  teologii.  Sărbătoarea  Naşterii  Domnului,  începutul 
istoric  al  creştinismului,  a  fost  introdusă  mai  întâi  în  Occident  şi  a 
ajuns  în  bisericile  răsăritene,  ca  un  dar  al  Occidentului,  abia  în  se¬ 
colul  IV.  Crucea  ca  loc  al  suferinţei  umane  şi  jertfei  lui  Iisus  a  ră¬ 
mas  până  astăzi  în  creştinismul  occidental  punctul  de  contact  dintre 
Dumnezeu  şi  noi.  Barth,  Rahner  şi  Moltmann  îsi  dezvoltă  chiar  şi 
,,theologia“  lor  trinitară  pe  baza  a  ceea  ce  în  limbajul  teologic  se 
numeşte  ,,oikonomia“,  adică  lucrarea  lui  Dumnezeu  în  istorie.  Şi  din 
acest  motiv,  teologi  ca  Barth  şi  Rahner  sunt  siliţi  să  introducă  timpul 
şi  istoria  în  fiinţa  lui  Dumnezeu,  în  vreme  ce  Moltmann  pune  Pati¬ 
ma  şi  Crucea  în  centrul  ontologiei  divine. 

Mai  întâi,  aşi  dori  să  clarific  un  fapt.  Când  spuneam  că  tradiţia 
occidentală  are  un  interes  deosebit  în  istorie,  iar  cea  răsăriteană, 
dimpotrivă,  nu,  aceasta  nu  înseamnă  că  istoria  pentru  ortodocşi  este 
cu  totul  irelevantă.  De  exemplu,  episcopii  greci  au  fost  cei  care  în 
secolul  trecut  s-au  pus  în  fruntea  Mişcării  de  eliberare  şi  pentru  in¬ 
dependenţa  Greciei,  cei  ce  au  binecuvântat  armele,  şi  ocazional,  le-au 
chiar  şi  folosit.  Tot  atât  de  puţin  se  poate  spune  despre  Occident  că 
in  istoria  sa  a  fost  cu  totul  lipsit  de  personalităţi  şi  curente  contem¬ 
plative  şi  mistice.  Ceea  ce  vizează  această  generalizare  are  de  a 
tace  cu  punctul  de  plecare  şi  ponderea  deosebită  pusă  pe  un  aspect 
sau  altul.  Organizatorii  acestui  simpozion  au  formulat  în  mod  exce- 

ient  problematica  atunci  când  au  formulat  tema  pentru  discuţia  de 
azi  astfel:  aici  icocnă  —  acolo  acţiune?  sau:  aici  etică  sacramen¬ 
tală  —  acolo  spiritualitate  sau  sacramentalitate  mesianică.  Cea  de-a 
doua  parte  a  temei  o  explică  pe  prima.  Ambele  tradiţii  ştiu  de  etică, 
ambele  ştiu  de  sacrament.  Cu  toate  acestea,  una  întrebuinţează  sa¬ 
cramentul  pentru  a  determina  mai  îndeaproape  etica,  în  vreme  ce 
cealaltă  întrebuinţează  etica  ca  să  determine  mai  îndeaproape  sacra¬ 
mentul.  Deosebirea  în  ce  priveşte  spiritualitatea  şi  etosul  e  conside¬ 
rabilă.  Permiteţi-mi  să  încerc  să  o  analizez. 

Despre  misterul  lui  Hristos  şi  mai  cu  seamă  despre  tema  lui  cen¬ 
trala,  împărăţia  lui  Dumnezeu,  se  poate  vorbi  în  două  moduri  dife¬ 
rite.  Intr-o  meditaţie  biblică,  Philip  Potter  evoca  succint  oraşul  Ba¬ 
bei  care  şi  clădeşte  turnul  până  la  cer  şi  Ierusalimul  cel  nou,  oraşul 
care  pogoară  de  sus.  El  a  arătat  opoziţia  acută  între  cele  două  cetăţi 
şi  a  atras  atenţia  că  cetatea  eshatologică  despre  care  e  vorba  în  Apo- 
calipsă  este  o  trimitere  la  întrupare.  In  teologia  tipic  ioaneică  Veni¬ 
rea  Logosului  este,  în  fapt,  o  vizită  de  sus  care  constă  în  faptul  de  a 
înălţa  sanctuarul  (tabernacolul)  lui  Dumnezeu  în  istorie,  ca  noi  să 
putem  vedea  slava  lui  Dumnezeu  (Ioan  1,  14).  Toate  acestea  sunt 
limbaj  iconic.  Acesta  are  de-a  face  cu  vederea  şi  privirea.  Aici  însă 
există  trei  aspecte  care  îşi  aparţin  reciproc  şi  care  sunt  de  o  deose¬ 
bită  importanţă  pentru  noi  în  acest  context:  Mai  întâi  e  faptul  ca  a- 
ceastă  imagine  sau  această  icoană  pe  care  o  vede  nu  e  din  lumea 
aceasta.  Ea  este  limpede  eshatologică  atât  în  obârşia  cât  şi  în  conţi¬ 
nutul  ei.  Conţinutul  imaginii  nu  e  luat  din  istorie,  el  este  meta-isto- 
nc.  Al  doilea  aspect  e  că  imaginea  comunică  slavă  şi  lumină.  Mize¬ 
ria  şi  suferinţa  istoriei  sunt  aici  foarte  limpede  depăşite.  Şi,  în  fine, 
al  treilea  şi  cel  mai  important  aspect:  aşa  cum  rezultă  din  conţinu¬ 
tul  Apocalipsei  şi  poate  şi  al  Evangheliei  a  patra,  există  numai  o 
singură  posibilitate  de  a  reprezenta  imaginea:  Liturghia.  Numai  în 
chipul  comunităţii  adunate  în  jurul  mesei  Mielului  poate  fi  repre¬ 
zentată  icoana  împărăţiei  lui  Dumnezeu  ceea  ce  pentru  Ioan  înseam¬ 
nă  tot  atât  de  mult  cât  a  reprezenta  imaginea  lui  Hristos  însuşi:  îm¬ 
părăţia  lui  Dumnezeu  în  slava  ei  poate  fi  văzută  şi  de  aceea  putem 
vorbi  despre  ea  în  limbajul  icoanelor?  totuşi,  limbajul  icoanelor  e  li¬ 
turgic?  aceasta  înseamnă  că  el  poate  deveni  efectiv  numai  acolo 
unde  se  petrece  o  comuniune,  unde  este  o  comunitate.  Şi  el  nu  este 
simplu  liturgic,  ci  euharistie,  adică  el  are  drept  centru  masa  Mielu¬ 
lui  lui  Dumnezeu  care  apare  ca  un  dar  al  cerului?  mana  care  se  po¬ 
goară  din  cer  pentru  viaţa  lumii?  el  nu  este  un  produs  ai  istoriei. 
Până  acum  totul  trimite  spre  o  realitate  meta-istorică  care  pătrunde 
în  istorie.  Totuşi,  există  un  detaliu  care  trebuie  determinat  încă  mai 
îndeaproape:  Mielul  de  pe  masa  e  înjunghiat.  Aceasta  pare  a  fi  o  pata 
neagră  pe  o  icoană  slăvită.  Suferinţa  şi  problemele  istoriei  par  să 
aparţină  şi  ele  imaginii.  Aceeaşi  situaţie  e  descrisă  şi  în  Evanghelia 
a  patra  în  care  Ioan  echivalează  Crucea  cu  Slava  Fiului  Omului? 
Fiul  Omului  se  slăveşte  pe  Cruce.  Imaginea  euharistică  a  împărăţiei 
nu  lasă  istoria  în  urma  ei,  ci,  dimpotrivă,  o  include.  Icoana  nu  comu- 

nică  o  viziune  platonică.  Ea  este  o  cu  totul  altfel  de  imagine.  Aceas¬ 
ta  ne  poate  sluji  drept  bază,  atunci  când  vrem  să  încercăm  să  înţele¬ 
gem  problema  Orient-Occident.  Aici  ar  putea  fi  relevante  următoa¬ 
rele  reflexii. 

Răsăritul  ca  şi  Apusul  au  încercat  de-a  lungul  secolelor  să  tra¬ 
seze  o  imagine  a  împărăţiei  lui  Dumnezeu.  In  mare,  Occidentul  a  pre- 
terat  metode  ne-vizuale  ca  să  descrie  împărăţia  lui  Dumnezeu.  Occi¬ 
dentul  protestant  a  impus  chiar,  din  binecunoscute  raţiuni  istorice,  o 
atitudine  iconoclastă  în  viaţa  bisericească.  Această  atitudine  negati¬ 
vă  nu  reprezintă,  însă,  o  problemă  atât  de  serioasă  ca  surogatul  ei 
pozitiv.  Căci  rolul  icoanei  a  trecut  în  protestantism  asupra  altor  mij¬ 
loace,  şi  anume  asupra  cuvântului  şi  faptei.  Şi  aici  încep  problemele. 
Descrierile,  aluziile  sau  trimiterile  verbale  la  împărăţia  lui  Dumne¬ 
zeu,  adică  la  o  realitate  eshatologică  sunt  cu  necesitate  istorică  de¬ 
terminate  şi  condiţionate.  Aceeaşi  problemă  au  reprezentat-o  în  tra¬ 
diţia  patristică  răsăriteană  dogmele  şi  Sfânta  Scriptură.  Iar  aceasta 
a  condus,  ca  o  ieşire  din  dificultate,  la  aşa-numita  teologie  apofatică. 
Se  ascunde  însă  în  ea  pericolul  unei  dihotomii  între  istorie  şi  esha- 
tologie  şi  de  aceea  ar  trebui  mânuită  cu  multă  precauţie.  Tradiţia 
răsăriteană,  aşa  cum  se  prezintă  ea  în  cunoscuta  ,, încercare  asupra 
teologiei  mistice  a  Bisericii  răsăritene 41  a  lui  VI.  Lossky,  este  expusă 
acestei  primejdii.  Aceia  care  cunosc  teologia  ortodoxă  prin  Lossky 
şi  teologia  apofatică,  au  bune  motive  să  pună  sub  semnul  întrebării 
capacitatea  tradiţiei  răsăritene  de  a  descrie  verbal  conţinutul  Reve¬ 
laţiei.  Unica  valoare  a  teologiei  apofatice  constă  în  aceea  că  ea  ne 
avertizează  cu  privire  la  descrierile  verbale  ale  adevărului  eshatolo- 
gic.  Şi  acest  avertisment  este  necesar,  atunci  când  formulările  şi  mo¬ 
dalităţile  de  expresie  verbale  sunt  singurele  mijloace  pentru  a  expu¬ 
ne  adevărul  eshatologic.  Cuvintele,  chiar  şi  atunci  când  vin  direct 
din  Scriptură,  sunt  istoric  condiţionate?  ele  fac  din  istorie  punctul  de 
plecare  al  Revelaţiei.  Aceasta  este  dificultatea  inevitabilă  a  protes¬ 
tantismului  în  relaţia  lui  cu  tradiţia  răsăriteană.  Cuvântul  rostit  de 
Dumnezeu  e  produs  de  o  voce  care  vine  din  trecut,  nu  din  viitor.  S-a 
întâmplat  ceva,  ce  îmbină  împreună  aceste  cuvinte. 

Limbajul  liturgic  sau  limbajul  icoanelor,  dimpotrivă,  nu  este  de¬ 
dus  din  ceva  ce  s-a  întâmplat  deja  ci  năzuieşte  să  reprezinte  ceea 
ce  se  va  întâmpla.  Desigur,  fără  ceea  ce  s-a  întâmplat  sau  ceea  ce 
a  spus  Iisus  cel  istoric,  n-ar  exista  nici  o  posibilitate  de  a  şti  ceea  ce 
se  va  întâmpla.  Totuşi,  conţinutul  Revelaţiei  nu  este  deplin  identic 
cu  realitatea  istorică.  El  poate  fi  diferit.  Din  iconografie  ne  poate 
servi  aici  de  exemplu,  icoana  Cincizecimii.  Tradiţia  bizantină  are 
anumite  caracteristici  care  modifică  faptele  istorice.  De  pildă,  ea  îl 
numără  şi  pe  Pavel  între  cei  care  au  fost  de  faţă  la  evenimentul 
Cincizecimii,  ceea  ce,  fireşte,  e  o  inexactitate  istorică.  în  mod  inte¬ 
resant,  acest  fapt  a  fost  mereu  corectat  în  reprezentările  occidentale 
ale  Cincizecimii.  Occidentul  ar  dori  să  rămână  fidel  faptelor  istorice, 
in  vreme  ce  Răsăritul  ar  dori  să  rămână  fidel  realităţii  eshatologice. 
Desigur,  fără  evenimentul  istoric  al  Cincizecimii  n-ar  exista  nici  o 

posibilitate  de  a  sesiza  Cincizecimea  eshatologică?  totuşi,  ceea  ce  se 
vede  în  icoană  nu  e  starea  de  lucruri  aşa  cum  s-a  petrecut  ea  în  is¬ 
torie,  ci  aşa  cum  va  fi  la  sfârşit.  Eshatonul  respectă  istoria  nu  întru¬ 
cât  o  copiază,  ci  el  o  transfigurează  şi,  mai  cu  seamă,  transcende 
contradicţiile  şi  limitările  istoriei. 

Ori  acest  fapt  nu  se  poate  face  atunci  când  se  repetă  pur  şi  sim¬ 
plu  cuvintele  Scripturii  sau  când  evenimentele  ei  sunt  descrise  in¬ 
tr-o  artă  de  tip  renascentist.  Eshatonului  trebuie  să  i  se  dea  o  întâie¬ 
tate  hotărâtă,  înaintea  istoriei?  ca  şi  cum  cuvântul  lui  Dumnezeu  ar 
veni  dinspre  sfârşitul  (istoriei),  nu  din  trecutul  ei. 

Lucruri  asemănătoare  sunt  valabile  şi  pentru  acţiune  sau  etică 
ca  o  posibilitate  de  a  indica  realitatea  eshatologică.  Pentru  mulţi  oa¬ 
meni  „imitatio  Christi“  este  unica  cale  de  a  anticipa  şi  trăi  împără¬ 
ţia  lui  Dumnezeu.  Totuşi,  faptele  lui  Hristos,  caracterul  sau  purtarea 
sa,  chiar  şi  etica  pe  care  El  a  învăţat-o,  sunt  la  fel  de  serios  puse  în 
chestiune  ca  şi  autoritatea  cuvintelor  Sfintei  Scripturi.  Ele  sunt  atât 
de  mult  condiţionate  istoric  şi  cultural  încât  nu  pot  fi  deplin  şi  total 
identificate  cu  realitatea  eshatologică.  Există  pericolul  de  a  supune 
eshatonul  istoriei*  şi  hermeneutica  nu  a  contribuit  la  evitarea  acestui 
fapt,  întrucât  ea  argumentează  de  regulă  pe  baza  normelor  etice  ob¬ 
ţinute  din  experienţele  istorice.  Iubirea,  de  exemplu,  ca  şi  criteriu 
suprem  al  acţiunii  etice,  poate  fi  arătată  şi  în  experienţa  istorică, 
chiar  în  afara  evenimentului  Hristos  şi  a  Bisericii. 

Acestor  forme  etice  de  exprimare  a  împărăţiei  lui  Dumnezeu,  în 
care  acţiunea  e  temeiul  Revelaţiei,  perspectiva  iconică  le  opune  o 
altă  înţelegere.  Aici  temeiul  este  imaginea  împărăţiei  lui  Dumnezeu, 
aşa  cum  este  ea  prezentată  şi  descrisă  liturgic  sau,  mai  exact,  euha¬ 
ristie.  Aici  nu  există  norme  etice,  care  să  poată  fi  prezentate  ca  va¬ 
lori  în  sine.  In  acest  cadru  euharistie,  de  Imaginea  împărăţiei  lui 
Dumnezeu  ţine  un  anumit  complex  de  relaţii,  adunarea  poporului 
împrăştiat  a  lui  Dumnezeu  în  jurul  lui  Hristos,  înconjurat  de  Apos¬ 
toli  ca  judecători  ai  istoriei.  Din  acest  cadru,  numai  din  el  şi  nu  în 
afara  lui  sau  independent  de  el,  putem  extrapola  acţiunea  etică  ca  şi 
constituirea  comuniunii  sau  comunităţii,  iubirea  ş.a.m.d.  Din  Euha¬ 
ristie  pot  fi,  în  fapt,  dezvoltate  o  întreagă  teorie  şi  practică  sociolo¬ 
gică.  Insă  nu  putem  face  din  aceste  fapte  principii  care  ar  putea  ga¬ 
ranta  în  sine  deja  prezenţa  Eshatonului,  căci  primordial  şi  decisiv 
aici,  e  ceea  ce  se  va  petrece  în  viitor,  nu  acţiunea  noastră?  şi  nu 
faptele  ca  atare,  ci  ceea  ce  se  va  întâmpla  în  viitor  va  decide  dacă  fap¬ 
tele  sunt  reprezentări  demne  sau  nedemne  ale  împărăţiei  lui  Dum¬ 
nezeu.  Intr-o  perspectivă  euharistică  sau  iconică  e  în  joc  întreg  con¬ 
ceptul  de  sacrament.  Sacramentul  se  întemeiază  aici  nu  pe  asigurări 
care  vin  din  istorie,  ca  d.  p.  cuvintele  de  instituire  la  Euharistie.  El 
este  condiţionat  pnevmatoiogic,  adică  niciodată  ceea  ce  a  fost  dat 
în  istorie  prin  Hristos  nu  poate  fi  un  temei  suficient  pentru  realita¬ 
tea  eshatologică  ultimă.  E  întotdeauna  nevoie  de  un  nou  eveniment. 

In  sacrament  se  petrece  în  mod  constant  ceva  nou.  în  sacramen¬ 
tul,  înţeles  şi  condiţionat  pnevmaiologic,  îl  rugăm  pe  Dumnezeu  să 

ne  dea  ceea  ce  El  a  dat  în  istorie  ca  şi  cum  nu  ne-ar  fi  dat  încă. 
Semnificaţia  acestui  fapt  stă  în  aceea  că  Dumnezeu  trebuie  să  ră¬ 
mână  liber,  liber  chiar  şi  de  implicarea  Lui  în  istorie.  Întruparea  nu 
îl  leagă  pe  Dumnezeu  de  istorie.  Pnevmatologia  şi  eshatologia  condi¬ 
ţionează  hrislologia  şi,  respectiv,  istoria  şi  îl  fac  prin  aceasta  pe  Dum¬ 
nezeu  liber  de  istorie.  Viitorul  decide  asupra  istoriei  şi  viitorul  e 
păstrat  în  libertatea  lui  Dumnezeu.  Sacramentul  se  varsă  în  rugăciu¬ 
nea  de  cerere  „Vină  împărăţia  Ta! 11  şi  în  epicleza  Sfântului  Duh  ca  el 
si  nu  fie  un  produs  al  istoriei,  ci  o  realitate  viitoare  care  dă  valabi¬ 
litate  istoriei.  Astfel,  sacramentul  este  o  icoană  a  Eshatonului  şi  nu 
o  amintire  sau  reproducere  eficientă  a  unei  cauzalităţi  istorice.  Aceas¬ 
ta  înseamnă  pentru  etica  sacramentală  faptul  că  noi,  chiar  atunci 
când  facem  tot  ceea  ce  Dumnezeu  ne  cere,  trebuie  întotdeauna  să  lă¬ 
săm  deschisă  posibilitatea  că  de  fapt  n-am  făcut  nimic  şi,  totuşi,  su¬ 
pravieţuim  în  împărăţia  lui  Dumnezeu.  Pnevmatologia  şi  o  înţe¬ 
legere  iconică,  euharistică,  a  eticii  se  înalnesc  în  aceea  că  ele  recu¬ 
nosc  atât  domnia  definitivă  cât  şi  judecata  definitivă  a  iui  Dumne¬ 
zeu,  a  Cărui  împărăţie  nu  poate  fi  adusă  prin  respectarea  de  legi  sau 
porunci.  Nu  istoria  duce  la  Eshaton,  ci  invers.  înseamnă,  oare,  aceas¬ 
ta  ca  perspectivă  iconică,  euharistică,  este  indiferentă  faţă  de  etică  şi 
istorie?  Există  primejdia  ca  ea  să  fie  luată  aşa.  Şi  această  primejdie 
există  în  tradiţia  răsăriteană.  Dar  nu  este  necesar  ca  lucrurile  să  stea 
aşa.  Posibilitatea  evitării  acestei  primejdii  stă  în  faptul  că  oamenii 
sunt  conştienţi  de  consecinţele  etice  ce  decurg  din  Euharistie  în  spe¬ 
cial,  şi  din  viaţa  sacramentală  în  general.  Multe  lucruri  ţin  de  aceste 
consecinţe,  printre  care  şi  prioritatea  acordării  persoanei  în  existen¬ 
ţa  umană.  Spre  deosebire  de  individ,  persoana  înseamnă  că  eu  îmi 
deduc  identitatea  mea  dintr-un  eveniment  de  comuniune  şi  nu  din 
izolare  sau  automulţumire.  înţelegerea  euharistică  şi  iconică  a  reali¬ 
tăţii  se  bazează  pe  comuniune.  Individualismul  o  distruge. 

Mai  mult,  instituţiile  trebuie  să  fie  în  mod  constant  nou  consti¬ 
tuite  şi  ele  nu  pot  fi  considerate  de  la  sine  înţeles  ca  necesităţi  isto¬ 
rice.  Faptul  are  imense  consecinţe  politice  care  rezultă  din  ceea  ce 
am  spus  despre  Hristologia  condiţionată  pnevmatologic  şi  istoria 
condiţionată  eshatologic.  Aceeaşi  Euharistie  conduce  la  etică  şi,  în 
acelaşi  timp,  o  transcende  şi  cere  transcenderea  ei,  aşa  cum  am  vă¬ 
zut.  O  etică  sacramentală  sau  euharistică  exclude  orice  formă  de 
etică  mesianică  ce  ar  susţine  că  faptele  noastre  ar  putea  aduce  pe 
pământ  împărăţia  lui  Dumnezeu. 

In  fine,  aş  dori  să  spun  câteva  cuvinte  despre  suferinţă  ca  par¬ 
te  a  problemei  de  care  ne  ocupăm  aici.  Prin  aceea  că  perspectiva 
iconică  a  acordat  o  prioritate  decisivă  împărăţiei  lui  Dumnezeu  faţă 
de  istorie,  ea  a  creat  adeseori  impresia  că  a  luat  baza  suferinţei.  Şi, 
in  fapt,  în  iconografia  bizantină  poate  fi  observată  o  anumită  trans- 
cendere  a  suferinţei,  d.  p.  pe  faţa  lui  Hristos  Cel  răstignit  şi  pe  faţa 
Măriei  care  stă  sub  Cruce,  transcendere  care  se  află  în  opoziţie  cu 
reprezentările  renascentiste  ale  Răstignirii,  unde  sub  impresia  covâr¬ 
şitoare  a  durerii,  Maria  îşi  pierde  conştiinţa.  Ceea  ce  am  spus  mai 

sus  în  legătură  cu  icoana  Cincizecimii  se  potriveşte  şi  aici.  Realita? 
tea  eshatologică  covârşeşte  şi  depăşeşte  realitatea  istorică*  nu  dis¬ 
truge  istoria,  ci  o  transfigurează.  Suferinţa  nu  poate  fi  o  caracteris¬ 
tică  a  realităţii  eshatologice.  Un.  cer  nou  şi  un  pământ  nou  in  care 
locuieşte  dreptatea  şi  nu  mai  există  moartea  —  acesta  este  conţi¬ 
nutul  icoanei  Împărăţiei  lui  Dumnezeu  în  Liturghia  euharistică  de¬ 
scrisă  în  cartea  Apocaiipsei.  în  tradiţia  răsăriteană  Euharistia  este 
plină  de  bucurie  şi  lumină  pentru  că  ea  nu  este  întemeiată  pe  Cruce 
ca  o  idealizare  a  suferinţei,  ci  pe  înviere  ca  o  transcendere  a  sufe¬ 
rinţei  de  pe  Cruce.  Totuşi,  aceasta  poate  duce  la  dificultăţi  în  rela¬ 
ţia  Răsărit-Occident. 

Diferenţa  între  tradiţia  răsăriteană  şi  cea  occidentală  se  bazează, 
după  părerea  mea,  pe  chestiunea  relaţiei  între  istorie  şi  eshatologie. 
Ortodocşii  se  tem  că  Occidentul  riscă  pericolul  de  a  face  din  reali¬ 
tatea  eshatologică  un  efect  şi  o  consecinţă  a  procesului  istoric,  în  fi¬ 
gura  acţiunii  etice  sau  sacramentale  sau  în  figura  cuvântului.  Creş¬ 
tinii  occidentali  se  tem  că  spirituaTitatea  ortodoxă,  aşa  frumoasă  şi 
atractivă  cum  este,  subminează  acţiunea  etică  şi  contribuie  prea  pu¬ 
ţin  la  înlăturarea  răului  din  istorie.  Ambele  tradiţii  învaţă  acum, 
chiar  dacă  uneori  cu  mari  dificultăţi  şi  frustrări,  să  trăiască  împreună 
în  Mişcarea  ecumenică.  ToLuşi,  aşa  cum  spuneam  la  început,  aceasta 
nu  e  suficient.  Nu  numai  fiindcă  duce  constant  la  probleme  şi  frus¬ 
trări,  ci,  mai  ales,  fiindcă  de  fapt,  catolicitatea  Bisericii  pretinde  o  in¬ 
tegrare  deplină  şi  organică  a  celor  două  tradiţii.  Faptul  e  necesar  nu 
numai  din  raţiuni  istorice,  fiindcă  cu  toţii  suntem  produse  ale  uneia 
sau  ambelor  tradiţii,  ci  din  raţiuni  existenţiale?  căci  fiecare  din  cele 
două  ascund  în  ele  pericole  serioase  care  pot  fi  evitate  numai  prin- 
tr-o  integrare  şi  sinteză  existenţială.  Este  astăzi  evident  că  Occiden¬ 
tul  riscă  pericolul  de  a  schimba  teologia  cu  antropologia  şi  eclezio- 
iogia  cu  sociologia,  pentru  că  el  a  trăit  atât  de  mult  timp  fără  Răsă¬ 
rit  şi,  ca  atare,  fără  amintirea  constantă  a  dialecticii  insolubile  între 
Dumnezeu  şi  lame.  Iar  Răsăritul  riscă  pericolul  de  a  îngropa  misiu¬ 
nea  şi  acţiunea  istorică  şi  de  a  se  mulţumi  cu  o  Liturghie  minunat 
de  frumoasă  fără  a  se  preocupa  de  consecinţele  ei  etice  şi  sociale. 
Cum  putem  ajunge  la  o  sinteza  autentică  şi  nefalsificată  între  aceste 
două  tradiţii? 

Lucrul  cel  mai  la  îndemână  ar  fi  recunoaşterea  faptului  că  cele 
două  tradiţii  au  nevoie  una  de  cealaltă  şi  că  trebuie  să  încerce  sa  se 


înţeleagă  mai  bine  una  pe  alta.  Cel  mai  mare  duşman  al  catolicităţii 
Bisericii  e  autosatisfacţia  pe  care  Răsăritul  şi  Apusul  şi-au  permis-o 
după  Schisma  cea  mare.  Câtă  vreme  persistă  încă  aceasta  autosatis- 
tacţie,  Mişcarea  ecumenică  nu-şi  va  împlini  ţelul  ei.  Spre  a  vorbi 

mai  concret,  însă,  teologia  trebuie  sa  lucreze  la  o  sinteză  a  celor 
două  tradiţii  dând  atenţie  importanţei  Euharistiei  în  viaţa  Bisericii. 
Trebuie  să  încetăm  de  a  mai  considera  Euharistia  ca  pe  un  sacrament 
intre  altele.  Creştinismul  protestant  trebuie  să-i  rezerve  un  loc  mai 
central  în  viaţa  lui.  Teologia  romano-catolică  ar  trebui  să  continue 

cu  tărie  în  efortul  ei  de  a  elibera  teologia  sacramentala  de  concep¬ 
tele  cauzalităţii  istorice  care  i-au  fost  impuse  de  teologia  scolastică 
medievală  ca  să  poată  deveni  mai  evident  aspectul  eshatologic  şi 
pnevmatologic  al  Euharistiei.  Iar  ortodocşii  ar  trebui  să  încerce  să 
tragă  mai  insistent  consecinţele  etice  din  Euharistie  şi  să  vadă  în  ea, 
in  orice  privinţă,  un  izvor  de  viaţă  nu  numai  o  experienţă  cultică. 
Atunci  creştinii  occidentali  vor  vedea  în  Biserica  Ortodoxă  nu  o 
adunare  cultică  exotică,  ci  ceva  ce  vizează  întreaga  Biserică.  Poate 
aceasta  ar  putea  fi  o  cale  spre  o  mai  puternică  integrare  a  celor  două 
mari  tradiţii  creştine  care  fac  identitatea  noastră  una,  comună,  ca 
Trup  al  lui  Hristos. 

Prezentare  şi  traducere  de 
Diac.  lector  Ioan  I.  Ică 


UN  MARE  BIBLXCIST  ORTODOX 

E  vorba  despre  I.  P.  Bratsiotis,  profesorul  de  Vechiul  Testament 
de  la  Facultatea  de  Teologie  din  Atena,  fost  rector  al  Universităţii, 
academician  şi  preşedinte  al  Academiei  Elene. 

I.  P.  Bratsiotis  s-a  născut  la  1889  în  oraşul  Teba,  ca  fiu  de  preot. 
A  absolvit  seminarul  teologic,  aşa  numitul  Rizarion,  din  Atena  şi 
tacultatea  de  teologie  obţinând  titlul  de  doctor  în  specialitatea  Ve¬ 
chiului  Testament.  A  urmat  apoi  cursuri  speciale  la  universităţile  din 
Lipsea  şi  Jena,  în  Germania.  Până  în  1923  a  funcţionat  ca  profesor 
de  liceu  în  oraşul  Pireu,  apoi  în  Sparta  şi  Atena.  A  fost  secretarul 
Sfântului  Sinod  al  Bisericii  greceşti,  între  anii  1921 — 1924.  Din  1925 
a  intrat  în  învăţământul  universitar,  ca  profesor  la  facultatea  de  teo¬ 
logie  din  cadrul  universităţii,  unde  a  predat:  Istoria  biblică,  Introdu¬ 
cere  în  cărţile  Vechiului  Testament  şi  Septuagintologia.  A  funcţionat 
până  in  1970  când  a  trecut  la  starea  binemeritată  de  pensionar. 

A  fost  doctor  honoris  causa  de  la  universităţile  din  Salonic  şi 
Glasgow  (Anglia).  A  reprezentat  Biserica  Ortodoxă  Greacă  la  diferite 
congrese.  A  făcut  parte  din  Mişcarea  Ecumenică  din  Comitetul  de 
luptă  pentru  pace.  A  înfiinţat,  la  Atena,  mai  multe  aşezăminte  de  cul¬ 
tură.  A  decedat  în  1982.  A  fost  rectorul  universităţii,  academician  şi 
preşedintele  Academiei  elene.  Pe  lângă  bogata  sa  activitate  socială  şi 
strădania  pentru  apropierea  oamenilor,  prin  Biserică,  a  dezvoltat  o 
prestigioasă  activitate  teologică  şi  didactică. 

Din  lucrările  sale  tipărite  menţionăm: 

Elemente  de  istorie  biblică,  Atena  1918. 

Această  lucrare  biblică  a  fost  apreciată  favorabil  de  presa  con¬ 
temporană  pentru  că  a  fost  scrisă  cu  o  pătrunzătoare  cunoaştere  a 
temelor  şi  cu  multă  căldură.  Lucrarea  constituie  şi  azi  un  auxiliar  fo¬ 
lositor  în  predarea  învăţământului  religios  din  Seminariile  teologice. 

Iudaismul  palestinian,  1918.  Un  studiu  asupra  iudaismului  din  zi¬ 
lele  Mântuitorului,  bazat  pe  autorii  clasici  ca  Heinrich  şi  E.  Schiirer. 
Acest  studiu  constituie  o  însemnată  contribuţie  nu  numai  la  istoria 
biblică  ci  şi  la  arheologia  Bibliei  şi  întru  câtva  la  lămurirea  textu¬ 
lui  Noului  Testament. 

Educaţia  copiilor  la  evrei,  Atena  1920.  în  această  lucrare  auto¬ 
rul  studiază  prin  prisma  arheologiei  şi  a  istoriei,  educaţia  copiilor  la 
vechii  evrei.  Vechiul  Testament  constituie  pentru  autor  izvor  prin¬ 
cipal  pentru  a  trata  chestiuni  importante,  ca:  însemnătatea  pedagogi¬ 
ei  la  evrei,  principiile  pedagogice  ale  Vechiului  Testament,  educaţia 
temeii,  despre  şcoli  şi  alte  instituţii  pentru  formarea  tineretului. 

loan  Botezătorul  ca  profet,  Atena  1921.  Prin  această  monografie 
voieşte  să  se  arate  activitatea  profetului  ce  formează  puntea  de  tre¬ 
cere  între  Vechiul  şi  Noul  Testament.  Se  examinează  în  această  car¬ 
te  chestiuni  de  importanţă  capitală  pentru  înţelesul  Noului  Testa¬ 
ment.  Astfel  se  vorbeşte  despre  împărăţia  lui  Dumnezeu,  despre  po¬ 
căinţă,  ş.  a.  E  o  lucrare  interesantă. 

Femeia  in  Biblie ,  1922.  Aici  se  ocupă  de  locul  femeii  în  Biblie,  de 
femeia  ideală  şi  schiţează  pe  cele  mai  distinse  personalităţi  feminine 
din  Sf.  Scriptură,  dovedind  astfel  influenţa  binefăcătoare  a  religiei 
biblice  asupra  femeii.  E  vorba  despre  femeile  care  au  fost  inspiratoa¬ 
rele  bărbaţilor  lor,  care  prin  pilda  lor  de  evlavie,  de  răbdare  înge¬ 
rească  sau  prin  patriotismul  lor  au  avut  şi  ele  un  cuvânt  de  spus,  de 
acele  femei  de  care  se  leagă  anumite  calităţi  cum  a  fost  Sara,  care 
avea  o  concepţie  sănătoasă  despre  familie,  Rachila,  care  a  lăsat  moş¬ 
tenire  învăţătura  că  în  alegerea  unei  soţii  să  nu  intre  în  primul 
rând  frumuseţea  şi  starea  materială  ci  calitatea  de  a  fi  mamă  bună 
şi  soţie  ideală.  O  femeie  celebră  o  considera  Bratsiotis  pe  Ana,  mama 
iui  Samuil,  care  socotea  că  bărbatul  necăsătorit  nu-i  om  deplin,  pre¬ 
cum  femeia  fără  copii  e  lipsită  de  bucurii  depline. 

Semnificativ  este  portretul  unei  alte  Ana,  mama  fraţilor  Macabei, 
care  încă  în  epoca  veche  reclamă  anumite  drepturi  şi  pentru  femei. 

Cu  totul  original  este  portretul  mamei  fecioară  Maria,  care  lasă 
moştenire  învăţătura  că  femeia  se  va  mântui  prin  naşterea  de  prunci, 
şi  prin  care  femeile  devin  simbolul  unei  lumi  noi. 

Pavel  şi  traducerea  Septuagintei,  1925.  E  o  însemnată  contribuţie 
la  istoria  textelor  Vechiului  Testament.  Profesorul  Bratsiotis  este, 
după  cât  ştim,  întâiul  la  greci,  care  într-o  lucrare  specială  arată  in¬ 
fluenţa  Septuagintei  şi  în  general  a  Vechiului  Testament  grecesc,  a- 
supra  Apostolului  şi  scriitorului  Pavel. 

Filistenii  şi  cultura  egeo-cretană  în  Palestina,  1926.  Cartea  se 
împarte,  de  la  sine,  în  două  părţi  aproape  egale.  In  partea  întâia  au¬ 
torul  tratează,  în  mod  general,  chestiuni  care  privesc  numirea,  des¬ 
cendenţa,  patria  şi  istoria  filistenilor?  partea  din  urmă  examinează 
cultura  acelui  popor,  vorbind  despre  limba  filistenilor,  religie,  viaţa 
socială  şi  artele  frumoase.  Icoanele  ilustrează  mult  cele  spuse. 

Studiile  despre  Septuoginta  în  decursul  veacurilor,  1926.  Arată 
importanţa  textului  grecesc  al  Vechiului  Testament  în  istorie  şi  con- 

stată  în  ce  măsură  a  fost  studiat  pentru  a  se  stabili  integritatea  tex¬ 
tului. 


Limba  traducerii  Septuagintei,  1927.  Stabileşte  că  limba  Septua- 
gintei  este  cea  numită  koini  adică  limba  populară,  caracterizată  prin* 
tr-un  mare  număr  de  ebraisme,  mai  ales  în  sintaxă. 


Comentar  la  psalmii  treptelor,  1928.  Explică  Psalmii  120 — 132  nu¬ 
miţi  psalmii  treptelor  pentru  că  s-ar  fi  cântat  pe  treptele  tempiuiui, 
sau  pentru  că  au  un  ritm  gradat  al  ideilor,  sau  pentru  că  se  cântau 
ia  suirea  credincioşilor  spre  Ierusalim,  etc. 

Însemnătatea  socială  a  Vechiului  Testament,  1928.  Acest  studiu 
cu  o  extensiune  de  29  pagini,  .şste  dedicat  memoriei  lui  Nicolae  Pa- 
pagiannopulos,  fostul  profesor  antecesor  de  Vechiul  Testament  la  Fa- 
cultttea  de  Teologie.  Discută  evoluţia  socială  a  lui  Israil  înainte  de 
Hristos  şi  arată  spiritul  social  al  Vechiului  Testament. 

Contribuţii  la  noţiunea  ,,Fiul  Omului 1929.  Aici  stabileşte  că 
termenul  „Fiul  Omului"  îşi  are  originea  în  Vechiul  Testament. 

Importanta  scrierii  constă  în  contribuţia  adusă  la  istoria  textului 
biblic.  Discuta  problema  textului  7,13  din  cartea  profetului  Daniel: 
„Vazut-am  întru  vedenia  nopţii,  că  iată  pe  norii  cerului,  ca  un  fiu  al 
omului  venea,  şi .  .  ."  Autorul  arată  că  termenul  ,,Fiul  Omului“  nu-i 
o  creaţie  proprie  a  lui  Daniel,  dar  la  Daniel  concepţia  despre  „Fiul 
Omului"  este  mai  desăvârşită.  Fiul  e  de-o  fiinţă  cu  Tatăl.  Fiul  vine  în 
lume,  Fiul  are  preexistentă  (mai  înainte  de  a  veni  pe  lume  era  în  cer). 

Introducere  In  Vechiul  Testament,  Atena,  1937,  ed.  a  2-a,  1956,  a 
a  3-a,  1975.  Introducerea  în  Vechiul  Testament  este  rezultatul  unei 
munci  îndelungate.  Parte  din  material  a  format  obiectul  prelegerilor 
pe  care  profesorul  Bratsiotis  le-a  ţinut,  în  calitate  de  titular  al  cate¬ 


drei  de  Introducere  şi  Comentar  la  Vechiul  Testament,  elevilor  săi 
din  capitala  Greciei.  Isagogia  sa  şi-o  împarte  în  trei  părţi.  In  partea 
intaia  tratează  cărţile  Vechiului  pe  rând  de  la  Pentateuh  ia  Male- 
ahi  —  deci  cărţile  istorice,  poetice,  didactice  şi  profetice;  în  partea  a 
doua  face  istoria  canonului  cerţilor  Vechiului  Testament;  iar  a  treia 
este  rezervată  pentru  istoria  textului  Vechiului  Testament.  Intr-un 
capitol  special  vorbeşte  despre  apocrifele  Vechiului  Testament  şi 
apoi  despre  traducerile  cele  mai  noi  la  Vechiul  Testament.  Până  ce 
vom  avea  prilejul  să  revenim  la  unele  probleme,  discutate  în  acest 
vo.uminos  tratat  de  Introducere,  arătăm  cititorilor  noştri  felul  cum 
se  referă  la  români  profesorul  Bratsiotis.  După  ce  la  literatura  Intro¬ 
ducerilor  înşiră  şi  în  corpul  lucrării  face  uz  de  Melchisedec,  I.  On- 
ciul,  I.  Olariu,  Chiricescu  şi  V.  Tarnavschi,  iată  ce  scrie,  fiind  vorba 
despre  traducerea  textului  biblic  al  Vechiului  Testament  în  româ¬ 
neşte:  ,, Întâia  carte  care  s-a  tradus  în  româneşte  a  fost  Psaltirea. 
Aceasta  traducere  rumită  Psaltirea  Scheiană  s-a  făcut  pe  la  începutuA 
sec.  16  sau  la  sfârşitul  sec.  15,  pe  bază  de  text  slavon.  In  anul  1582 
s-a  tipărit  în  Oraştia  Transilvaniei  în  româneşte  Geneza  şi  Exodul, 
pe  b_za  textului  masoretic  şi  în  parte  pe  bază  de  text  grecesc  şi  sla- 
vonean.  în  1651  s-a  tipărit  o  nouă  traducere  românească  a  Psaltirei 

pe  baza  textului  masoretic  şi  grecesc,  in  Alba-Iulia.  In  1669  s-a  edi¬ 
tat  o  nouă  traducere  a  Psaltirei  de  către  Dosofteiu,  mitropolitul  Suce¬ 
vei;  iar  în  1688  s-a  tipărit  în  Bucureşti,  traducerea  întreg  Vechiului 
Testament,  colaborând  German  Nisis,  fraţii  Şerban  şi  Radu  Grecea- 
nu,  pe  baza  Septuagintei  şi  conţinând  nu  numai  cărţile  cele  necano- 
mce  ci  şi  unele  apocrife,  în  anul  1795  s-a  tipărit  la  Blaj  iarăşi  o  tra¬ 
ducere  la  întreg  Vechiul  Testament,  pe  baza  Septuagintei,  de  Samuil 
Micul,  cuprinzând  asemenea  şi  cărţile  cele  necanonice.  La  1819  s-a 
publicat  la  Petersburg  de  Gavriil,  mitropolitul  Chişinaului  şi  de  ar¬ 
himandritul  Varlaam  o  altă  traducere  la  întreaga  Sfântă  Scriptură.  în 
1873  s-a  tipărit  o  traducere  la  întreaga  Biblie  de  către  Societatea  bi¬ 
blică  britanică,  pe  baza  traducerilor  româneşti  existente.  în  1914  apă¬ 
ru  întreaga  Biblie  în  româneşte  în  Editura  Sfântului  Sinod.  Către  fi¬ 
nea  lui  1936  a  început  publicarea  traducerii  celei  noi  a  Vechiului 
Testament,  alcătuită  pe  baza  textului  masoretic  şi  a  Septuagintei  de 
către  profesorii  Facultăţii  de  Teologie  din  Chişinău  Radu  şi  Pişcu- 
lescu,  cu  aprobarea  Sf.  Sinod.  “  După  cum  se  vede  profesorul  Bratsio- 
tis  a  avut  la  îndemână  cele  mai  proaspete  lucrări  româneşti,  de  unde 
şi-a  luat  precis  informaţiile. 

Biserica  ortodoxa ,  19(0.  Publicată  sub  îndrumarea  lui  P.  BratsiO' 
tis  lucrarea  (în  două  volume)  este  o  operă  co^ctivă  ai  cărei  autori 
sunt,  in  partea  cea  mai  mare,  profesorii  de  la  facultatea  de  teologie: 
P.  Bratsiotis,  N.  Carmiris,  N.  Louveris,  G.  Sotiris,  V.  Stefanidis,  V. 
loanidis,  P.  Trempelas,  V.  Velas,  H.  Kotsonis,  fost  primat  al  Bise¬ 
ricii  din  Grecia,  H.  Theodoru,  P.  Paulissas  ş.  a. 

Ea  răspunde  unor  întrebări  interconfesionale  şi  ecumenice  şi  con¬ 
ţine: 

(voi.  I):  învăţătura  dogmatică  a  Bisericii  Ortodoxe,  Sfânta  Scrip¬ 
tură  în  Biserica  Ortodoxă  Greacă,  Momente  din  istoria  Bisericii  Or¬ 
todoxe  greceşti,  Serviciul  dumnezeesc  în  Biserica  Ortodoxă  Greacă 
şi  altele. 

Voi.  II  conţine  studiile  la  Teologia  greacă,  Raportul  dintre  Stat 
şi  Biserică,  Năzuinţi  spirituale  şi  mişcări  religioase  în  Biserica  Orto¬ 
doxă  a  Greciei,  Monahismul  în  Biserica  Ortodoxă,  Locul  mirenilor  în 
organismul  Bisericii,  Raportul  bisericilor  ortodoxe  cu  credincioşii  al¬ 
tor  biserici,  Muzică  bizantină  în  Biserica  Ortodoxă  Greacă,  Arta  în 
Biserica  Ortodoxă  Greacă. 

Ortodoxia  prezentată  de  teologii  apuseni  a  fost  adesea  greşit  în¬ 
ţeleasă.  De  data  aceasta  Ortodoxia  e  prezentată  într-o  limbă  de  lar¬ 
gă  circulaţie,  limba  germană,  de  înşişi  vestitorii  Ortodoxiei.  Cartea 
are  daru1  de  a  trezi  intresul  pentru  Ortodoxie  şi  pentru  adevărurile 
păstrate  de  ea. 

în  anul  1965  a  publicat: 

Pedagogia  precreştini .  Această  lucrare  tratează  despre:  însemnă¬ 
tatea  pedagogică  a  Vechiului  Testament,  despre  Pedagogia  elină  şi 
despre  pedagogia  romană, 

în  afară  de  aceste  lucrări  mai  are  multe  altele,  dar  pe  care  nea- 
vându-le  la  îndemână  le  menţionez  doar  după  titlu,  precum  sunt: 

Aşa  numita  şcoală  religioasă  (1920),  loan  Botezătorul  şi  Domnul 
(1920),  Comentarii  la  epistola  către  Filimon  (1923),  Poporul  Iudeu  in 
Evanghelii  (1923),  Parabolele  Domnului  şi  critica  mai  nouă  (1924),  A 
fost  Hristos  socialist?  (1925),  fiul  Omului,  1929,  Creştinism  şi  femi¬ 
nism,  1934,  Creştinism  şi  cultură,  1941,  Maica  Domnului  şi  elenismul, 
1941,  Apostolul  Pavel  şi  Alexandru  cel  Mare,  1950,  Apocalipsa  Sf. 
loan  in  cultul  bisericii  greceşti,  1950,  Teologia  Noului  Testament,  Li¬ 
teratura  în  Grecia,  1950,  Eclesiastul,  1951,  Geneză,  /.  26,  1952,  Învăţă - 
tura  sociala  a  Vechiului  Testament,  1952,  Autenticitatea  Sfintei  Scrip¬ 
turi,  1952,  Sf.  Pavel  in  biserica  ortodoxă  greacă,  1953,  Sensul  iubirii 
creştine,  1951,  Profetul  Isaia,  voi.  I,  1956,  Vechiul  Testament  in  bise¬ 
rica  greacă,  1961,  Pedagogia  inainte  de  Hristos,  1971,  Codul  Sinactic 
la  Sf.  Scriptură,  1971. 

A  contribuit  la  volumul  Istorie  universală  tipărit  de  K.  Elevte- 
rodakis  cu  cap.  Vechiului  Testament  şi  la  Marea  enciclopedie  grea¬ 
că  (24  volume),  cu  articole  privind  Vechiul  Testament. 

A  publicat  apoi  numeroase  studii  în  revistele  Teologia  (din  Ate¬ 
na)  şi  Nea  Sion  (Noul  Sion)  şi  în  altele,  în  limbile  germană,  engleză 
şi  franceză. 

Astăzi  profesorul  I.  P.  Bratsiotis  îşi  doarme  somnul  de  veci  în 
cimitirul  I  din  Atena. 

Călătorul  care  trece  pe  la  cimitir  va  zări  în  dreapta  capelei  Sfân¬ 
tului  Lazăr,  un  monument  impresionant  cu  o  cruce  înaltă  de  marmu¬ 
ră,  de  pe  dealul  Pandeli  pe  care  scrie  simplu,  precum  modestă  i-a 
tost  şi  viata:  I.  P.  Bratsiotis,  profesor  universitar,  academician  1889 — 
1982. 


Pr.  prof.  Dr.  N.  Neaga 


îndrumări  omiletice 


PREDICA  LA 
ÎNTÂMPINAREA  DOMNULUI 


P.  C.  Părinţi 

Iubiţi  credincioşi, 

Şi  astăzi,  ca  in  fiecare  an,  în  ziua  de  2  februarie,  Biserica  noas¬ 
tră  ne  cheamă  să  prăznuim  întâmpinarea  Domnului,  praznicul  împă¬ 
rătesc  care  constituie  al  treilea  moment  important  din  viaţa  Mântui¬ 
torului,  după  Naşterea  Sa  în  Betleem  şi  Tăierea  împrejur. 

Urmărind  relatarea  Sf .  evanghelii,  aflăm  că  la  40  de  zile  după 
Naşterea  D-lui,  Fecioara  Maria  împreună  cu  dreptul  Iosif  s-au  dus  la 
ierusalim,  la  templu,  să  închine  pe  dumnezeiescul  prunc,  precum  ce¬ 
rea  prescripţia  Legii  lui  Moise.  —  Preacurata  Fecioară ,  care  şi  odi¬ 
nioară  ascultase  de  glasul  îngerului,  atunci  când  i  s-a  vestit  că  va 
naşte  pe  Mesia,  şi  de  data  aceasta  ascultă  de  porunca  legii,  cu  toate 
că  acum  cunoaşte  taina  cea  mare  şi  mai  presus  de  fire  a  Fiului  lui 
Dumnezeu  —  a  pruncului  dumnezeiesc. 

Ştim  că  momentul  culminant  al  ascultării  ei  de  voia  lui  Dumne¬ 
zeu  a  rămas  acela  când  i  s-a  vestit  minunata  naştere  şi  ea  a  rostit 
nemuritoarele  cuvinte:  „IATĂ  ROABA  DOMNULUI,  FIE  MIE  DUPĂ 
CUVÂNTUL  TĂU". 

—  Dar  să  vedem  ce  s-a  petrecut,  mai  departe ,  In  templu. 

—  Printre  mulţimea  de  oameni  ce  se  aflau  în  biserică  dornici  să 
asiste  la  împlinirea  unei  datini  de  toţi  respectată  şi  ale  cărei  semnifi¬ 
caţii  o  înţelegeau  numai  în  haina  ei  formalistă,  era  şi  un  bătrân,  îna¬ 
intat  în  vârstă,  cu  numele  Simeon  „om  drept  şi  temător  de  Dumne¬ 
zeu,  aşteptând  mângâierea  lui  D-zeu  şi  Duhul  Sfânt  era  asupra  lui. 
Acesta,  când  a  văzut  pe  mamă  şi  pe  prunc  intrând  în  Biserică,  a  exal¬ 
tat  de  bucurie,  s-a  desprins  de  la  locul  lui  de  rugăciune,  le-a  ieşit  în 
întâmpinare,  a  luat  pruncul  în  braţele  sale  şi  binecuvântând  pe  D-zeu, 
a  rostit  o  sublimă  rugăciune :  „Acum  slobozeşte  pe  robul  Tău,  Stă¬ 
pâne,  după  cuvântul  Tău  in  pace.  Că  văzură  ochii  mei,  mântuirea  Ta, 
pe  care  ai  gătit-o  înaintea  feţei  tuturor  popoarelor.  Lumină  spre  des¬ 
coperirea  neamurilor  şi  slavă  poporului  Tău  Israel".  (Luca  II,  28 — 33). 

Minunată  şi  emoţionantă  clipa/  Bătrânul  Simeon,  cu  mâini  tremu- 
rânde,  a  luat  în  braţele  sale  pe  dătătorul  vieţii,  pe  pruncul  Iisus.  — 
Cât  de  binecuvântată  a  fost  acea  clipă,  când  l-a  luat  în  braţe  pe 
Fiul  lui  Dumnezeu,  ţinta  supremă  a  vieţii,  piscul  cel  mai  înalt,  în  um¬ 
bra  căruia  dispar  toate  celelalte  doriri.  —  Şi  ce  poate  fi  mai  sublim , 
decât  să  ajungi  a-L  cunoaşte  pe  D-zeu,  a-I  cunoaşte  mila  Lui  faţă  de 
tine  şi  să  trăieşti  cu  El,  în  deplină  iubire,  împăcare  şi  armonie. 

—  Dacă  ne  vom  putea  situa  pe  această  culme  a  întâlnirii  drep¬ 
tului  Simeon  cu  D-zeu  şi  cu  Maica  Domnului,  vom  trăi  din  plin  sen¬ 
zaţia  fericită  prin  care  inima  noastră  se  va  încălzi  şi  lumina  de  do¬ 
rinţa  de  a  fi  şi  noi  mai  aproape  de  Iisus  şi  de  a-1  primi  —  dacă  nu  în 
braţe  ca  Simeon,  măcar  în  inima  şi  sufletul  nostru. 

—  Dar,  pentru  a  ajunge  la  o  asemenea  bucurie  de  a -L  întâmpina 
pe  Hristos  şi  de  a-L  primi  în  viata  noastră,  trebuie  mai  întâi  să  se 
nască  în  sufletul  nostru  dorinţa  după  D-zeu,  aşteptarea  şi  mângâie¬ 
rea  sfântă  a  unei  asemenea  întâlniri. 

Iubiţi  credincioşi,  în  viaţa  de  toate  zilele,  suntem  cu  toţii  stăpâ¬ 
niţi  de  multe  feluri  de  dorinţi  —  Unul  doreşte  să  fie  mare,  altul  bo¬ 
gat,  altul  frumos,  altul  stimat  şi  apreciat  de  semenii  săi ...  Se  poate 
spune  că  orice  om  poate  fi  cântărit  după  genul  dorinţelor  sale,  însă 
Iisus  ne  atenţionează:  —  ,,Unde  este  comoara  vostră,  acolo  va  fi  şi 
inima  voastră." 

—  Este  verificat  de  viată  faptul  că  orice  dorinţă,  ca  şi  credinţa 
—  dacă  e  puternică  devine  o  forţă  care  învinge  toate  obstacolele.  — 
Singura  problemă  rămâne  discernământul  în  lumina  căruia  să  ştim 
alege  dorinţele  şi  să  ne  lăsăm  stăpâniţi  şi  cuceriţi  de  cele  bune,  înlă- 
turându-le  la  timp  pe  cele  rele. 

Bătrânul  Simeon  a  avut  o  dorinţă  pozitiva,  să  nu  moară  până  ce 
nu-1  va  vedea  pe  Mesia,  pe  acela  care-1  va  mântui  atât  pe  el  cât  şi 
întreg  neamul  omenesc.  Si  iotă  că  D-zeu  i-a  rânduit  să  sfârşească  în 
culmea  fericirii,  un  sfârşit  sublim,  un  minunat  apus  de  soare  din  care 
se  întrezări  răsăritul  vieţii  celei  adevărate. 

Tot  în  acelaşi  templu  mai  era  şi  o  femeie  evlavioasă  —  prooro¬ 
cită  Ana  —  care  ajunsă  la  adânci  bătrâneţe,  nu  se  depărta  de  biseri¬ 
că,  slujind  ziua  şi  noaptea  —  în  post  şi  rugăciune.  —  Şi  ea  aştepta 
mântuirea,  ca  şi  dreptul  Simeon,  rugându-se  necontenit  pentru  a  i  se 
împlini  dorinţa  cea  mare.  —  Şi  bunul  D-zeu  i  a  împănit-o,  învredni¬ 
cind-o  a  fi  a  doua  fiinţă  umană  ce  L-a  întâmpinat  pe  Iisus. 

Semnificaţia  adâncă  a  întâmpinării  lui  Iisus  de  către  dreptul  Si¬ 
meon  şi  proorociţa  Ana  îl  constituie  faptul  că  ei  erau  conştienţi  că  nu 
aşteptau  pe  un  copil  oarecare,  ci  pe  însuşi  Fiul  lui  D-zeu.  —  Ca  mo¬ 
ment  de  referinţă,  merită  să  subliniem  şi  aceea  că  odată  cu  momen¬ 
tul  întâmpinării  D-lui  a  încetat  vremea  profeţilor  şi  s-a  desăvârşit  le¬ 
gea  prin  harul  adus  de  Hristos  in  lume. 

IUBIŢI  CREDINCIOŞI,  azi  Biserica  ne  pune  în  faţă  icoana  întâm¬ 
pinării  D-lui  şi  ne  cheamă  să  o  prăznuim  cu  evlavia  cuvenită,  fiindcă 
in  ea  ni  se  arată  ţinta  supremă  a  vieţii  şi  calea  ce  duce  la  această 
ţintă.  —  Fiul  lui  D-zeu  a  venii  în  lume  să  fie  bucurie  pentru  tofi  oa¬ 
menii.  Sunt  nenumărate  căi  în  viaţă  prin  care  şi  noi  putem  trăi  o  ase¬ 
menea  bucurie  şi  fericire  nepieritoare  —  dacă  ascultăm  şi  împlinim 
Cuvântul  lui  Dumnezeu. 

Ascultarea  şi  împlinirea  voii  lui  D-zeu  este  un  izvor  nesecat  de 
Ducurie,  e  un  prilej  de  întâlnire  cu  Iisus  Hristos,  care  a  venit  în  lu¬ 
me  pentru  a  împlini  voia  Tatălui  ceresc. 


ÎNDRUMAR!  OMILETICE 


«I 

Sufletul  nostru  mereu  însetat  se  doreşte  mereu  după  D-zeu.  II 
căutam  necontenit  şi  nu  ne  aflăm  liniştea  şi  mulţumirea  decât  a- 
tunci  când  ne  simţim  în  apropierea  Lui. 

„ Neliniştit  este  sufletul  meu  Doamne ,  până  când  nu  se  regăseşte 
în  Tine",  exclama  odinioară  Fericitul  Augustin. 

Sufletul  nostru  caută  mereu  să  se  îndrepte  spre  D-zeu  şi  ori  de 
câte  ori  împlinim  voia  lui  D-zeu,  simţim  plăcut  o  calda  mulţumire, 
dar  în  acelaşi  timp  simţim  şi  ajutorul  lui  în  multe  din  împrejurările 
vieţii. 

Sunt  multe  căi  prin  care  noi  putem  ieşi  în  întâmpinarea  D-lui 
şi-L  putem  primi  pe  Hristos  în  inimile  noastre. 

El  este  pretutindeni  şi  în  toate ,  căci  toate  lucrurile  din  nesfârşi¬ 
tul  univers  sunt  ca  nişte  martori  şi  vestitori  ai  puterii  lui  Dumnezeu. 

Iubiţi  credincioşi, 

întâlnirea  cu  îisus  Hristos  o  putem  realiza  ori  de  câte  ori  facem 
o  faptă  bună;  —  cercetăm  şi  mângâiem  pe  un  bolnav,  ajutăm  pe  cel 
sărac  şi  necăjit,  sfătuim  şi  îndreptăm  pe  cineva  de  la  rău  sau  săvâr¬ 
şim  oricare  faptă  bună  faţă  de  semenii  noştri. 

—  Toate  acestea  sunt  minunate  prilejuri  de  întâlnire  a  noastră 
cu  D-zeu,  căci  scris  este:  „Oricărui  dintre  aceşti  fraţi  mai  mici  aţi 
făcut  acestea,  Mie  mi-aţi  făcut*.  Pe  lângă  cel  în  suferinţă  să  nu  treci 
nepăsător,  miluieşte  pe  cel  sărac  şi  nevoiaş,  căci  lângă  mâna  săra¬ 
cului  care  stă  întinsă,  stă  nevăzută  şi  mâna  lui  Hristos." 

—  De  aproape  2000  de  ani,  Hristos  ne  cheamd  neîncetat  să  ieşim 
întru  întâmpinarea  Lui.  —  Ne  cheamd  mereu  să  ne  întâlnim  cu  El 
pretutindeni,  dar  mai  ales  aici ,  în  Sf.  Biserica,  ca  să  primim  adevăru¬ 
rile  de  credinţă  şi  binecuvântarea,  iertarea  de  păcate  şi  harul  cel 
dumnezeiesc  care  ne  dau  puterea  să  i  împlinim  voia  atât  cât  vom  trăi 
pe  acest  pământ. 

Aici ,  să  ne  rugăm  cu  toţii  a  ne  învrednici  să  ajungem  la  înal¬ 
ta  demnitate  de  purtători  ai  lui  Hristos,  şi  să  învăţăm  cea  mai  subli¬ 
mă  lege  morala"  —  Legea  iubirii  de  Dumnezeu  şi  de  oameni". 

-Ştim  cd  D-zeu  este  iubire  şi  drumul  cel  mai  scurt  care  duce  la  El 
este  iubirea.  —  Dar  iubirea  Lui  cere  şi  aşteaptă  iubire.  —  Deci,  daca 
noi  aşteptăm  iubire  de  la  D-zeu,  suntem  datori  să  ne  iubim  şi  noi 
unii  pe  alţii  —  sincer  şi  dezinteresat,  ajutându-ne  ca  fraţii ,  trăind  în 
pace  şi  bunăînţelcgere,  pentru  a  putea  gusta  alese  bucurii  în  viaţă 
şi  fericirea  cea  adevărată  în  împărăţia  păcii  şi  a  dragostei  lui  Dum¬ 
nezeu. 

„Harul  D-lui  nostru  îisus  Hristos  şi  dragostea  lui  D-zeu  să  fie  cu 
noi  cu  toţi".  AMIN! 


Pr.  Mihni  Rusu 

PREDICA  LA 

DUMINICA  DUPĂ  BOTEZUL  DOMNULUI 


Sfinţii  Evanghelişti  scriu  că  îndată  după  Botezul  Său,  Mântuito¬ 
rul  „plin  de  Duh  Sfânt  S-a  întors  de  la  Iordan  şi  a  fost  dus  de  Duhul 
in  pustie  şi  a  postit  timp  de  40  de  zile,  fiind  apoi  ispitit  de  către  dia¬ 
volul4'  (Luca  4,  1 — 2). 

Ne  amintim  că  în  momentul  Botezului  Său,  Părintele  ceresc  a 
vestit  cu  glas  din  ceruri  zicând:  „Acesta  este  Fiul  Meu  cel  iubit  în¬ 
tru  care  am  binevoit"  (Matei  317).  Această  vestire  a  fost  auzită  de 
loan  Botezătorul  şi  de  poporul  care  se  afla  acolo  lângă  râul  Iordan, 
pentru  ca  să  se  ştie  că  într-adevăr  Iisus  este  Fiul  lui  Dumnezeu  şi 
că  a  fost  trimis  în  lume  şi  prin  El  prin  bunăvoirea  Tatălui  lumea  se 
va  mântui.  Pentru  începerea  acestei  dumnezeieşti  lucrări  Mântuito¬ 
rul  a  vrut  să  se  pregătească  cu  postul,  lăsându  ne  să  înţelegem  că 
Înfăptuirile  mari  au  nevoie  de  o  pregătire  însemnată,  iar  postul  este 
unul  dintre  mijloacele  cele  mai  bune  care  întăreşte  puterile  sufleteşti 
şi  ne  apropie  de  voia  lui  Dumnezeu. 

Diavolul  care  auzise  şi  el  cuvintele  Părintelui  ceresc,  că  Iisus 
este  Fiul  lui  Dumnezeu,  încearcă  să-l  ispitească,  după  cum  a  ispitit 
şi  pe  primul  om.  Diavolul  se  gândea  că  Iisus  având  şi  fire  omenească, 
se  va  lăsa  cumva  prins  în  ispită  şi  atunci  lucrarea  de  mântuire  a 
omenirii  nu  va  mai  fi  posibilă.  Prima  încercare  a  diavolului  a  fost  să 
atragă  pe  Iisus  în  cursa  lăcomiei  pântecului.  Vrăjmaşul  omului  ştia 
că  Iisus,  după  40  de  zile  de  post,  flămânzise  (cf.  Matei  4,  2).  De  aceea, 
Ii  zise:  „De  eşti  Tu  Fiul  lui  Dumnezeu,  zi  ca  pietrele  acestea  să  se 
tacă  pâini"  (Matei  4,  3).  Ispita  diavolească  urmărea  să  discrediteze  pe 
Iisus  că  n-ar  avea  stăpânire  de  Sine  şi  ar  preţui  mai  mult  lăcomia 
mâncării  decât  înălţimea  duhovnicească  a  postului  şi  a  înfrânării.  Dar 
Mântuitorul  dă  un  răspuns,  ales  din  Sf.  Scriptură,  de  o  valoare  spiri¬ 
tuală,  rămasă  vestită  pentru  toate  timpurile:  „Nu  numai  cu  pâine  va 
trăi  omul,  ci  cu  tot  cuvântul  care  iese  din  gura  lui  Dumnezeu"  (Ma¬ 
tei  4,  4 ;  cf.  Deuteronom  8,  3).  Acest  răspuns  lovi  cu  o  putere  neaş¬ 
teptată  ispita  diavolului.  Oricât  de  necesară  ar  fi  mâncarea  ea  nu 
trebuie  s  i  ne  facă  robi  ai  pântecelui.  Dumnezeu  ştie  că  avem  nevoie 
de  hrană  şi  tot  El  ne-o  asigură,  dar  omul  credincios  nu  se  poate  măr¬ 
gini  numai  la  îndestularea  trupului,  cum  fac  animalele.  El  nu  trăieş¬ 
te  ca  să  mănânce,  ci  mănâncă  ca  să  trăiască. 

In  răspunsul  Său,  dat  ispitei,  Mântuitorul  iese  învingător  fiindcă 
aşază  pe  primul  loc  şi  dă  importanţă  cuvântului  lui  Dumnezeu.  Cele¬ 
lalte  elemente  ale  vieţii,  ca  să  fie  în  slujba  binelui,  au  nevoie  de  cu¬ 
vântul  lui  Dumnezeu.  Prin  voia  dumnezeiască  ele  capătă  o  ordine  şi 
un  sers  superior.  Dar  biruinţa  Mântuitorului  asupra  ispitei  nu  l-a 
astâmpărat  pe  diavol.  El  i-a  întins  lui  Iisus  a  doua  ispită.  Suindu-1 
pe  acoperişul  templului  din  Ierusalim,  diavolul  I-a  zis:  „Dacă  Tu  eşti 
Fiul  lui  Dumnezeu  aruncă-Te  jos,  că  scris  este:  „îngerilor  Săi,  va 
porunci  pentru  Tine  şi  Te  vor  ridica  pe  mâini  ca  nu  cumva  să  iz- 
Deşti  de  piatră  piciorul  Tău"  (Mat.  4,  G).  Văzând  că  Iisus,  pentru  res- 

pingerea  primei  ispite  S-a  folosit  de  cuvintele  Sfintei  Scripturi,  dia¬ 
volul  apelează  de  esemenea  la  Sf.  Scriptură,  spre  a  da  aparenţă  de 
adevăr  ispitei.  Dar  Mântuitorul  respinge  şi  a  doua  ispită,  tot  cu  aju¬ 
torul  Sf.  Scripturi,  zicând:  „Iarăşi  este  scris:  „Să  nu  ispiteşti  pe  Dom¬ 
nul  Dumnezeul  Tău“  (Matei  4,  7).  Dumnezeu  ne  poartă  de  grijă  în 
orice  împrejurări  şi  ne  ocroteşte  în  primejdii,  dar  nu  se  cade  ca 
omul  să  se  expună  singur  la  primejdii,  sau  să  le  creeze  în  mod  voit, 
spre  a  ispiti  puterea  Celui  de  Sus  şi  a  abuza  de  bunătatea  Sa.  Fie¬ 
care  minune  dumnezeiască  are  un  scop  şi  un  sens  înalt  departe  de  a 
satisface  capriciile  fără  rost.  Şi  de  data  aceasta,  diavolul  pierde 
lupta. 

El  mai  încearcă  şi  a  treia  oară  să-L  ispitească  pe  Iisus,  ducându-1 
pe  un  munte  şi  arătându-i  „toate  împărăţiile  lumii  şi  slava  lor".  Apoi 
i-a  zis:  „Acestea  toate  Ţi  le  voi  da  Ţie,  dacă  vei  cădea  înaintea  mea 
şi  Te  vei  închina  mie“  (Matei  4,  9).  Ispita  a  treia  e  cea  mai  pericu¬ 
loasă  şi  mai  puternică.  E  ispita  mândriei  sau  a  slavei  deşarte,  cum 
o  numesc  sfinţii  Apostoli  şi  sfinţii  Părinţi.  Primul  om  a  fost  încercat 
prin  ispita  mândriei,  care  l-a  dus  la  neascultarea  faţă  de  Dumnezeu 
şi  la  căderea  în  păcat.  Dacă  alte  patimi  pot  fi  înlăturate  mai  uşor, 
mândria  nu  pleacă  decât  foarte  greu  din  fiinţa  omului.  Mântuitorul 
ştie  însă  prea  bine  cum  şi  unde  s-o  lovească.  Lovitura  porneşte  di¬ 
rect  spre  acela  care  se  ascunde  în  puterea  mândriei:  „Piei,  satano, 
căci  scris  este:  „Domnului  Dumnezeului  tău  să  te  închini  şi  Lui  sin¬ 
gur  să-I  slujeşti"  (Matei  4,  10).  în  faţa  acestei  porunci,  diavolul  se 
supune  şi  pleacă  (v.  11)  „şi  iată  îngerii  venind  la  Iisus  îi  slujeau"  (v. 
12).  Izbânda  Mântuitorului  e  definitivă.  Ea  arată  credincioşilor  în  ce 
chip  trebuie  să  se  lupte  împotriva  ispitelor.  Biruinţa  este  posibilă, 
căci  Dumnezeu  ne  ajută  şi  nu  ne  părăseşte  niciodată.  El  ne  cheamă 
mereu,  căci  împărăţia  cerurilor  nu  este  departe. 

Preamărind  pe  Hristos-Domnul  pentru  biruinţa  în  faţa  diavolu¬ 
lui,  să  primim  în  inimă  chemarea  Sa  spre  împărăţia  cerurilor  şi  să-L 
rugăm  să  ne  întărească  şi  să  ne  ajute  a  ne  învrednici  de  viaţa  veş¬ 
nică.  ,  li  i  •  ' j  *  ijeft  &6  *  r  b 

Pr.  Mihai  Colotelo 


PREDICA  LA  DUMINICA  LĂSATULUI  SEC 

DE  BRANZA 

(Duminica  izgonirii  lui  Adam  din  rai) 

„Adu-ti  aminte  de  unde  ai  cîzut 
şi  te  pocăieşte"  (Apocalipsă  2,  5) 

Intru  a  sa  înţelepciune  Si.  noastră  Biserică  a  rânduit  în  cursul 
anului  bisericesc  în  aşa  fel  slujbele  religioase,  încât  treptat  să-l  pre¬ 
gătească  pe  creştin  pentru  evenimentele  ce  le  are  de  trăit. 

De  trei  săptămâni  am  intrat  într-un  nou  ciclu  liturgic,  acela  al 
Triodului,  când  la  strană  auzim  cântendu-se:  MUşile  pocăinţei  des- 
chide-mi  mie  dătătorule  de  viaţă,  că  mânecă  duhul  meu  spre  Bise¬ 
rica  Ta  cea  sfântă;  purtând  locaş  al  trupului  întinat  pe  care  curăţeş- 
te-1  cu  mila  milostivirii  Tale". 

Atât  cântările  cât  şi  pericopele  Evanghelice  citite  în  Sf.  Litur¬ 
ghie  sunt  îndemnuri  şi  chemări  spre  umilinţă  şi  pocăinţă  adevărată 
spre  îndreptarea  vieţii  noastre.  Aceste  îndemnuri  şi  chemări  sunt  fă¬ 
cute  gradual  şi  progresiv.  Suntem  îndemnaţi  să  lepădăm  mândria  — 
cei  mai  mare  păcat;  pricina  şi  izvorul  tuturor  căderilor,  prin  care  au 
căzut  îngerii  răi  şi  primii  oameni  din  dragostea  şi  ascultarea  lui  Dum¬ 
nezeu;  şi  să  îmbrăţişăm  smerenia  Mântuitorului  care  s-a  smerit  pe 
Sine  făcându-Se  om  şi  ascultător  până  la  moarte  şi  încă  moarte  pe 
cruce  (Evrei  1,  3). 

Pilda  fiului  risipitor  ne  îndeamnă  să  ne  întoarcem  de  la  păcatele 
noastre:  „că  şi  dreptul  de  şapte  ori  de  va  cădea  şi  de  se  va  scula  se 
va  mântui",  ,,că  Dumnezeu  nu  voieşte  moartea  păcătosului  ci  să  se 
întoarcă  şi  să  fie  viu". 

Duminica  trecută  ni  s-a  pus  în  faţă  tabloul  înfricoşătoarei  Jude¬ 
căţi,  pentru  a  ne  trezi  la  realitate:  „Căci  vor  ieşi  cei  ce  au  făcut  cele 
bune  spre  invierea  vieţii,  iar  cei  ce  au  făcut  cele  rele  spre  învierea 
osândei". 

Astăzi  Pericopa  Evanghelică  ne  îndeamnă  să  iertăm;  să  postim  şi 
sâ  facem  milostenie  zicând: 

„Că  de  veţi  ierta  oamenilor  greşelile  lor,  ierta-va  şi  vouă  Tatăl 
vostru  cel  ceresc.  Iar  de  nu  veţi  ierta  oamenilor  greşelile  lor,  nici 
Tatăl  nostru  nu  vă  va  ierta  vouă  greşelile  voastre'4. 

„Când  postiţi,  nu  fiţi  trişti  ca  făţarnicii,  că  ei  îşi  smolesc  feţele 
lor,  ca  să  arate  oamenilor  că  postesc,  adevărat  grăiesc  vouă:  îşi  iau 
plata  lor.  Tu  însă,  când  posteşti,  unge  capul  tău  şi  faţa  ta  o  spală, 
ca  să  nu  te  arăţi  oamenilor  că  posteşti,  ci  Tatălui  Tău  care  este  în 
ascuns,  şi  Tatăl  care  este  în  ascuns  îţi  va  răsplăti  ţie  (la  arătare). 

Nu  vă  adunaţi  comori  pe  pământ,  unde  molia  şi  rugina  le  strică 
şi  furii  le  sapă  şi  le  fură.  Ci  adunaţi-vă  comori  în  cer,  unde  nici  mo¬ 
lia,  nici  rugina  nu  le  strică,  unde  furii  nu  le  sapă  şi  nu  le  fură.  Căci 
unde  este  comoara  ta,  acolo  va  fi  şi  inima  ta"  (Matei  6,  14 — 21). 

Toate  aceste  îndemnuri  au  ca  ţel  dobândirea  comorilor  veşnice 
pe  care  Dumnezeu  le-a  pregătit  pentru  oameni  de  la  întemeierea  lu¬ 
mii. 

De  aceea  Duminica  de  astăzi  —  numită  şi  Duminica  izgonirii  lui 
Adam  din  rai  —  ne  aduce  aminte  şi  de  facerea  şi  căderea  omului. 
Sfinţii  Părinţi  au  rânduit  cu  mare  înţelepciune  să  se  pomenească  iz¬ 
gonirea  lui  Adam  din  rai  acum  la  începutul  postului  mare,  fiindcă 
Sfântul  şi  Marele  Post  al  Paştilor  este  menit  să  ne  aducă  aminte  de 
fericirea  în  care  am  fost  la  început,  de  starea  în  care  ne  aflăm  acum 
şi  la  mântuirea  şi  fericirea  la  care  suntem  chemaţi. 

Pe  bună  dreptate  Sf.  Ioan  în  Apocalipsă  ne  atrage  atenţia  zicând: 
„Adu-ţi  aminte  de  unde  ai  căzut,  şi  te  pocăieşte"  (Apoc.  2,  5). 

Aducându-ne  aminte  de  căderea  protopărintilor  noştri  în  aceas¬ 
tă  duminică,  vom  înţelege  rostul  întrupării  şi  întregii  opere  de  răs¬ 
cumpărare  a  Mântuitorului,  cât  şi  rânduielile  minunate  ale  Sfintei 
noastre  Biserici. 


* 

întâi  de  toate  trebuie  să  înţelegem  că  izgonirea  lui  Adam  din 
rai  este  un  fapt  istoric. 

O  scurtă  incursiune  în  referatul  biblic  al  creaţiei  ne  va  lămuri. 

Omul  este  făptura  lui  Dumnezeu,  este  produsul  bunătăţii,  dragos¬ 
tei,  înţelepciunii  şi  voinţei  Sale.  Sf.  Scriptură  ne  relatează  atât  de 
rrumos  şi  limpede  că  „Dumnezeu  a  zidit  pe  om  din  ţărâna  pământu- 
lui“  şi  a  suflat  în  nările  lui  suflare  de  viaţă  şi  s-a  făcut  Adam  fiinţă 
vie. . .  Apoi  a  zis  Domnul  Dumnezeu:  „Nu  este  bine  să  fie  omul  sin¬ 
gur.  Am  să-i  fac  ajutor  potrivit  pentru  el.  .  Şi  a  dat  un  somn  peste 

Adam,  a  luat  din  el  o  coastă  şi  a  făcut  pe  Eva,  os  din  oasele  lui  şi 

carne  din  carnea  lui,  apoi  i-a  binecuvântat:  „Creşteţi  şi  vă  înmul¬ 
ţiţi,  umpleţi  pământul  şi-l  stăpâniţi"  (Facere  1,  26 — 28). 

Aşadar,  Dumnezeu  îl  face  pe  om  stăpân  al  pământului?  El  este 
alcătuit  din  trup  care  face  legătura  cu  materia  existentă  şi  suflet 
care  face  legătura  cu  Dumnezeu. 

Omul  a  fost  creat  după  un  model  sublim,  model  ales  cu  dumneze¬ 
iască  grijă,  care  nu  a  fost  altul  decât  însuşi  Dumnezeu.  Şi  a  zis  Dum¬ 
nezeu:  „Să  facem  pe  om  după  chipul  şi  asemănarea  noastră"  (Facere 
1,  25). 

Această  fiinţă  superioară,  numită  pe  drept  cuvânt  microcosmos, 
„coroană  a  creaturilor'1  a  fost  înzestrată  ,  de  Dumnezeu  cu  multiple 
daruri:  suflet  nemuritor  şi  liber,  înzestrat  cu  minte  sănătoasă,  lumi¬ 
nată  şi  ferită  de  greşeli,  inimă  curată  fără  pofte  rele,  voinţă  liberă 

dar  aplecată  numai  spre  lucruri  bune  şi  un  trup  deplin  sănătos  şi  fe¬ 

rit  de  orice  boală  şi  durere. 

Chipul  lui  Dumnezeu  în  om  este  mănunchiul  de  puteri  sufleteşti: 
raţiunea,  voinţa  şi  simţirea  cu  care  omul  se  îndreaptă  spre  Dumne¬ 
zeu  prin  lupta  spre  desăvârşire  prin  împreună  lucrarea  harului  dum¬ 
nezeiesc  cu  silinţa  omului.  Prin  aceasta  şi  trupul  putea  deveni  ne¬ 
muritor,  putea  să  nu  moară,  prin  statornicia  în  comuniune  cu  Dum¬ 
nezeu. 

Astfel  creat,  omul  a  fost  aşezat  în  rai,  în  locul  de  bine,  de  lu¬ 
mină,  de  fericire,  de  nemurire,  de  permanentă  comuniune  cu  Dum-; 
nezeu. 

Adam  şi  Eva  au  fost  aşezaţi  de  Dumnezeu  în  grădina  raiului  „ca 
s-o  lucreze  şi  s-o  păzească''  (Fac.  2,15),  având  condiţii  de  viaţa  fe¬ 
ricită,  în  care  să-şi  poată  realiza  fără  greutăţi  scopul  pentru  care 
Dumnezeu  i-a  creat:  fericirea  lor  şi  preamărirea  lui  Dumnezeu. 

Dacă  pentru  dezvoltarea  puterilor  fizice  le-a  dat  paza  paradisu¬ 
lui  şi  munca  plăcută  şi  uşoară?  pentru  exerciţiul  şi  dezvoltarea  pute¬ 
rii  spirituale  şi  mai  ales  pentru  întărirea  în  bine  a  puterilor  morale, 
Dumnezeu  le-a  dat  poruncă  pozitivă:  „ca  să  nu  guste  din  pomul  cu- 

noştintei  binelui  şi  răului,  fiindcă  în  ziua  în  care  vor  mânca,  vor 
muri“  (Fac.  2). 

In  rai,  Aclam  şi  Eva  au  trăit  fericiţi  şi  nevinovaţi  atâta  vreme  cât 
au  ascultat  de  Dumnezeu  şi  au  ţinut  cu  sfinţenie  porunca  lui. 

Dar  omul  nu  a  fost  statornic  împlinitor  al  poruncii  lui  Dumne¬ 
zeu. 

Dând  curs  uneltirilor  viclene  şi  mincinoase  ale  diavolului  (Face¬ 
re  3,  1 — 5;  Ioan  8,  44),  lăsându-se  dus  în  ispită  de  poftă  (Facere  3,  6; 
I  Ioan  2,  16)  şi  ademenit  de  mândrie  (înţelepciunea  lui  Isus  Sirah 
10,  13)  omul  calcă  porunca,  săvârşind  primul  păcat  şi  prin  el  apare 
cea  mai  mare  dramă  a  neamului  omenesc,  drama  căderii  primPor  oa¬ 
meni.  în  urma  păcătuirii,  a  neascultării,  urmează  tragedia  căderii  din 
nărui  lui  Dumnezeu  şi  izgonirea  din  raiul  cel  pierdut. 

înainte  de  a-i  scoate  afară  din  rai  Dumnezeu  a  blestemat  pe 

şarpe,  a  prezis  necazuri  şi  suferinţe  primilor  ocmeni,  zicând  mai  în¬ 

tâi  şarpelui  în  care  s-a  întruchipat  diavolul:  ..Pentru  că  ai  făcut  a- 
ceasta,  frestemat  să  fii  între  toate  animalele  pământului  şi  între  toate 
fiarele  câmpului;  pe  pântecele  tău  să  te  târăşti  şi  ţărână  sa  mănânci 
ln  toate  zilele  tale!  ,, Duşmănie  voi  pune  între  tine  şi  femeie,  între 
sămânţa  ta  şi  sămânţa  ei;  aceasta  îţi  va  zdrobi  capul  iar  tu  îi  vei 
înţepa  călcâiul". 

Iar  femeii  i-a  zis:  „Voi  înmulţi  mereu  necazurile  ta^;  în  dureri 
vei  naşte  fii,  şi  dorul  tău  va  fi  după  bărbatul  tău  şi  el  te  va  stăpâni". 

Iar  lui  Adam  i-a  zis:  „Pentru  că  ai  ascultat  îndemnul  femeii  tale 

şi  ai  mâncat  din  pomul  din  care  ţi-am  poruncit:  Să  nu  mănânci!  bles¬ 
temat  să  fie  pământul  din  pricina  ta!  Cu  osteneală  să  te  hrăneşti  din 
el  în  toate  zilele  vieţii  tale!  Suini  şi  pălămidă  să-ţi  aducă  şi  să  mă¬ 
nânci  buruienile  câmpului.  Intru  sudoarea  feţei  tale  să  mănânci  pâi¬ 
nea  te,  penă  când  te  vei  întoarce  în  pământul  din  care  ai  fost  luat. 
Căci  pământ  eşti  şi  în  pământ  te  vei  întoarce".  (Facere  3,  14 — 19). 

Urmările  neascultării  voinţei  lui  Dumnezeu  apar  imediat  după 
păcat  şi  se  răsfrâng  asupra  omului  întreg,  suflet  şi  trup  şi  asupra 
condiţiilor  lui  de  viaţă. 

1.  Sufletul  pierde  nevinovăţia,  dreptatea  şi  sfinţenia  originară, 
prin  care  omul  stătea  în  comuniune  cu  Dumnezeu.  Stricarea  acestei 
comuniuni  implică  pierderea  harului  divin.  Fără  ajutorul  harului 
dumnezeiesc  chipul  lui  Dumnezeu  în  om  se  întunecă  şi  nu  se  mai 
orientează  ca  înainte  de  păcat  spre  Dumnezeu  ca  spre  adevărul,  fru¬ 
mosul  şi  binele  absolut. 

Prin  păcat  mintea  (raţiunea)  s-a  întunecat,  inima  (sentimentul) 
s-a  pervertit  şi  voinţa  a  slăbit. 

a.  Mintea  s-a  întunecat  în  aşa  măsură  încât  nu  mai  putea  judeca 
decât  cu  greu  şi  cu  greşeli  nenumărate;  îşi  închipuie  că  se  poate  as¬ 
cunde  în  tufiş  de  la  faţa  lui  Dumnezeu. 

b.  Inima  s-a  pervertit  pierzându-şi  curăţenia  originară  şi  în  lo¬ 
cul  încrederii  filiale  în  Dumnezeu,  a  nădejdii  în  bunătatea  Lui  şi  a  iu¬ 
birii  faţă  de  El,  se  arată  frica  servilă  şi  ruşinea. 

c.  Voinţa,  deşi  libera,  a  slăbit,  înclinând  mai  mult  spre  rău  de-> 
cât  spre  bine,  urmează  de  preferinţă  calea  poftei  trupului. 

Astfel  in  locul  armoniei  începe  lupta  dintre  trup  şi  suflet, 
r  2.  Trupul,  până  la  cădere  fiind  deplin  sănătos  şi  ferit  de  orice 
Poală  şi  durere,  în  urma  păcatului  nu  se  mai  poate  împotrivi  pofte¬ 
lor  rele  şi  devine  sălaşul  şi  robul  durerilor  şi  bolilor  şi  suferinţelor  de 
tot  felul. 

în  urma  căderii  în  păcat  intră  în  lume  pentru  suflet  moartea  spi¬ 
rituală  care  constă  în  despărţirea  omului  de  Dumnezeu,  lipsindu-i 
harul  dumnezeiesc,  iar  trupul  care  avea  posibilitatea  de  a  nu  muri 
(Gen.  3,  23)  devine  muritor,  supus  legii  naturale  de  descompunere. 
Când  murim  nu  se  întâmplă  altceva  decât  despărţirea  sufletului  de 
trup  cum  zice  Eclesiastul:  „Şi  pulberea  se  întoarce  în  pământ  cum  a 
tost,  iar  sufletul  se  întoarce  la  Dumnezeu  care  l-a  dat"  (Ecl.  12,  7). 

Moartea  n-a  existat  înainte  de  cădere  pentru  că  „Dumnezeu  nu 
a  făcut  moarte"  (Inţ.  1,  13,  2,  3),  ea  numai  după  cădere  ia  fiinţă  pen¬ 
tru  că  „Plata  păcatului  este  moartea"  (Romani  6,  23). 

3.  Natura  şi  condiţiile  externe  de  viaţa  ale  omului  prin  păcat 
s-au  modificat  pentru  ca  omul  să  simtă  gravitatea  căderii?  toată  firea 
materială  este  solidară  cu  destinul  omului. 


Munca  existentă  in  rai,  înainte  de  păcat,  plăcută  şi  uşoară,  de¬ 
vine  o  povară  pentru  că  pământul  produce  „spini  şi  pălămidă"  în 
urma  blestemului  (Gen,  3,  17). 

Ca  urmare  a  întunecării  chipului  lui  Dumnezeu  în  om,  toate  făp¬ 
turile  se  sălbăticesc,  în  rai  ele  fiind  blânde  şi  nu  mai  recunosc  în 
om  pe  stăpânul  lor  şi  omul  însuşi  nu  se  mai  simte  stăpânul  făpturii, 

De  acum  omul  dezbrăcat  de  nevinovăţie  şi  osândit  pentru  ne¬ 
ascultare,  pierzând  darurile  cu  care  a  fost  înzestrat  de  Dumnezeu 
este  izgonit  din  rai. 

Scopul  vieţuirii,  de  la  cădere  încoace,  este  ridicarea  din  nou  sub 
ocârmuirea  dragostei. 

Aceste  adevăruri  le  exprimă  atât  de  frumos  Sf.  Ap.  Pavel:  „Căci 
făptura  a  fost  supusă  deşertăciunii  —  nu  de  voia  ei,  ci  din  cauza 
aceluia  care  a  supus-o  cu  nădejde,  pentru  că  şi  făptura  însăşi  se  va 
izbăvi  din  robia  stricăciunii,  ca  să  se  bucure  de  libertatea  măririi  fii¬ 
lor  lui  Dumnezeu.  Căci  ştim  că  toată  făptura  împreună  suspină  şi  îm¬ 
preună  are  dureri  până  acum.  Şi  nu  numai  atât,  ci  si  noi  înşine  sus¬ 
pinăm  în  noi,  aşteptând  înfierea,  răscumpărarea  trupului  nostru"  (Ro¬ 
mani  8,  20 — 23), 

Aşa  se  face  că  întreaga  omenire  aşteaptă  cu  nădejde  mântui¬ 
rea  de  sub  urmările  păcatului  strămoşesc,  idee  întâlnită  în  toate  re¬ 
ligiile  lumii. 


Mântuirea  în  sine  nu  este  altceva  decât  împăcarea  omului  cu 
Dumnezeu  prin  refacerea  comuniunii  cu  EI,  repunerea,  reaşezarea 
lui  în  starea  de  fericire  şi  nemurire  pe  care  a  avut-o  în  starea  pri¬ 
mară  de  perfecţiune.  Este  aşezarea  omului  în  locul  său  iniţial,  ală¬ 
turi  de  Dumnezeu,  în  care  din  început  a  fost  destinat  să  vieţuiască, 

este  refacerea  lui  după  modelul  iniţial  al  creaţiei,  chipul  şi  asemă¬ 
narea  lui  cu  Dumnezeu  şi  reînzestrarea  lui  cu  darurile  pierdute,  cul¬ 
minând  cu  fericirea  şi  nemurirea  veşnică. 

Iată  de  ce  Sfânta  noastră  Biserică  a  găsit  de  bine  să  rânduiască 
in  această  duminică  pomenirea  Izgonirii  lui  Adam  din  rai,  ca  să  ne 
aducă  aminte  de  unde  am  căzut  şi  să  trezească  în  noi  dorul  după  pa¬ 
radisul  pierdut,  dorul  după  mântuire. 

Este  bine  să  ne  aducem  aminte  şi  de  cuvintele  semnificative  ale 
filozofului  român  Constantin  Noica:  „Nu  uita  că  Dumnezeu  te-a  tri¬ 
mis  in  lume  să-L  înlocuieşti:  să  dai  sensuri,  să  creezi,  să  duci  înce¬ 
putul  său  înainte.  Vezi  să  nu-ti  pierzi  timpul".  (De  celo,  pag.  64). 

In  Postul  Paştilor  care  începe  mâine,  să  folosim  insistent  toate 
căile,  metodele  şi  mijloacele  duhovniceşti:  rugăciunea  fierbinte?  în- 
frânarea  poftelor,  exersarea  virtuţilor,  îmbăierea  în  mireasma  bine¬ 
făcătoare  a  Sfintelor  Taine  şi  ierurgii,  pentru  a  ne  bucura  de  înviere. 

Potrivit  este  să  ne  rugăm  astăzi  Mântuitorului  zicând:  „Cel  ce 
pe  cruce  ai  pironit  păcatul,  cel  cu  îndrăzneală  făcut  de  Adam  în  rai, 
şi  zapisul  păcatelor  noastre  rupe-1,  Hristoase  Dumnezeule,  şi  ne  mân- 
tuieşte".  AMIN. 


Pr.  Gh.  Streza 


Mărturie  de  conştiinţă  ortodoxă 


ALEKSANDR  SOLJENÎŢlN 
SCRISOARE  CĂTRE  CEL  DE-AL  III-LEA  SOBOR 
AL  BISERICII  ORTODOXE  RUSE  DIN  AFARA 

GRANIŢELOR,  1974* 


•4. 

înaiît  Prea  Sfinţite  Mitropolit  Filare! ,  Preia  Sfinţiţi  Episocpi,  Cin¬ 
stiţi  Părinţi,  domnilor, 

înalt  Prea  Sfinţitul  mitropolit  Filaret  şi-a  exprimat  dorinţa  de  a 
vă  împărtăşi  reflexiile  mele  asupra  următorului  subiect:  în  cc  mod 
şi  prin  ce  mijloace  poate  ajuta  partea  neoprimată  a  Bisericii  Ortodoxe 
Ruse  cealaltă  parte  oprimată  şi  captivă.  Deşi  sunt  conştient  de  in¬ 
competenţa  mea  atunci  când  vorbesc  despre  probleme  religioase  îna¬ 
intea  unor  slujitori  şi  prelaţi  ce  şi-au  pus  întreaga  lor  viaţă  în  slujba 
Bisericii,  nu  îndrăznesc,  totuşi,  să  mă  sustrag  de  la  datoria  ce-mi  re¬ 
vine  şi  cer  doar  indulgenţa  Dv.  pentru  greşelile  pe  care  le  pot  co¬ 
mite  în  formularea  sau  în  felul  judecăţilor  mele* 

întristătorul  tablou  al  strivirii  şi  nimicirii  Bisericii  Ortodoxe  pe 
teritoriul  ţării  noastre  a  însoţit  întreaga  mea  viaţă  începând  cu  pri¬ 
mele  mele  impresii  de  copil:  garda  înarmată  ce  întrerupe  slujba  şi 
violează  sanctuarul,  furia  pe  care  o  provoacă  ceremonia  pascală  în 
care  lumânări  şi  prapuri  sunt  smulse  şi  aruncate  cu  bru  tacita  te,  cama¬ 
razii  mei  de  clasă  smulgându-mi  cruciuliţa  pe  care  o  purtam  la  piept, 
clopotele  doborâte  la  pământ,  bisericile  demolate  pentru  a  face  rost 


*  Conştiinţa  morală  a  secolului  nostru  cu  un  prestigiu  mondial 
unic,  Aleksandr  Soljeniţîn  reprezintă  prin  angajamentul  său  ortodox 
deschis  o  mărturie  profetică  exemplară  a  vitalităţii  etice  şi  spirituale 
a  Ortodoxiei  în  epoca  noastră  în  ciuda  experienţei  infernale  tragice 
şi  umilitoare  pe  care  acesta  a  traversat-o  în  ultimele  decenii.  Cu  un 
an  înainte  de  expu]zarea  sa  din  URSS  în  februarie  1973,  autorul  „Ar¬ 
hipelagului  GULAG“  adresase  o  faimoasă  „Scrisoare  de  PăresimC 
patriarhului  Rusiei,  Pimen,  în  care  făcea  un  vibrant  apel  întregii  ierar^ 
fiii  ortodoxe  ruse  la  sacrificiu  şi  mărturie  creştină  —  singura  cale  de 
înfruntare  a  minciunii  şi  terorii  ideologice  generalizate  practicate  de 
decenii  de  regimul  sovietic  cu  consecinţe  funeste  asupra  destinului 
spiritual  al  , tinerelor  generaţii.  Scrisoarea  a  stârnit  în  „samizdat"  un 
pasionat  şi  extrem  de  instructiv  schimb  de  opinii  între  clerici  şi  in¬ 
telectuali  dizidenţi  ruşi  pe  tema  sensului  mărturiei  ortodoxe  şi  rolu¬ 
lui  moral  al  Bisericii,  într-un  stat  totalitar  (  dosarul"  în  cauza  poate 
ti  citit  în  traducere  în  nr.  1 — 2/1993,  p.  66 — 79  al  revistei  de  cultură 
„Transilvania'1  închinat  temei  „Sacrificiului"). 

de  cărămizi  . ..  Şi-mi  aduc  bine  aminte  epoca  dinainte  de  război  în 
care  cultul  era  interzis  deja  aproape  pretutindeni  în  ţara  noastră, 
astfel  încât  în  oraşul  meu  cu  o  jumătate  de  milion  de  locuitori  nu 
se  mai  găsea  deschisă  nici  o  singură  biserică.  Lucrurile  se  petreceau 
treizeci  de  ani  după  declaraţia  mitropolitului  Serghei  (1927)  şi  tre¬ 
buie  recunoscut  că  această  declaraţie  n-a  fost  pentru  Biserică  salva¬ 
rea  scontată,  ci  o  capitulare  fără  condiţii  care  a  permis  autorităţilor 
sâ  o  nimicească  mai  uşor,  discret  şi  „pe  nesimţite".  Dacă,  treispre¬ 
zece  ani  mai  târziu,  Biserica  a  putut  exista  din  nou,  nu  e  pentru  că 
puterea  ar  fi  respectat  înţelegerea,  e  pur  şi  simplu  consecinţa,  situ¬ 
aţia  neplăcută  în  care  regimul  se  găsea  prins  între  valul  religios  care 
se  rostogolea  asupra  întregii  ţări,  în  principal  ca  urmare  a  redeschi¬ 
derii  bisericilor  din  regiunile  ocupate,  şi  necesitatea  absolută  de  a 
place  opiniei  publice  occidentale.  în  realitate,  concesiile  şi  promi¬ 
siunile  făcute  în  1943  n-au  fost  decât  o  amăgire:  au  trecut  treizeci  de 
ani  de  atunci  şi  frenezia  ateistă  a  puterii  nu  s-a  domolit  încă,  ba  chiar 
a  oprimat  şi  strivit  încă  şi  mai  mult  Biserica  rusă  care  nu  e  tolerată 
decât  în  măsura  în  care  (cel  puţin  aşa  crede  puterea)  ea  îi  serveşte 
drept  decor  politic  şi  factor  de  ingerinţă  în  afacerile  Bisericii  inter¬ 
naţionale. 

La  un  an  după  expulzare,  proaspăt  stabilit  în  America,  scriitorul 
rus  a  fost  invitat  de  Sinodul  Bisericii  Ortodoxe  Ruse  din  afara  grani¬ 
ţelor  (cu  sediul  la  Jordanville/New  York)  să  ţină  o  alocuţiune  la  cel 
de  al  III-lea  Sobor  al  acestei  Biserici  (1974).  Cunoscând  intransigen¬ 
ţa  morală  a  lui  Soljeniţîn,  ierarhia  acestei  Biserici  ortodoxe  (ce  se 
consideră  până  azi  unica  reprezentantă  canonică  a  Bisericii  Ortodo¬ 
xe  Ruse,  contestând  integral  legitimitatea  canonică  şi  harică  a  ierar¬ 
hiei  Patriarhiei  Moscovei  „aservite"  regimului  sovietic)  scontau  pe 
o  critică  nimicitoare  a  Bisericii  Ortodoxe  Ruse  din  URSS.  Aveau  în¬ 
să  să  fie  crunt  dezamăgiţi.  în  discursul  său  memorabil  —  prezentat 
mai  jos  în  traducere  —  Soljeniţîn  a  luat  deschis  apărarea  Bisericii 
„roşii"  din  Rusia  captive  şi  în  persecuţie,  criticând  autosuficienţa  or¬ 
golioasă  a  Bisericii  „albe"  libere  din  afara  frontierelor  chemând  tot¬ 
odată  la  pocăinţă  şi  reconciliere  nu  numai  între  aceste  două  Biserici, 
ci  şi  între  ele  pe  de  o  parte  şi  Biserica  „vechilor  credincioşi"  (a  rus- 
kolului)  pe  de  altă  parte. 

Cu  toate  acestea,  însă,  numeroase  fenomene,  şi  cu  atât  mai  mult 
tenomenele  spirituale  au  un  curs  subteran  imprevizibil.  Introdusă  de 
Stalin  doar  ca  un  pion  pe  eşichierul  politic,  Biserica,  nu  ca  organiza¬ 
ţie  ci  ca  şi  corp  spiritual,  a  început  să  dobândească  o  forţă  ce  depă¬ 
şeşte  limitele  permise  de  autorităţi,  o  forţă  ce  nu  mai  poate  fi  deloc 
controlată.  ,,Prin  surprindere  se  cuceresc  cetăţile",  spune  proverbul. 
Tot  prin  surprindere  a  fost  dărâmată  şi  aruncată  în  derută  interioară 
şi  Biserica  noastră  în  anii  '20  de  forţe  al  căror  extremism  feroce  era 
neaşteptat  pentru  populaţia  blândă  a  epocii.  Această  ferocitate  a 
persecuţiilor  a  provocat,  e  adevărat  o  explozie  purificatoare  de  cre¬ 
dinţă  şi  sacrificiu  cum  Biserica  rusă  şi  poate  cea  mondială  nu  mai 
cunoscuse  de  foarte  multă  vreme,-  dar  toţi  aceşti  credincioşi  au  fost 

nimiciţi  până  Ia  ultimul.  O  credinţă  tare  va  consta  pe  atunci  liber¬ 
tatea  şi  viaţa  iar  la  mijlocul  anilor  '30  se  părea  că  s-a  reuşit  să  se 
proscrie  pentru  totdeauna  din  Rusia  nu  numai  cultul  divin  şi  clopo¬ 
tele  care-1  anunţau,  ci,  pentru  a-1  asfixia  şi  mai  deplin,  chiar  şi  orice 
rugăciune  murmurată  în  taină.  Cu  toate  acestea,  ceea  ce  s-a  reuşit 
ia  primul  atac,  a  eşuat  complet  la  al  doilea*  s-a  dovedit  că  masa  re¬ 
ligioasă  nu  se  lăsa  abătută  a  doua  oară.  în  atmosfera  comunistă  noir 
muritorii  de  rând,  ne-am  deprins  şi  adaptat  considerabil,  fapt  pe  ca¬ 
re-1  puteţi  judeca  după  numeroasele  fenomene  sociale  apărute  în 
ţara  noastră.  Puterea,  din  contră,  din  ce  în  ce  mai  înrobită  bunurPor 
materiale,  înaintează  din  an  în  an  în  decreptitudine.  Ceea  ce  în  anii 
‘30  părea  a  fi  pentru  totdeauna  un  deşert  pe  plan  spiritual,  reînver¬ 
zeşte  astăzi  în  nenumărate  locuri  şi  în  mai  mult  decât  o  singură  di¬ 
recţie.  Experienţa  mea  încă  proaspătă  şi  recentă  îmi  îngăduie  să  dau 
mărturie  astăzi  de  faptul  că  în  Uniunea  Sovietică  bisericile  se  men¬ 
ţin  ca  nişte  insule  ce  n-au  nimic  de  a  face  cu  realitatea  cotidiană  sau 
psihologică  sovietică;  Aceste  biserici  s-au  rarefiat  atroce  pe  întreaga 
întindere  a  ţării  noastre  şi  adesea  trebuie  să  parcurgi  200  de  km  ca 
să  asişti  la  o  ceremonie  religioasă*  nu  poate  fi,  deci,  vorba  ca  oame¬ 
nii  să  vină  la  ele  pentru  slujbe  obişnuite:  ei  cer  altora  să  spună  ru¬ 
găciunile  pentru  morţi  şi  să  aprindă  lumânări  în  locul  lor.  Dar  Însăşi 
taptul  că  bisericile  intacte  sunt  pline  până  la  refuz  în  zilele  de  săr¬ 
bătoare  se  întoarce  împotriva  persecuţiilor:  într-o  epocă  în  care  în 
Occident  credinţa  e  emasculată  nu  există  astăzi,  poate,  biserici  mai 
pline  în  lume  ca  cele  din  URSS?  e  cu  neputinţă  să  te  închini  până  la 
pământ,  n-ai  loc  să-ţi  faci  cruce,  şi  în  mod  sigur  nu  această  senzaţie 
poale  slăbi  credinţa!  Când  nu  simţi  aşa,  strânşi  unii  lângă  alţii, 
umăr  lângă  umăr,  devenim  mai  tari  contra  persecuţiilor.  Şi  cercul  cre¬ 
dincioşilor  e  departe  de  a  se  limita  la  cei  ce  pot  frecventa  bisericile. 
Doar  în  regiunea  Riazani  pe  care  am  putea-o  studia  mai  bine  decât 
pe  altele,  în  ciuda  interdicţiilor  şi  persecuţiilor,  sunt  botezaţi  până 
în  70%  dintre  prunci  şi  din  ce  în  ce  mai  mult  crucile  alungă  din  ci¬ 
mitire  micii  stâlpi  sovietici  cu  stea  roşie  şi  fotografie.  Desigur,  sun¬ 
tem  departe  de  o  Biserică  suverană;  ea  este  încă  plină  de  spioni  şi 
limitată  în  toate  drepturile  civice,  preoţii  ei  sunt  la  dispoziţia  şi  che¬ 
remul  despoţilor  locali  atei,  nu  există  de  fapt  parohie  nici  activităţi 
parohiale,  nu  există  nici  un  mijloc  de  a  asigura  educaţia  religioasă 
a  copiilor  şi  tinerilor*  dar  tineretul  se  duce  deja,  el  însuşi,  de  la  sine 
la  biserică  unde  este  din  ce  în  ce  mai  numeros.  Şi  aici  nu  mă  pot 
opri  să  nu  fac  o  paralelă  atât  de  caracteristică:  acum  60 — 80  de  ani 
tocmai  tineretul  şi  intelighenţia  fugea  din  Biserica  ortodoxă  şi  o  su¬ 
punea  sarcasmelor,  deşi  pe  atunci  ea  beneficia  de  sprijinul  total  al 

unui  stat  puternic  şi  era,  ea  însăşi  în  culmea  puterii  şi  strălucirii  ei. 
Mă  gândesc  îndeosebi  la  acel  mare  promotor  al  culturii  ruse  mort 
recent  şi  care,  în  tinereţea  lui,  la  un  serviciu  divin  la  care  prezenţa 
era  obligatorie  depunea  chiştoace  în  tăvile  de  colectă  provocând  râ¬ 
sul  nestăvilit  al  colegilor.  Astăzi  din  contră,  chiar  dacă  nu  împăr- 


80 


REVISTA  TEOLOG  CA 


Lăşesc  întotdeauna  această  credinţă,  tineretul  şi  intelighenţia  din 
Uniunea  Sovietică  îi  acordă  respectul  cuvenit  rezervându-şi  toate 
sarcasmele  şi  atitudinea  de  dispreţ  ideologiei  comuniste  la  putere. 
Câţi  adepţi  înflăcăraţi  ai  ateismului  militant  nu  erau,  îmi  aduc  amin¬ 
te,  în  anii  '20,  oameni  dezlănţuiţi  care  stingeau  lumânările  şi  distru¬ 
geau  icoanele  cu  topoarele,  astăzi  ei  au  şi  Uniunea  lor  a  Ateilor  Mi¬ 
litanţi  s-au  făcut  prcf  şi  pulbere?  cei  mai  vehemenţi  dintre  ei  şi-au 
găsit  moartea  chiar  în  Arhipelagul  în  care  a  pierit  şi  clerul  cel  mai 
credincios,  ceilalţi  s-au  schimbat,  propaganda  lor  si-a  pierdut  orice 
torţă.  Dar  Biserica  a  supravieţuit  tuturor  acestor  cruzimi,  a  supravie¬ 
ţuit  chiar  la  încercări  din  care  părea  cu  neputinţă  să  mai  supravie¬ 
ţuiască?  şi  iat-o  încă  în  picioare,  deşi  departe  de  a-şi  fi  atins  anver¬ 
gura  normală,  şi  iată  că  se  întăreşte,  dacă  nu  prin  organizarea  ei, 
cel  puţin  prin  spiritualitatea  credincioşilor  şi  a  noilor  convertiţi. 

Aşa  văd  eu  Biserica  rusă  din  ţara  noastră  astăzi  şi  aş  vrea  să 
pun  în  gardă  conducerea  Bisericii  din  afara  graniţelor  împotriva  ero¬ 
rii  pe  care  o  poate  face  luând  in  considerare  o  viziune  prea  îndepăr¬ 
tată  asupra  lucrurilor  şi  care  ar  fi  aceea  de  a  considera  Biserica  noas¬ 
tră,  Biserică  ce  numără  multe  milioane  de  credincioşi,  drept  o  Bise¬ 
rică  „căzută41  şi  de  a-i  opune  nu  ştiu  care  Biserică  „adevărată", 
„clandestină",  nu  ştiu  ce  „catacombe44.  în  primii  15 — 20  de  ani  ai  re¬ 
gimului  sovietic,  când  persecuţiile  erau  la  paroxism  şi  păreau  să  tri¬ 
umfe,  au  existat  efectiv  un  fel  de  „catacombe":  preoţi  persecutaţi  şi 
credincioşi  urmăriţi  îşi  făceau  rugăciunile  în  adăposturi  secrete.  Dar 
viaţa  obişnuită  îşi  reia  întotdeauna  drepturile  iar  majoritatea  credin¬ 
cioşilor  nu  sunt  sfinţi,  ci  oameni  obişnuiţi.  Iar  credinţa  şi  cultul  exis¬ 
tă  pentru  a-i  călăuzi  în  viaţa  obişnuită,  nu  pentru  a  pretinde  neînce¬ 
tat  de  la  ei  isprăvi  supraomeneşti.  Dacă  biserica  este  în  apropiere  şi 
ard  acolo  lumânări,  atunci  oameni  se  duc  şi  vin,  foarte  normal,  în 
ea.  Am  eu  însumi  printre  cunoştinţele  mele  femei  care  în  anii  '30 
ascundeau  preoţi  şi  organizau  în  secret  slujbe  în  apartamentele  lor? 
astăzi  aceste  femei  se  duc  simplu  la  biserica  cea  mai  apropiată.  Şi 
dacă  poate  fi  observat  uneori  un  cult  pentru  locurile  de  rugăciune 
in  ruină  (cunosc  câteva  în  regiunea  Riazani),  cult  care  pare  să  înlo¬ 
cuiască  cultul  divin,  faptul  nu  se  datorează  închiderii  tuturor  biseri¬ 
cilor  din  regiune  nici  absenţei  totale  de  preoţi.  Ar  fi  o  eroare  să  se 
deducă  din  aceste  câteva  cazuri  particulare  existenţa  unei  aşa-zise 
Biserici  „secrete44  sau  a  unui  „fenomen  ce  atinge  întreaga  Rusie". 
Dacă  mâine  autorităţile  ar  închide  din  nou  toate  bisericile  până  la 
ultima,  „catacombele"  ar  renaşte,  dar  puterea  nu  are  forţa  să  facă 
aceasta.  Nu  trebuie  deci  substituite  „catacombe44  imaginare  unui  po¬ 
por  ortodox  ce  există  în  mod  real.  Nu  trebuie  găsit,  aşa  cum  remarc 

in  unele  din  publicaţiile  Voastre,  un  subterfugiu  intelectual,  igno¬ 
rând  astfel  lumea  ortodocşilor  apărută  de  la  sine  şi  continuând  să  se 
întărească  de  la  sine  în  ţara  noastră.  Problema  ce  se  pune  în  faţa 
Voastră  astăzi  este  mult  mai  complexă,  mult  mai  multiplă,  şi  mult 
mai  îmbucurătoare  încă  decât  aceea  de  a  vă  solidariza  cu  nişte  „ca- 

tacombe"  misterioase,  pure  de  orice  păcat  dar  şi  total  lipsite  de  con¬ 
sistenţă. 

Astăzi  in  ţara  noastră  Biserica  e  captivă,  oprimată,  strivită,  dar 
m  mod  sigur  nu  şi  „căzută"!  Ea  s-a  zidit  cu  puterile  duhovniceşti  cu 
care,  aşa  cum  putem  vedea,  Domnul  n-a  uitat  să  înzestreze  ponorul 
nostru.  Am  spus-o  deja,  refuz  să  văd  în  învierea  şi  soliditatea  Bise¬ 
ricii  dovada  că  programul  mitropolitului  Serghei  Stragorodski  şi  al 
discipolilor  lui  era  just,  nu  o  înscriu  deloc  pe  seama  straniilor  lor 

calcule  potrivit  cărora  Hristos  ar  fi  mai  puternic  dacă  ar  fi  purtat  pe 

piept  ordinul  lui  Antihrist?  nu  pentru  că  au  atras  pe  refugiaţi  în  la¬ 
gărele  patriei  spre  moarte  sau  pentru  că,  în  scop  de  propagandă,  au 

răspândit  calomnii  (despre  nu  ştiu  ce  fel  de  „război  bacteriologic 
dus  de  americani'*),  nu  pentru  că  au  capitulat  cu  laşitate,  nici  dato¬ 
rită  crimelor  lor  s-a  reconstituit  Biserica  lui  Hristos,  ci  pentru  că 
s-au  pus  în  mişcare  forţe  istorice  care  nu  erau  decât  expresia,  Pla¬ 
nul  lui  Dumnezeu.  Aceşti  înalţi  prelaţi  poartă  aici  pe  pământ  ca  şi 
in  cer,  responsabilitatea  păcatelor  supunerii  şi  trădării  pe  care  le-au 
comis,  păcate  care  însă  nu  ating  trupul  Bisericii,  nici  numerosul  cler 
de  o  reală  sinceritate,  nici  masa  oamenilor  ce  se  roagă  în  biserici; 
şi  că  ele  nu  vor  putea  niciodată  atinge  poporul  credincioşilor  ne 
poate  convinge  întreaga  istorie  a  creştinismului-  Dacă  păcatele  pre¬ 
laţilor  s-ar  transmite  credincioşilor,  atunci  Biserica  lui  Hristos  n-ar 
ti  veşnică  şi  nebiruită,  ci  ar  depinde  în  întregime  de  caracterul  şi  con¬ 
duite  celor  ce  o  conduc. 

Dar  istoria  noastră  cea  mai  recentă  cere  ca  ea  să  fie  înţeleasă  şi 
compătimită.  Salut  memoria  patriarhului  Tihon.  El  a  trebuit  să  facă 
ţaţă  la  atâtea  lucruri  noi,  imprevizibile,  şi  capcane  la  fiecare  din  pa¬ 
şii  lui  (atât  de  diferiţi  şi  adesea  atât  de  contradictorii)  în  cursul  ace¬ 
lor  ani  de  frământări  şi  zbucium  (Rusia  nu  mai  cunoscuse  asemenea 
vijelii  de  un  mileniu),  astfel  că  el  fie  şi-a  ridicat  din  amvon  braţul 
azvârlind  anatema  asupra  comisarilor  bolşevici,  fie,  prins  în  menghi¬ 
na  lui  Lenin  şi  Troţki  ce  se  jucau  cu  neruşinare  cu  bunurile  Bisericii, 
a  fost  cuprins  şi  sfaşiat  de  îndoială:  mila  îl  îndemna  atunci  la  ceda¬ 
rea  lor,  dar  fermitatea  risca  să  pară  contrară  iubirii  creştine?  fie  că, 
pentru  a  compensa  neruşinarea  „înnoitorilor",  a  adoptat  un  ton  mai 


conciliant  faţă  de  puterea  atee,  fie  că  a  încercat  să  vadă  până  în  ce 
măsură  trebuie  cedat,  în  toate  razurile  însă,  el  a  purtat  pe  umerii 
lui  nu  numai  povara  acelor  ani  de  excepţie  pe  care  nimeni  nu-i  înţe¬ 
legea  prea  bine,  ci  şi  cea  a  păcatelor  comise  anterior  de  Biserica 
rusa  şi  ale  căror  consecinţe  au  apărut  şi  el  în  acel  moment.  Moar¬ 
tea  subită  a  Patriarhului  (un  asasinat  al  Cekai  nu  este  deloc  nevero¬ 
simil)  n-a  făcut  decât  să  <  onfirme  faptul  că  linia  pe  care  a  urmat-o 
era  cea  a  unui  Drept.  Tot  prin  moarte  în  închisorile  G.P.U.-ului,  la 
Solovki,  în  a  te  lagăre  şi  în  exil  a  fost  confirmată  justeţea  liniei  ur¬ 
mate  de  mii  de  preoţi,  monahi  şi  episcoj;ir  ca  şi  cea  a  locţiitorului 
scaunului  patriarhal,  mitropolitul  Piotr.  $i  cel  ce  se  înclină  în  faţa 
fermităţii  nu  poate  să  nu  deplângă  faptul  ca  (intr-o  conjunctură  şi  ea 
toarte  g^eu  de  înţeles  exact)  a  iniţiat  linia  mincinoasa  a  compiezen- 

ţelor,  linie  prelungită  şi  accentuată  de  discipolii  şi  urmaşii  lui.  Dar 
ie-a  fost  lor  uşor  oare  să  admită  că  renaşterea  inevitabilă  a  Bisericii 
nu  depindea  de  semnătura  lor  şi  că,  din  contră,  dacă  ar  fi  refuzat  să 
tacă  cea  mai  mică  concesie  bolşevicilor,  ar  fi  făcut-o  mai  g’orios  şi 
mai  sigur?  Acum  ştim  (încă  nu  toţi)  că  este  inadmisibil  să  te  supui 
şi  să  cedezi,  chiar  şi  un  deget  numai,  acestei  forţe  vrăjmaşe  a  oame¬ 
nilor  pe  care  secolul  XX  şi  Rusia  au  cunoscut-o  primele,  căci  cea 
mai  mică  supunere  înseamnă  întotdeauna  şi  pierzania  noastră.  Sub 
acest  regim  n-am  putut  obţine  libertate  decât  prin  fermitate  sau 
atunci  când  puterea  a  fost  constrânsă  să  ne-o  dea,  dar  până  azi  ni¬ 
mic  nu  ne-a  fost  dat  din  pură  generozitate.  Ori  în  aceşti  ultimi  ani, 
punctele  tari  şi  punctele  slabe  din  ţara  noastră  s-au  repartizat  ast- 
tel  încât,  el  singur  şi  prin  inflexibilitatea  lui,  episcopatul  Moscovei 
ar  fi  putut  (poate  pierzându-şi  unii  funcţiile)  elibera  în  mod  decisiv 
Biserica  noastră  de  numeroase  piedici  şi  umilinţe.  Şi  astăzi  consider 
că  aceasta  a  fost  obiectul  Scrisorii  pe  care  am  adresat-o  acum  doi 
ani  patriarhului  Pimen.  Pentru  a  ne  elibera  de  minciună,  cui  trebuie 
să  ne  adresăm  in  primul  rând  dacă  nu  părinţilor  noştri  duhovni¬ 
ceşti?  Dar,  trecând  graniţele,  mi-am  pierdut  dreptul  de  a  reface  astăzi 
o  scrisoare  asemănătoare. 

Pentru  cel  ce  trece  graniţele  şi  a  auzit  deja  vag  vorbindu-se 
despre  divergenţele  existente  între  Bisericile  ruse  din  emigraţie,  pro¬ 
funzimea  disensiunilor  existente  în  Biserica  ortodoxă  şi,  prin  urma¬ 
re,  profunzimea  ereziei  ce  macină  Biserica  rusă  e  aici  o  sursă  nouă 
de  uimire.  Astfel  că  fiecare  îşi  are  problemele  lui:  acolo  le  avem  pe 
ale  noastre,  aici  ei  le-au  pe  ale  lor. 

îmi  este,  de  asemenea,  greu  să  înţeleg  modul  de  conducere  a 
diocezelor  occidentale  dependente  de  jurisdicţia  patriarhiei  Moscovei. 
Cum  e  posibilă  aceasta?  Din  compasiune  pentru  prizonieri  trebuie 
oare  ca  ele  să  ia  asupra  lor  aceleaşi  lanţuri  ca  şi  ei,  în  loc  de  a  face 
sâ  cadă  şi  lanţurile  lor?  Din  compasiune  pentru  sclavi  trebuie  oare 
să-ţi  pleci  capul  sub  jug?  Din  compasiune  pentru  ce-i  ce  mint  în  cap¬ 
tivitate  trebuie  această  minciună  susţinută  şi  în  libertate?  Dacă  toa¬ 
te  acestea  nu  sunt  făcute  decât  din  fidelitate  faţă  de  Biserica-mamă, 
dacă  toate  aceste  sacrificii  sunt  făcute  pentru  a  rămâne  în  unitate  cu 
ea,  atunci  e  vorba  de  o  unitate  rău  înţeleasă,  de  o  iluzie  ce  nu  poate 
tace  să  se  nască  nici  o  recunoştinţă  în  mine,  parohian  al  Bisericii 
captive,  căci  eu  îmi  spun:  dacă  sunt  atât  de  uniţi  cu  noi,  dacă  sunt 
atât  de  compătimitori,  de  ce  nu  fac  nici  un  gest  să  ne  apere  contra 
opresorului?  De  ce  nu  spun  cu  voce  tare  şi  clară,  josnicia  intrigantă, 
vicleniile  mincinoase  ale  întregii  politici  bisericeşti  a  „Consiliului 
pentru  afacerile  Bisericii"? 

Dar  cum  să  explici  dezacordurile  survenite  între  Bisericile  or¬ 
todoxe  ruse  din  emigraţie,  Biserici  ce  se  bucură  de  libertate?  Voi 
repeta  smerit  cuvintele  cu  care  am  început:  nu  sunt  un  specialist  în 
probleme  religioase;  n-am  studiat  niciodată  canoanele  Bisericii  şi  nu 
pot  la  ora  actuală  să  pătrund  toate  subtilităţile  istoriei  Bisericilor  ru¬ 
se  din  emigraţie,  istorie  ce  durează  deja  de  peste  o  jumătate  de  se- 


MĂRTURIE  DE  CONŞTIINŢA  ORTODOXA 


W 

col.  Dar  cunosc  principalele  elemente  ale  disensiunilor  şi  mi  se  pare 
că  fiecare  din  Bisericile  azi  opuse  se  sprijină  pe  numeroase  principii 
canonice  în  care  pot  fi  găsite  pentru  fiecare  din  ele,  erori  (lucrul  e 
valabil  de  asemenea  şi  pentru  Patriarhia  Moscovei  care  a  rupt  cu 
tradiţia  canonică  autentică).  Nimeni  nu  poate  avea  reguli  canonice 
absolute,  irefutabile,  sau  atunci  Biserica  rusă  n-ar  fi  putut  supravie¬ 
ţui  loviturilor  imprevizibile  ce  au  marcat  epoca  noastră.  Toţi  con¬ 
structorii  ţin  cont  în  calculele  lor  de  acţiunea  normală  a  forţelor  pă¬ 
mânteşti,  dar,  dacă  pământul  însuşi  crapă,  faptul  nu  le  poate  fi  im¬ 
putat  lor  nici  nu  putem  să  ne  plângem  de  formulele  lor.  Cred  că 
intr-un  asemenea  moment  principiile  canonice  ar  trebui  să  treacă  pe 
un  al  doilea  plan  şi  ar  trebui  sa  primeze  spiritul  fiecărei  Biserici  şi 
soliditatea  credinţei  ei.  Dar  cred  că  nimeni  nu  va  acuza  nici  Biserica 
care  a  urmat  mitropolitului  Evloghi,  nici  mitropolia  Americii,  de  a 
se  fi  supus  forţelor  atee  şi  de  a  fi  colaborat  cu  ele.  Şi  amândouă  înal¬ 
ţă  la  cer  rugăciuni  pentru  Biserica  martiră  a  Rusiei  şi  poporului  nos¬ 
tru  oprimat.  In  acelaşi  timp,  totuşi,  nu  se  poate  spune  că  nici  una 
din  cele  trei  Biserici  rivale  n-au  comis  greşeli  (căci  în  cursul  aces¬ 
tor  şaizeci  de  ani  care  din  compatrioţii  noştri,  fie  în  ţara  noastră,  fie 
in  străinătate,  n-a  făcut  un  pas  greşit?).  Nimeni  nu  este  atât  de  in¬ 
failibil  încât  să-şi  poată  permite  să  excomunice  o  altă  Biserică. 

Să  nu-mi  poarte  ranchiună  înaltul  Vostru  Sobor,  dar  nu  contea¬ 
ză  cine,  chiar  şi  un  nou  venit,  un  ignorant,  un  orb  sau  un  vagabond 
poate  vedea  clar  că  disensiunile  care  duc  la  interzicerea  preoţilor  de 
a  avea  între  ei  comuniune  liturgică  sau,  la  nivelul  vieţii  de  toate  zi¬ 
lele,  de  a  excomunica  un  credincios  pentru  că  s-a  rugat  Dumnezeu¬ 
lui  nostru  într-o  altă  biserică,  ori  de  a  refuza  Cuminecătura  unui  mu¬ 
ribund,  dacă  nu  e  de-al  nostru  până  în  cele  mai  mici  detalii,  nu 
zguduie  doar  unitatea  Ortodoxiei  noastre  şi  moştenirea  pe  care  Pa¬ 
triarhul  Tihon  ne-a  lăsat-o  la  toţi,  ci  şi  sentimentul  creştinesc  însuşi 
ine  rugăm  Aceluiaşi  Hristos  sau  ia  Hristos  diferiţi?).  în  vreme  ce 
toţi  cei  ce  se  roagă  astăzi  în  întreaga  Rusie  sunt  cu  atât  mai  mult 
excomunicaţi  şi  chiar  blestemaţi.  Iar  dacă,  în  caz  contrar,  ei  nu  sunt 
pierduţi,  de  ce  or  fi  pierduţi  cei  ce  ţin  de  Bisericile  de  la  Paris  sau 
de  cea  a  Americii? 

Ce  sursă  de  bucurie  poate  găsi  atunci  în  Biserica  liberă  cel  ce 
vine  din  Biserica  captivă  şi  care  a  cunoscut  nenorocirea  şi  victimele 
ei?  Care  e  pericolul  cel  mai  grav  pentru  Ortodoxia  rusă:  o  opresiune 
venită  din  exterior  sau  o  dislocare  internă  datorită  neînţelegerilor? 
In  ce  mă  priveşte,  pot  spune  că  dacă  în  faţa  primeia  nu  mi-am  pier¬ 
dut  nici  o  clipă  curajul,  cea  de-a  doua  m-a  cufundat  în  mâhnire  (şi 
singurul  lucru  care  mă  consolează  e  acela  de  a  fi  remarcat  că  sim¬ 
plii  credincioşi  de  aici  ştiu  atât  de  puţine  lucruri  despre  disensiunile 
prelaţilor  şi  sunt  la  fel  de  puţin  responsabili  de  ele  ca  şi  credincioşii 
din  ţară).  Pe  cât  de  uşor  e  de  înţeles  faptul  că  Biserica  din  emigra¬ 
ţie  se  înalţă  cu  fermitate  plină  de  abnegaţie  contra  celor  ce  destra¬ 
mă  poporul  nostru,  pe  atât  de  imposibil  de  înţeles  şi  de  admis  aceea 

ca  ortodocşii  să  se  ridice  unii  împotriva  altora.  Atunci  tot  viitorul 
Ortodoxiei  ar  fi  lipsit  de  Speranţă,  căci  dacă  ei  nu  se  pot  uni  când 
sunt  atât  de  puţin  numeroşi  şi  în  condiţii  de  viaţă  atât  de  asemănă¬ 
toare,  cu  cât  mai  dificil  încă  va  fi  ca  ei  să  se  unească  atunci  când  se 
vor  aduna  cu  toţii,  dar  vor  fi  separaţi  de  experienţele  lor  trecute. 

Fără  îndoială,  printr-un  studiu  detaliat,  pot  fi  descoperite  nume¬ 
roase  cauze  private  personale,  psihologice  sau  pur  şi  simplu  întâm¬ 
plătoare  şi  meschine  care,  printr-un  nefericit  concurs  de  împrejurări, 
au  adâncit  şi  înăsprit  schisma  născută  în  străinătate.  Dar  dacă  ne  in¬ 
terzicem  orice  elt  mijloc  de  a  ajunge  la  adevăr,  o  grea  întrebare,  a- 
semenea  unei  cruci,  ni  se  impune  şi  la  care  nu  putem  să  nu  răspun¬ 
dem:  această  schismă  a  apărut  numai  prin  faptul  că  Biserica  noastră 
se  afla  în  străinătate  în  această  situeţie  anormală  care  e  cea  de  emi¬ 
grant?  Sau  nu  e  Biserica  Ortodoxă  rusă  de  multă  vreme  slăbită  şi  de¬ 
şirată  interior  şi  atunci  schisma  ar  fi  mai  degrabă  consecinţa  acestei 
stări?  Şi  dacă  e  slăbită,  atunci  de  cât  timp? 

De  mulţi  ani  deja  mi-am  consacrat  viaţa  studiului  istoriei  ruse 
celei  mai  recente,  şi  mai  exact  am  căutat  să  aflu  cum  s-a  putut  pro¬ 
duce  o  revoluţie  atât  de  distrugătoare,  care  i-a  fost  derularea  şi  dacă 
a  fost  vreun  mijloc  de  a  salva  Rusia  de  această  cangrenă?  In  cursul 
lucrărilor  mele  am  descoperit  că  lucrurile  au  fost  deformate  de  toate 
părţile,  că  s-au  ţesut  numeroase  legende  ce  îngăduie  fiecăruia  să-şi 
înfrumuseţeze  interpretarea  lui.  Şi  aş  fi  inconsecvent  şi  n-aş  avea 
nici  o  speranţă  de  a  cunoaşte  într-o  zi  adevărul,  dacă,  limpezind 
rard  pe  rând  toate  aceste  deformări,  aş  omite  unele  dintre  ele.  Este 
trist  de  spus,  dar  una  din  deformările  adevărului  istoric  este  acela  de 
a  prezenta  Biserica  rusă  dinainte  de  revoluţie  drept  o  Biserică  de  o 
perfecţiune  absolută,  fiind  suficient  acum  să  ne  ridicăm  doar  din  nou 
ia  nivelul  ei. 

Nu,  adevărul  mă  obligă  să  spun  că  starea  Bisericii  ruse  la  în¬ 
ceputul  secolului  XX,  situaţia  clerului  ei  umilit  timp  de  secole,  opre¬ 
siunea  pe  care  i-a  impus-o  statul  şi  în  acelaşi  timp  fuziunea  ei  cu  el, 
pierderea  independenţei  ei  spirituale,  apoi  cea  a  autorităţii  ei  asupra 
maselor  şi  clasei  cu  tivate,  asupra  muncitorilor  din  oraşe  şi  (faptul 
cel  mai  teribil)  că  această  autoritate  s'ăbea  chiar  şi  în  masa  ţărăni¬ 
mii  (cât  de  multe  sunt  proverbele  ce  ridiculizează  pe  preot  şi  cât  de 
puţine  care-i  acordă  un  respect!),  această  stare  a  Bisericii  ruse,  deci, 
a  fost  una  din  cauzele  principale  ale  caracterului  ireversibil  al  eve¬ 
nimentelor  revoluţionare.  Dacă  la  începutul  secolului  XX,  Biserica 
ar  ti  fost  spiritual  independentă,  sănătoasă  şi  puternică,  atunci  cr  fi 
avut  destulă  autoritate  şi  forţă  spre  a  opri  războiul  civil  ridicându-se 
imperios  deasupra  părţilor  combatante  şi  nu  s-ar  fi  lăsat  anexată  de 
una  din  ele.  Nu  intentez  nimic:  într-o  stare  cu  adevărat  ortodoxă  un 
război  atât  de  distrugător  n-ar  fi  putut  izbucni. 

Dar,  vai,  sUrea  Bisericii  ortodoxe  ruse  în  momentul  revoluţiei 
nu  corespundea  de  loc  profunzimii  primejdiilor  spirituale  ce  amenin¬ 
ţau  întreg  secolul  nostru  şi  poporul  nostru  în  primul  rând.  Forţele 
vii  ale  Bisericii  ce  conduseseră  la  reforme  salvatoare  şi  la  reunirea 

Soborului  din  1917,  strivite  de  un  aparat  de  stat  autosatisfăcut  şi 
împotmolite  în  toropeala  confortabilă  a  celorlalţi  membri,  ai  cleru¬ 
lui,  au  fost  luate  prin  surprindere,-  este  evident  că  au  fost  luate  prin 
surprindere  pentru  că  tunurile  soldaţilor  armatei  roşii  bubuie  u  asu¬ 
pra  acoperişurilor  şi  cupolelor  edificiilor  unde  se  întrunea  Soborul. 

în  această  scurtă  intervenţie  ar  fi  deplasat  să  vorbesc  mai  în 
detaliu  de  formele  pe  care  le-a  îmbrăcat  nevrednicia  Bisericii  în 
tata  teribilului  an  1917  (dar  judecând  poate  nevrednicia  episcopatu¬ 
lui  moscovit  de  azi  ne  vom  aminti  în  sinea  noastră  de  unele  fapte, 
vom  face  poate  unele  apropieri  şi  vom  găsi  unele  explicaţii).  De  alt¬ 
fel,  persoanele  aici  prezente  ştiu  în  această  privinţă  mult  mai  multe 
lucruri  decât  mine,  unii  chiar  din  experienţă  personală.  Dar  îmi  voi 
îngădui  să  atrag  atenţia  persoanelor  aici  adunate  asupra  unui  alt  pă¬ 
cat  comis  de  Biserica  noastră,  vechi  şi  aceasta  de  3C0  de  ani  (şi 
dacă  îndrăznesc  să  repet  acest  cuvânt  dur  „păcat",  e  numai  pentru 
a  evita  folosirea  altuia  şi  mai  dur  încă),  asupra  unui  păcat  pentru 
care  Biserica  noastră  (şi  întreg  poporul  nostru  ortodox)  nu  s-a  po¬ 
căit  vreodată,  asupra  acestui  păcat  ce  apăsa  asupra  noastră  în  1917 
şi  apasă  încă  şi  astăzi  şi  care,,  aşa  cum  e  concepută  religia  noastră, 
poate  fi  cauza  pedepsei  lui  Dumnezeu  asupra  noastră,  cauza  inevita¬ 
bilă  a  nenorocirilor  ce  ne-au  asaltat. 

Vreau  să  vorbesc,  fireşte  despre  inchiziţia  rusă,  despre  persecu¬ 
ţiile  îndreptate  contra  „credinţei  de  rit  vechi"  şi  de  zdrobirea  ei,  de 
opresiunea  şi  masacrul  a  12  milioane  de  fraţi  ai  noştri,  coreligionarii 
şi  compatrioţii  noştri  (de  torturile  pline  de  cruzime  la  care  au  fost 
supuşi:  smulgerea  limbii,  cleştii,  rugurile,  moartea),  de  faptul  că 
l-am  lipsit  de  bisericile  lor  şi  i-am  constrâns  să  se  exileze  la  mii  de 
versete  sau  departe  în  străinătate,  pe  ei  care  nu  s-au  revoltat  nici¬ 
odată,  pe  ei  care  n-au  răspuns  ridicând  armele  împotriva  noastră,  pe 
ei  aceşti  vechi  ortodocşi,  tari  în  credinţă  şi  fideli,  pe  ei  pe  care  nu 
numai  că  nu-i  voi  numi  schismatici  dar  voi  evita  chiar  şi  faptul  de 
a-i  numi  „vechi-credincioşi“,  căci  atunci,  noi  ceilalţi  nu  vom  fi  de¬ 
cât  nişte  „noi-credincioşi".  Pentru  singurul  motiv  că  n-au  fost  destul 
de  prompţi  în  a-şi  însuşi  recomandările  pripite  supuse  cauţiunii  pa¬ 
triarhilor  greci  în  trecere  pe  la  noi,  pentru  că  au  continuat  să-şi  facă 
semnul  crucii  cu  două  degete,  ceea  ce  Biserica  noastră  făcuse  vreme 
de  două  sute  de  ani,  pentru  aceasta  i-am  dat.  persecuţiilor  şi  unor 
absolut  egale  cu  cele  pe  care  nu  le-au  impus  ateii  sub  Lenin  şi  Sta- 
iin.  Şi  niciodată  inima  noastră  n-a  fost  atinsă  de  pocăinţă  pentru  toa¬ 
te  acestea!  Şi  astăzi  la  Lavra  Troiţa  Serghieva  se  săvârşeşte  conti¬ 
nuu  o  ceremonie  deasupra  moaştelor  Sf.  Serghei  Radonejţki  (cere¬ 
monie  la  care  credincioşii  vin  în  număr  mare),  dar  cărţile  liturgice 
din  care  se  ruga  Sfârftul  le-am  ars  pe  rug  ca  pe  nişte  cărţi  diabolice! 
Şi  aceste  persecuţii  ireparabile,  autodistrugerea  rădăcinilor  Rusiei,  a 
spiritului  rus,  a  integrităţii  ruse,  au  durat  250  de  ani  (nu  60  ca  acum): 
era  atunci  posibil  ca  Rusia,  şi  noi  toţi,  să  nu  primim  în  schimb  un 
şoc  asemănător?  în  vreme  ce  unii  împăraţi  erau  înclinaţi  să  facă  să 
înceteze  persecutarea  credincioşilor  lor  supuşi,  cei  mai  înalţi  demni- 

tari  ai  Bisericii  Ortodoxe  au  insistat,  murmurându-le  insidios  să  con¬ 
tinue  persecuţiile!  Ni  s  au  dat  250  de  ani  să  ne  pocăim,  ori  singurul 
lucru  pe  care  l-am  aflat  în  inimile  noastre  a  fost  să-i  iertăm  pe  cei 
persecutaţi,  să-i  iertăm  în  felul  în  care  i-am  nimicit.  Dar  a  venit  anul 
1905,  şi  această  cifră  se  explică  de  la  sine,  fără  nici  o  nevoie  de  ex¬ 
plicaţie,  ca  inscripţia  de  pe  zid  pentru  Baltazar. 

(Dacă  şi  în  cursul  acestor  secole  am  pierdut  pe  ortodocşii  noş¬ 
tri  lăsându-i,  fără  a  ne  preocupa  de  aceasta,  să  se  împrăştie  în  ne¬ 
numărate  secte,  dacă  de  la  instaurarea  regimului  sovietic  am  pierdut 
tineretul  cel  mai  pur,  cel  mai  fervent  şi  cel  mai  curajos,  greşeala  nu 
se  datorează  independentei  lor  de  spirit,  ci,  cel  mai  adesea,  împietri¬ 
rii,  pasivităţii  şi  indiferentei  Bisericii). 

Iată,  deci,  la  ce  adâncime,  la  ce  distantă  trebuie  căutate  rădăci¬ 
nile  amare  al  disensiunilor  şi  risipirii  Bisericii  noastre,  iată  unde  tre¬ 
buie  căutată  responsabilitatea  noastră  personală  în  tot  ceea  ce  a  eşu¬ 
at  în  Rusia.  Iată  cât  de  mult  contează  însă  să  ne  unim  între  noi,  iată 
câţi  paşi,  câte  trepte  ale  acestei  unificări  vor  trebui  făcute,  cât  de 
mult  va  trebui  ea  să  se  purifice,  înainte  ca  să  ne  putem  reuni  cu  ade¬ 
vărat  într-o  singură  Biserică  Ortodoxă  una  şi  indivizibilă  căreia  în 
sfârşit  Dumnezeu  îi  va  acorda  harul  Său.  La  ceremonii  şi  în  conver¬ 
saţii,  în  bisericile  Moscovei  am  putut  observa  mai  îndeaproape  ra¬ 
mura  cea  mai  veche  a  Bisericii  noastre  şi  pot  depune  mărturie  îna¬ 
intea  voastră  de  uimitoarea  tărie  în  credinţă  a  credincioşilor  ei  (de 
altfel  şi  în  rezistenţa  lor  la  opresiunea  exercitată  de  stat  sunt  mult 
mai  fermi  decât  noi);  pot  da  mărturie  că  au  păstrat  trăsături,  o  lim¬ 
bă  şi  un  spirit  tipic  ruseşti  ce  nu  mai  pot  fi  găsite  nicăieri  altundeva 
pe  întreg  teritoriul  Uniunii  Sovietice.  Ceea  ce  ochii  mei  au  văzut, 
ceea  ce  urechile  mele  au  auzit  îmi  vor  interzice  întotdeauna  să  spun 
că  unificarea  atât  de  sperată  a  întregii  Biserici  ruse  e  desăvârşită  cât 
timp  nu  ne  vom  uni  printr-o  iertare  reciprocă  şi  ramura  noastră  cea 
mai  veche. 

In  vreme  ce  până  atunci  ne  rămân  încă  multe  trepte  de  trecut 
pentru  a  ajunge  la  frăţie  şi  iubire,  ne-am  lăsat  opriţi  la  treapta  cea 
mai  de  jos  a  acestora  printr-o  divizare  de  neînţeles  nu  în  credinţă, 
nici  măcar  în  nuanţele  acestei  credinţe  sau  în  rituri,  ci  prin  fragmen¬ 
tarea  nu  ştiu  căror  „jurisdicţii14,  cuvânt  pe  care  nu  l-am  auzit  nici¬ 
odată  din  gura  lui  Hristos  şi  care  nici  măcar  nu  poate  fi  imaginat  în 
paginile  cărţilor  sfinte. 

După  ce  un  progres  material  strălucitor,  nelimitat,  şi  pe  care  ni¬ 
mic  nu  l-a  înfrânat,  a  condus  umanitatea  spre  o  fundătură  spiritua¬ 
lă  apăsătoare  atât  în  Vest  cât  şi  în  Est,  nu-mi  imaginez  altă  cale  de 
salvare  pentru  tot  ce-i  viu,  pentru  naţiunile,  societăţile,  pentru  toa¬ 
te  asociaţiile  omeneşti,  şi  cu  atât  mai  mult,  pnn  însăşi  natura  lor, 
pentru  Biserici,  nu  văd  deci  altă  ieşire  decât  dacă  fiecare  îşi  recu¬ 
noaşte  păcatele  şi  greşelile  lui,  pe  ale  sale  şi  nu  cele  ale  altora,  dacă 
se  pocăieşte,  dacă  evoluează  şi  se  dezvoltă  învăţând  înainte  de  toate 
să  se  stăpânească  pe  sine.  Această  soluţie  e  universală  şi  nu  există 


nici  un  motiv  să  propunem  a  alta  pentru  Biserica  Ortodoxă  rusă,  fie 
ea  liberă  sau  captiva,  în  emigraţie  sau  în  ţară.  Purtăm  asupra  noas¬ 
tră  păcatele  a  zeci  şi  sute  de  anir  nici  una  din  tendinţele,  nici  una 
din  organizaţiile  Bisericii  nu  e  pură,  căci  noi  toţi  suntem  Rusia  şi  noi 
toţi  am  făcut-o  aşa  cum  este  ea  azi.  Date  fiind  convingerile  mele  pe 
care  le  cunoaşteţi,  nu  vă  puteţi  îndoi,  desigur,  de  faptul  că  privesc 
cu  simpatia  cea  mai  totală  fermitatea  neclintită  pe  care  aţi  adoptat-o 
odinioară,  şi  pe  care  aţi  păstrat-o  până  azi,  contra  agresiunilor  atee. 
Dar,  în  mod  curios,  dacă  nu  vrea  să  se  deformeze,  orice  fermitate 
trebuie  să  evolueze  cu  timpul.  Şi  o  evoluţie  subtilă  a  punctelor  voas¬ 
tre  de  vedere,  a  judecăţilor  şi  deciziilor  practice  ale  Soboarelor 
Voastre  generale  şi  episcopale  ar  putea  face  activitatea  Voastră  într- 
adevăr  mult  mai  eficace  şi  ajuta  astfel,  în  acelaşi  timp,  mult  mai 
eficient  la  renaşterea  generală  a  Bisericii  ruse. 

Vi  s-ar  părea  că  m-am  îndepărtat  poate  de  întrebarea  ce  mi-a 
fost  pusa  la  început,  în  ce  mod  şi  prin  ce  mijloace  partea  neoprimată 
a  Bisericii  ruse  poate  ajuta  partea  oprimată  şi  captivă?  La  această 
întrebare  răspund  în  măsura  posibilităţilor  mele  astfel: 

Nu  cunosc  excepţii  de  la  această  regulă:  mişcările  de  bază  ce 
decid  viitorul  unei  ţări  şi  al  unui  popor  se  petrec  întotdeauna  în  me¬ 
tropolă  şi  nu  în  diasporă  (e  preţul  pe  care-1  plătesc  cei  ce-au  ales 
exilul:  influenţa  lor  asupra  destinului  ţării  lor  slăbeşte).  Astfel,  eli¬ 
berarea  Bisericii  noastre,  ca  şi  cea  a  poporului  nostru,  eliberarea 
atât  de  aşteptată  şi  care  va  veni  până  la  urmă,  se  va  efectua,  şi  ea, 
in  metropolă  prin  procese  interne  la  fel  de  impenetrabile  ca  şi  căile 
Domnului,  ca  tot  ce  e  complex,  şi  nu  poate  fi  prevăzut  nici  chiar  de 
spiritele  cele  mai  pătrunzătoare.  Iar  formele  care  vor  apare  sau  vor 
acţiona  îndată  după  această  eliberare  sunt  cu  atât  mai  puţin  previ¬ 
zibile.  (Previn,  deci,  foarte  serios  previsătorii  orgolioşi  că  nu  trebu¬ 
ie  să  spere  că,  odată  eliberată,  Biserica  ortodoxă  din  Rusia  se  va  pră¬ 
buşi  şi  va  ruga  pe  arhipăstorii  Bisericii  din  afara  frontierelor  să 
vină  să  o  conducă).  Nu  balanţele  omeneşti  ne  vor  spune  cine  va 
prevala  asupra  celuilalt  prin  intensitatea  suferinţelor,  a  căinţei  şi 
credinţei  lui. 

Prin  ce  mijloace  va  putea  fi  adus  un  ajutor  acolo?  Arătându-Ie 
exemplul  fermităţii  şi  intransigenţii?  lor,  acolo,  când  noi  suntem 
aici?  Nu-i  deloc  convingător.  Singura  cale  justă  e  cea  care  trebuie  să 
ducă  la  fuziunea  viitoare  a  tuturor  ramurilor  Bisericii  ruse.  Ideea  di¬ 
rectoare  a  doctrinei  care  a  cauzat  pierzania  ţării  mele  a  fost  aceea 
de  a  diviza  cât  mai  mult  cu  putinţă.  De  aceea,  Rusia  nu  se  poate  ri¬ 
dica  decât  reunind  toate  forţele  ei  fizice  şi  spirituale.  Compatrioţii 
noştri  aflaţi  în  străinătate,  dar  care  nu  au  încetat  sa  vadă  în  Rusia 

adevărata  lor  patrie  (nu  ca  o  dulce  amintire  a  trecutului,  ci  ca  ade¬ 
vărata  patrie  a  viitorului,  patria  urmaşilor  lor),  nu  pot  sluji  astăzi 
mai  bine  Rusia  decât  păstrând  Ortodoxia  tezaurului  unităţii  ei,  to¬ 
pind  întreaga  Ortodoxie  rusă  aflată  în  străinătate  într-o  singură  Bi¬ 
serică  tânără,  frăţească  şi  armonioasă. 

Iată  de  ce  aş  îndrăzni  azi  să  folosesc  cuvântul  care  mi  s-a  dat 
înaintea  Soborului  pentru  a  chema  toti  oamenii  activi  (nu  istoricii) 
care  vor  să  lucreze  cu  cdevărat  şi  să-şi  aducă  ajutorul  lor,  să  se  în¬ 
drepte  hotărât  spre  viitor  şi  nu  spre  trecut!  Atunci,  raţiunile  ce  au 
condus  la  această  schismă  anormală  a  Ortodoxiei  ruse  din  străină¬ 
tate  vor  cădea  şi  vor  pieri  şi  nu  se  vor  mai  căuta  vinovaţii  acestei 
diviziuni  acum  revolute.  Divergenţele  superficiale  şi  nelalocul  lor, 
„ jurisdicţionale",  şi  care  nimic  n-au  de-a  face  cu  credinţa,  vor  cădea. 
Şi  dacă  în  ce  priveşte  structurile,  o  unificare  nu  e  posibilă  într-un 
viitor  apropiat  (ceea  ce  înţeleg  perfect),  Soborul  Vostru  poate  de  în¬ 
dată  printr-un  singur  gest,  printr-un  singur  apel,  să  facă  să  cadă 
ostilitatea  existentă  între  Biserici  decretând  să  nu  mai  fie  împiedi¬ 
cata  comuniunea  între  preoţii  ortodocşi,  dacă  Bisericile  lor  nu  ser¬ 
vesc  în  chip  notoriu  ateismului.  Vă  chem  să  reflectaţi  asupra  tris¬ 
tului  tablou  oferit  Ortodoxiei  ruse  din  patria  noastră  atunci  când  va 
descoperi  că,  bucurându-se  de  o  libertate  totală  şi  fără  a  suferi  nici 
o  persecuţie,  Ortodoxia  s-a  scindat  într-un  mod  de  neiertat. 

Hotărârile  Soborului  Vostru  nu  pot,  vai,  să  determine  cursul  evo¬ 
luţiei  şi  eliberării  Bisericii  ruse  din  metropolă,  dar  pot  decide  dina¬ 
inte  proporţiile  şi  utilitatea  aportului  lor,  ca  şi  forma  pe  care  o 
va  lua  influenţa  lor  asupra  Bisericii  eliberate  şi  în  ea  însăşi. 

In  fine,  unica  noastră  problemă,  problema  noastră  cea  mai  mare 
este  realmente  aceea  de  a  visa  la  eliberarea  Bisericii  de  sub  jugul 
ateismului?  Criza  actuală  a  Bisericii  (veche  deja  de  un  secol)  e  mult 
mai  profundă  şi  povara  problemelor  actuale  e  mult  mai  grea.  Nu 
trebuie  oare  căutate  o  mai  mare  înţelepciune  şi  un  mai  mare  curaj 
moral  pentru  a  repara  păcatele,  nedreptăţile,  greşelile  deja  vechi, 
îndepărtate,  şi  mai  puţin  strigătoare  astăzi,  dar  care,  toate  împreună 
şi  fiecare  separat,  au  marcat  faţa  Ortodoxiei  ruse  cu  nişte  cicatrici 
care  o  desfigurează?  Cum  să  ajungem  la  o  Biserică  care  să  nu  mai 
oprime  pe  nici  unul  din  fiii  ei?  La  o  Biserică  care  să  nu  mai  fie  o 
parte  a  unui  stat,  care  să  nu  mai  fie  supus  i  spiritual  nici  unuia  (nici 
chiar  celui  mai  bun)  şi  să  nu  mai  fie  legată  de  nici  un  partid?  O  Bi¬ 
serică  în  care  să  se  realizeze  cele  mai  bune  planuri  ale  reformelor 
noastre  avortate  şi  care  nu  urmăreau  decât  să  facă  să  renască  puri¬ 
tatea  creştinismului  primar?  O  Biserică  care  să  se  pună  pe  picioare 

nu  pentru  ea  însăşi,  ci  care  să  ajute  întreaga  Rusie  să  g  isească  un 
mijloc  personal  de  a  ieşi  din  strâmtoarea  şi  obscuritatea  lumii  actu¬ 
ale. 

Formele  la  care  trebuie  să  ne  aşteptăm  nu  sunt  o  restauraţie,  e 
repetare  a  celor  existente  înainte  de  revoluţie. 

Dar  ele  sunt  chemate  să  fie  atât  de  înalte,  atât  de  pline  de  co¬ 
moara  unei  căutări  neîncetate  încât  să  poată  antrena  deopotrivă  în 
urmarea  lor  şi  lumea  occidentală  ce  suferă  astăzi  de  o  sete  spiritu¬ 
ală  nepotolită.  Experienţa  incombatibilă  şi  amară  făcută  de  poporul 
rus  ne  permite  să  nutrim  această  speranţă. 

Voi  repeta  în  încheiere  faptul  că  nu  pretind  să  rezol  problemele 
religioase?  însă  orice  simplu  muritor  are  dreptul  de  a  spune  adevă¬ 
rul  aşa  cum  i  se  arată  lui,  în  speranţa  că  înţelepciunea  Soborului 
vor  completa  toate  lacunele  lui. 

Rog  pe  părinţii  Episcopi  şi  Preoţi  să-mi  dea  binecuvântarea  lor 
şi  vă  cer  tuturor  să  vă  rugaţi  pentru  mine. 

August  1974 

In  româneşte 
de 

Diac.  lector  Ioan  L  îcă  jr. 

SEBASTIAN  BROCK 

PARTEA  A  DOUA  A  SCRIERILOR  SF.  ISA  AC  ŞIRUL: 

PIERDUTA  ŞI  REGĂSITĂ!* 

Sf.  Isaac  de  Ninive  sau  Sf.  Isac  Sirianul,  cum  este  numit  în  tradu¬ 
cerea  grecească  a  scrierilor  lui  făcută  în  mănăstirea  palestiniană  Sf.  Sava 
în  sec.  IX,  e  singurul  scriitor  duhovnicesc  sirian  ale  cărui  lucrări  conti¬ 
nuă  să  fie  foarte  mult  apreciate  în  cercurile  monahale  până  astăzi:  în 
Grecia  prin  diferitele  reeditări  ale  ediţiei  monahului  Nikifor  Theotokis 
(Leipzig,  1770)**;  în  mănăstirile  copte  din  deşertul  Egiptului  în  tra¬ 
ducere  arabă;  iar  în  Occident  în  principal  prin  traducerea  engleză  făcută 
de  savantul  olandez  A.  J.  Wensinck  în  1923  (Mystic  Treatises  by  Isaac  of 
Nineveh,  Amsterdam,  1923). 

Textul  siriac  după  care  s-au  făcut  atât  traducerea  grecească  cât  şi  cea 
engleză  a  fost  publicat  în  1909  de  părintele  lazarist  persan  Paul  Bedjan 
(Mar  Isaacus  Ninivita  de  perfectione  religiosa,  Paris,  1909),  editorul  unui 
mare  număr  de  texte  siriace  şi  căruia  toţi  savanţii  care  i-au  urmat  îi  da¬ 
torează  o  imensă  recunoştinţă.  Traducerea  engleză  a  lui  Wensinck  acopere 
acea  parte  a  textului  pe  care  manuscrisele  o  descriu  drept  ,, prima  jumă¬ 
tate11  (palgutha)  din  scrierile  lui  Mar  Isaak  (primele  581  de  pagini  din  cele 
646  ale  ediţiei  lui  Bedjan).  O  examinare  a  conţinutului  ediţiilor  tipărite 
ale  traducerii  greceşti  relevă  faptul  că  toate  tratatele  pe  care  le  conţine 
provin,  cu  câteva  excepţii  numai,  din  această  „primă  jumătate1*,  deşi  în- 
tr-o  ordine  diferită  (cf.  Kl.  Deppe,  Die  Logoi  Asketicoi  des  Isaak  von  Ni¬ 
nive,  în:  Paul  de  Lagarde  und  die  syrische  Kirchengeschichte,  Gottingen, 
1968,  p.  48 — 57).  Materialul  suplimentar  nu  provine  însă  dintr-o  altă  parte 
a  operelor  lui  Isaac,  ci  de  la  alţi  doi  scriitori  sirieni  diferiţi:  Filoxcn  de 
Mabbug  (scrisoare  către  Patricus)  şi  Ioan  Sabah  (cunoscut  şi  ca  Ioan  de 
Dalyatha). 

într-un  apendice  al  ediţiei  sale  a  textului  siriac  Bedjan  a  tipărit  şi 
câteva  extrase  din  ceea  ce  el  numeşte  cea  de-a  „doua11  şi  a  „treia  parte11 
a  scrisorilor  Sf.  Isaac.  Atribuirea  extraselor  de  la  pag.  601 — 628,  celei 
de-a  „treia  părţi11  e  o  presupunere  incorectă  a  lui  Bedjan  însuşi;  în  rea¬ 
litate  e  vorba  de  fragmente  din  scrierile  lui  Dadisho  de  Quatar,  editate 
complet  în  1934  de  A.  Mingana  (Early  Christian  Mystics ,  Woodbrooke 


*  Comunicare  a  profesorului  de  siria  ă  de  la  Oxford,  Sebastian  P.  Bro^h,  la  cea 
de-a  IX-a  Conferinţă  Internaţională  de  Studii  Patristice,  Oxford  1983,  publicată  în  Stu¬ 
dia  Patristica  XVIII,  K.ahma/00  —  Leuven,  1989,  p.  230— 233. 

**  După  această  ediţie  greacă  s-a  făct  şi  traducerea  românească  a  păr.  prof.  D. 
Stănilone,  Filocalia  româneasca  .V,  Bucureşti,  1981,  523  p. 

Studies  7,  1934,  p.  70 — 143).  In  ce  priveşte  extrasele  de  la  pag.  582 — 600 
intitulate  ,, selecţii  din  cea  de-a  doua  parte  din  scrierile  lui  Mar  Isaac  de 
Ninive44,  şi  care  nu  figurează  în  traducerea  grecească  din  sec.  IX,  Bedjan 
indică  în  prefaţa  sa  (p.  XV)  că  el  a  extras  aceste  fragmente  dintr-un  ma¬ 
nuscris  de  225  de  pagini  provenit  din  Urmiah  (nordul  Persiei).  El  mai  de¬ 
clară  că  ar  fi  publicat  şi  această  „a  doua  parte44  într-un  al  doilea  volum 
al  ediţiei  sale  dacă  ar  fi  avut  la  dispoziţie  însă  un  alt  manuscnis  cu  care 
să  colecţioneze  manuscrisul  incomplet  de  la  Urmiah  pe  care-1  avea:  „je 
lai  regrette‘\  adaugă,  „car  il  s’y  trouve  de  fort  belles  pages“.  Regretăm 
şi  noi  acest  lucru,  deoarece  manuscrisul  din  Urmiah  a  dispărut  acum  îm¬ 
preună  cu  majoritatea  celorlalte  manuscrise  ce  alcătuia  acea  interesantă 
colecţie. 

Este  o  bucurie,  însă,  să  putem  anunţa  că  pierderea  nu  este  atât  de 
ireparabilă  pe  cât  credeam,  căci  recent  am  avut  norocul  să  descopăr  un 
alt  manuscris,  practic  complet,  al  celei  de-a  „doua  părţi44  (palgutha  d-atar- 
ten)  a  Scrierilor  Sf.  Iisaac;  el  se  află  la  Biblioteca  Bodteia/na  diin  Oxford 
unde  s-a  aflat,  necatalogat  (cu  excepţia  unei  singure  fişe)  din  1898,  când 
a  fost  achiziţionat  de  Rev.  Yaroo  M.  Neesan  (provenind  probabil  din  a- 
ceeaşi  regiune  Urmiah  de  unde  se  trăgea  şi  Neesan). 

Manuscrisul  Bodleianus  syr.  e.  7  constă  din  190  de  foi  şi  astfel  nu 
poate  fi  acelaşi  cu  manuscrisul  din  Urmiah  pe  care  l-a  văzut  Bedjan.  Ma¬ 
nuscrisul  este  complet,  n-are  nici  o  foaie  lipsă,  dar  unele  din  ele  (inclu¬ 
siv  oolofonul)  sunt  deteriorate.  Mai  ales  piesa  introductivă,  o  scrisoare  a- 
dresată  unui  anume  Mar  Ishoczkha  (f.  1  b),  necunoscut  astfel,  este  pe  alo¬ 
curi  foarte  greu,  sau  chiar  imposibil  de  citit.  Deşi  numele  copistului, 
Marquos,  s-a  păstrat,  data  copierii  manuscrisului  din  nefericire  s-a  pier¬ 
dut;  pe  baza  criteriilor  paleograf ice  însă  manuscrisul  aparţine  cu  probabi¬ 
litate  secolelor  X  sau  XI. 

Cea  de-a  „doua  parte44  conţine  42  de  tratate  separate  numerotate  şi 
adunate  la  un  loc  de  un  editor  care  a  aranjat  în  aceste  două  părţi  scrierile 
Sf.  Isaac  pe  care  le-a  aflat.  Uneori  apar  remarci  introductive  datorate  a- 
cestui  editor,  căruia  pare  să  i  se  datoreze  şi  multe  din  titlurile  textelor. 
Fapt  curios,  editorul  a  inclus  în  această  „a  doua  parte44  două  tratate  care 
apar  deja  cu  acelaşi  text  în  „prima  parte44  (nr.  54—55  din  numerotarea  lui 
Wensinck).  Această  duplicare  a  fost  observată  într-o  notă  marginală  de  un 
cititor  al  manuscrisului.  Unele  pasaje  sau  texte  sunt  prevăzute  cu  nun - 
harc  sau  scolii  ce  ar  putea  fi  opera  editorului  care  a  strâns  şi  îngrijit  cor¬ 
pusul  scrierilor  Sf.  Isaac.  Comparaţia  manuscrisului  Bodleian  cu  extrase 
din  manuscrisul  din  Urmiah  tipărite  de  Bedjan  indică  limpede  faptul 
că  textul  lor  este  foarte  apropiat,  practic  identic,  cu  variaţii  minime  în¬ 
tre  ele. 

Dintre  textele  cu  care  se  deschide  cea  de-^a  „doua  parte44  a  scrierilor 
Sf.  Isaac  (Bodl.  syr.  e.  7,  20 — 110)  poate  cel  mai  important  e  un  set  de 
patru  centurii  cuprinzând  400  de  „capete44  (rishe,  kephalaia)  despre  cu¬ 
noştinţă  („gnostice44),  unele  din  ele  însoţite  şi  de  scolii.  Editorul  colec¬ 
ţiei  descrie  aceste  kephalaia  gnostika  astfel:  „Ale  aceluiaşi  Mar  Isaac,  epis¬ 
cop  şi  eremit,  sentinţe  separate  despre  cunoştinţă  cuprinzând  înalte  con¬ 
templaţii  duhovniceşti  (theorias)  şi  cunoştinţă  desăvârşită,  tâlcuiri  bogate 

şi  înţelesuri  minuate  şi  mari  taine;  spre  bucuria  şi  desfătarea  sufletului 
şi  pentru  sporirea  lui  în  cele  duhovniceşti*4  (Ediţia  lui  Bedjian  prezenta 
doar  cinci  pagini  de  excerpte  clin  cea  de-a  patra  centurie  şi  din  ultimele 
zece  foi  ale  versiunii  lor  integrale). 

Îndată  după  centurii  vine  o  secţiune  privitoare  la  „ rugăciunea  as¬ 
cunsă După  o  prefaţă,  datorată  probabil  editorului,  ni  se  prezintă  treizeci 
de  rugăciuni  numerotate  (şi  din  acestea  Bedjan  oferise  doar  o  succintă 
selecţie).  Alte  câteva  secţiuni  ale  manuscrisului  sunt  consacrate  tot  te¬ 
mei  de  rugăciuni,  cum  ar  fi  d.  ex.:  1tdouăzcci  de  capete  despre  rugăciune  ‘ 
sau  ,, secţiune  care  indică  precis  şi  explică  limpede  ce  este  rugăciunea  cu¬ 
rată  şi  neîmprăşiiată11 . 

Din  celelalte  titluri  selectez  aici  doar  câteva  spre  a  da  o  idee  despre 
restul  temelor  abordate  în  cea  de-a  ,,doua  parte44  a  scrierilor  Sf.  Isaac: 

—  despre  lacrimile  neîncetate  (temă  binecunoscută  a  Sf.  Isaac); 

—  despre  cum  ostenelile  trupului  sunt  nefolositoare  fără  lucrarea 
minţii; 

—  despre  o  experienţă  pe  care  a  avut-o  contemplând  slava  zidirii  ce¬ 
lei  noir  etc. 


Alte  secţiuni  tratează  despre:  încercări  şi  ispite  şi  despre  smerenia 
lăuntrică.  în  final,  însă,  Sf.  Isaac  se  îndreaptă  spre  înţelegerea  duhovni¬ 
cească  (theoria)  a  Gheenei  —  „în  măsura  în  care  este  cu  putinţă  ca  harul 
să  dăinuiască  firii  omeneşti  putinţa  de  a-şi  forma  opinii  privitoare  ia  a 
ceste  taine*4.  în  cursul  acestui  capitol,  Sf.  Isaac  citează  din  Teodor  de  Mop- 


suestia  şi  Diodor  din  Tars  în  sensul  că  chinurile  iadului  nu  sunt  veşnice. 
Pasajul  citat  din  Teodor  este  prezentat  ea  fiind  din  „primul  tem  împo¬ 
triva  celor  ce  spun  că  păcatul  este  sădit  prin  fire44,  şi  el  corespunde  exact 
cu  un  excerpt  citat  de  Solomon  de  Bosra  in  cap.  60  al  a  sadei  Cărţi  a  Al¬ 
binei.  Citatele  din  Diodor  sunt  precizate  ca  provenind  din  cărţile  a  V-a  şi 
a  Vl-a  „despre  Providenţă44,  şi  sunt  citate  şi  ele  în  acelaşi  capitol  din  opera 
lui  Isaac,  mai  degrabă  decât  din  sursele  originale  (numele  Sf.  Isaac  este 
menţionat  explicit  înainte  de  aceste  citate  în  cap.  60). 

Colofonul  manuscrisului  e,  din  nefericire,  deteriorat,  datarea  copierii 
textului  fiind  pierdută.  Din  ceea  ce  s-a  păstrat,  reiese  că  numele  co¬ 
pistului  a  fost  Marqos  şi  că  manuscrisul  a  fost  copiat  pentru  Rabban 
Isho  din  satul  Bet  B/Q'DY  (primele  două  litere  sunt  neclare)  în  „mănăs¬ 
tirea  lui  ML’K  („îngerului44)  sub  (?)  egumenia  heruvimului  în  trup,  Mar 
Abdisho’  din  Kom“  —  toate  nume  necunoscute  şi  neidentificate  încă  până 
acum. 


Actualmente  se  lucrează  la  o  traducere  engleză  a  părţii  a  „doua44  a 
scrierilor  Sf.  Isaac  în  colaborare  cu  Dana  Miller  care  a  realizat  recent  o 
nouă  traducere  a  părţii  „întâia44  publicată  de  Holy  Transfiguratica  Mo- 
nastery,  Boston,  în  1934.  în  curs  de  pregătire  se  află  şi  o  ediţie  princeps 
a  textului  original  siriac,  care  va  ţine  seama  şi  de  fragmentele  identifi¬ 
cate  şi  în  celelalte  manuscrise  cunoscute  până  acum. 

Traducere 

de 

Diac.  lector  Ioan  J.  Ică 

PAUL  PHILIPPI 

,-ECUMENÎSM  ÎNAINTE  DE  ECUMENISM". 
MANUSCRISE  LITURGICE  NECUNOSCUTE 

ALE  LU!  ST.  L,  ROTH.* 


A.  Introducere 

încă  clin  timpul  elaborării  disertaţiei  sale  Kirche  und  Pfarrcmt  hei  . 
Stephan  Ludwig  Rotk  im  Spannimgsfeld  von  Politik  und  Sozialpădagogik 
(Studia  Transylvanica  2),  1970,  Martin  Wellmann  a  repetat  presupunerea 
că  în  arhiva  parohială  a  districtului  bisericesc  evanghelic  Mediaş,  trebuie 
să  se  găsească  ned  izvoare  asupra  activităţii  de  paroh  a  lui  Şt.  L.  Rotii. 
Pe  neaşteptate  a  apărut  însă  o  AGENDA/SACRA/  das  ist:  /KIRCHEN- 
ORDNUNG  /  zum  he  iii  gen  Gebrauch  /  der  Hermannstădtischen  /  wie  der 
ubrigen  /  Evangelischen  Kirchen  (IN  SIEBENBURGEN  /  von  neucm 
(ibersehen,  vermehrt,  uaid  /  aufgelegt  im  Jahrc  1748.  /  HERMANN- 
STADT  /  In  der  Stadt  Dmckerey  /  Druckts  Samuel  Sardi,  în  care  St.  L. 
Roth  pc  lângă  nenumărate  observaţii  manuscrise  a  cusut  şi  un  formular 
de  prohod?  şi  a  lăsat  o  fişă  scrisă  de  mană  privind  serviciul  divin  de  con¬ 
firmare  din  anul  1841  (?). 

Potrivit  unui  înscris  de  pe  coperta  de  Ia  spate  a  cărţii,  „Agenda"  a  fost 
legată  din  nou  în  anul  1842  (?)  de  legătcrui  Ernst  Ilolzkăuer  din  Mediaş 
(numele  legatarului  ar  putea  fi  şi  Hlzkâner  sau  altfel,  cifra  finală  a  anu¬ 
lui  e  deteriorată).  Atunci  au  fost  tăiate  şi  marginile  cărţii.  întrucât  au  fost 
tăiate  prin  aceasta  şi  notiţe  marginale  cu  autograful  lui  Roth,  urmează 
că  „Agenda"  a  fost  folosită  de  Roth  încă  înainte  de  1842  —  ceea  ce  ar 
putea  sprijini  lectura  cifrei  anului  de  pe  fişa  de  mână  pentru  confirmare 
(Roth  scrie:  Confirmation.  Samstag  vor  Quasimodogeniii  184  î  (?).  Dea¬ 
supra  scris  de  o  altă  mână:  Î84L  între  notiţele  scrise  de  o  altă  mână:  Die 
Schrift  Stepfan  (sic!)  Ludovig  Roths). 

Despre  formularul  de  prohod?  a  lui  Roth  vom  vorbi  ceva  mai  îndea¬ 
proape  cu  altă  ocazie.  Mai  importantă  este  descoperirea  pe  care  ne-a  re¬ 
zervat-o  „Agenda"  pe  penultima  pagină  de  la  spatele  ei:  aici  se  găseşte 
rugăciunea  de  îngropăciune  în  limba  română  despre  care  relatează  „Sa- 
tellit  des  Siebenburger  Wochenblattes"  1848  la  pag.  35:  „Din  Mediaş 
ni  s-a  anunţat  la  22  ianuarie  următorul  act  de  toleranţă  şi  îngăduinţă  creş¬ 
tină  pe  deasupra  oricărei  meschinării  confesionale.  Cu  câteva  zile  în  urmă 
în  satul  Nimesch  aparţinător  de  scaunul  Mediaşului  a  murit  un  român  de 
confesiune  neunită.  Văduva  răposatului  însoţită  de  o  rudă  s-a  prezentat 
la  pastorul  evanghelic  de  acolo,  la  foarte  renumitul  şi  binecunoscutul 
domn  Stphan  Ludvig  Roth,  cu  rugămintea  să  preia  din  dragoste  creştină 
funcţiile  religioase  la  îngroparea  mortului,  întrucât  preotul  român  nu  era 
în  stare  din  pricina  unei  boli  să-şi  îndeplinească  oficiul.  Domnul  pastor 

*  Sicbenbiirgen  ah  Bcispiel  Europăischen  Kulturaustauscb^s  (Sicebenburgisches  Arcbiv 
12)  herausgegeben  von  Paul  Phllipi,  Schiau  Verlag,  Koln  —  Wien,  1975,  p.  106 — 116. 

Roth  a  replicat  că  el  le  poate  satisface  cererea  exprimată  către  el  numai 
dacă  aceasta  are  loc  cu  acordul  preotului  român  de  care  el  trebuie  să  fie 
asigurat.  Pastorul  Roth  a  primit  această  asigurare  printr-o  scrisoare  a 
preotului  român  şi  a  însoţit  astfel  ca  oficiant  religios  în  funcţie,  trupul 
mortului  la  groapă,  a  ţinut  aici  o  mică  cuvântare  ocazională  şi  a  rostit 
la  lăsarea  sicriului  în  groapă  rugăciunea  după  Agenda  evanghelică  în  lim¬ 
ba  română,  şi  aceasta  într-un  mod  atât  de  mişcător  încât  atunci  când  a 
terminat  cei  ce  au  însoţit  mortul  l-au  înconjurat  mulţumindu-i  şi  binecu- 
vântându-1  din  adâncul  inimii  şi  după  obiceiul  lor  i-au  sărutat  marginea 
veşmântului  lui  religios"  (cf.  Şt.  L.  Roth,  Gesammelte  Schriften  und 
Briefe  hg.,  von  O.  Folberth,  7  Bând,  1964,  p.  344  sq.). 

Afară  de  însemnările  lui  Roth,  în  ,, Agenda"  noastră  am  găsit  pe 
lângă  data  exactă  (,,16  Jăner,  A/lten/5  t/ils/5  Jăner  —  ,,16  ianuarie,  5 
ianuarie  stil  vechi)  atât  numele  răposatului  cât  şi  al  preotului  român,  Ni- 
culae  Popovici  la  a  cărui  rugăminte  Roth  a  făcut  îngropăciunea.  Ba  chiar 
ni  s-a  păstrat  şi  textul  acestei  rugăminţi  prin  scrisoarea  pe  care  Roth  a 
prins-o  cu  un  ac  de  gămălie  înaintea  textului  rugăciunii. 

Scrisoarea  e  scrisă  pe  o  hârtie  albăstrie,  neregulat  tăiată,  de  23,5  X 
13  cm.  şi  poartă  pe  reversul  ei  pe  lângă  semnele  clare  ale  împăturirii  ei, 
adresa  şi  resturile  sigiliului  pe  care  heraldicii  l-ar  putea  poate  recunoaşte 
şi  interpreta.  Că  preotul  român  scrie  din  Meschen  (Moşna)  deşi  în  1846 
Roth  era  încă  pastor  în  Nimesch  şi  potrivit  notiţei  din  ,,Satellit"  îngropă¬ 
ciunea  a  avut  loc  şi  ea  în  Niemensch  nu  e  ceva  surprinzător,  căci  preotul 
ortodox  din  Meschen  şi-a  avut  (şi-şi  are  până  acum)  jurisdicţia  şi  asupra 
ortodocşilor  din  Niemensch.  Aceştia,  deci,  n-aveau  parohie  proprie. 

Scrisoarea  e  scrisă  într-o  grafie  mixtă,  folosind  în  principal  alfabetul 
chirilic,  parţial  însă  şi  alfabetul  latin.  Redarea  şi  transcrirerea  textului  o 
datorez  domnului  lector  Nicolae  Edroiu  din  Cluj. 

Rugăciunea  a  fost  evident  alcătuită  „ad  hoc"  de  Roth,  căci  „după 
Agenda  Evanghelică"  (cum  spune  „der  Satellit“)  —  cel  puţin  după  cea  in 
care  a  inserat  Roth  rugăciunea  lui  —  rugăciunea  sună  altfel  şi  este  mult 
mai  scurtă.  în  mod  evident  Roth  a  încercat  o  adaptare  la  stilul  rugăciunii 
ortodoxe  fără  ea  la  prima  vedere  să  se  poată  stabili  un  model  liturgic 
ortodox.  Poate  investigaţiile  făcute  de  specialiştii  ortodocşi  să  conducă  la 
descoperirea  unei  surse. 

Că  însă  Roth  nu  numai  că  era  gata  să  preia  ca  oficiant  evanghelic  în¬ 
gropăciunea  unui  creştin  ortodox,  dar  şi  a  folosit  părţi  din  ritualul  orto¬ 
dox  in  măsura  în  care  acestea  nu  contraziceau  convingerile  evanghelice 
sau  obligau  la  acţiuni,  în  care  Roth  ar  fi  trebuit  să  tăgăduiască  ţinuta  şi 
caracterul  propriului  lui  oficiu,  aceasta  o  arată  notiţele  de  la  sfârşitul 
„Agendei"  în  care  Roth  preia  fără  reţinere  obiceiuri  liturgice  proprii  co¬ 
munităţii  ortodoxe. 

în  aceasta  se  pot  găsi,  desigur,  semne  ale  unui  „ecumenism  transil¬ 
vănean  înainte  de  ecumenism"  —  îmi  îngădui  să  citez  aici  pe  proprie 
răspundere  exclamaţia  spontană  cu  care  î.  P.  S.  Mitropolit  dr.  Nicolae 
M  Iad  in  al  Ardealului  a  însoţit  prima  sa  luare  la  cunoştinţă  de  documen¬ 
tele  expuse  aici,  în  decembrie  1973  —  întrucât  acestui  ecumenism  nu  i  se 

poate  atribui  nici  un  caracter  programatic,  dar  în  loc  de  aceasta  el  apare 
ca  şi  consecinţa  cântărită  a  unei  convieţuiri  practicate  şi  păstrate  înde¬ 
lungat:  nici  o  confesiune  nu  pune  în  cauză  pe  cealaltă;  de  aceea  suspiciu¬ 
nea  de  prozelitism  cade.  Legătura  dintre  confesiune  şi  comunitate  de 
limbă  nu  reprezintă  o  barieră  ci  o  punte  care  îngăduie  oficiantului  evan¬ 
ghelic  să  dea  un  ajutor  vecinului  lui  ortodox,  fără  ca  să  poată  apare  ideea 
unei  neînţelegeri  oarecare  a  acţiunii  lui  în  comunitatea  proprie.  întrucât 
Roth  se  roagă  în  româneşte  şi  se  adaptează  uzului  ortodox  al  rugăciunii  în 
limba  română,  el  este  asigurat  de  orice  suspiciune  că  el  ar  vrea  să  intro¬ 
ducă  astfel  de  practici  în  rugăciunea  şi  în  Biserica  luterană,  respectiv 
că  ar  avea  intenţia  să  atragă  români  ortodocşi  Ia  Biserica  evanghelică  (a 
saşilor  transilvăneni!).  Căci  aşa  cum  are  libertatea  de  a  aplica  şi  în  spaţiul 
bisericesc  propriu  intuiţii  pe  care  le  dobândeşte  din  rugăciunea  ortodoxă, 
la  fel  de  sigur  îl  împresoară  de  ambele  părţi  aşteptarea  ca  el  să  lase  să 
existe  unele  lângă  altele  contururile  ortodoxe  şi  luterane  fără  a  le  ames¬ 
teca.  Ceea  ce  spuneam  altundeva  despre  înţelegerea  cuvântului  românesc 
ca  ceva  de  la  sine  înţeles  odată  cu  limba  lui  şi  modul  de  viaţă  specific  şi 
odată  cu  modul  de  viaţă  şi  modul  colectiv  propriu  de  a-şi  articula  cre¬ 
dinţa  (deci  o  „praxis  pietatis"  proprie),  ba  chiar  el  trebuia  promovat  cu 
mijloacele  ce  stăteau  la  dispoziţie  pastorului  evanghelic  sas  în  acest  mod 
colectiv  de  viaţă  ca  român  ortodox  şi  nu  îndepărtat  de  aceasta,  (cf.  St.  L. 
Roth,  ibidem  7  Bând,  p.  113:  „întrucât  în  opinia  mea  esenţa  naţionalităţii 
e  o  tulburare  a  ideii  umanităţii  care  în  potenţa  ei  supremă  se  numeşte 
creştinism,  nu  mi-am  fixat  niciodată  în  prima  linie  a  sarcinilor  timpului 
nostru  faţă  de  români  o  germanizare  a  românilor,  ci  întotdeauna  evan¬ 
ghelizarea.  în  priima  zi  a  Cinoizecimii  a  vorbit  Un  Duh,  Duhul  Sfanţ,  în 
multe  limbi!14. . .).  Şi  invers,  este  de  la  sine  înţeles  pentru  preotul  român 
ortodox  ca  prin  rugămintea  sa  adresată  pastorului  evanghelic  să  nu  se 
schimbe  nimic  din  respectarea  încadrării  acestuia  în  celălalt  mod  colectiv 
de  viaţă  al  populaţiei  săseşti  şi  pietatea  ei  evanghelică. 

Aşa  cum  din  secolul  XVI  una  din  caracteristicile  toleranţei,  respec¬ 
tiv  libertăţii  religioase,  din  Transilvania  era  aceea  de  a  fi  apărut  nu  din- 
tr-un  plan  programatic,  ci  din  pragmatica  datelor  sccial-istorice,  şi  de  a  fi 
dus  apoi  ca  urmare  a  dreptului  cutumiar  la  constituirea  unor  principii 
obligatorii  în  care  se  reflecta  obiceiul  tuturor,  aşa  şi  „ecumenismul11  aces¬ 
tei  acţiuni  de  acest  caz  a  lui  Roth  poate  fi  văzut  ca  un  exemplu  modest, 
dar  elocvent  a  unei  convieţuiri  practicate  între  comunităţi  diferite.  Prin 
faiptul  că  şi  diferenţa  poate  uni,  şi  poate  eventual  deveni  chiar  şi  con¬ 
diţia  unei  comuniuni  cordiale  şi  pline  de  încredere,  din  experienţa  tran¬ 
silvăneană  se  poate  trage  eventual  încă  o  mică  lecţie  ecumenică. 

în  lucrarea  sa  deja  menţionată,  Wellmann  a  indicat  în  repetate  rân¬ 
duri  felul  în  care  acţiunea  bisericesc- teologică  a  lui  Roth,  trăia  din  şi  pre¬ 
lucra  în  primul  rând  forţele  tradiţiei  sale  natale  (ibid.  p.  194,  241,  251  sq. 
314  ş.a.).  Aceasta  ne^a  dat  un  drept  de  a  vedea  şi  această  mărturie  a  ac¬ 
tivităţii  lui  personale  încadrată  în  spiritualitatea  mai  generală  a  patriei  lui 
transilvănene. 

B.  DOCUMENTELE 

1.  Scrisoarea  preotului  român  Nicolae  Popovici  (transliterare) 

Prea  Cinstitului  /  şi  prea  luminatului  /  Domnului  Părinte  /  Evan- 
ghclicescului  /  Paroh  /  Ştefan  Lud/vig  Roth/  cu  cin/ste/LPI/.  Prea  Cin¬ 
stitului  şi  Prea  Luminatului/Magister  şi  Paroh  Evanghelici  r/everendissi 
/mi  în  Hs.  fia/fericită  sănătate  poftesc  mă  rogu/şi  la  prea  Cinstită  Doamna 
Preoteasă  /  şi  la  toată  Iconomia.  Dar  mă  rog  prea/ Cinstite  Domnule  Pă¬ 
rinte  să  faci  atâta/bine  pentru  mine  să  ostenească  Măria/sa  să  îngropi 
pe  robu  lui  Dumnezeu  Ţuna  /  care  s-au  mutat  din  lumea  aceasta4*.  /Ră¬ 
mân  al  Măria  Ta  plecată  9lugă  /  Moşna  5  ianuarie  84S  Nicolae  Popovici 
Paroho. 


2.  Rugăciunea  lui  St.  L.  Roth  cu  notiţele  lui  agendarice 

Gebet  am  offenen  Grabe,  wenn  der  Sârg  ins  Grab  gelegt  worden  ist: 
gesprochen  /  liber  die  hiesigen  Dorfschmieden  Tsuna  Latsku,  auf  Requisi- 
tion  des  /  nicht  unierten  walachischen  Piarres  Niculai  Popowits  ddto  1G 
Jăner  1946,  A.  St.  /5  Jăner.  (Rugăciune  la  mormântul  deschis  când  si¬ 
criul  este  pus  în  groapă:  rostită  deasupra  trupului  neînsufleţit  al  sătea¬ 
nului  fierar  de  aici,  Ţuna  Lascu  la  cererea  preotului  român  neunit  Niculae 
Popovici,  la  data  de  15  ianuarie  1846,  5  ianuarie  stil  vechi). 

1.  Doamne  Hristos,  fiul  Tatălui  din  tcher  adevărat,  care  Tai  slobo- 

2.  sit  din  tscher  pe  seraku  pomuntul  nostru,  fiind  om  pentre  noi  pe- 

3.  ketosch,  schi  ai  petemit  en  crutsche,  schi  ai  murit,  a  treia  sioa 

4.  reserrind  din  mormunt.  In  fiule  Dumneseului!  Domn  de 

5.  viatza  schi  de  morte!  Puterea  Ta  schi  milla  Ta  i  ne- 

6.  desdea  nostre  schi  enantea  morte,  schi  en  tsasul  morţi, 

7.  si  dupe  morte!  Mare  i  puterea  ta,  cu  care  ai  bichiruit 

8.  pe  morte,  schi  ai  pus  puterea  lui  subt  pitschoare  tale  — 

9.  ai  hesnerit  prntru  noi  viacu  vetschilor,  de  nom  murii, 

10.  schi  dake  am  murri  — 

11.  Te  rugem,  aitsche  adunats  en  face  morţii,  entristatz 

12.  schi  plinginds,  schi  plekats  en  sinul  pe  genunj,  te  ru- 

13.  gem:  Sze  dai  la  trupul  est  stins,  jare  la  vrăme,  lumina 

14.  viakului  —  enportzînd  cu  jel  puterea  ta  receritoare,  szesze 

15.  riditsche  schi  mortul  esta,  robului  dumneseu,  cu  toţi  sfintz 

16.  din  lumea  entrage,  vinind  din  reserit,  schi  din  sfurschit  —  (revers) 

17.  Jarte,  j artei  pcccatele  sale  toate,  cu  care  au  greschit  enainta 
10.  otchi  tei  sfintz  —  spalei  cu  sânge  tou  curat  suffletul 

19.  spurcat,  se  fie  limpede  ca  raua  primeveri  —  destschidei 

20.  uscha  raiului  tou  de  merirei  —  schi  dei  parte  bukurii  tse- 

21.  rului  din  milla  ta  preaputintsoase.  —  Doamne,  doamne, 

22.  fiul  dumneseului  —  miluestel!  în  vetschi  vet- 

23.  schilor.  Amin.  En  numele  Tatului,  schi  al  Fi  +  ului, 

24.  Schi  al  Duc  +  ului  sfint.  Amin.  Amin. 

25.  Darauf  zu  den  Hăptcrn  des  Grabes,  zu  den  Fiissen  und  je  auf 

26.  jeder  Seite  mit  der  Haue  ein  4-  machend,  jedesmal  mit  den  Wor- 

27.  ten:  Al  domnului  pomuntul,  schi  plinirea  lui. 

(Făcând  apoi  semnul  crucii  +  cu  sapa  la  căpătâiul,  la  picioarele  şi 
pe  fiecare  latură  a  mormântului  rostind  de  fiecare  dată  cuvintele: 
Al  Domnului  pământul  şi  plinirea  Lui“). 

Traducere 

de 

Diac .  lector  loan  I.  Ică 


PE  URMELE  LUI  IISUS 

(NOTE  DE  CĂLĂTORIE) 

—  urmare  din  nr.  4/1993  — 

Vineri ,  23  aprilie  1993  ( Sf .  Gheorghe  şi  Izvorul  Tămăduirii) 

în  dimineaţa  acestei  zile  de  mare  şi  dublă  sărbătoare  creştină  am 
săvârşit  Sf.  Liturghie  numai  noi,  preoţii  pelerini,  respectiv  părintele  pro¬ 
fesor  Galeriu,  părintele  Pante limon,  duhovnic  la  Mănăstirea  Ghighiu- 
Ploieşti  —  şi  subsemnatul,  în  prezenţa  întregului  nostru  grup  şi  a  celor  de 
la  cămin.  Ne-am  plimbat  apoi  prin  împrejurimi,  discutând  peripatetic,  cu 
părintele  profesor  Galeriu  în  rolul  de  excelent  învăţător.  Am  schimbat 
opinii  privind  unele  aspecte  politice  locale  —  am  arătat  concluziile  noastre 
mai  sus  —  dar  mai  ales  probleme  de  teologie,  făcând  adesea  apel  la  stu¬ 
diile  şi  lucrările  marelui  nostru  teolog  şi  profesor,  părintele  academician 
Dumitru  Stăniloae. 

După  masa  de  prânz  ne-am  propus  cu  toţii  să  facem  şi  noi  drumul 
spre  Emaus,  precum  altă  dată  Sf.  Luca  şi  Cleopa.  Localitatea  se  află  la 
oca  14  km  de  Ierusalim  şi  e  un  mic  sat  locuit  de  arabi.  în  partea  nordică 
a  aşezării  e  o  'colină  înaltă  în  vârful  căreia  s-a  ridicat  o  moschee  pe  locul 
unde  se  crede  că  ar  fi  mormântul  proorocului  Samuel.  Tot  pe  aici  ar  fi 
fost  odinioară  —  ni  se  spune  —  o  cetate  a  preoţilor  numită  Rama  pe  lo¬ 
cul  în  care  David  l-a  învins  şi  l-a  ucis  pe  Goliat.  Tot  în  Emaus  se  mai  văd 
ruinele  unei  biserici  edificate  în  sec.  IV.  Cu  vremea  pe  acest  loc  au  pus 
stăpânire  călugării  franciscani,  care,  pe  la  începutul  secolului  nostru  au 
ridicat  o  mănăstire  ou  o  biserică  mare  şi  multe  chilii.  Nu  am  putut  ve¬ 
dea  interiorul  bisericii.  Facem  câteva  fotografii  de  grup  —  aşa  cum  am 
făcut  în  majoritatea  locurilor  prin  care  am  trecut  în  acest  pelerinaj  — 
şi  ne  îndreptăm  spre  localitatea  Lida,  locul  unde  Sf.  Apostol  Petru  a  vin¬ 
decat  slăbănogul  numit  Enea. 

Pentru  a  ajunge  cu  maşinile  la  Lida  am  trecut  prin  orăşelul  Ramla 
aflat  la  cca  55  km  de  Ierusalim,  locul  de  origine  al  lui  Iosif  din  Arima- 
teea.  Ne  duceam  la  Lida  în  această  zi  de  cinstire  a  Sf.  Mucenic  Gheorghe 
pentru  că  aceasta  era  localitatea  lui  de  baştină.  Mărturisindu-L  pe  I-Iris- 
tos,  el  a  fost  torturat  şi  martirizat  din  ordinul  împăratului  roman  Dio- 
cleţian.  Aici  s-a  ridicat  o  biserică  ortodoxă  cu  hramul  Sf.  Mare  Mucenic. 
Alături  este  o  moschee  şi  cele  două  locaşuri  de  cult  convieţuiesc  în  pace. 
Cu  prilejul  hramului  —  aici  pe  stil  vechi  —  este  obiceiul  să  se  jertfească 

un  viţel  şi  să  se  ofere  din  el  tuturor  pelerinilor  prezenţi,  ca  un  fel  de 
pomană. 

Am  intrat  şi  ne-am  închinat  în  această  sfântă  biserică,  am  cântat 
„Hristos  a  înviat44  de  trei  ori,  după  care  am  coborât  vreo  zece  trepte  la 
subsolul  de  sub  naos,  unde  se  află  mormântul  Marelui  Mucenic.  Am  înge- 
nunchiat  şi  am  cântat  din  nou  „Hristos  a  înviat44,  înviere  în  care  el  a 
crezut,  plătind  cu  viaţa  această  credinţă.  Fiind  singurul  preot  din  acest 
grup  am  rostit  rugăciuni  şi  am  miruit,  apoi  am  revenit  sus  în  biserică. 
Aici  ni  se  arată  şi  sărutăm  lanţurile  în  care  a  fost  chinuit  Marele  Muce¬ 
nic  şi,  cu  adâncă  evlavie,  un  sicriaş  de  argint  cu  sfintele  moaşte.  Cântăm 
iarăşi  ,,Hristos  a  înviat44  şi  ieşim  îndreptându-ne  spre  cămin.  Ne  gândim 
cât  de  mult  a  fost  el  cinstit  de  români  —  moldovenii  îl  au  ca  patron  — 
dar  şi  de  alte  popoare  creştine.  Ştiu,  de  pildă,  că  este  şi  patronul  Angliei. 

Sâmbătă ,  24  aprilie  1993 . 

în  dimineaţa  aceasta  ne-am  constituit  într-un  grup  restrâns  şi  am 
angajat  un  taxi  arab,  maşinile  Aşezământului  nefiind  disponibile.  Ne-am 
propus  trei  obiective:  două  mănăstiri  şi  oraşul  Betleem,  lecui  sfânt  unde 
s-a  născut  Mântuitorul. 

Mănăstirea  Sf.  Teodosie  a  fost  primul  obiectiv.  Se  găseşte  la  cca 
10  km  de  Ierusalim.  Ea  a  fost  ridicată  de  Sf.  Sava  cel  Sfinţit  —  cum  i  se 
spune  —  în  sec.  V,  contemporan  cu  Sf.  Eftimie  cel  Mare.  Sf.  Sava  este 
considerat  întemeietor  al  vieţii  de  obşte,  adică  al  vieţii  monahale.  Ne-a 
deschis  poarta  de  metal  un  arab,  iar  în  interior  ne-au  primit  cu  căldură 
două  măicuţe  venite  din  România,  Fervronia  şi  Cristina,  lângă  care  a  apă¬ 
rut  şi  un  ieromonah  grec  (stareţul).  Ceea  ce  ne-a  impresionat  de  la  primii 
paşii  a  fost  admirabila  ordine  şi  curăţenie  care  dominau  pretutindeni.  Bi¬ 
serica  este  impunătoare,  o  adevărată  catedrală  placată  cu  marmoră  şi  mo¬ 
zaic.  Am  intrat,  am  cântat  „Hristos  a  înviat44  şi  ne-am  închinat  cu  evla¬ 
vie  sfintelor  icoane.  Şi  aici  a  fost  o  biserică  străveche,  din  care,  ieşind 
afară,  ni  s-au  arătat  nişte  mozaicuri  superbe.  Am  coborât  apoi  câteva 
trepte  şi  am  ajuns  la  ,,Gropniţa44  mănăstirii,  gropniţă  săpată  în  stâncă. 
Aici,  în  firide  scobite  în  aceeaşi  stâncă,  se  găsesc  moaştele  Sf.  Teodosie 
cel  Mare  şi  ale  mamei  Sf.  Sava  cel  Sfinţit,  Sf.  Sofia,  ale  Sf.  Cosma  şi 
Damian  —  doctorii  fără  arginţi  —  Xenofont  şi  Maria.  Aprindem  lumâ¬ 
nări,  ne  rugăm  şi  sărutăm  cu  evlavie  sfintele  moaşte.  La  ieşire  suntem 
serviţi  cu  sucuri  răcoritoare,  cu  cafea  şi  bomboane. 

Mănăstirea  Sf.  Sava  (Mar-Sabbas)  este  următorul  nostru  popas.  Este 
una  dintre  cele  mai  impresionante  reşedinţe  monahale,  mai  ales  prin 
monumentalitatea  ei.  în  interior  nu  sunt  admişi  decât  bărbaţii,  însoţi¬ 
toarele  noastre  fiind  obligate  să  aştepte  la  poartă.  Spre  bucuria  noastră 
am  fost  întâmpinaţi  de  tânărul  ierodiacon  Gherasim,  român  venit  aici  din 
Moldova  lângă  alţi  11  călugări  greci.  Extrem  de  amabil,  el  ne-a  condus  şi 
ne-a  dat  explicaţii  peste  tot.  Spre  nord  ne-a  arătat  un  mic  paraclis  săpat 
în  perete  de  piatră  şi  închinat  Sf.  Ierarh  Nicolae,  deoarece  după  tradi¬ 
ţie  aici  a  stat  el  un  an  ca  monah  spre  finele  secolului  III.  în  anul  1893 

acest  paraclis  a  fost  înnoit  de  călugărul  român  Anania  Valahul,  care  a 
donat  şi  catapeteasma  de  lemn  suflat  cu  aur. 

Tot  aici  se  află  şi  moaştele  câtorva  mii  de  călugări  măcelăriţi  de  perşi 
în  anul  614,  când  au  dărâmat  toate  locaşurile  de  cult  creştine.  Sunt  depuse 
într-o  mică  peşteră  scobită  în  stâncă.  Mănăstirea  dispune  şi  de  o  frumoasă 
bibliotecă  în  care,  printre  altele,  sunt  conservate  numeroase  manuscrise 
cu  o  vechime  de  peste  1000  de  ani,  alături  de  cărţi  vechi  româneşti  tipă¬ 
rite  la  Neamţ,  Iaşi  şi  Bucureşti.  Timp  de  10  ani,  între  1938 — 1947  biblio¬ 
teca  a  fost  organizată  şi  condusă  de  monahul  Ioan  Iaoob  Românul,  care 
apoi  a  fost  canonizat  ca  sfânt  la  mănăstirea  Gheorghe  Hozevitul.  Părintele 
Gherasim  ne-a  condus  şi  la  o  grotă  în  care  s-a  ridicat  un  paraclis  în  a- 
mintirea  şi  cinstirea  faptului  că  aici  s-a  rugat  şi  a  creat  canoane  şi  imnuri 
religioase  marele  teolog  şi  dogmatist,  apologet  al  ortodoxismului  şi  al 
sfintelor  icoane,  Sf.  Ioan  Damaschinul,  în  sec.  VIII.  Ca  să  intrăm  pe  rând 
în  grotă  a  trebuit  să  ne  târâm  aproape  de  poziţia  orizontală.  Am  stat  câ¬ 
teva  minute  în  grotă,  meditând  smerit  la  viaţa  şi  opera  acestui  miare 
teolog.  Am  sărutat  lespedea  pe  care  a  stat,  ne-am  închinat  şi  am  ieşit 
conduşi  de  părintele  Gherasim  spre  modesta  lui  chilie,  unde,  printre  altele, 
ne-a  oferit  şi  câteva  ilustrate  cu  mănăstirea.  Am  coborât  apoi  o  serie  de 
trepte  în  piatră  până  la  baza  mănăstirii,  unde  am  fost  kibroduşi  într-o 
altă  grotă  săpată  în  stâncă.  Aici  se  păstrează  două  vase  mari  de  piatră  — 
amfore  pline  eu  apă  dintr-un  izvor  sfinţit,  apă  care  îşi  menţine  aceeaşi 
prospeţime  de  ani  şi  ani. 

Am  mulţumit  în  termenii  cei  mai  calzi  părintelui  Gherasim  pentru 
bunăvoinţa  şi  amabilitatea  sa,  părăsind  mănăstirea  şi  liniştind  însoţitoarele 
şi  şoferul  care  îşi  pierduseră  răbdarea.  Vizita  aceasta  a  fost  o  devărată 
delectare  şi  înălţare  sufletească. 

Betleemul ,  oraşul  sfânt,  nu  era  prea  departe  aşa  că  nu  ne-a  trebuit 
prea  mult  timp  ca  să  intrăm  în  el.  Are  vreo  30  000  de  locuitori,  aproape 
toţi  arabi.  Spre  deosebire  de  alte  oraşe  Betleemul  place  ochiului  prin  as¬ 
pectul  civilizat,  curat  al  străzilor  şi  buna  întreţinere  a  caselor.  în  partea  de 
răsărit  se  află  o  biserică  impunătoare  ridicată  pe  locul  peşterii  în  care 
s-a  născut  Domnul.  Spre  nord  este  o  altă  biserică  romano-catolică,  res¬ 
pectiv  franciscană,  cu  hramul  Sf.  Ecaterina.  Cea  dintâi  este  ortodoxă 
şi  are,  desigur,  hramul  Naşterea  Domnului.  Intrarea  aici  se  face  prin- 
tr-o  uşă  joasă  şi  îngustă,  dar  interiorul  este  larg,  având  dimensiunile  de 
60x30  m.  Prima  zidire  a  fost  făcută  de  aceeaşi  neobosită  împărăteasă 
Elena  în  anul  326.  După  două  secole,  în  531,  împăratul  bizantin  Justinian 
a  modificat-o  şi  a  înfrumuseţat-o  cu  mozaicuri  de  mare  valoare  artistică. 
De  reţinut  faptul  că  perşii  în  invazia  lor  pustiitoare  din  anul  614,  au  ră¬ 
mas  ei  înşişi  impresionaţi  de  frumuseţea  construcţiei,  neîndrăznind  s-o 
atingă.  Este  singura  biserică  creştină  rămasă  în  starea  ei  străveche.  As¬ 
tăzi  chiar,  după  15  secole,  Biserica  Naşterii  Domnului  din  Betleem,  este 
tot  atât  de  impunătoare,  de  măreaţă  şi  de  frumoasă  ca  latunci,  atât  în 
exterior,  cât  şi  în  interior.  Arta,  măiestria  mozaicurilor  bizantine  este  cu¬ 
ceritor  de  fermecătoare.  Lângă  formele  greco-romane  începe  să  se  simtă 
influenţa  orientală,  arabă,  în  filigramele  de  autentic  gust  şi  de  insistentă 
migală  artistică.  N-am  mai  văzut  o  asemenea  migală  decât  atunci  când 

am  privit  ţărăncile  noastre  din  Mărginimea  Sibiului  lucrând  la  broderii 
sau  la  mânecile  şi  piepturile  iilor. 

Am  admirat  de  asemenea  sculptura  în  acelaşi  stil  a  catapetesmei  de 
lemn  aurit,  precum  şi  frumuseţea  celor  54  de  candele  şi  policandre  orna¬ 
mentate.  înfioraţi  de  evlavie  şi  smerenie  am  intrat  apoi  în  Sfânta  Peş¬ 
teră  având  în  minte  şi  în  inimă  sublimul  imn:  ,, Mărire  întru  cei  de  sus 
lui  Dumnezeu,  pe  pământ  pace  şi  între  oameni  bunăvoire44.  Ne-am  apro¬ 
piat  de  cel  mai  sfânt  loc  din  peşteră:  ieslea  în  care  s-a  născut  Domnul 
Iisus,  ne-am  înclinat  adânc  şi  ne-am  rugat.  Aşadar  aici  a  venit  pe  lume 
împăratul  împăraţilor.  Nu  într-un  palat,  nu  într-o  odaie  aurită,  nu  în  pur¬ 
pură  şi  mătăsuri,  nu  în  lux  şi  bogăţie,  ci  aici  în  ieslea  mai  puţin  decât 
simplă  în  care  intraseră  până  atunci  doar  boturi  de  dobitoace  ca  să  se 
hrănească.  Dumnezeu  a  binecuvântat  simplitatea  şi  sărăcia,  a  sfinţit  nu 
Iustini  şi  opulenţa,  ci  modestia,  rudimentarul,  autenticitatea  vieţii.  Mă¬ 
rire  Ţie  Doamne,  dar  pentru  noi  păcătoşii  puşi  pe  căpătuială  şi  iubitori  de 
înlesniri,  de  fast  lumesc  n-ai  fost  pilduitor,  cei  mai  mulţi  n-am  învăţat 
nimic  de  la  Tine!  Mărire  Ţie,  Doamne! 

In  pardoseala  din  marmoră  de  un  roşu  închis  este  fixată  o  stea  mare 
de  aur.  Este  o  cinstire  târzie  adusă  de  oameni.  Noi  îngenunchiem,  ne  li¬ 
pim  frunţile  de  loc  şi  rămânem  câteva  minute  încremeniţi,  meditativi. 
Apoi  sărutăm  de  trei  ori  ieslea  sfântă  şi  ne  retragem  ca  să  facem  loc  al¬ 
tor  pelerini.  Pe  stea  inscripţia  în  limba  latină  era  simplă:  ,, Aici  a  născut 
Fecioara  Maria  pe  Iisus  Hristos“.  în  biserică,  faţă  în  faţă  cu  altarul,  după 
ce  am  coborât  trei  trepte  am  ajuns  la  două  mici  altare  ridicate  unul  pen¬ 
tru  a  cinsti  locul  unde  Maica  Sfântă  a  alăptat  pe  Iisus  Pruncul,  şi  celă¬ 
lalt  ,, Altarul  Magilor44  indicând  locul  unde  cei  trei  magi  au  oferit  daru¬ 
rile  lor:  aur,  smirnă  şi  tămâie.  Trebuie  să  mai  spun  că  înainte  de  a  intra 
în  peşteră  un  călugăr  grec  ne-a  dăruit  fiecăruia  câte  o  iconiţă,  o  cruciu¬ 
liţă  şi  câte  un  mănunchi  din  33  de  lumânări,  mănunchi  pe  care  l-am  a- 
prins  în  candelele  de  deasupra  stelei  de  aur. 

Ca  şi  în  mine,  sunt  convins  că  în  fiecare  pelerin  se  desfătau  în  acele 
momente  amintirile  scumpe  ale  colindelor  copilăriei:  ,, Steaua  sus  răsare44, 
,,în  oraşul  Vifleem44  —  etimologie  populară  românească  pentru  Betleem 
—  „O,  ce  veste  minunată44  şi  multe  altele. 

Ni  s-a  arătat  apoi  într-o  altă  incintă  o  peşteră  mai  adâncă  numită 
„Peştera  celor  14  000  de  prunci  martiri".  Sub  peretele  lateral  se  mai  păs¬ 
trează  şi  azi  o  parte  din  moaştele  acestor  prunci  ucişi  la  porunca  lui  Irod. 

în  partea  de  răsărit  a  acestei  sfintei  biserici,  catolicii  au  ridicat  o 
mică  mănăstire  de  maici,  pe  locul  in  care  după  tradiţie,  Fecioara  ar  fi 
dormit  şi  alăptat  pe  Iisus.  La  vreo  4 — 5  km  se  află  un  şes  numit  ,, Câmpul 
păstorilor" ,  unde  după  tradiţie,  se  găseau  păstorii  când  li  s-a  vestit  Naş¬ 
terea  Domnului. 

Urma  ca  de  aici  să  plecăm  în  localitatea  Hebron,  aflată  la  vreo  40  de 
km.  întârziind  însă  prea  mult  la  Betleem  şoferul  a  refuzat  să  mai  meargă. 
Aici  sunt  mormintele  marilor  patriarhi  ai  Vechiului  Testament  Avraam, 
Isaac  şi  Iacob,  ea  şi  ale  soţiilor  lor,  în  afară  de  Sara  soţia  lui  Avraam,  care 
a  fost  înmormântată  de  el  în  peştera  numită  Makpela.  Hebronul  e  al  pa- 

trulea  oraş  sfânt  şi  pentru  musulmani,  Avraam  fiind  considerat  şi  strămoş 
al  lor.  Pentru  ei  oraşul  poartă  numele  de  El-Khalil  adică  „Prietenul  lui 
Dumnezeu".  Dar,  cum  spuneam,  nu  ne-a  fost  dat  să-l  vizităm. 

Duminică,  25  aprilie  1993. 


Un  grup  de  şase  dintre  noi  ne-am  programat  în  această  zi  un  peleri¬ 
naj  pe  muntele  Sinai,  unde  Moise  a  stat  de  vorbă  cu  Dumnezeu,  şi  a  pri¬ 
mit  tablele  legii.  Am  pornit  din  Ierusalim  spre  Eilat,  aşezare  lângă  munte 
cam  la  400  km.  Noroc  că  maşina  avea  aer  condiţionat  pentru  că  drumul 
era  de  5  ore  şi  căldura  înăbuşitoare.  Eilat  este  un  oraş  şi  port  plăcut,  cu¬ 
rat,  frumos  şi  bine  gospodărit.  Am  fost  duşi  mai  întâi  la  un  acvariu  la 
cca  3  km  unde  am  văzut  o  mare  varietate  de  specii  marine.  Am  întârziat 
aici  vreo  două  ore,  după  care  am  pornit  spre  Thaba ,  localitate  situată  la 
frontiera  dintre  Israel  şi  Egipt.  După  formalităţile  vamale  de  rigoare  şi 
după  ce  am  plătit  de  o  parte  32,5  seheli  iar  de  cealaltă  6  dolari,  am  luat 
un  taxi  particular  care  ne-a  dus  la  Mănăstirea  Sfânta  Ecaterina  din  Si¬ 
nai.  Cei  200  km  i-am  făcut  în  cca  3  ore,  ajungând  acolo  pe  la  orele  17,00. 
Sinai  este  o  peninsulă  muntoasă  la  Marea  Mediterană  nu  departe  de  Suez. 
Am  străbătut  cu  bine  pustiul  Negherului  am  trecut  pe  lângă  Marea  Moartă 
şi  Marea  Roşie,  prin  depresiuni  aride,  nisipoase,  între  conuri  şi  piramide 
muntoase,  şi  lipsite  de  vegetaţie.  Peisaje  dezolante  în  stânga  şi  în  dreapta 
şoselei. 

Spre  seară  am  ajuns  la  poarta  mănăstirii  Sfânta  Ecaterina.  A  fost  zi¬ 
dită  tot  de  împăratul  bizantin  Justinian  la  anul  550  şi  s-a  păstrat  a- 
proape  ca  la  început.  Ea  nu  a  fost  dărâmată  de  invazia  persană  dato¬ 
rită  faptului  că  prin  grija  unui  călugăr  ortodox,  Mahomed  s-a  ascuns  aici 
de  urmăritori,  fiind  astfel  salvat  de  la  moarte.  Drept  recunoştinţă  el  a  lă¬ 
sat  un  hrisov  —  care  s-ar  afla  în  biblioteca  mănăstirii  —  prin  care  in¬ 
terzice  sub  blestem  orice  atingere  sau  vătămare  a  locaşului. 

Mănăstirea  este  cel  mai  vechi  aşezământ  ortodox  de  acest  fel  din 
lume.  în  ea  au  trăit  şi  s-au  rugat  de-a  lungul  veacurilor  mari  şi  sfinte 
personalităţi  ale  ortodoxiei,  precum  şi  Sf.  Ioan  Scărarul.  Sfinţii:  Nil  Pust¬ 
nicul,  Filotei,  Anastasie,  Grigore,  Ştefan  Sinaitul  şi  mulţi  alţii.  în  bise¬ 
rica  mănăstirii  un  ieromonah  bătrân  a  adus  din  altar  moaştele  Sf.  Muceniţe 

Ecaterina,  pe  care  le  sărutăm  închinându-ne  cu  adâncă  evlavie  şi  pri¬ 
mim  fiecare  simbolice  inele  de  argint.  Limba  tuturor  de  aici  era  greaca 
pe  care  nici  unul  din  grupul  nostru  n-o  cunoştea  decât  vag.  Nu  ne-am 
fi  putut  înţelege  dacă  Dumnezeu  în  purtarea  Sa  de  grijă  nu  ne-ar  fi  scos 
în  cale  pe  măicuţa  Tecla,  originară  din  Sibiu  şi  venită  şi  dânsa  în  pele¬ 
rinaj  cu  un  alt  grup  din  Germania.  A  fost  de  o  amabilitate  rar  întâlnită, 
mergând  cu  noi  în  toate  părţile  şi  în  primul  rând  la  stăreţie  ca  să  ni  se  a- 
corde  găzduire  pentru  noaptea  ce  urma.  Bărbaţilor  ni  s-a  oferit  o  cameră 
iar  femeilor  alta,  ambele  cu  condiţii  excelente  de  odihnă.  Am  fost  poftiţi 
şi  la  cină,  dar  n-am  putut  răspunde  inivitaţiei  fiind  pur  şi  simplu  ex¬ 
tenuaţi. 

Luni,  26  aprilie  1993 . 

Dimineaţa  la  orele  6,30  am  intrat  în  biserica  mănăstirii,  ca  să  ne  în¬ 
chinăm  şi  sa  ne  rugăm  bunului  Dumnezeu,  să-I  mulţumim  pentru  purtarea 
Sa  de  grijă.  Apoi  arm  ieşit  din  incinta  mănăstirii  pentru  a  vedea  munţii 
biblici  Simai  şi  Horeb  —  cu  înălţimi  de  peste  2200  m.  —  pe  care  profeţii 
Vechiului  Testament,  Moise  şi  Ilie,  au  vorbit  cu  Dumnezeu.  Se  anunţa  o 
zi  splendidă  aşa  că  am  pornit  pe  valea  muntelui  Horeb,  un  munte  solitar, 
bătrân  şi  măcinat  de  milenii.  Pe  partea  opusă  —  spre  nord-est  —  se  înalţă 
muntele  Pisticos:  Muntele  Credinţei,  la  jumătatea  căruia,  pe  dreapta,  se 
vedea  o  mică  potecă  ce  ducea  —  spre  peştera  în  care  trăia  singurul  pust¬ 
nic  actual  de  pe  muntele  Sinai.  De  sus,  din  traseu  se  putea  vedea  o  mică 
chilie  albă  dintr-o  grădiniţă  plină  de  verdeaţă,  cu  doi  lămâi  de  strajă. 
Drumul  în  serpentină,  dar  pieptiş,  secondat  de  dogoarea  solară  a  devenit 
tot  mai  anevoios.  Din  când  în  când  întâlneam  beduini  cu  cămile,  bieţi 
oameni  cu  chipurile  supte,  pârjolite,  sărmani  arabi  logodiţi  cu  sărăcia, 
cu  viaţa  aspră,  dură,  lipsită  de  cele  mai  elementare  bunuri  sau  satisfac¬ 
ţii.  Pentru  oamenii  aceştia  progresul  este  necunoscut,  civilizaţia  departe, 
ei  trăind  la  fel  ca  acum  două  mii  de  ani,  dacă  nu  mai  rău  pentru  că  rătă¬ 
cirile  lor  libere  de  altă  dată,  nomadismul  lor,  astăzi  e  tracasat  de  diverse 
frontiere.  Spun  unii  că  ei  ar  fi  fost  aduşi  din  nordul  Dunării,  deci  de  pe 
teritoriul  României  de  azi  din  ordinul  împăratului  bizantin  Justinian 
care  voia  să  populeze  aceste  locuri  pustii.  Era  un  motiv  în  plus  ca  să-i 
miluim,  dar  n-am  avut  cu  ce. 

Ultima  porţiune  a  drumului  a  fost  şi  cea  mai  dificilă,  trebuind  să 
batem  vreo  3  700  de  trepte  —  aşa  ni  s-a  spus  —  săpate  în  piatră,  dar  de 
dimensiuni  variate.  Complet  epuizaţi  am  ajuns  în  sfârşit  pe  platoul  pe 
care  Moise  a  primit  Tablele  Legii,  pe  care  s-a  descoperit  taina  dumnezei- 
rii  şi  a  creaţiei  şi  unde  a  fost  izvodul  cărţilor  Vechiului  Testament.  Am 
cinstit  locul  închin ându -ne,  îngenunchind  şi  rostind  rugăciuni  de  laudă 
şi  mulţumire  lui  Dumnezeu  că  ne-a  învrednicit  şi  ne-a  ajutat  să  ajungem 
în  acest  loc  sfinţit  din  vârf  de  munte.  Tot  pe  acest  loc  s-a  ridicat  un  pa¬ 
raclis  pe  care,  din  păcate,  l-am  găsit  închis.  Zidit  în  1937  din  blocuri  mari 
de  piatră,  el  a  fost  închinat  lui  Moise.  Alături  de  paraclis  s-a  păstrat  un 
fel  de  chilie  săpată  în  stâncă,  având  forma  unui  vas.  Tradiţia  spune  că 
de  aici  ar  fi  băut  Moise  apă.  Paraclisul  are  o  lungime  de  vreo  10 — 12  m 
şi  este  de  formă  dreptunghiulară.  Ne-am  închinat  din  nou  locului  unde 
s-a  făcut  auzit  glasul  lui  Dumnezeu  şi  am  început  să  coborâm,  după  ce 
am  luat  două  pietre  —  simbol  —  în  interiorul  cărora  era  imprimat  „Ru¬ 
gul  lui  Moise“.  — 

Nici  coborârea  n-a  fost  uşoară,  luându-ne  două  ore  până  jos  la  Mă¬ 
năstire.  Convenisem  cu  şoferul  ca  la  ora  12,00  să  fim  înapoi.  Am  fost  punc¬ 
tuali  şi  după  ce  am  răsuflat  puţin  şi  ne-am  stâmpărat  foamea  şi  mai  ales 
setea,  am  pornit  pe  drumul  de  întoarcere,  trecând  din  nou  prin  cele  două 
vame  de  la  frontiera  dintre  Egipt  şi  Israel. 

în  legătură  cu  pelerinajul  nostru  pe  muntele  Sinai  şi  la  această  sfântă 
mănăstire  aş  adăuga  aici  câteva  amănunte.  Mai  întâi  faptul  că  după  alta¬ 
rul  bisericii  mănăstirii  se  găseşte  „Paraclisul  Rugului  Aprins*4  construit 

de  marea  împărăteasă  Elena  întru  cinstirea  locului  unde  Dumnezeu  a  vor¬ 
bit  cu  Moise,  paraclis  în  care  am  intrat,  ne-am  închinat  şi  am  rostit  rugă¬ 
ciuni.  în  al  doilea  rând  aş  menţiona  că  mănăstirea  Sf.  Ecaterina  are  una 
dintre  cele  mai  bogate  şi  mai  valoroase  biblioteci  din  lume,  păstrându-se 
aici  o  serie  de  unicate,  codice,  manuscrise,  cel  mai  vechi  „Codex  Siria- 
nus“,  cronici,  zapise  etc.  De  asemenea  deţine  —  în  condiţii  optime  de  păs¬ 
trare  —  una  dintre  cele  mai  vechi  şi  mai  mari  colecţii  de  icoane  din  lume: 
peste  3  000,  unele  din  sec.  VI.  în  al  treilea  rând  aş  menţiona  aşezăminte 
monahale  în  Sinai,  pe  care  însă  nu  le-am  vizitat.  Astfel,  sunt:  Chilia  mo¬ 
nahului  Adrian,  Paraclisul  Sf.  Taine,  Paraclisul  Sf.  Ecaterina,  Mănăs¬ 
tirea  Sf.  40  de  Mucenici,  Mănăstirea  Sf.  Cosma  şi  Damian,  Mănăstirea 
Panaghia  —  închinată  Maicii  Domnului,  Mănăstirea  Sf.  Apostoli  Petru  şi 
Pavel,  Mănăstirea  El-Paran,  Mănăstirea  Rait  (El-Tur)  situată  mai  departe, 
pe  malul  Mării  Roşii  la  150  km.  de  Sinai.  La  cererea  monahilor  de  aici  Sf. 
Ioan  Scărarul  a  scris  lucrarea  mistică  „Scara  virtuţilor*4,  descrisă  în  Filo- 
calia,  voi.  IX. 

în  sfârşit  aş  adăuga  că  la  Mănăstirea  Sf.  Ecaterina  din  Sinai  există 
şi  o  serie  de  mărturii  româneşti.  Cele  mai  multe  sunt  danii  ale  domnito¬ 
rilor  şi  boierilor  din  Ţara  Românească  şi  din  Moldova.  Aş  menţiona  între 
acestea: 

—  Evanghelia  voievodului  Alexandru  al  II-lea,  Mircea,  domn  al  Ţării 
Româneşti,  cu  ferecătură  de  argint; 

—  Evanghelia  lui  Ieremia  Movilă,  domn  al  Moldovei,  ferecată  în 
argint  aurit; 

—  Două  sfeşnice  de  argint  donate  de  voievodul  muntean  Nicolae 
Mavrocardat  la  anul  1745. 

—  O  candelă  mare  de  argint  cu  braţe  donată  de  Alex.  Ipsilanti  la 
1785. 

Se  mai  păstrează  aici  o  serie  de  manuscrise  româneşti,  codici  vechi 
cu  caracter  istoric  sau  religios,  acte  de  arhivă  şi  multe  cărţi  ieşite  din  ti¬ 
parniţele  româneşti,  majoritatea  de  cult. 

întorşi  la  cămin  extenuaţi,  următoarele  două  zile  le-am  dedicat  re¬ 
facerii.  Marţi ,  27  aprilie  şi  miercuri ,  28  aprilie ,  au  fost  zile  dedicate  re¬ 
facerii  noastre,  zile  de  calm,  de  rememorare  şi  comentare  a  celor  văzute, 
trăite  şi  simţite  în  pelerinajul  nostru.  împreună  cu  minunatele  noastre 
gazde  am  participat  regulat  la  sfintele  slujbe  din  Biserica  Aşezământului. 

Joi,  29  aprilie  1993 .  f  -* 

Ain-Karem,  satul  natal  al  Sfântului  Ioan  Botezătorul  a  fost  obiectivul 
nostru  din  această  zi.  Nu  toţi,  dar  un  grup  de  cinci  pelerini  ne-am  simţit 
suficient  de  refăcuţi  pentru  a  încerca  un  nou  efort  pe  care  ni-1  cerea 
conştiinţa  noastră  creştină  ortodoxă.  Se  găseşte  într-o  zonă  pitorească, 
plină  de  verdeaţă  —  o  desfătare  după  atâta  piatră  şi  nisip  —  cam  la 
10  km  de  Ierusalim.  Aici  s-a  născut  deci  cel  mai  mare  prooroc  şi  om  năs¬ 
cut  din  femeie.  E  o  aşezare  montană  cu  cinci  mănăstiri  din  care  4  sunt 
catolice  şi  a  cincea  ortodoxă. 

Primul  popas  l-am  făcut  la  fântâna  ,, Maicii  Domnului*4,  numită  aşa 
pentru  că  de  aici  —  spune  tradiţia  —  a  băut  apă  când  a  9tat  în  vizită  la 
Părinţii  Sf.  Ioan  Botezătorul,  Zaharia  şi  Elisabeta,  timp  de  trei  luni.  Acest 
izvor  milenar  se  află  în  mijlocul  satului.  Debitul  este  puternic  şi  se  varsă 
prin  trei  ţevi  adăpostite  sub  un  soclu  de  piatră.  Dăm  cinstirea  cuvenită 
acestei  mărturii  a  trecerii  Maicii  Domnului  pe  aici,  ne  închinăm,  bem  şi 
noi  apă  şi  ne  continuăm  periplul. 

Biserica  Mănăstirii  Sf.  Ioan  Botezătorul  este  al  doilea  popas.  Călugării 
9unt  spanioli  din  ordinul  benedictinilor.  Este  situată  în  partea  de  nord  a 
satului  En-Karem,  fiind  edificată  pe  ruinele  unei  biserici  ortodoxe  din 
sec.  IV.  Biserica  este  monumentală,  în  stil  occidental,  cu  un  interior  de 
mari  dimensiuni.  La  subsol  are  un  fel  de  peşteră  discret  luminată,  cu  un 
mic  altar.  După  tradiţie  aici  ar  fi  locul  unde  se  afla  casa  părintească  şi 
unde  s-a  născut  Sf.  Ioan  Botezătorul. 

Mănăstirea  Sf.  Vincent  de  Paul  este  al  treilea  popas.  Tot  catolică,  dar 
de  călugăriţe,  ea  este  mai  curând  o  instituţie  filantropică,  o  casă  de  ocro¬ 
tire  şi  educare  a  copiilor  săraci  selecţionaţi  dintre  arabii  creştini  sau  mu¬ 
sulmani.  Ni  s-a  spus  că  ea,  obiectivele  ei,  cinstesc  copilăria  fără  bucu¬ 
rii,  zbuciumată  a  Sf.  Ioan  Botezătorul  şi  memoria  celor  două  mame  sfinte, 
Maria  şi  Elisabeta. 

Mănăstirea  Visitation  este  de  călugări  franciscani  şi  este  dedicată 
vizitei  Maicii  Domnului  la  părinţii  Sf.  Ioan  Botezătorul.  Biserica  mănăstirii 
este  de  o  măreţie  impresionantă,  în  interior  cu  două  altare  suprapuse.  în 
mijlocul  ei  este  o  fântână  şi  un  alt  altar  închinat  Maicii  Domnului.  în 
partea  vestică  a  incintei,  pe  un  perete  este  înscris  în  zid  imnul  de  laudă 
al  Maicii  Domnului  în  47  de  limbi,  printre  care  şi  limba  română:  „Mă¬ 
reşte,  sufletul  meu,  pe  Domnul  şi  s-a  bucurat  duhul  meu  de  Dumnezeu, 
Mântuitorul  meu,  că  a  căutat  spre  smerenia  roabei  sale,  că,  iată,  de  acum 
mă  vor  ferici  toate  neamurile44  (Luca  1,  46 — 48). 

Mănăstirea  Surorile  Sf .  Sion  este  de  călugăriţe  catolice,  având  in 
bună  măsură  caracter  caritabil. 

Mănăstirea  de  călugăriţe  ruse  este  sub  panta  muntelui  într-o  grădină 
deosebit  de  frumoasă,  cu  alei  de  chiparoşi,  cu  boschete  şi  ronduri  de  flori, 
în  mj locul  grădinii  este  biserica.  A  fost  construită  în  secolul  trecut.  Nu 
are  măreţia  celorlalte,  dar  simplitatea  ei  este  relaxantă.  Trăiesc  aici  40 
de  călugăriţe  şi  doi  duhovnici.  Pe  piatra  mare  de  la  intrare  ni  se  spune 
că  aici  ar  fi  început  să  propovăduiască  Sf.  Ioan  Botezătorul.  După  culmea 
dealului  se  găseşte  pustiul  pietros  care  îi  poartă  numele,  pentru  că  aici 
a  trăit  el  ca  un  ascet  până  la  30  de  ani  şi  de  aici  a  pornit  în  sfânta  lui 
misiune  de  prooroc  şi  înaintemergător  al  Domnului. 

încântaţi  de  cele  văzute,  mulţumiţi  sufleteşte,  lăudând  pe  Domnul- 
Dumnezeul  nostru  că  ne-a  binecuvântat  paşii  şi  în  această  zi,  ne-am 
înapoiat  fericiţi  la  cămin. 

Vineri,  30  aprilie  1993. 

Am  început  ziua  participând  la  Sf.  Liturghie  oficiată  la  biserica  orto¬ 
doxă  greacă  de  la  Mormântul  Maicii  Domnului. 

După  terminarea  Sf.  Liturghii,  un  grup  restrâns  de  pelerini  am  ieşit 
în  afara  zidurilor  cetăţii  şi  ne-am  îndreptat  spre  Siloam  (ce  se  tâlcuieşte 
trimis).  După  aproximativ  o  oră  de  mers  pe  jos  am  ajuns  în  faţa  unor  zi¬ 
duri  groase  la  intrarea  în  Siloam.  Am  coborât  apoi  vreo  18  trepte  alcă¬ 
tuite  din  mari  lespezi  de  piatră,  ne-am  spălat  feţele  cu  apa  cristalină  din 
lac,  am  rostit  cu  toţii  o  sfântă  rugăciune  şi  apoi  ne-am  reîntors  la  Cămin 
unde  eram  aşteptaţi  pentru  a  servi  masa  de  prânz. 

Sâmbătă,  1  mai  1993. 

Este  penultima  zi  a  şederii  noastre  la  Ierusalim  şi  penultima  Sf.  Li¬ 
turghie  săvârşită  în  biserica  de  la  Cămin.  Simţeam,  în  adâncul  sufletelor 
noastre,  un  tainic  glas  de  chemare  spre  meleagurile  româneşti,  spre  sfintele 
altare  din  Carpaţi,  pentru  a  continua  rugăciunile  de  slavă  şi  laudă  lui 
Dumnezeu.  La  orele  18,00,  clopotul  şi  toaca  ne-au  chemat  din  nou  să 
luăm  parte  la  slujba  Vecerniei  urmată  de  slujba  parastasului  unei  bune 
credincioase,  aflată  şi  ea  la  Locurile  Sfinte. 

Duminică,  2  mai  1993 . 

Este  ultima  zi,  înaintea  plecării  noastre  din  Ţara  Sfântă.  Am  slujit 
în  sobor  de  cinci  preoţi  această  Liturghie  în  bisericuţa  de  la  cămin,  dând 
mulţumită  lui  Dumnezeu  că  ne-a  ajutat  să  încheiem  cu  bine  călătoria 
noastră  la  locurile  Sfinte.  A  fost  o  sfântă  Liturghie  înălţătoare,  plină  de 
adânci  simţăminte  şi  negrăite  bucurii. 

Se  putea  lesne  vedea,  pe  feţele  tuturor,  expresia  unei  mari  împli¬ 
niri,  fiecare  rugându-ne  în  taina  sufletului  nostru,  mulţumind  lui  Dum¬ 
nezeu  că  ne-a  învrednicit  (în  cele  30  de  zile)  să  vedem  locuri  şi  lucruri 
minunate  şi  să  păşim  pe  urmele  lui  Iisus,  în  Ţara  Sfântă.  Toate  ne-au 
înfiorat  plăcut,  de  multe  ori  până  la  lacrimi,  dar  peste  toate  ne-au  cutre¬ 
murat  acele  momente  petrecute  în  Sâmbăta  Mare,  când  am  fost  şi  noi 
—  alături  de  miile  de  oameni  —  martori  oculari  la  venirea  Sfintei  Lu¬ 
mini  —  în  mod  suprafiresc  —  la  Mormântul  Domnului.  Totul  s-a  produs 
fulgerător  ca  o  minune  dumnezeiască  necuprinsă  de  mintea  omenească  şi 
care  se  repetă  an  de  an  în  aceeaşi  zi  în  amiaza  mare,  între  orele  12,30 — 
13,30. 

Această  mare  minune  şi  în  anul  acesta  a  fost  văzută  atât  de  credin¬ 
cioşi  cât  şi  de  cei  mai  puţin  credincioşi  rămânând  peste  veacuri  mărturie 
sfântă  şi  de  netăgăduit. 

Mulţumescu-Ţi  Ţie  Doamne  că  m-ai  învrednicit  şi  pe  mine  nevred¬ 
nicul  slujitor  al  Tău  să-Ţi  văd  Lumina  Ta  cea  Sfântă,  coborând  pe  pă¬ 
mânt,  din  slava  Ta  cea  negrăită  şi  nemărginită! 

Slavă  Ţie  Doamne! 


Părintele  Mihai 


Recenzii 


SPERANŢA  RADULESCU:  „CÂNTECUL  (TIPOLOGIE 
MUZICALA)  4,  INSTITUTUL  DE  ETNOGRAFIE 
ŞI  FOLCLOR,  COLECŢIA  NAŢIONALA  DE  FOLCLOR, 
EDITURA  MUZICALA,  BUCUREŞTI,  1990,  254  p. 

Este  adesea  surprinzător  să  descoperi  (să  redescoperi!)  zone  de 
mare  adâncime  spirituală,  duhovnicească,  acolo  unde  prejudecăţi  di¬ 
verse  (dar  insesizabile,  scăpate  din  planul  judecării  lor  conştiente) 
—  şi  ele  venite  din  alte  zone,  de  asemenea  culturale  —  îţi  indică  un 
loc  comun,  cu  prospeţimea  stinsă.  O  astfel  de  surpriză  este  şi  volu¬ 
mul  de  faţă.  Iar  surpriza  este  cel  puţin  dublă  şi  vine,  în  special,  din¬ 
spre  partea  tehnică  a  lucrării,  dinspre  introducerea  teoretică.  Căci 
Ijjradul  de  aprofundare  metodologică  cu  totul  deosebit  (aceasta  este 
prima  parte  a  „surprizei*1)  şi  cu  multiple  trimiteri  la  referinţe  de  no¬ 
torietate  mondială  în  domeniu,  determină  întrebări  esenţiale  —  care 
se  nasc  firesc  şi  necesar  în  orice  cititor  de  bună  credinţă  —  asupra 
acestei  realităţi  folclorice,  cântecul  românesc,  care  se  lasă  atât  de 
greu  manevrat  şi  clasificat  de  instrumentarul  totuşi  experimentat  şi 
rafinat  al  unei  metodologii  ştiinţifice  moderne:  şi  această  a  doua 
parte  a  „surprizei"  este  mai  importantă,  ea  implicând  şi  reevaluări 
ale  unor  păreri  privind  caracterul  major  sau  minor  al  unor  culturij 
(fie  şi  muzicale). 

Pentru  că,  de  ce  să  nu  o  recunoaştem,  ^trecerea  pe  un  plan  tot 
mai  secundar,  de  muzeu,  a  vieţii  folclorice  în  condiţiile  actuale  (şi  să 
menţionăm  doar  urbanizarea  şi  mass-mediile),  putea  să  dea  impre¬ 
sia  că  problemele  referitoare  la  acest  domeniu  —  în  particular,  la 
cântec  —  sunt  deja  complet  şi  definitiv  rezolvate  . .  .J 

De  fapt,  încă  motto-ul  lucrării  introduce  într-o  lume  a  impon¬ 
derabilului  şi  a  arhetipurilor  ideale:  „In  lipsa  oricărui  text  irecuza¬ 
bil,  trebuie  să  admitem  că  nu  culegem  niciodată  decât  variante  şi 
câ  în  mintea  cântăreţului  trăieşte  o  viaţă  latentă  un  arhetip  ideal, 
din  care  el  ne  oferă  întruchipări  efemere..."  (Constantin  Brăiloiu). 

O  parte  din  efectul  „tulburător"  al  cărţii  (în  multe  sensuri  cul¬ 
turale)  se  explică  prin  „Cuvântul  înainte":  actuala  „tipologie  muzi¬ 
cală  a  cântecului"  este  ultima  etapă  a  unui  îndelungat  şi  colectiv 
demers  sistematic,  aplicat  folclorului  românesc  de  un  număr  însem¬ 
nat  de  cercetători  —  cărora  cercetătoarea  le  aduce  cuvenitul  oma¬ 
giu  —  timp  de  mai  multe  decenii. 

^Zecile  de  mii  de  cântece  fixate  pe  cilindri  de  fonograf,  pe  benzi 
de  magnetofon  sau  notate  mai  mult  sau  mai  puţin  fidel  (a  se  vedea 
capitolul  despre  notaţie)  indică  un  univers  spiritual  fundamental  pen- 

tru  definirea  specificului  românesc  —  in  organică  relaţie  şi  cu  orto¬ 
doxia  noastrăj 

„Limpezirile  terminologice"*  între  altele,  ne  aduc  înainte  „ter¬ 
menul  cu  cea  mai  largă  dispersie  şi  frecvenţă . . .  până  în  deceniile 
din  urmă,  acela  de  cântare ",  cu  atâtea  rezonanţe  bisericeşti  (p.  12). 

•  „Prilejurile  şi  normele  cântării"  ne  dezvăluie  un  popor  român 
al  cântării  rânduite  atât  de  armonios  în  raport  cu  lumea  şi  cu  Divi¬ 
nitatea. 

„Funcţiile  cântecului  şi  ale  cântării"  ne  aduc  aminte  şi  prileju¬ 
iesc  comparaţii  cu  „Funcţiile  liturgice  ale  muzicii"  (lucrarea  Părin¬ 
telui  Gh.  Şoima). 

„Raporturile  cu  celelalte  genuri  ale  muzicii  folclorice"  şi  „Sti¬ 
lurile  istorice  ale  cântării"  ne  deschid  perspectiva  domeniului  vast 
al  folclorului  muzical  în  general,  pe  de  o  parte,  şi  a  devenirii  isto¬ 
rice  a  cântării  folclorice,  pe  de  altă  parte. 

lUn  interes  aparte  pentru  similitudinea  (identitatea  chiar  a)  pro¬ 
blemelor  cântecului  cu  cele  ale  cântării  bisericeşti  îl  prezintă  legă¬ 
tura  strânsă  (inseparabilă!)  între  „muzică  (,, glasul"  —  p.  70)  şi  poe¬ 
zie"  („vorbele"),  consideraţiile  privind  disocierea  sau  prevalenţa  lor 
relativă^  de  asemenea,  raportul  între  „variaţie-creaţie"  şi  tradiţie 
(p.  83  ş.  u.),  „scrisul  şi  raporturile  sale  cu  oralitatea  cântecului  po¬ 
pular",  rolul  ,, intelectualităţii  rurale,  a  şcolii  şi  a  corului . . ."  (de  ce 
nu  şi  al  preotului  şi  Bisericii?!),  „cântecele  convenţionale  şi  roman¬ 
ţele  la  confluenţa  muzicii  folclorice  cu  practicile  „savante". 

Cu  interes  metodologic  special  sunt  de  remarcat:  capitolul  pri¬ 
vind  „sistematizarea  tipologică  a  cântecului  românesc  —  principii  şi 
metode  de  lucru"  (a  se  vedea  subtilele  diferenţieri  între  „model", 
„tip",  „gen",  „clasă",  „tipologizare"  şi  „Clasificare"  etc.),  cel  des¬ 
pre  „corpus,  tipologie,  texte  princips"  şi  cel  referitor  la  „revizuiri  ale 
notaţiilor  incluse  în  volum". 

jDupă  o  astfel  de  pregătire  teoretică  (mai  mult  culturală,  iar 
dintr-o  perspectivă  a  meditaţiei  creştine  —  duhovnicească),  prezen¬ 
tarea  celor  67  de  tipuri  de  cântece,  reprezentând  tipologia  cântece¬ 
lor  originare  din  Transilvania  meridională,  considerată  „spaţiul  de 
convergenţă  al  proprietăţilor  generale  şi  comune  ale  cântecului  ro¬ 
mânesc,  focar  de  difuziune  în  toate  direcţiile  a  numeroase  melodii, 
posibil  ţinut  de  obârşie  a  stilului  modern,  predominant  în  acest  se- 
coi‘^j(p.  137),  deschide  orizontul  unei  cu  totul  schimbate  percepţiuni 
a  unor  cântece  dintre  care  destule  formau  locul  comun  al  „muzicii 
populare",  (in  accepţiunea  mass-mediei;  a  propos,  de  văzut  şi  rolul 
acestor  mass-media  în  distorsionarea  unor  accepţiuni  tradiţionale). 
Această  noutate  şi  prospeţime  a  perspectivei  este  poate  principalul 
merit  al  lucrării  şi  ea  ne  face  să  aşteptăm  cu  mult  interes  celelalte 
volume  promise,  ce  urmează  să  prezinte  restul  de  până  la  aproxima¬ 
tiv  500  de  categorii  tipologice  . . . 

dncheind,  subliniem  încă  odată  înrudirea  organică  a  cântării 
populare  româneşti  cu  cântarea  noastră  ortodoxă,  mărturisind  că  a- 
pariţiile  unor  astfel  de  lucrări,  ce  descoperă  bogăţia  şi  potenţele  încă 

nedeplin  manifestate  ale  spiritualităţii  româneşti,  nu  numai  că  infir¬ 
mă  prejudecăţile  superficiale  privind  dispariţia  folclorului  —  în  ceea 
ce  este  el  mai  adevărat  şi  adânc,  dar,  în  acelaşi  timp,  sunt  dătătoare 
de  cele  mai  bune  nădejdi  de  viitorj 

Pr.  lector  Grăjdian  Vasile 


Malhias  Bernath 

„HAESBURGII  SI  ÎNCEPUTURILE  FORMARII 

NAŢIUNII  ROMÂNE" 

Cluj,  Editura  Dacia,  1994,  273  p.* 


Prin  publicarea  traducerii  în  limba  română  a  lucrării  prestigio¬ 
sului  istoric  german  Mathias  Bernath,  Editura  Dacia  s-a  dovedit  a  fi 
cat  se  poate  de  inspirată.  Autorul  prezintă,  aşa  cum  arată  şi  prefaţa¬ 
torul  Prof.  dr.  Pompiliu  Teodor,  „o  nouă  perspectivă  asupra  forma¬ 
rii  naţiunii  române"  în  sensul  că  ,, acţiunea  stimulatoare  a  politicii 
vieneze“  a  fost  aceea  care  a  dus  până  la  urmă  la  constituirea  con¬ 
ştiinţei  naţionale  româneşti.  Ideea  este  interesantă,  dar  poate  duce 
la  o  serie  întreagă  de  întrebări  şi  nelămuriri,  căci  ce  altceva  s  au 
dovedit  a  fi  tipăriturile  lui  Coresi,  cele  ale  ierarhilor  din  sec.  XVII 
sau  sintagma  cronicarului  că  toţi  „de  la  Râm  ne  tragem“,  dacă  nu 
expresia  faptului  că  românii  de  pretutindeni  aveau  conştiinţa  formă¬ 
rii  unui  sirgur  neam,  de  origine  cât  se  poate  de  nobilă? 

De-a  lungul  a  trei  capitole  (împărţite  fiecare,  conform  unei  struc¬ 
turi  clasice,  în  trei  părţi)  istoricul  propune  o  cercetare  a  relaţiei  în¬ 
tre  dinastia  de  Habsburg  şi  românii  ardeleni.  Ordinea  celor  trei  ca¬ 
pitole  (Stat-Biserică-Societate)  ar  indica  nu  doar  „o  succesiune  cro¬ 
nologică  a  fenomenelor  expuse",  ci  şi  „centrele  de  greutate  ale  poli¬ 
ticii  româneşti  a  Habsburgilor"  şi  „fazele  procesului  ce  premerge 
geneza  naţiunii  române"  (pag.  20). 

Primul  capitol,  cel  introductiv,  este  o  scurtă  prezentare  a  isto¬ 
riei  principatului  Transilvaniei  de  la  anul  1526  (bătălia  de  la  Mo- 
tiâcs)  până  în  momentul  consolidării  stăpânirii  habsburgice  în  Tran¬ 
silvania  (anul  1717,  când  titlul  de  principe  a  fost  preluat  de  către 
împărat).  In  acest  capitol  românii  sunt  pomeniţi  doar  marginal,  pe 
primul  plan  fiind  ilustrarea  strădaniilor  Vienei  de  a-şi  însuşi  „fortă¬ 
reaţa  Transilvaniei". 

Modul  constituirii  Bisericii  Unite  este  tratat  în  capitolul  al  II-lea. 
Informaţiile  sunt  în  cea  mai  mare  măsură  exacte.  Astfel,  încă  de  la 
început  se  prezintă  întregul  proces  ca  fiind  iniţiat  la  Curtea  din  Vie- 
na  din  interese  politice,  avându-se  în  vedere  consolidarea  stăpâni- 


*  Recenzie  verificată  şi  recomandată  spre  publicare  de  Pr.  Prof.  Dr.  M.  Păcurariu. 

rii  habsburgice  în  Transilvania  prin  întărirea  elementului  catolic  în 
defavoarea  celui  protestant.  Bernath  arată  totodată  că  un  scop  se¬ 
cundar  al  acestei  campanii  de  atragere  a  românilor  la  uniatism  era 
$1  ameninţarea  de  către  Curte  a  stărilor  cu  o  posibilă  pierdere  a  pri¬ 
vilegiilor  de  către  acestea,  în  cazul  în  care  i  se  vor  mai  opune  (ame¬ 
ninţare  pe  care  însă  nici  Viena  nu  a  luat-o  în  serios).  Că  nu  româ¬ 
nii  au  fost  aceia  care  şi-au  pus  întrebări  dacă  se  mântuiesc  în  reli¬ 
gia  strămoşilor,  ci  că  s-au  făcut  presiuni  asupra  lor  din  exterior,  o 
recunoaşte  şi  autorul:  „Conceptul  şi  impulsul  pentru  mişcarea  de 
unire  românească  se  datorează  în  principal  cardinalului  Leopold  Kol- 
lonich"  (pag.  Bl).  „Unealta  sa  cea  mai  eficientă  (...)  a  fost  Societa¬ 
tea  lui  Iisus"  (pag.  83)  mai  ales  iezuitul  Paul  Ladislau  Baranyi,  „că¬ 
ruia  i  s-a  încredinţat  uniunea  românilor".  Iată  deci  un  istoric  apu¬ 
sean  care  arată  clar  ceea  ce  mulţi  istorici  uniţi  vor  să  uite. 

De  altfel,  istoricii  uniţi  sunt  contrazişi  în  paginile  următoare  si 
in  alte  afirmaţii  ale  lor.  Uniaţia  nu  a  salvat  Biserica  românească  de 
caivinizare,  căci  nu  era  nimic  de  salvat,  fiindcă  ,, încercările  de  con¬ 
vertire  ale  reformaţilor  au  constituit  în  ansamblu  un  eşec  (...),  va¬ 
lahii  s-au  ştiut  sustrage  tentativelor  de  convertire  ale  principilor  şi 
stăpânilor  de  pământ  maghiari"  (pag.  93). 

Referitor  la  „încercările  de  unire"  din  1697,  autorul  recunoaşte 
că  singurele  surse  în  care  sunt  menţionate  provin  de  la  „propagan¬ 
diştii  unirii",  relatările  având  deci  caracter  „unilateral",  fapt  pen¬ 
tru  care  „multe  probleme  în  legătură  cu  începutul  unirii  românilor 
rămân  în  întuneric".  Şi  chiar  dacă  a  fost  o  adunare,  aceasta  nu  a 
întrunit  o  „participare  numeroasă",  putându-se  afirma  că  „acum  şi  în 
Transilvania  au  fost  iniţiate  încercări  de  unire"  (pag.  100 — 101). 

In  ultima  parte  a  celui  de-al  doilea  capitol,  Bernath  prezintă 
„desăvârşirea  unirii  sub  Atanasie".  întâlnim  o  regretabilă  greşeală: 
prezentarea  actului  hirotoniei  sale  în  Bucureşti  ca  săvârşit  de  mi¬ 
tropolitul  Ungrovlahiei  Teodosie,  alături  de  patriarhul  Dosoftei  al 
Constantinopolului,  în  loc  de  Dositei  al  Ierusalimului  (pag.  109). 

Referindu-se  la  actele  din  1698,  autorul  trece  în  revistă  întreaga 
problematică.  Arată  că,  după  ce  Densuşianu  a  descoperit  la  Pesta 
originalul  românesc  şi  varianta  latină,  au  apărut  îndoieli  „cu  privire 
la  legitimitatea  procedurii  din  1698  şi  printre  analiştii  nepărtinitori 
ai  evenimentului"  (pag.  117).  Sesizează  „limpede  că  textul  latin  nu 
poate  pretinde  să  fie  o  «traducere»  a  declaraţiei  de  unire  redactată 
in  limba  română"  (pag.  120).  Arată  şi  diferenţele  între  cele  două  va¬ 
riante.  Prezentând  rezultatele  istoriografiei  ortodoxe,  cum  că  nici  nu 
s-ar  fi  ţinut  un  sobor  la  7  octombrie  şi  deci  că  textul  românesc  şi 
latin  nici  nu  ar  fi  hotărâri  de  sinod,  semnăturile  fiind  preluate  de  la 
un  alt  document,  totuşi,  din  motive  doar  de  dânsul  ştiute,  autorul 
subscrie  „aprecierii  lui  Zoltan  I.  Toth,  care  desemnează  anumite  îm¬ 
prejurări  ale  unirii  sub  Atanasie  drept  «cel  puţin  suspecte»"  şi  îm¬ 
preună  cu  Toth  „refuză  însă  supoziţia  unei  «înşelăciuni  directe»  de 
către  Baranyi  şi  consideră  atât  sinodul  cât  şi  acceptarea  celor  pa¬ 
tru  puncte  „fapte  indubitabile"  (pag.  123).  Bernath  consideră  deci  că 

sinodul  ar  fi  hotărât  unirea,  dar  că  Baranyi  a  prezentat  Curţii  o  tra¬ 
ducere  falsificată.  Cum  am  arătat,  nu  se  ţine  seama  de  rezultatele 
istoriografiei  ortodoxe  (în  special  Dragomir)  cum  că  „textul  declara¬ 
ţiei  de  unire  nu  există  în  octombrie  1698,  (...)  că  însuşi  textul  lati¬ 
nesc  al  declaraţiei  de  unire  din  octombrie  1693  se  trădează  a  fi  re¬ 
dactat  după  februarie  1699  şi  că,  prin  urmare,  dosarul  din  colecţia 
Hevenessy,  cuprinzând  declaraţia  de  unire  a  vlădicului  şi  a  proto¬ 
popilor  români  constituie  o  grosolană  denaturare  a  adevărului  isto¬ 
ric4"  (S.  Dragomir  „ Românii  din  Transilvania  şi  unirea  cu  Biserica  Ro¬ 
mei.  Documente  apocrife  privitoare  la  începuturile  Unirii  cu  catoli¬ 
cismul  roman  (1697 — 1101)",  ediţia  I  1963,  ediţia  II,  Cluj  1990,  pag. 
51—52). 

Că  hotărârea  dietei  întrunită  la  sfârşitul  anului  1698  nu  cuprin¬ 
de  nici  o  menţiune  despre  declaraţia  de  unire  care  tocmai  s-ar  fi 
semnat  de  soborul  român  din  7  octombrie,  o  recunoaşte  şi  autorul 
german.  Totuşi  motivul  acestui  fapt  îl  află  în  duşmănia  cu  care  ar 
privi  stările  unirea,  şi  nu  în  inexistenţa  unei  astfel  de  declaraţii, 
căci  ea  le  va  fi  fost  prezentată,  consideră  Bernath,  în  traducerea  la¬ 
tină.  Se  recunoaşte  în  carte  că  zbuciumul  stărilor  avea  drept  cauză 
politica  românească  a  Vienei.  O  declaraţie  de  unire  a  reprezentanţi¬ 
lor  unei  plebe  tolerate  nu  putea  fi  nicidecum  o  ameninţare  pentru 
cele  trei  naţiuni  privilegiate.  Primejdioasă  pentru  ele  era  doar  poli¬ 
tica  Vienei  care  se  afla  la  originea  mişcării  de  unire.  De  aceea  dieta 
îl  şi  ruga  pe  Leopold  I  „să  apere  şi  pe  viitor  cele  trei  naţiuni  poli¬ 
tice14  (pag.  124). 

La  16  februarie  1699  Leopold  I  dă  prima  diplomă,  cunoscută  sub 
numele  de  „leopoldină".  Lucrarea  lui  Bernath  arată  clar  că  „despre 
hotărârea  de  unire  a  românilor  se  vorbeşte  doar  la  modul  ipotetic? 
sinoadele  din  1697  şi  1698,  cât  şi  declaraţiile  de  unire  nu  sunt  amin¬ 
tite  cu  nici  un  cuvânt,  iar  diploma  nu  se  referă  în  mod  special  la  ro¬ 
mâni,  ci  la  ortodocşii  din  cuprinsul  Coroanei  Sf.  Ştefan44  (pag. 
127—128). 

Autorul  nu  ţine  seama  de  rezultatele  istoriografiei  ortodoxe  nici 
in  privinţa  scrisorilor  trimise  de  Atanasie  cardinalului  şi  Curţii.  Dra¬ 
gomir  a  demonstrat  că  toate  aceste  scrisori  au  fost  falsificate  de  ie¬ 
zuiţi  ulterior. 

Sigur  este  faptul  că  mitropolitul  ardelean  a  întreţinut  legături 
cu  românii  de  pe  celălalt  versant  al  Carpaţilor.  Curioasă  este  însă 
opinia  autorului  cum  că  „recursul  vlădicii  la  principele  valah  de  ace¬ 
laşi  neam  a  rămas  un  episod44  (pag.  145).  Desigur  se  face  referire  la 
hrisovul  lui  Brâncoveanu  din  15  iulie  1700  prin  care  moşia  Meri- 
şani  —  Argeş  a  fost  dată  Mitropoliei  Transilvaniei. 

De  fapt,  poziţia  oscilantă  a  mitropolitului  a  fost  principalul  mo¬ 
tiv  al  convocării  lui  de  Curte.  Simţindu-şi  poziţia  periclitată,  Atana¬ 
sie  convoacă  la  7  ianuarie  1701  un  sinod.  Dintr-o  eroare  (bazându-se 
de  fapt,  pe  Nilles  şi  Bârlea)  autorul  vorbeşte  de  un  sinod  ţinut  la  6 
ianuarie,  ca  şi  de  numai  20  protopopi  şi  de  alţi  preoţi.  De  asemenea, 
actul,  aşa  cum  este  el  prezentat  în  opera  citată  deja  a  lui  S.  Drago- 

mir,  nu  cuprinde  nici  o  informare  despre  cele  opt  puncte  pe  care 
le-ar  fi  proclamat  soborul  şi  pe  care  le-ar  fi  prezentat  Atanasie  lui 
Kollonich  la  Viena  (cf.  Bernath,  pag.  147). 

Prezentarea  tratamentului  umilitor  la  care  a  fost  supus  Atanasie 
la  Viena  este  făcută  corect.  Am  crede  totuşi,  că  mitropolitul  român 
nu  a  fost  absolvit  de  învinuiri  datorită  unui  grup  mic  dar  influent 
de  iezuiţi  din  Alba-Iulia,  reprezentat  înainte  de  toate  de  vechiul 
promotor  al  unirii,  părintele  Baranyi  (pag.  152),  ci  doar  de  cedarea 
sa  în  faţa  presiunilor  tot  mai  puternice  ale  Curţii. 

Atanasie,  neţinând  seama  de  scrisoarea  lui  Pater  Ianos  (prin 
care  era  îndemnat  la  rezistenţă  şi  asigurat  de  sprijinul  clerului  său), 
a  cedat,  devenind  o  simplă  marionetă  în  mâna  iezuiţilor.  Nu  lipsită 
de  importanţă  este  şi  observaţia  lui  Bernath  că  „vlădica  Teofil,  dece¬ 
dat  în  1697  (...)  a  fost  declarat  pe  neaşteptate  predecesorul  legal  al 
lui  Atanasie  —  aceasta  desigur  pentru  a  conferi  noii  episcopii  un 
tundal  tradiţional"  (pag.  155).  De  asemenea  autorul  constată  că  din 
promisiunile  Vienei  nu  s-a  ales  nimic. 

Cu  evocarea  momentului  instalării  lui  Atanasie  ca  episcop  unit 
şi  cu  prezentarea  scandalului  care  a  intervenit  cu  această  ocazie, 
autorul  încheie  şi  cel  de-al  doilea  capitol,  nu  fără  a  arăta  că  pentru 
istoria  românilor  ardeleni  începea  o  lungă  dramă. 

In  ultimul  capitol  autorul  prezintă  starea  socială  a  poporului  ro¬ 
mân  din  Ardeal,  considerat  de  stăpânitorii  unguri  şi  saşi  a  fi  de  stir¬ 
pe  dobitocească  (pag.  164). 

Că  nu  întregul  popor  a  primit  unirea  o  remarcă  şi  autorul  în 
cuvintele  „o  jumătate  de  veac  Curtea  a  menţinut  ficţiunea  că  Bise¬ 
rica  greco-catolică  ar  cuprinde  pe  toţi  românii  care  locuiau  în  ţinu¬ 
turile  ungare  răsăritene  ale  monarhiei.  Dar  în  pofida  absenţei  unei 
notabile  ierarhii  ortodoxe  române  şi  a  aplicării  ocazionale  a  forţei, 
Viena  nu  a  reuşit  să  frângă  rezistenţa  majorităţii  «schismatice»  şi  să 
întrerupă  legăturile  cu  ţinuturile  ortodoxe  învecinate"  (pag.  165). 

Ocupându-se  de  graniţa  militară,  Bernath  o  consideră  „factor  al 
restructurărilor  sociale"  (pag.  169).  Nu  uită  să  adauge  că  un  interes 
iniţial  al  Vienei  a  fost  trecerea  forţată  a  românilor  din  aceste  ţinu¬ 
turi  la  uniatism  şi  ruperea,  prin  aceasta,  a  relaţiilor  cu  fraţii  lor  de 
dincolo  de  Carpaţi.  Istoricul  german  afirmă  însă,  că  un  alt  interes  al 
Curţii  a  fost  acela  de  a-i  ridica  pe  români  din  starea  unei  plebe  to¬ 
lerate  la  aceea  de  oameni  (!). 

De  real  interes  pentru  cititorul  iubitor  de  istorie  sunt  paginile 
m  care  sunt  prezentate  relaţiile  reformiştilor  din  curentul  iosefinist 
cu  românii  din  Ardeal.  Autorul  transcrie  o  serie  de  documente  în 
acest  sens,  copiate  din  arhivele  Vienei.  Sunt  citaţi  mai  mulţi  trimişi 
ai  Curţii  pentru  a  investiga  situaţia  politică  şi  confesională  din  Tran¬ 
silvania:  contele  Clay,  ofiţerul  Schuller  ş.  a.  Este  citat  şi  magistratul 
medieşan  Heydendorff,  care  l-a  însoţit  pe  tânărul  împărat  în  călăto¬ 
ria  acestuia  în  Transilvania.  Toţi  prezintă  starea  de  sărăcie  în  care 
trăiau  românii,  dar  contrazic  afirmaţiile  grofilor  şi  ale  saşilor,  cum 
că  românii  ar  fi  suboameni,  arătând  că  motivul  situaţiei  lor  deplo- 

rabile  ar  consta  în  condiţiile  inumane  de  viaţă  şi  nu  într-o  fire  rea 
a  naţiunii  române  în  general.  In  acest  sens  îl  citează  şi  pe  împăratul 
Iosif  ît 

In  orice  caz,  autorul  admite  poziţia  vechii  istoriografii  româ¬ 
neşti,  după  care  românii  ar  avea  pentru  ce  să-i  mulţumească  acestui 
împărat,  fie  numai  şi  pentru  rescriptul  asupra  concivilităţii  din  22 
martie  1781,  prin  care  se  înlătura  starea  de  apartheid  de  pe  Fundus 
Regius. 

Foarte  interesante  sunt  şi  întâmplările  din  Aţei  şi  Saroş  (scau¬ 
nul  Mediaş),  prezentate  de  Bernath  după  însemnările  lui  Heyden- 
dorff.  Cei  care  îşi  pun  azi  întrebări  cu  privire  la  cine  şi  cui  a  luat 
bisericile,  ar  trebui  să  citească  paginile  235 — 236  în  care  Bernath 
prezintă  starea  celor  11.000  credincioşi  ortodocşi  din  protopopiatul 
Mediaş  lipsiţi  de  locaşurile  lor  de  rugăciune  confiscate  de  uniţi.  îm¬ 
păratul  a  poruncit  atunci  să  se  slujească  alternativ,  ortodocşilor  fi- 
indu-le  îngăduită  astfel  intrarea  în  propriile  lor  biserici. 

în  baza  observaţiilor  critice  prezentate  mai  sus,  salutăm  tipări¬ 
rea  acestei  lucrări  în  limba  română.  Deşi  conţine  unele  erori,  lu¬ 
crarea  totuşi  scoate  la  lumină  multe  adevăruri  istorice.  Faptul  că 
acestea  sunt  afirmate  de  un  istoric  cât  se  poate  de  imparţial,  cât  şi 
acela  că  momentul  în  care  apare  traducerea  este  unul  al  reluării  dis¬ 
putelor  pe  această  temă,  conferă  cărţii  o  mai  mare  valoare. 

Paul  Brusanowski 
Student  teolog,  anul  II 


In  memoriam 


t  Pr.  IOAN  BEJU 

La  data  de  13  februarie  a.  c.,  a  trecut  la  cele  veşnice  cel  ce  a 
fost  Pr.  Ioan  Beju. 

Adormitul  intru  Domnul  s-a  născut  la  27  octombrie  1906,  fiind 
al  cincilea  copil  din  cei  şapte  ai  vrednicilor  ţărani  Nicolae  şi  Ana 
Beju  din  Apoldul  de  Jos,  jud.  Sibiu.  Şcoala  primară  confesională  de 
6  clase  o  urmează  în  satul  natal  după  care  urmează  Liceul  Gheorghe 
Lazăr  din  Sibiu. 

Intre  anii  1928 — 1932  urmează  cursurile  renumitei  Facultăţi  de 
Teologie  din  Cernăuţi,  perioadă  în  care  a  avut  ca  profesori  pe  ma¬ 
rii  teologi  V.  Tarnavschi,  Vasile  Gheorghiu,  Valeriu  Şesan,  şi  obţi¬ 
ne  Licenţa  in  teologie  in  1932,  odată  cu  certificatul  de  absolvire  a 
Seminarului  pedagogic  universitar.  Intre  anii  1940 — 1944  a  urmat 
cursurile  Facultăţii  de  Litere  şi  Filosofie  a  Universităţii  din  Cluj,  re¬ 
fugiată  la  Sibiu. 

Activitatea  adormitului  intru  Domnul  a  fost  bogată,  profesor  de 
Religie  la  Liceul  „Sf.  Nicolae"  din  Gheorgheni,  apoi  la  Liceul  „Dom¬ 
niţa  Ileana"  şi  la  Liceul  Comercial  din  Sibiu,  iar  apoi  ca  profesor  de¬ 
finitiv  la  Liceul  „Gheorghe  Lazăr"  din  Sibiu.  Hirotonit  preot  în  1933, 
îndeplineşte  misiuni  cu  caracter  cultural  şi  patriotic  ca:  secretar  al 
„despărţământului"  Sibiu  al  Astrei,  director  de  cămine  culturale  din 
Sibiu,  etc.  Colaborează  la  periodicele  vremii;  Gazeta  Ciucului  din 
Gheorgheni,  Telegraful  Român,  Revista  Teologică  etc.  Are  parte  şi 
de  perioade  grele,  arestat  şi  deţinut  politic  la  Canalul  Dunăre — Ma¬ 
rea  Neagră,  peste  care  va  trece  ca  toţi  cei  care  au  gustat  răsplata 
de  a  fi  un  român  bun.  Din  1965  este  avansat  director  la  Biblioteca 
mitropolitană  Sibiu  unde  a  activat  până  la  pensionare,  în  decembrie 
1975.  Aici  s-a  identificat  întru  totul  cu  munca  migăloasă  necesară 
rânduirii  manuscriselor,  cărţilor,  documentelor,  tipăriturilor  vechi, 
etc.,  şi  mai  ales  în  îndrumarea  generaţiilor  de  studenţi  trecuţi  pe  aici, 
ln  descifrarea  tainelor  şi  misterelor  unei  biblioteci  ca  cea  pe  care  o 
conducea. 

Părintele  Beju  pleacă  acum  dintre  noi  aliniindu-se  marilor  îna¬ 
intaşi,  dascăli  şi  îndrumători  ai  Facultăţii  de  Teologie  din  Sibiu  cu 
încredinţarea  că  Dumnezeu  in  marea  Lui  bunătate  şi  dreptate  îi  va 
răsplăti  ostenelile  şi  îi  va  rândui  cununa  dreptăţii  Sale. 

Rugăm  şi  noi  milostivirea  Domnului  să  fie  peste  adormitul  întru 
Domnul  Părintele  Ioan,  rânduindu-1  în  lăcaşurile  aleşilor  Săi. 


IN  MEMORIAM 


î  PR.  IC.  STAVR.  COL.  (R)  IOAN  BOŢOCAN 

După  o  lungă  şi  grea  suferinţă  a  trecut  la  cele  veşnice  la  data 
de  8  decembrie  1993  preotul  pensionar  Ioan  Boţocan,  fost  paroh  ani 
îndelungaţi  al  Catedralei  mitropolitane  din  Sibiu. 

Adormitul  întru  Domnul  s-a  născut  la  data  de  13  aprilie  1911,  în 
comuna  Vaideieni,  jud.  Vâlcea,  din  părinţii  Adam  şi  Ioana,  fiind  uni¬ 
cul  lor  copil. 

După  ce  urmează  Şcoala  primară  în  satul  natal,  se  înscrie  la  Se¬ 
minarul  Teologic  „Sf.  Nicolae"  din  Rm.  Vâlcea.  După  absolvirea 
cursurilor  se  căsătoreşte  cu  tânăra  Maria  Jinariu,  căsătoria  fiindu-le 
binecuvântată  cu  9  copii,  dintre  care  8  sunt  încă  în  viaţă. 

Urmează  apoi  cursurile  Facultăţii  de  Teologie  din  Cernăuţi,  după 
care  va  urma  şi  cursurile  Facultăţii  de  Drept  din  Cluj. 

In  anul  1934  este  numit  preot  în  localitatea  natală  Vaideieni,  în¬ 
cepând  construcţia  monumentalei  biserici  parohiale  de  aici. 

In  urma  unui  concurs  destul  de  pretenţios  este  numit  preot  mili¬ 
tar  la  Turda,  fiind  apoi  la  scurt  timp  înrolat  şi  împreună  cu  unitatea 
militară  participă  activ  la  marile  lupte  ale  celui  de  al  doilea  război 
mondial.  Ziua  de  9  mei  a  anului  1945,  ziua  capitulării  Germaniei  na¬ 
ziste  îl  găseşte  în  munţii  Tatra  din  Cehoslovacia,  împreună  cu  cei¬ 
lalţi  soldaţi  din  unitatea  sa. 

In  anul  1947  este  trecut  în  rezervă  cu  gradul  de  colonel,  iar  un 
an  mai  târziu  este  numit  preot  misionar  şi  paroh  la  Catedrala  mitro¬ 
politană  din  Sibiu  la  altarul  căreia  va  sluji  până  la  pensionarea  sa 
din  anul  1989. 

Pentru  merite  deosebite,  conducerea  bistricească  l-a  distins  cu 
rangul  de  iconom-stavrofor. 

în  ziua  de  vineri,  10  decembrie  1993  a  fost  prohodit  de  către  un 
sobor  de  preoţi  şi  diaconi  în  frunte  cu  I.  P.S.  Mitropolit  Dr.  Antonie 
al  Ardealului,  în  Catedrala  mitropolitană  din  Sibiu. 

La  sfârşitul  sf.  slujbe,  cuvânt  de  mângâiere  a  rostit  I.  P.  S.  Mi¬ 
tropolit  Antonie,  care  a  făcut  un  portret  în  cuvinte  alese  al  celui 
care  a  fost  părintele  Boţocan  Ioan,  subliniind  activitatea  deosebită 
a  celui  plecat  în  veşnicie,  activitate  concretizată  în  dorinţa  de  a 
ţine  trează  credinţa  strămoşească  în  sufetul  enoriaşilor,  dorinţa 
pentru  bine,  adevăr  şi  frumos  şi  pentru  ţelul  vieţii  creştine  care  este 
dobândirea  mântuirii. 

In  continuare  a  vorbit  P.  C.  pr.  Gheorghe  Streza,  parohul  Cate¬ 
dralei  mitropolitane  din  Sibiu  şi  P.  C.  pr.  Mitea  Constantin  din  par¬ 
tea  parohiei  Sibiu  Iosefin,  din  care  făcea  parte  răposatul. 

După  terminarea  cuvântărilor  şi  după  îndătinata  sărutare  fră¬ 
ţească,  purtat  pe  umeri  de  către  soborul  preoţilor  slujitori  şi  plâns 
de  membrii  numeroasei  sale  familii  şi  de  către  toţi  credincioşii  pre¬ 
zenţi  la  sf.  slujbă,  sicriul  părintelui  Ioan  Boţocan  a  fost  dus  spre 
veşnica  odihnă  în  cripta  familiei  din  cimitirul  Central  din  Sibiu. 

Dumnezeu  să-l  odihnească  şi  veşnică  să-i  fie  pomenirea. 

Arhid.  Visarion  Bălţat 

